
Jacob

Aall.

Jacob Aall er født 1773 den 27de Juli i Porsgrund, hvor Faderen Nie.
Benj. Aall var en agtet, oplyst og formuende Kjøbmand. Moderen Ambor,
født Jørgensen, var en from og religiøs Kvinde, kvis Sindsretning
forplantedes til Børnene, paa samme Tid som Faderens Alvor gav Sønnen
Jacob, hvorom her skal tales, denne Beskedenhed og Frygtsomhed i
Charakteren, som siden i hele hans Liv ytrede sig. Indtil sit 15de Aar
forblev han i Forældrenes Hus, hvor han efter hinanden havde tre
uduelige Lærere, saa han Lidet eller Intet lærte, og var, da han i 1788
af Faderen sattes ind i Nyborgs Latinskole, en aldeles forsømt
Skolediscipel. Her bragte han det imidlertid i Løbet af 3 Aar saavidt,
at han ved Kjøbenhavns Universitet (1791) kunde tage første Examen med
Udmærkelse. Næste Aar tog han Andenexamen med samme Hæder, og tilbragte
saa „et muntert Aar i Fædrelandet", hvorefter han igjen reiste til
Kjøbenhavn og tog 1795 theologisk Embedsexamen, ligeledes med
Udmærkelse. Han besøgte samme Aar Norge og holdt en Prædiken i
Slemmedals Kirke, der var hans første og ogsaa blev den eneste; thi han
mærkede en saadan Rædsel hos sig ved at tale for en offentlig
Forsamling, at han selv „maatte anse sig for mindre skikket dertil". Da
det havde været hans Forældres Ønske at se ham som Præst, aflagde han
imidlertid ikke strax Theologien, Men saasnart han 1796 igjen kom ned
til Kjøbenhavn, begyndte han at høre Forelæsninger i Physik, hvilken
Videnskab han tidlig havde fattet stor Lyst til og endog dyrket den ved
Siden af sit theologiske Embedsstudium.

1797 tiltraadte han i Selskab med den senere saa berømte Lærde, P. E.
Müller, og med N. Hofman Lang en Udenlandsreise, studerede i Gøttingen
og ved andre tydske Universiteter og reiste efter Faderens Død 1798 til
Freiberg for der at lægge sig efter Mineralogien. Dette gjorde han i
Haabet om at kunne ved Hjælp af sin Fædrenearv komme i Besiddelse af et
norskt Jernværk. Efterat have besøgt ogsaa de schlesiske Jernværker,
vendte han om Sommeren 1799 tilbage til Kjøbenhavn, hvor han strax blev
tilbudt Næs Jernværk, som han kjøbte i Forening med en yngre Broder N.
B. Aall for 170,000 Rdlr. Da han kort efter udløste Broderen, blev han
Eneeier af dette betydelige Værk, som ved hans Indsigt og Omhu bragtes
i en

meget fortrinlig Stand og ved den der indførte Produktionsmaade flk
Indflydelse paa Jernværks-driftens Opkomst her i Landet. Samme Aar
giftede han sig med Lovise Andrea Stephansen, som skjænkede ham fire
Sønner og tre Døtre og ved Døden berøvedes ham i Aaret 1825.

Krigs aarene 1S07—14 vare intet mindre end gunstige for Jacob Aalls
Virksomhed og al Fabriksdrift overhovedet; men han slog sig dog
igjennem og kunde ikke alene i sin vide Virkekreds mildne Tidernes
Tryk, men gjorde ogsaa store Opofrelser for Fædrelandet i forskjellige
Retninger, og især ved Universitetets Oprettelse, hvortil han skjænkede
20,000 Rdlr. Allerede i 1807 havde den danske Regjering fundet hans
patriotiske Opofrelser af det Slags, at den fortjente dens offentlige
Tak og Paaskjønnelse, og siden modtog han af sin nye Konge flere
hædrende Udmærkelsestegn.

I 1814 var han med paa Eidsvold blandt de gjæve Mænd, som grundlagde
Norges frie Forfatning. Som Medlem af Konstitutionskomiteen havde han
mere end de Fleste Del i dette Værk. Han var da, som ellers ængstlig,
„skrupuløs" og holdt ikke lange Taler, hvilke han heller ikke drev det
til under sin senere Thingvirksomhed (som Repræsentant for Nedenæs Amt
i 1815, 21 og 22, 27, 28 og 30). Men hans mange Indsigter gave stedse
hans Ord og Mening en egen Vægt, ihvorvel han af Ulyst til under sin
politiske Løbebane at slutte sig til noget Parti og af Rædsel for at
støde noget formeget ofte maatte hindres fra at udtale sig med den
ønskelige Skarphed. Han havde nemlig gjort sig til Grundsætning, „intet
Parti at tilhøre og kun at handle efter Overbevisning og saaledes som
han ansaa det for rettest for Fædrelandet." Men hvilke Grundsætninger
han end fulgte i sin Handlemaade, skal det erkjendes, at han altid har
ment det vel med sit Fædreland, og at han ofrede dette sine Kræfter ved
Overtagelsen af en Mængde ansvarsfulde Tillidshverv (i Komitteer o. s.
v.) uden at søge Fordel deraf eller modtage noget af dets lønnende
Embeder. Og da han 4de August 1844, efter en længere, smertelig Sygdom
bortkaldtes fra dette Liv, beklagede derfor hele Landet Tabet af en af
sine mest fortjente og hæderværdige Borgere.

Det er imidlertid ikke blot ved sin Deltagelse i vort offentlige Liv,
Aall har reist sig etvarigt Minde. Ogsaa som Videnskabsdyrker og
Forfatter, især i statsøkonomisk og historisk Retning, indtager hail en
høi Rang. Hans særskilte Skrifter i førstnævnte Retning, hvilke tildels
fremkaldtes af Leilighedens Krav, ere: „Om Jernmalmleier i Morge"
(1806), „Fædrelandske Ideer" (1809) og „Om Kornmangelen i Norge"
(1813). I Aarene 1832—36 udgav han et Hefteskrift, „Nutid og Fortid" (3
Bind), hvis Indhold ogsaa væsentlig angik Statsøkonomien. Blandt
Afhandlingerne heri maa især nævnes en om Kongsbergs Sølwærk, da Aall,
baade ved hvad han skrev og udrettede som Thing-mand, har havt megen
Indflydelse paa dette Værks senere Skjæbne. I Vinteren 1810—11 lærte
han under et Ophold i Kjøbenhavn af R. Rask det oldnorske Sprog at
kjende, hvilket han begyndte at studere med Iver, og oversatte

siden for Tidsskrifter adskillige Sagastykker (saasom endel af Njåls
Saga og Laxdæla-Saga i det af Joh. St. Munch udgivne Tidsskrift „Saga"
og Hitadals-Kjæmpens Historie i „Samlinger til det norske Folks Sprog
og Historie"), og endelig gav han en fuldstændig Oversættelse af
„Snorre Sturleson" med Fortsættere, hvilken udkom i Aarene 1838—39, i 3
Bind, og ved den store Udbredelse, den har fundet, i ikke ringe Grad
har vakt den historiske Læselyst blandt Folk hertillands. Aalls
Hovedværk i historisk Retning er imidlertid hans „Erindringer som
Bidrag til Norges Historie" fra 1800—1815 (1ste Udg. 1844—1845, 2den
Udg. 1859), der er en uvurderlig Kilde for Kundskaben om vor
Konstitutions Tilblivelseshistorie og de Begivenheder, der gik nærmest
forud for den.Mels Henrik Abel,

Niels Henrik Åbel blev født den 5 August 1802 paa Findø Præstegaard i
Christianssands Stift, hvor hans Fader, Søren Georg Abel, var
Sognepræst. Moderen hed Ane Marie Simonsen. Da Faderen i Aaret 1803 var
bleven befordret til Sognepræst til Gjerrestad i Nedenæs Amt, blev
Sønnen opdragen her og nød tilligemed en ældre Broder Undervisning af
Faderen selv, indtil han i November 1815 blev indsat som Discipel i
Christiania Kathedralskole. Men først i 1815, da den bekjendte
Mathematiker, senere Professor B. Holmboe, blev ansat som Lærer i
Mathematik ved Skolen, synes det at den unge Abels mathematiske Geni er
bleven bemærket. Denne dygtige Lærer ansaa det nødvendigt at forelægge
sin unge Elev særegne mathematiske Opgaver, og nu opofrede Abel sig til
Mathematiken med den mest brændende Iver og gik fremad i denne
Videnskab med en Hurtighed, som kun er Geniet egen. Efterat han i en
Hast var bleven færdig med Elemen-tarmathematiken, fik han privat
Undervisning af Holmboe i den høiere Mathematik, hvorefter han.
studerede paa egen Haand, og snart begyndte han selv at bearbeide
forskjellige Dele af Mathematiken. I Juli 1821 blev han dimitteret fra
Kathedralskolen og underkastede sig Examen Artium ved Universitetet. Da
hans Fader imidlertid var død, og hans gjenlevende Moder ingenlunde var
istand til at give ham den til hans Ophold ved Universitetet fornødne
Understøttelse, bleve Universitetets Lærere, paa Grand af hans allerede
da erkjendte sjeldne mathematiske Talent, enige om at understøtte ham,
og senere erholdt han efter det akademiske Kollegiums Indstilling et
overordentligt Stipendium paa 200 Spd. aarlig af Statskassen, for i en
Tid af 2 Aar at fortsætte sine Studier ved Universitetet. — Det -første
Arbeide, hvormed Abel fremtraadte, var: „Almindelig Methode at finde
Funktioner af een variabel Størrelse, naar en Egenskab af disse
Funktioner er udtrykt ved en Ligning imellem to variable," hvilket
udkom i 1823 i 1ste Bind af Magazin for Naturvidenskaberne. Den Opgave,
som i denne Tid beskjæftigede ham, var at finde en almindelig
algebraisk Opløsning for Ligninger i 5te Grad, en Opgave, der har
sysselsat de største Mathematiker^ og hvis Mulighed den berømte
Lagrange, efter forgjæves at have søgt at løse den, tilsidst
betvivlede. Abel troede engang at have fundet den; men hans formentlige
Opløsning indeholdt en Feil, som han selv opdagede. Dog lod han sig
ikke herved afskrække, men foresatte sig enten at finde Opløsningen
eller at bevise dens Umulighed, hvilket sidste ogsaa lykkedes ham i en
Afhandling, som han i 1824- lod trjkke paa Fransk i Christiania under
Titel: „Memoire sur les equations algehriques, om on démontre
Vimpossibilité de la resolution de Vequation générale du cinquiéme
dégré," og han blev saaledes den første, som bragte denne vigtige Del
af de algebraiske Ligningers Theori paa det Bene.

Det var naturligt, at Abel for at uddanne sig i sin Videnskab maatte
ønske at besøge Udlandet

og fornemmelig Paris, hvor saa mange berømte Mathematikere levede og
lærte I Juli 1825 ansøgte han derfor Regjeringen om et Reisestipendium
af 600 Spd. aarlig i to Aar, hvilket bevilgedes ham, og samme Aar
reiste han i Følge med flere norske Videnskabsmænd over Kjøbenhavn og
Hamburg til Berlin. Her gjorde han Bekjendtskab med Overbygningsraad
Crelle, som netop dengang havde begyndt Udgivelsen af sin „Journal fiir
die reine und angewandte Mathematik", hvilket Værk i Abel erholdt en af
sine vigtigste Medarbeidere. I Slutningen af Februar i826 forlod Abel
Berlin og reiste over Leipzig, Dresden, Freiberg og Prag til Wien, hvor
han gjorde Bekjendtskab med Littrow og Burg. Fra Wien reiste han,
efterat have besøgt en Del af Italien og Schweiz, til Paris, hvor han
opholdt sig fra Juli 1826 til Januar 1827. Her lærte han at kjende
blandt andre Chauchy, Saigev, Legendre og den berømte Laplace. Han
udarbeidede ogsaa en Afhandling, som han indleverede til det franske
Institut og som, i Forbindelse med den Berømmelse hans øvrige Arbeider
havde forskaffet ham blandt de Lærde, bevirkede, at han blev delagtig i
den af Institutet udsatte store Pris, hvilken dog først uddeltes da
Abel allerede havde endt sit korte Liv. I Januar 1827 forlod han Paris
og reiste til Berlin, hvorfra han, efter et Par Maaneders Ophold, over
Kjøbenhavn vendte tilbage til Norge. —- Abels høieste Ønske var nu at
blive ansat som Lærer ved sit Fædrelands Universitet. Dette besad
imidlertid allerede tvende Lærere i Mathematiken, og da Regjeringen ei
fandt det hensigtsmæssigt at ansætte en tredie, saa blev Abel uden
Ansættelse indtil 1828, da han blev konstitueret som Docent, for under
Professor Hansteens Fraværelse paa sin Reise til Sibirien at besørge de
ham paaliggende Forretninger saavel ved Universitetet som ved den
militære Høiskole.

Efter sin Hjemkomst til Fædrelandet fort- . satte Abel uafbrudt sin
literære Virksomhed, og nedlagde Udbyttet deraf fornemmelig i den
ovennævnte Crelles Journal og i Schumachers „astronomische
Nachrichten". Det var især lians Arbeider over de elliptiske
Funktioner, som vakte Udlandets berømteste Lærdes Opmærksomhed paa ham.
Alle hans Afhandlinger vidne om den mest gjennemtrængende
Skarpsindighed og godtgjøre tilfulde, at han var et af de første
mathematiske Hoveder, som nogensinde have været til. Den berømte Gausz
i Göttin-gen erklærede i et Brev til Crelle, der havde bedet ham om
Noget om de elliptiske Funktioner til sin Joural: „Hr. Abel er kommen
mig i Forkjøbet, idetmindste med en Trediedel af disse Undersøgelser.
Han er netop slaaet ind paa den samme Vei, paa hvilken jeg i 1798 gik
ud. Da han nu ogsaa med Hensyn til Fremstillingen har lagt saa megen
Skjønsomhed og Elegance for Dagen, saa ser jeg mig derved aldeles
fritagen for Udarbeidelsen af disse Gjenstande." Legendre selv skrev
til Abel fra Paris i 1828: „De nye Bemærkninger, som De er saapod at
meddele mig, foreger, ere. muligt, den Agtelse. De har erhvervet Dem
hos de Lærde og fornemmelig hos mig." Professor Jacobi : Königsberg
beskjæftigede sig netop med samme Slags videnskabelige Undersøgelser
som Abel. og gjorde ved sit Talent denrEsngen stridig. Men ogsaa han
ytrer sig i et Brev til Leg^ndre med den største Eeundring om Abel.
.Dette Nr..- siger h?n om en Afhandling af Abel i Schnma hers Jouirsl.
.. ndeholder en stræng Deduktion af Transformationstheorememe. hvis
Mangel var følelig i mine Anmeldelser om samme Gjenstand. Den er
opheiet over min Eos. l _esom den ogsaa staar over mine Arbeider.u Kort
efter at have fortalt dette udbryder Le-gendre i Enthusiasn e: »Hvilket
Hoved paa en ung Nordmand Det var heller ikke i Ord alene at Udlandet
ei kjendte Abels Geni: ogsaa i Gjerningen viste man sin Agtelse for
ham. det man vilde kalde ham som Professor til Eerüns Universitet, og
paa samme Tid henvendte flu e Medlemmet af det kongL Videnskabernes
Akademi i Paris sig til Kong Carl Johan for at foii '?. ham til at
kalde AVel til Akademiet i Stockholm.— Men a! den Udmærkelse. scm blev
Abel tildel fra Udlandet, medens Fedrelandet, hvis Navn han havde
forherliget, ingen Plads havde for ham. — kom forsen:: thi Beden havce
allerede endt hans virksomme Liv. da Indbydelsen fra den preussiske Beg
i ring skulde udgaa. Det anstrengende

Arbeide i Forbindelse med Frygt for Fremtiden nedslog hans Sind og
paadrog ham en nerves Svækkelse. 1 December 1>28 reiste han, for at
adsprede sig. til Frolands Jernværk ved Arendal, hvor hans Forlovede.
Jomfrn Christine Kemp. opholdt sig. Henimod Midten af Jannar blev han
der syg og sengeliggende af Svindsot. hvoraf han døde den 6te April
1829. Han3 Støv hviler nu paa Frolands Kirkegaard, hvor r.ogle af hans
Venner og Beundrere have ladet opreise et Monument af støbt Jern paa
hans Grav. — I Juli 1530 underrettede det franske Institut gjennem dets
Sekretær Arago, den Afdødes Familie om. at den store mathematiske Pris
af 3.<X'0 Franks var tilkjecdt Abel og Jacobi. De Abel tilfaldne 1.500
Fr. var en velkommen Arv for hans Moder og Sødskende, der sadde igjen i
smaa Kaar.

Ti Aar efter Abels Død. i 1839. blev en fuldstændig Udgave af hans
samtlige Værker foranstaltet pas. den norske Statskfsses Hegning og
udgivet af Abels Lærer og trofaste Ver. Professor B. Holmboe, under
T::el: „Oeiivres cotnpleies de X. H. Abel, Mathevi i-ticien. avec des
notes d' dtreloppements, redi-gtes par ordre du Roi par B. Holmboe." 2
Vol. Christiania 1839 I dette Værk eier Verden nu et varigt Minde om
den Mand. som fra Norges ubekjendte Land kastede sit Genies lysende
Straaler over Europa.Cort Sivertssön Adeler,

Fra Christian den fjerdes Tid af, da den Erkjendelse mere og mere blev
levende, at den forenede dansk-norske Stats ypperste Værn var at søge i
en sterk og velindrettet Flaade, begyndte ogsaa Norge at levere flere
udmerkede Navne til Rækken af de Helte, hvis Bedrifter pryde de
forenede Rigers nu afsluttede Krigshistorie. Dette var en naturlig
Følge af Norges Beliggenhed og af dets Indbyggeres overvejende
Forkjærlighed og Dygtighed for Sølivet. Det var den gamle Yikinge-Aand,
som nu atter fik Næring.

Den første i Rækken af disse norske Søkrigere er den berømte Cort
Adeler, hvis Billede vi her levere. Han var i Ordets egentligste
Forstand sin egen Lykkes Smed og Grundlæggeren af sin Æts Berømmelse,
thi hans Herkomst var ringe, og kun hans Forældres, ikke hans
Forfædres, Navn kjendes. Hans Fader, Søren Jenssøn, var Forvalter ved
det i det 17de Aarhundredes første Halvdeel bestaaende Saltværk i
Langøsund, og boede, som det synes, i Brevik. Hans Moder hed Dorothea
IN'ilsdatter. Deres Søn Conrad eller Cort blev fød i Brevik den
16December 1622. I denne allerede da af fremmede Skibe, især
hollandske, hyppigt besøgte Havn har Drengen vistnok tidligt faaet Lyst
til Søen og Sølivet, thi allerede i hans 15de Aar se vi hans Forældre,
efter hans egen Begjæring, sende ham til Hoorn i Holland, for der at
lære Navigation og Mathematik. Heraf skjønnes det imidlertid, at hans
Bestemmelse allerede fra først af har været at uddanne sig til
Kommandoposter til Søs, enten paa Koffardi- eller Orlogs-Skibe. Kort
efter (sandsynligvis i 1639) finde vi ham derfor ogsaa som
„Adelsboers", hvilket omtrent svarer til det engelske Midshipman, paa
den hollandske Flaade, som just da havde faaet den berømte Martin Tromp
til Admiral. Under Tromps Kommando begyndte Adeler sin egentlige
Krigerbane, og lagde Grunden til sin Kyndighed i Orlogsferd. Rimeligris
deeltog lian i de to store Søslag ved Gravelingen og Dynerne, som Tromp
i Aaret 1639 vandt mod Spanierne. Efter et Par Aars Forløb tog Adeler
Afsked fra den hollandske Tjeneste, og foer med en erfaren Skibsfører,
Johan Reiersen, efter Navnet at dømme en Nordmand, i nogle Aar paa
Italien. Da den samme Reiersen gik i venetiansk Tjeneste, fulgte Adeler
ham fremdeles, og vandt i den Grad hans Tillid og Hengivenhed, at han
ved sin Død i Aaret 1045 anbefalede ham til at blive hans Eftermand i
Kommandoen. Denne Anbefaling blev ogsaa tagen til Følge, og Ade-er i
sit 23de Aar udnævnt til Capitain. I det følgende Aar (1646) fik han
nogle Maaneders Orlov, for at besøge sin Familie i Norge, og holde
Bryllup i Holland med sin Forlovede, Angelica Sophronia, der var
beslægtet med Admiral Tromp. Endnu i samme eller det følgende Aar
vendte han tilbage til Venedig, hvor hans Tjeneste højligen
paaj:ordredes, da Republiken allerede siden 1645 befandt sig i en
heftig Krig med Tyrkerne.

Som Befalingsmand paa San Giorgia Grande udførte nu Adeler flere
berømmelige Bedrifter

under Admiralerne Morosinis og Rivas Anførsel. Fornemmelig udmerkede
ban sig i det store Søslag udenfor Dardanellerne i Aaret 1649, ved
Overfaldet paa den tyrkiske Transportflaade i Havnen ved Yolo 1650,
Slaget ved Paros den 10 Juli 1651, og Undsætningen af Fæstningen Suda
paa Kreta 1652. Hvor Nani i sin venetianske Historie beskriver Søslaget
ved Paros, er „Curt Sivertson" den eneste af Capitainerne, soin han
udtrykkelig nævner blandt dem, der især indlagde sig Hæder og gjorde
sig værdig til Republikens Belønning. Han kalder ham her en Hollænder,
rimeligviis fordi han fra Holland var kommen til Italien, og i
hollandsk Tjeneste havde erhvervet sin hele Uddannelse som Sømand.
Maaskee liar han ikke engang gjort sine Foresatte viis paa sin norske
Herkomst. Blandt hans Papirer fandtes efter hans Død ikke mindre end
tre Attester fra Admiral Riva om den Tapperhed og Konduite, som han ved
forskjellige Lejligheder havde udvist. Han kaldes her dels „Curt
Seiuersen Adelsbors", dels „Curt Siursen"; og i et Æresdigt, som Prinds
Almerigo af Modena senere forfattede til ham paa Latin, kaldes han
„Curtius Suffri-dus Adelborst". Her have vi da saavel Oprindelsen til
det Familienavn, han siden antog, som til den Besynderlighed, at han
sædvanligvis kaldes Cort „Sivertssøn", ikke Cort „Sørenssøn". Den
hollandske Tjenestetitel „Adelsboers" forkortede han til „Adeler",
eller efter hollandsk Skrivemaade „Adelaer", og antog Ørnen til
Skjoldemerke.

Adelers fornemste Bedrift, og Glandspunktet i lians Liv, var Kampen ved
Tenedos i 1654, under Admiralen Giuseppe Dolfmqs Anførsel, hvor den
tyrkiske Pascha Ibrahim med sit Skib paa 60 Kanoner og 1000 Mands
Besætning lagde sig ved Siden af den allerede ilde tilredte og
magtesløse San Giorgia Grande for at entre. Der fandt et frygteligt
Blodbad Sted. En af Adelers Brødre, der havde fulgt hans Exempel og
taget Tjeneste hos Republiken, faldt lige for hans Øine. Ibrahim
stevnede selv mod Adeler, med Sabelen hævet, for at kløve hans Hoved,
men heldigviis traf han ham kun i den højre Arm; Adeler tog sit Sverd i
den venstre, fik Ibrahim ved et vel rettet Hug til at segne, og
skillede nu med hans egen Sabel Hoved fra Kroppen. Da Tyrkerne saa
Paschaen dræbt, overgave de sig med Skib og Gods, og Adeler gjorde her
et herligt Bytte i den fældte Paschaes prægtige, med Ædelstene besatte
Hestehale, Sabel, Dolke, Skjold og øvrige Vaaben. I de følgende Aar,
lige til 1661, udmerkede Adeler sig fremdeles ved alle Lejligheder.
Hans sidste Bedrift i venetiansk Tjeneste, hvor han nu havde naaet en
Generallieutenants Værdighed, var Forjageisen af en tyrkisk flaade og
Landhær ved Suda paa Kreta, og Undsætteisen af Staden Candia, i August
1660.

For alle disse store Tjenester blev han ogsaa fyrstelig belønnet. I
1652 fik han en Guldkjede af 300 Dukaters Værdi. I 1654 bestemte
Regjeringen ham en Pension af 200 Dukater for Livstid. Efter Kampen ved
Tenedos fik han atter en Guldkjede. I 1658 ophøjedeshan til Ridder af
San Marco, og fik en aarlig Pension af 1400 Ducater for sig selv og
Arvinger i tredie Led. Han havde indlagt sig saa stor Berømmelse, at
Mængden stimlede om ham, hvor han viste sig, og Spanien, Genua og
Holland ved store Løfter søgte at faa ham i sin Tjeneste.

1 Marts 1661 tog han, uvist af hvad Aarsag, Afsked fra den venetianske
Tjeneste, og reiste tilbage til Holland, sandsynligvis for atter at
tage Tjeneste hos denne Ståt, hvortil flere Baand knyttede ham. Hans
første Hustru var imidlertid død, og han egtede strax efter sin
Tilbagekomst en anden hollandsk Dame af fornem Æt, Anna Pelt. Dog blev
hans Ophold i Holland ikke langvarigt; thi don dansk-norske Konge,
Fredrik III, tilbød den nu saa berømte og hædrede Nordmand en glimrende
og fordelagtig Ansættelse som Admiral og Admiralitets-raad ved den
dansk-norske Flaade. Dette Tilbud modtog Adeler strax, og ankom til
Kjö-benhavn i Slutningen af 1663, hvor han strax ved sin Ankomst
ophøiedes til General-Admiral og Vicepræsident i Admiralitetet. Ilan
tog sig nu med særdeles Iver af Flaaden og Sø-Etaten, hvilken han
saavidt muligt indrettede efter hollandsk Mønster, det ypperste paa de
Tider; bereiste sit Fædreland Norge lige op til Throndhjem for at
udskrive dygtige norske Søfolk og indrette en Roflotille i Bergen,
afslog i 1665 et Tilbud fra Generalstaterne om at gaa i deres Tjeneste
som Viceadmiral for Vestfriesland, men gjorde selv det følgende Aar,
efterat være optagen i den danske Adelsstand, en Keise til Holland, for
at engagere erfarne Søofficerer og Styrmænd til den kongelige Flaade,
indkjøbe Skibsfornødenheder, og modtage nogle Skibe, Generalstaterne
havde lovet at stille til Kong Frederiks Disposition. I 1668 sendtes
han atter til Holland for at treffe en Aftale med Generalstaterne om
Reglerne for Skibsmaalingcn.

Efter Frederik den odies Død bekræftedes han ej alene i sine Æresposter
af hans Søn og Efterfølger Christian den 5te, men fik endog forhøjede
Indtægter, og udnævntes 1671 til Ridder (Storkors) af Danebrog. At han
imidlertid stedse længedes efter sit Fædreland og Fødeegn, og at det
var hans Hensigt, med Tiden ut drage sig tilbage til sin Hjemstavn, for
der i Rolighed at nyde sine erhvervede Rigdomme og ende sine Dage, —
tør man maaske slutte deraf, at han i Aaret 1666 af Geheimeraad Gabel
kjøbte den store Ejendom Gimsø-Kloster ved Skien med underliggende Gods
(Bratsberg m. m.), og kort Tid efter forøgede disse Herligheder ved
Kjøbet af det saakaldte gjerpenske Provstie-Gods, der tilskjødedes ham
af Kongen i Januar 1668. Men i Aaret 1675 udbrød den blodige saakaldte
skaanske Krig med Sverige, og Adeler fik da andet at tænke paa. Nat og
Dag maatte han være paaferde, for i muligste Ilast at udruste de Skibe,
som han selv skulde føre mod Fienden. Maaskee anende sin
nærforestaaende Død, — han havde Aaret forud været farlig syg, og var
endnu meget svag — solgte han da alle sine Ejendomme til sin Broder
Nils Sørenssøn Adeler, der i 1666

blev Over-Raadmand i Kragerø, og i 1675 Amtmand over Bratsberg Amt, og,
som man maa formode, skyldte Broderen sin Ophøielse, ligesom han
upaatvivlelig efter ham havde antaget Navnet Adeler. Den 8 August ståk
General-Admiral Adeler i Søen med en forenet dansk-liollandsk Eskadre
for at krydse mod de svenske, hvis Flaade ligeledes var udløben. Det
kom dog, især formedelst den hollandske Overbefalingsmands Tværhed,
ikke til noget Slag; og sent ud paa Høsten indtraf en forfærdelig
Storm, der anrettede en saa betydelig Skade paa de svenske Skibe, at de
maatte søge Havn, og ikke mere i det Aar kunde vise sig paa Søen. Ogsaa
den danske Flaade havde været i Fare, men frelstes ved Adelers Omtanke
og Forsigtighed. Hans Sygdom havde imidlertid paany indfundet sig, og
tog saaledes Overhaand, at han den 2 November maatte overgive
Kommandoen til Nils Juell, og gaa i Land paa Amager. Tre Dage derefter
(5 November) døde han, 52 Aar gammel. Hans Lig blev med megen Pragt
begravet i Holmens Kirke den 4 Februar 1676.

Af Adelers Personlighed er ingen Træk, saavidt vides, opbevarede. Ilans
bevægede, tildeels æventyrlige Liv har sikkert givet hans Fremtræden
det Præg af hensynsløs B.askhed og Overmod, som betegnede Søkrigerne i
det 17de Aarhundrede. Hans Aasyn bærer Præget af Bestemthed og
Myndighed.

Adeler efterlod en Søn af andet Egteskab, der ved et rigt Giftermaal
saa sig istand til ej alene at kjøbe tilbage Fædrenegodset Gimsø
Kloster, men og at tilforhandle sig det gamle, historisk merkelige
Dragsholm i Ods Hered paa Sjælland. Saavel Dragsholm, senere oprettet
til et Stamhus og Baroni under Navnet Adelers-borg, som Gimsø Kloster
forbleve i Ætten indtil vore Dage. Den lige nedstigende Linje i Norge
uddøde 1843 med Kammerjunker A. ß. Adeler, en Sønnesøns Sønnesøn af
Cort Adeler, hvis Fader, Kammerherre P'. G. Adeler, der havde været
Amtmand i Bratsberg Amt og derefter Stiftamtmand i Christianssand, døde
1810, efterat have overdraget Gimsø Kloster, som havde tilfaldt ham,
til sin Brodersøn, Baron F. Adeler til Adelersborg. Dennes Enke solgte
i Aaret 1823 Gimsø Kloster til Grosserer D. Cappelen i Skien. Deres
Datter, Kammerherreinde Løvenskjold, fik Adelersborg oprettet til
Baroni for sin Svigersøn, Kammerjunker Zütphen, der nu antog Navnet
Ziitphen-Adeler. En Datter af Kammerjunker A. B.Adeler er gift med den
norske Ritmester Christian Lassen, hvis Børn saaledes ere de eneste
Repræsentanter for den adelerske Æt her i Norge. I Danmark lever
derimod endnu mandlige Ætlinger af Cort Adeler i Jylland.

(P. A. Munch).

Der ei' i den senere Tid af danske Forfattere bleven reist Tvivl med
Hensyn til Paalideligheden af flere af de Traditioner, der angaa Cort
Adelers forskjellige Stillinger i venetiansk og hollandsk Tjeneste.

Udg. Anm.Bernt

Anker.

Forskjellige Omstændigheder havde mod Slutningen af det attende
Aarhundrede forenet sig om i Kristiania at fremkalde et stærkt
pulserende Liv, hvis egentlige Midtpunkt var den rige, højt dannede
Bernt Ankers gjæstfrie Hus, der af den Grund ogsaa med Rette endnu
nævnes i Traditionen som det første, den norske Hovedstad nogensinde
har seet. Kristiania selv var paa den Tid med Hensyn til Indbyggerantal
endnu kun en højst beskeden By, idet aer ved det nittende Aarhundredes
Begyndelse ikke en Gang levede 9000 Mennesker paa dens Grand; men dens
Betydning for Landet, der i flere Henseender var en Hovedstads, kan
ikke maales i Forhold til dette ringe Tal, og navnlig havde herved den
stadige og meget livlige Forbindelse, hvori Byen stod med England og
Frankrige, en meget stor Indflydelse. Medlemmerne af dens toneangivende
Kreds vare i Regelen opdragne i disse Lande og havde der modtaget en
Uddannelse, der gjorde dem fortrolige med de store Idéer, som rørte sig
i Tiden, ligesom de i mange Tilfælde havde havt Anledning til selv at
gjøre de første dalevende Mænds personlige Bekjendtskab. Virkningerne
heraf rakte temmelig langt, og om man end ikke vil sætte Flerheden af
disse Nordmænd overvættes højt, er det dog umiskjendeligt, at de ikke
alene havde tilegnet sig sin Samtids Lethed og Letsind, men virkelig
havde et aabent Øje for de store Sider ved den aandelige Bevægelse, som
før og under den franske Revolution gjennemstrømmede Europa, og at de —
skjønt endnu temmelig dunkelt — havde Forstaaelsen af, at denne ogsaa
kunde faa Betydning for deres Fædreland. Derfor kan man med Grund sige,
at Begivenhederne i 1814 for en ikke uvæsentlig Del havde en af sine
første Forudsætninger i denne Cirkel, der saaledes i sit Lands Historie
vil faa en dybere Betydning, end den, som ligger deri, at dens
Selskaber og Fester og dens lette livlige Tone maaske endnu ikke i
Norge har fundet sit Sidestykke. Ogsaa i denne Henseende forstod man
nemlig i Kristiania at følge med sin Tid.

Bernt Anker var Sjælen i dette Liv, og ligesom han i Rigdom stod langt
over Byens andre Magnater, var ogsaa hans Personlighed dem langt
overlegen. Som praktisk Finantsmand og som Driftsherre i en storartet
Maalestok er han i vort Land vistnok endnu ikke overtruffen, og skjønt
Ledelsen af hver enkelt af de mange Virksomhedsgrene, der styredes af
ham, paa den Tid krævede langt færre Forudsætninger, end de nu vilde
gjøre, er dog deres heldige Forening i en enkelt Haand et Vidnesbyrd om
hans mangesidige og omfattende Begavelse. Dertil kommer endnu den høje
Grad af Dannelse, hvoraf denne rigt udrustede Personlighed var
Indehaver, og som trods sit vel meget fremtrædende encyklopædistiske
Præg, eller maaske netop paa Grund deraf, hævede ham op paa sin Tids
Højder. Billedet havde imidlertid ogsaa sine Skyggesider, idet en kun
slet skjult Forfængelighed og deraf flydende Mangel paa Evne til at
finde sin rette Begrænsning oftere lod ham gribe fejl og kaste sig over
Opgaver, hvis Løsning han ikke kunde magte. Der kom

derved i mange Tilfælde en Halvhed over hans Optræden, der gjør, at man
ofte ledes til at glemme den literære Mand over Kjøbmanden og
Kjøbmanden over Literaturens Kjender og Velynder. Hans personlige
Optræden led derhos ofte under en Affektation, som dog for hans Samtid
var mindre stødende end den vilde været for Efterslægten. Selv om man
medtager disse Mangler ved Bedømmelsen af Bernt Ankers Personlighed,
bliver der dog nok tilbage af Træk, der vise, at den Indflydelse, han
øvede i Kristiania, ikke alene havde sin Rod i hans kolossale Rigdomme
og den sociale Stilling han derved indtog, men ogsaa i langt andre
Grunde, og at den Tid, da ban levede og virkede. for den nævnte Byes
Vedkommende med fuld Ret kan kaldes hans Tid.

Bernt Anker tilhørte Kristianias mest anseede Kjøbmandsfamilie. Hans
Farfaders Fader, Erik Ancher, var i Midten af det syttende Aarhundrede
indkommen fra Sverige til Kristiania, hvor han bosatte sig og
erhvervede en efter den Tids Forhold betydelig Formue. Efter en
Familietradition skulde han have tilhørt den saakaldte Bothvidaslægt,
Anckar, paa Agnhammar i Vermeland, der i 1625 var introduceret paa det
svenske Bidderhus, og i Henhold til denne bleve ogsaa i Slutningen af
det attende Aarhundrede ved to forskjellige Lejligheder tre Grene af
Familien, deriblandt ogsaa den, hvortil Bernt hørte, naturaliserede som
dansk-norsk Adel, uagtet der ikke var skaffet gyldigt Bevis for
Traditionens Ægthed. Samtidig hermed forandredes ogsaa Skrivemaaden af
Familienavnet fra Ancher til Anker. Erik Anchers Sønnesøn, Justitsraad
Christian Ancher (f. 1711, † 1765, gift med Karen Elieson, f. 1723, †
1806) var ogsaa Chef for et mægtigt Handelshus i Kristiania og efterlod
ved sin Død 4 Sønner, af hvilke Bernt var den næstældste (f. 1746). Den
tredie Søn var Peder Anker, der i 1814 blev Norges første Statsminister
(f. 1749, † 1824), den fjerde var den 1798 i Bath afdøde Jess Anker,
medens den ældste Søn, Iver, døde i en ganske ung Alder. Efter at Bernt
Anker var bleven Student ved Kjøbenhavns Universitet, tiltraadte han
med sine Brødre og en Informator en længere Rejse til Europas forskjel;
lige Lande, der varede i flere Aar, og kom i en Alder af en og tyve Aar
tilbage til Hjemmet, hvor hans Fader imidlertid var afgaaen ved Døden,
og Moderen sad igjen med Husets vidtløftige Forretninger. Han havde da
Tilbud om at gaa ind i den diplomatiske Løbebane, for hvilken han ogsaa
selv følte Kald, og hvortil han vistnok var meget vel skikket.
Imidlertid lod han sig, skjønt han allerede havde Løfte paa at blive
Legationssekretær ved det dansknorske Gesandtskab i Paris, dog af sin
Moder bevæge til at afslaa dette for en Mand i hans Alder og Stilling
glimrende Tilbud for i det Sted at overtage Bestyrelsen af hendes
Handelsforretninger og dermed for stedse at slaa sig ned i Hjemmet.
Uagtet han senere altid bevarede megen Lyst for at følge sin Ungdoms
Tilbøjelighed, vedblev han fra nu af bestandig at følge det Kald, som
paa denne Maade var blevet hans. I hele sexten Aar styrede hanModerens
Hus med et glimrende Held, idet han endog i et enkelt Aar (1777) lod
udføre Yarer for 60,000 Pund Sterling, og hævede det op til den første
Plads i den norske Handelsverden.

Efterat hans Forældres Bo i 1783 var bleven opgjort og Husets store
Formue skiftet mellem Moderen og de tre dalevende Sønner, hævede Bernt
Anker inden kort Tid sit nye Hus op til den samme Stilling. Der
tilfaldt ham ved dette Skifte faste Ejendomme for 130,000 Rdl.,
deriblandt Faderens store Hus i Strandgaden og Prinsens Gade: hvor
meget han for Øvrigt arvede, vides ikke. Derimod havde han ved sit i
1773 indgaaede Ægteskab med Enken efter den rige Kjøbmand Morten Leuch,
Mathæa Collett, ogsaa erhvervet en betydelig Formue og bl. a. faaet
Bogstad, en Ejendom, som han senere overdrog sin Broder, Peder, der
meget forskjønnede den. Fra Anker var ni Aar ældre end sin anden Mand,
og Partiet var heller ikke sluttet af Inklination, hvorom Bernt Anker
ogsaa selv har udtalt sig med megen Aaben-hjertighed. Imidlertid blev
Ægteskabet mere lykkeligt, end det skulde formodes efter de Auspicier,
hvorunder det blev indgaaet, og da Fru Anker døde i 1801, deltes den
almindelige Sorg over denne ædle og godgjørende og derfor almindelig
afholdte Kvindes Bortgang ogsaa fuldt ud af hendes Mand.

Bernt Ankers Virksomhed, som Handelsmand, faldt i en meget gunstig Tid,
da Norges Næringsveje toge et betydeligt Opsving. Dette skyldtes ogsaa
for en Del den Genialitet, hvormed han forstod at udvikle den Bedrift,
han var sat til at styre, og at mangfoldiggjøre denne paa en Maade, der
spredte Velstand i vide Kredse. Det var fornemmelig Trælasthandelen,
der var Gjenstand for hans Forretnin-ninger; men ved Siden deraf var
han Leder af en betydelig Bergverks- og Fabrikdrift. Saaledes ejede han
Mosse Jernverk med det dertil hørende, fortrinlige Kanonstøberi,
Hakedals Jernverk, Ejdsvolds Guldverk m. m.

Videnskaberne havde altid i Bernt Anker en varm Beskytter, der stedse
var villig til at skjænke deres Dyrkere den mest rundhaandede
Understøttelse. Selv besad han i flere Fag store Kundskaber, skjønt han
som Forfatter neppe har hævet sig over Dilettanteriet, og det derfor
vistnok er et Held for hans Minde, at hans testamentariske Bestemmelser
om, at hans Verker efter hans Død skulde udkomme i en samlet Udgave,
aldrig ere blevne opfyldte. Han er ogsaa optraadt som Digter (bl. a.
med den

endnu i Manuskript bevarede Tragedie „Major André"); men hvad der
gjælder om ham som videnskabelig Forfatter, har vistnok i endnu højere
Grad sin Anvendelse paa hans Optræden paa dette Felt. Som Mæcenat staar
Bernt Anker derimod hidtil uovertruffen i Norge, og det har vel
fornemlig været som saadan, at han blev optagen som Medlem af de
videnskabelige Selskaber i Throndhjem, Stockholm og London. For
Oprettelsen af et norsk Universitet var han varmt interesseret og
tilbød endog at forære dette et Bibliothek paa 100,000 Bind Ogsaa
Krigsskolen og Kristiania Kathedralskole nød paa flere Maader Godt af
hans rige Gavmildhed; den Gaard, som endnu benyttes af den første af
disse Undervisningsanstalter, er saaledes en Gave af Bernt Anker.

Allerede i 1767 havde Bernt Anker faaet Rang som „virkelig Justitsraadi
1790 blev han „Konferensraad" og i 1792 Kammerherre, samt endelig i
1803 Ridder (efter Nutidens Betegnelse: Storkors) af Danebrogsordenen.
11789 var der desuden Tale om, at han skulde blive Gesandt i London, og
flere Aar senere (i .1804) havde han Udsigt til at blive
Finantsminister. Han døde under et Ophold i Kjøbenhavn i 1805 Liget
blev derfra ført til Kristiania og bisat i Familiens Gravkapei ved Vor
Frelsers Kirke Efter forskjellige Ömvexlinger har det endelig i 1871
faaet Plads i et nyindredet Gravkapei under denne Kirke, hvor tillige
Ligene af flere af hans Slægtninge ere blevne hensatte.

Det var Bernt Ankers Tanke, at hans Formue ogsaa efter hans Død skulde
bevares samlet, som et Fideikommis, hvis Renter skulde anvendes i
almennyttige Øjemed. Men denne hans Hensigt blev kun for en Del opaaet,
idet dels hans egne mindre heldige testametariske Bestemmelser, dels de
efter hans Død indtrufne uheldige Konjunkturer allerede i 1819
nødsagede Fideikommissets Bestyrere til at overgive det til
Skifteretten. Af den en Gang kolossale Formue er der nu blot en mindre
Del igjen, der forvaltes under Navn af „De Ankerske Broderbørns Midler"
og hvis Renter fordeles mellem samtlige Efterkommere af Peder og Jess
Anker. Eftersom disse forskjellige Linier forøges, vil saaledes
Formuens Nytte gradvis formindskes, idet de Portioner, hvori Renterne
uddeles, blive mindre og mindre. Dette var langt fra Bernt Ankers
Tanker, da han stiftede sit Fideikommis i det Haab, at det skulde udøve
sine velgjørende Virkninger gjennem Aarhundreder.

Yngvar Nielsen.

Carsten Tank Anker

var en Sønnesøns Søn af den Erik Anker, som i Aaret 1667 liidflyttede
fra Sverige og bosatte sig i Kristiania, og en Søn af Jernværkseier
Erik Anker og Hustru, Anna Katarina Tank. Carsten Anker blev født paa
Fredrikshald den 17de November 1747 og tilbragte sine første 12 Aar i
Forældrenes Hus, hvor saavel han som hans Broder (senere Generalmajor
og Guvernør i dansk Ostindien, Peter Anker, f. 1744 d. 1832) nød en
meget omhyggelig Opdragelse. 1 1759 tiltraadte begge Brødrene,
ledsagede af deres Hovmester, senere Etatsraad Andreas Holt, en 6aarig
Studiereise, under hvilken de opholdt sig i Norwich i England, i
Toulouse og i Freyburg og kom derved i Berørelse med flere af Datidens
fremragende Mænd, navnlig i England. I 1765 vendte Brødrene tilbage til
Norge, hvorefter Carsten Anker fik Andel i Bestyrelsen af Moss
Jernværk. I 1771 blev han sendt til Stockholm for at underhandle med
den svenske Regjering, angaaende den Flødningsfrihed gjennem svenske
Vasdrag, som Østerdalens Trælasthandlere attraaede, og han opholdt sig
i dette Øiemed i Stockholm et Aar, men der blev alligevel, navnlig paa
Grund af Revolutionen i Stockholm i August 1772, intet af den hele Sag;
dog viste Gustav den 3die sig særdeles forekommende mod den 25aarige,
elegaDte og fransktalende norske Udsending, hvilket i Forbindelse med,
at han omgikkes med Kongens Venner, samt at han nærede det Ønske at faa
sin Families gamle, svenske Adelsskab fornyet, bevirkede et kjøligt
Forhold mellem ham og den dansk-norske Gesant i Stockholm, Baron
Güldenkrone, der mistænkte ham for at være svensksindet. Endog flere af
de til Anker adresserede Breve skulle være blevne aabnede, uden at man
dog deri forefandt noget, der røbede svensksindede politiske Planer.

I 1774 blev Anker ansat i Commerce-Kolle-giet i Kjøbenhavn, hvor han
udmærkede sig ved Dygtighed og Arbeidskraft, saa at han i Løbet af 10
Aar, Trin for Trin, avancerede til 2den Deputeret i
Bjergværks-Direktoriet og til Konferensraad. 37 Aar gammel havde han
naaet en af Landets mest ansete Embeder og havde al Udsigt til en
ærefuld Fremtid, da en tilfældig Begivenhed, der forresten afgiver et
talende Bevis for hans selvstændige og retr sindige Karakter, pludselig
bevirkede hans Afskedigelse : Greverne Reventlow og Bernstorff ønskede
nemlig for Statens Regning at ind-kjøbe et Saltværk i Holsten. Anker
havde imidlertid herom indgivet et dissenterende

Votum, hvori han godtgjorde, at det var skadeligt for Staten at
indkjøbe Saltværket og derfor fraraadede dette. Da Sagen blev behandlet
i Statsraadet gik Planen overstyr. Grev Reventlow besluttede derfor at
fjerne Anker for at berøve ham Adgang til for Fremtiden at mod-arbcide
sine Foresatte, og som Følge heraf blev Bjergværks-Direktoriet ophævet
og dettes Embedsmænd, hvoriblandt Anker, afskedigede; de Fleste af de
Øvrige bleve dog ansatte i andre Kollegier. Anker tog sig saa nær af
denne Affære, at han faldt i en svær Sygdom, der nær havde kostet ham
Livet. — Senere virkede han dog paa andre Maader i Statens Tjeneste;
saaledes var han fra 1777—82 Medlem af den norske Fabrik-Direktion og
fra 1782—92 Medlem af Bestyrelsen for det kgl. Handels- og
Kanalkompagni; ligeledes var Opsynet over de norske Glasværker betroet
ham til hans Død.

Fra 1792 til 1811 var Anker Første-Direktør i det kgl. danske asiatiske
Kompagni i Kjøbenhavn. Den Iver, hvormed han ved enhver Leilighed søgte
at fremme dette Kompagnis Tarv, bevirkede, at man overdrog ham det
vanskelige Hverv, i London at opgjøre flere indviklede
Handelsanliggender, der krævede vidtløftige Underhandlinger med det
engelskostindiske Kompagni. Efter i dette Øiemed at have opholdt sig i
London i omtrent halvfjerde Aar — fra August 1801 til Januar 1805 — og
derunder at have udvist en utrættelig Virksomhed, lykkedes det ham
tilsidst at løse Vanskelighederne paa en saa tilfredsstillende Maade,
at han under 20de Januar 1806 fra det asiatiske Kompagni blev
tilstillet en Gave af Værdi 10,000 Rgdr., nemlig et Bordservice af Sølv
med Indskrift: „D. A. C. hædrer Carsten Anker." Under sit Ophold i
London havde Anker ogsaa Anledning til paa andre Maader at gavne sit
Land, hvorom hans efterladte Korrespondance med Kronprinds Fredrik og
Grev Schimmelmann bærer Vidnesbyrd. — 11807 blev han af Regjeringen
sendt til Hamburg for at ordne nogle Pengeaffærer m. m., og ved
Tilbagekomsten modtog han herfor Kronprindsen Tak. 1 1809 blev han
udseet til at ledsage den fra sin Gemal, Prinds Christian, (senere
Christian den 8de) separerede Prindsesse, Charlotte Fredrikke, tilbage
til hendes Fædrehjem, Mecklenburg, og der anordne den endelige
Skilsmisse m. m.; han blev imidlertid underveis syg i Odense, hvorefter
Grev Holsten i hans Sted udførte Hværvet. — I 1811 solgte Anker sine
Eiendomme i Danmark, og bosattesig med Familie paa Eidsvold Værk, som
han havde kjøbt i 1794. Han udvidede Værkets Drift og udviklede megen
Fabrikvirksomhed i forskjellige Retninger. Men han fik ingen Løn for
sine Anstrængelser, thi de uheldige Handels-Konjunkturer i 1812—14
tvang ham til kort før sin Død at lade sine Eiendomme realisere.

Da Prinds Christian i 1813 kom til Norge, blev Anker kaldet til at tage
Del i de mærkelige Begivenheder, der bevirkede den kort efter
stedfindende Statsforandriug. Allerede siden 1796 havde han været vel
seet ved Arveprinds Fredriks Hof og navnlig var han bleven knyttet til
den unge Prinds Christian, Prinds ens første Udflugt fra Kristiania i
Mai 1813 var derfor til Eidsvold for at besøge Carsten Anker, der nu
blev en af hans vigtigste Raadgivere under de vanskelige Forhold,
hvorunder ban optraadte i vort Land. Da Prindsen den 16de Februar 1814
paa Eidsvold holdt Møde med nogle ansete Mænd, raadede Anker Prindsen
til at bestige Norges Trone som uindskrænket Konge, idet han derved
troede at forebygge Anarki, men dette Raad blev som bekjendt heldigvis
ikke fulgt. Anker blev senere, nemlig den 2den Marts 1814, da Christian
Fredrik organiserede sin Regjering, udnævnt til at bestyre det 5te
Departement, der omfattede Fabrik- og Skov-Væsenet m. m. Kort før denne
Udnævnelse var han imidlertid af Prindsen sendt til England for at
udvirke Norges Neutralitet under Landets forestaaende
Selvstændighedskamp. Anker erholdt vistnok Audients hos Greven af
Liverpool, men denne meddelte ham, at ethvert Forsøg paa at rokke de
allierede Magters Beslutning angaaende den skandinaviske Halvø, vilde
være forgjæves; ikke heldigere gik det hans Broder, General P. Anker,
der ogsaa kort efter afsendtes til England i samme Anledning.

I Aaret 1815 tog Anker Afsked som Statsraad og beholdt for Resten af
sit Liv ikke anden offentlig Stilling end Overbestyrelsen af

Statens Glasværker. — Ogsaa det nye Dynasti viste Anker megen Yndest;
saaledes blev han af Kong Carl Johan i 1818 tilbudt Posten som de
forenede Rigers Minister i Madrid, hvilket Tilbud han dog ikke modtog.
I 1821, altsaa 50 Aar efter sit første Ophold i Stockholm, indfandt han
sig ifølge Kongens Ordre paany dersteds. Det hed vistnok i Ordren, at
„han skulde afgive de Oplysninger, som Hs Majestæt maatte ønske sig
meddelt angaaende de norske Glasværker", men Meningen med denne Reise
var formentlig kun at vise Anker en Artighed; han blev ogsaa under sit
5 Maaneders Ophold i Stockholm behandlet med stor Forkommen-hed paa de
høie Steder.

I 1762 hlev Anker og hans Broder gjorte til Æresborgere a Byen Glascow.
Den 14de Januar 1778 biev han tilligemed Broderen naturaliseret som
dansk Adelsmand; i 1815 blev han Ridder og i 1818 Kommandør af
Nordstjerne-Ordenen.

Henved 37 Aar gammel, blev Anker den 2den Juli 1784 gift med den
21aarige Frøken Hedevig v. Wegener, Datter af Generalløitnant T. v.
Wegener; hun var født i Schlesvig 1763 og døde hos sin Søn paa
Storhammar 1846. De havde 5 Børn, hvoraf kun 1 overlevede Faderen,
nemlig den i 1848 som Kommandant paa Kongsvinger afdøde Generalmajor
Erik Anker, der har flere Descendenter.

I de 13 Aar Anker boede paa Eidsvold førte han et stort og gjæstfrit
Hus. Paa en Reise i Vinteren 1824, da han gik i sit 77de Aar, paadrog
han sig en Forkjølelse, der voldte hans Død den 13de Marts s. A. paa
Birid Glasværk, hvor han ligger begraven.

Statsraad Anker var i Besiddelse af en skarp Forstand, gode Kundskaber
og fin Takt, men paa den anden Side var han urolig) ærgjerrig og ikke
altid fri for at være intrigant; han besad en uopslidelig Energi og
Arbeidskraft med en alvorlig Trang til at gavne, og hans Personlighed
var meget vindende lige. overfor Enhver, med hvem han kom i
Berørelse.Jens Christian Berg.

Justitiarius Jens Christian Berg er født i Kjøbenhavn 23de September
1775. Hans Forældre var Zahlkasserer i Christiania, Justitsraad Nils
Jensen Berg og Maria Margareta Flor, som da befandt sig paa et
tilfældigt Ophold i Danmark, men snart igjen vendte tilbage til Norge,
hvor Jens Christian blev sat ind i den lærde Skole i Christiania og i
1792 blev dimitteret fra denne til Kjøbenhavns Universitet. Den unge
Student udmærkede sig tidlig ved en stærk videnskabelig Interesse,
hvilken han havde rigelig Anledning til at tilfredsstille, da han i
Aarene 1795—1798 var ansat som Amanuensis ved det store kgl. Bibliothek
i Kjøbenhavn og i denne Stilling fik fri Adgang til de der opsamlede
sjeldne literære Skatte. Selv lagde han ogsaa i disse Aar Grundvolden
til sin egen Samling af Bøger, der ved hans Død var voxet op til en af
de største som nogensinde have været samlet i Norge, og da tildels paa
Auction blev erhvervet for nogle offentlige Samlinger, men dog for det
meste splittet mellem Private.

11798 døde Zahlkasserer Berg, og i samme Aar vendte Jens Christian
tilbage til Christiania. Det var hans oprindelige Hensigt at ofre sig
for Skolefaget, men han maatte opgive dette, da der ikke aabnede sig
nogen Udsigt for ham til at faa Ansættelse. Efter to Aars Ophold i
Fædrelandet, der imidlertid, efter hvad hans Breve fra denne Tid
udvise, ikke vare hengaaede ud en at bringe Udbytte for hans Studier,
kom han i 1800 tilbage til Kjøbenhavn, hvor han blev ansat som Yolontør
i Rentekammeret, men tillige ved Siden af det Arbejde, som denne
Stilling forskaffede ham, fandt Tid til at paabegynde og fortsætte et
meget grundigt juridisk Studium. Dette blev dog afbrudt meget
hurtigere, end han havde ventet. Han fik nemlig aldeles uventet af Grev
Wedel Jarlsberg Tilbud om det ledige Søndre Jarlsbergs
Sorenbirkeskriveri, hvilket Greven som Lehnsbesidder havde Ret til at
besætte, og for saa snart som muligt at kunne tiltræde, underkastede
han jsig i April 1803 den lettere juridiske Examen i Modersmaalet og
blev saa i Maj samme Aar udnævnt til det ham tilbudne Embede. Berg
boede nu i en række af Aar paa Gaarden Gulli ved Tønsberg, hvor han
fremdeles ved Siden af sine mange juridiske Forretninger fandt Tid til
at fortsætte

de historiske Studier, som han havde begyndt i sin Ungdom. Enkelte af
de Afhandlinger, som han senere hen offentliggjorde, ere skrevne,
medens han boede paa Gulli.

I 1814 var Berg Medlem af det overordentlige Storthing. Han valgtes her
til Formand for den Komité, der var nedsat til at redigere den
forandrede Grundlov, og dette Arbejde er ogsaa for den væsentligste Del
udført af ham personlig. Kort efter blev han, under 28de November 1814,
udnævnt til Justitiarius i Akershus Stiftsoverret.

Under de langvarige Forhandlinger, som efter 1815 bleve førte med den
danske Regjering om Norges Overtagelse af en Del af det gamle
dansk-norske Monarkis Statsgjæld, var Berg i nogen Tid, fra Januar
1816—Oktober 1817, en af de norske Kommissærer og opholdt sig i denne
Anledning i Kjøbenhavn. Han kom dog ikke til at føre disse
Underhandlinger til Ende. Under dette Ophold i Danmark døde i 1816 hans
Hustru, Hedevig Marie Elisabeth Wessel, med hvem han var bleven gift i
1803. I dette Ægteskab havde han flere Børn, deriblandt Sønnen,
Frederik August Wessel-Berg, der i Literaturen er bekjendt som Udgiver
af Reskript-Samlingen, og nu efter tidligere at have været Amtmand i
Nordre Throndhjems Amt er Sorenskriver i Yinger. Den ældste Søn, Nils,
der var Sogneprest i Flesberg, er død for nogle Aar siden. Foruden
disse to Sønner havde Berg endnu en Datter, der i 1825 blev gift med
Sorenskriver Rasch paa Eker og endnu lever som Enke. Børnene af
Justitiarius Bergs første Ægteskab have ført det sammensatte Navn
Wessel-Berg, idet de tillige have antaget sin Moders Familienavn. I
1817 indtraadte J. Chr. Berg i et nyt Ægteskab med Juliane Marie
Haxthausen, (død 1847) en Datter af den fra 1814 bekjendte
Generalløjtnant og Statsraad Fredrik Gottschalck von Haxthausen, der
døde i 1825. Dette Ægteskab blev ikke langvarigt, da det allerede i
1S25 opløstes ved Skilsmisse.

I 1828 blev Berg Medlem af en Kommission, der skulde gjøre Udkast til
en ny Krimi-nallov og blev i denne Anledning fritagen for at bestyre
sit Embede, som han igjen først overtog i 1835. Fra
Justitiarius-Embedet blev han i 1844 ved et Benbrud, der siden
aldrigrigtig blev lægt, nødsaget til at tage Afsked, hvilken han
erholdt med fuld Gage i Pension. Samtidig traadte han ogsaa tilbage fra
den Stilling som Administrator ved Bankens Filial i Christiania, som
han havde indehavt siden 1835. Sine sidste Leveaat henlevede Berg i
stille Ro mellem sine kjære Bøger i sit Hus i Prindsens Gade i
Christiania — i det i 1858 afbrændte Strøg. Han døde 4de Juni 1852 og
blev begraven paa Vor Frelsers Kirkegaard. Nogle Aar før sin Død, i
1847, blev han Kommandør af St. Olafsordenen ved dennes Oprettelse,
ligesom han allerede i 181G var bleven Ridder af Nordstjerneordenen.

Bergs Embedsvirksomhed og hans Deltagelse i det offentlige Liv vilde
alene være nok til at berettige ham til hans Landsmænds Erkjendtlighed.
Yed Siden deraf .har han imidlertid maaske indlagt sig en endnu større
Fortjeneste ved sin videnskabelige Virksomhed, som han tildels drev
under lidet gunstige Vilkaar. Berg var heller ikke nogen særdeles
produktiv Forfatter, og det Meste af, hvad han har leveret som
selvstændige Verker, skyldes maaske altid en ydre Foranledning. I den
offentlige Diskussion i Pressen tog han jævnlig Del, saavel i
„Intelligents-Sedlerne", som i de andre mere udpræget politiske Blade,
der senere begyndte at udkomme. I disse har han behandlet de mest
forskjellige Gjenstande med megen Sagkundskab.

Den største Virksomhed som Videnskabsmand har Berg udfoldet ved de
Bemærkninger, hvormed han berigede Andres Arbejder. Disse Noter under
Testen, dels uden et tilføiet J. C. B., ere af et ualmindelig rigt
Indhold. Maaske ligesaa ofte har Bergs Viden været den Kilde, hvoraf
Andre øste, uden at han er bleven mere end nævnt i en Fortale. Saaledes
skriver bl. a. de historiske Afsnit i Krafts store Værk sig for en stor
Del fra Bergs Haand. I det Hele var han i lang Tid den, til hvem Alle,
der behøvede Oplysninger om vore historiske Forhold i de sidste tre
hundrede Aar, pleiede at henvende sig. Her var han hjemme paa saa godt
som alle Felter, og han pleiede ikke at tilbageholde, hvad han vidste,
naar nogen søgte

hans Bistand. Flere Kommissioner, der for sine Arbejder behøvede
historiske Oplysninger, og hvis Indstillinger nu indeholde saadanne,
have sikkerlig erholdt disse af eller gjennem Berg, ligesom de yngre
Historikere hyppig tyede hen til dennes uudtømmelige Kundskabsforraad.

Ugebladet „Budstikken", hvis egentlige Redaktør Berg var i flere Aar,
skyldte ham ogsaa det meste af sit rige Indhold, der fremdeles gjøre
det til et af vore mest værdifulde historiske Kildeskrifter. Her findes
saaledes den indholdsrige Afhandling om Christianias gamle Gymnasium og
en Mængde Noter, hvormed han har forsynet Andres Arbejder eller
historiske Aktstykker, som han lod aftrykke.

Denne Virksomhed lortsatte han i de sex Bind, „Samlinger til det norske
Folks Sprog og Historie", der endnu ligesom „Budstikken" hævde sin
Plads i vor historiske Literatur.* Berg var da egentlig Leder af dette
Foretagende, i hvis Stiftelse han ogsaa havde taget en virksom Del. I
disse „Samlinger" er det rigeste Udbytte af hans Kundskaber nedlagt,
som en Skat, hvoraf den senere Forskning har kunnet øse med Tryghed.

Af større særskilte Arbejder har Berg kun leveret et eneste, „Historisk
Underretning om Landeværnet", der udmærker sig ved den samme
Stofrigdom, der gaar gjennem Alt, hvad der ellers er kommet fra hans
Haand. Han var aldrig Stilist, og hans Fremstilling lider under en stor
Ubehjælpelig hed i Formen. Det er Indholdets Rigdom, der skaffer hans
omfattende Lærdom Respekt. Gjennem Alt, hvad han har leveret, .aander
der en levende Fædrelands-kjærlighed, der dog tillige var forenet med
en ofte vel stærkt fremtrædende Uvilje mod den danske Regjering og det
oldenburgske Kongehus, hvem han tillagde Skylden for Norges Lidelser.
Naar han kom ind paa dette Emne, blev han bitter og undlod ikke at give
sine harmfulde Følelser Luft i stærke Udtryk, der ikke altid passe i en
ridenskabelig Fremstilling, der skal skifte Ret til alle Sider og
betragte Alt under humane Hensyn.Henrik Anker Bjerregaard.

Denne som Digter og varm Fædrelandsven i sin Tid saa bekjendte Mand var
født Iste Januar 1792 paa Ringsaker, hvor Faderen Mads B. da levede som
Regimentskvartermester. Han blev siden Sorenskriver i Nordre
Gudbrandsdalen og døde i Vaage 8de Januar 1831. Moderen Mette Ørtlein
døde 1846. Bjerregaard blev sat i Kristiania Latinskole, hvorfra han
afProfesssor Jakob Rosted dimitteredes 1809 til Universitetet, hvor han
tog Examen artium med Karakteren Laudabilis. Han valgte det juridiske
Studium, men havde ikke tilendebragt det, da Begivenhederne i 1814
hidførte Rigernes Adskillelse. Han befandt sig ved dette Tidspunkt
endnu i Kjøbenhavn, hvor vi finder ham som Medlem af
Normandsforeningen. Snart fandt han dog under de forhaandenværende
Omstændigheder, at han burde søge hjem til Fødelandet, om end Adkomsten
dertil var vanskelig nok. Han tog med Kaptejn Arntzen og Studenterne
Messel og Thurmann den sædvanlige Vej over Jylland i en aaben Baad over
til Norge 26de Juni. Da de den næste Dags Aften fik Kysten isigte,
mødte de en svensk Fregat, Camilla, der ved et Skud gav dem Tegn til at
lægge bi. De kom da ombord og førtes som Fanger til Gøtheborg, hvor de
efter et skarpt Forhør blev satte i haard Arrest. Først i Begyndelsen
af September fik de Underretning om Konventionen til Moss af 14de
August, og hermed havde de vel ventet at deres Fangenskab maatte have
en Ende. De blev imidlertid under militær Bevogtning førte til
Fredrikshald 5te September og her atter indespærrede i et Fangehul.
Kommandanten sagde dem nu, at de kunde gaa hvor de vilde, naar de først
havde aflagt Troskabsed til den svenske Krone, men de protesterede
naturligvis herimod, da Konventionen blot omtalte Fangernes Frigivelse
paa begge Sider, men ingen Eds-Aflæggelse. Man søgte fremdeles paa
flere Maader at faa dem til at følge det Exempel, der af flere var
givet, meu forgjæves, og det blev da tilsidst betydet dem, at de kunde
rejse uden at aflægge Eden.

Hjemme tog han strax Bøgerne fat og flk allerede i Juli 1815 den
juridiske Examen med Laudabilis til begge Prøver. 10de April 1819 blev
han udnævnt til Højesteretsadvokat, men det maa i hine Dage af
almindelig Trængsel ikke have været nogen indbringende Stilling, siden
han opgav den for at blive Protokolsekretær i Højesteret, hvortil han
blev udnævnt 13de Marts 1827. 8de Juni 1830 blev han Assessor i
Akershus Stiftsoverret og 16de Juli 1838 Assessor i Højesteret, i
hvilket Embede han døde 7de April 1842. Den høie Stilling, han opnaaede
i Samfundet, er tilstrækkeligt Vidnesbyrd om, at han var anseet som en
dygtig Jurist, og han har ogsaa som saadan sat sig et Minde ved et
Lovforslag, hvorved han gav Stødet til Sagførelsens Frigivelse i vort
Frsdre-land, men det er ellers ikke som Embedsmand hans Navn opbevares
i vor Historie, men som Digter.

Ved Selvstændighedstidens Begyndelse hos

os optraadte 3 unge ved et varmt Venskab forbundne Mænd, der i en
forholdsvis lang Tid

— omtrent til 1830 — kunde kaldes Eneherskere paa det unge Norges
Parnas. Det var Mauritz _ Hansen, Conrad Nicolai Schwach og Bjerre-"
gaard. Hansen og Bjerregaard døde i samme Aar, — Schwach overlevede
begge i mange Aar, og det faldt naturligvis i hans Lod at blive Udgiver
af sine to Venners Arbejder, efterat hans egen Lyrik forlængst var
gangen over til „den glemte Litteratur". Hansen og Bjerregaard har da
ogsaa havt en ulige større Betydning som Grundere af vor
Nationallitteratur,

— ja som de, der først af alle har draget de nationale Elementer frem
og stillet dem i poetiske Billeder for Folket. Maurits Hansen maa vel
være den af disse Venner som i nævnte Henseende har den største
Betydning ved sine Noveller, der aldrig kan blive ubekjeudt for nogen,
som sysler med vor Litteratur, — men Bjerregaard er maaske bleven
længst erindret. Hans betydningsfuldeste Digtning, Fjeld eventyret er
efter 50 Aars Forløb endnu ikke forsvundet fra vor Scene, og Stykket
kan endnu fængsle Publikum, om det end ikke staar for det som et saa
fuldendt Mesterværk, som det var i vore Fædres Øjne. Mons Østmo,
Lensmanden, Skriveren, Aagot, Ragnhild fremtraadte for dem som ganske
nye Figurer fængslende ikke mindre ved den hjemlige Farve end ved de
deilige Toner, hvori Waldemar Thrane har sat sig et uforgjængeligt
Minde i sit Fædreneland. Ved „Fjeldeventyret" saavelsom „den kronede
Nationalsang" har Bjerregaard virlst at finde den Tid, han tilhørte, og
begge disse skaffede ham en Berømmelse, som vi nu ikke let kan forstaa,
men som ingenlunde har været ufortjent. Til hans Berømmelse har det vel
ogsaa for en Del bidraget, at han altid optraadte som en ivrig Patriot
efter den Tids Fordringer, uden at de høie Embedsstillinger, han
opnaaede, synes at have frembragt nogen Forandring hos ham som saadan,
om lian end maatte se meget at blive anderledes i det norske Samfund
før sin Død. Dette fremgaar tydelig nok af det Digt, hvormed han i sit
sidste Leveaar hilsede den gamle Oppositionsmand, Krigsraad O. P. Flor,
da denne efter 20 Aars Fravær atter var valgt til
Storthings-repræsentant, og ikke mindre af den Omstændighed, at L. K.
Daa paa samme Tid med Varme anbefalede ham til Storthingsmand for
Hovedstaden det Aar, der for dennes Historie har faaet sin Betydning
ved Schweigaards Indførelse i Thinget. Uden at man paa nogen Maade kan
kalde Bjerregaard en politisk Digter i den Forstand, hvori Nutiden
gjerne tager dette Ord, maa man vel sige, at hans politiske Opfatning
lægger Grundtonen i en stor Del af hans Digtning, ligesom den væsentlig
har bidraget til at skaffe ham Læsere i den beundrende Samtid. Maaske
den ogsaa har bidraget til, at han for en stor Del tog feil af sin
Begavelse, der mere skal have gaaet i den komiske end i den alvorlige
Retning. „Hanvar i Besiddelse af megen Humor og Lune, og hans Satire
var træffende, men aldrig ondskabsfuld. Imellem Venner brød i
Almindelighed hans naturlige Vid og det muntre Lune der spillede paa
Bunden af hans Sjæl, frem over det mørke Dække, som Hverdagslivets
mangehaande Tryk og Sorger efterhaanden havde udspændt derover", siger
en samtidig Biograf, og hertil skal kun føjes, at der i det daværende
Kristiania var den rigeste Anledning til at lade Vid og Lune træde frem
i den Kreds, der dannede Kjernen af „det dramatiske Selskab", hvoraf
Bjerregaard i mange Aar var et fremtrædende Medlem.

Som Grund til hans Taushed i hans seneste Aar er det anført, at „der
paa det norske Parnas optraadte en Del unge Kritikaklere, som
skaanselløst nedrev alt, baade gammelt og nyt, der ikke var fremkommen
i udenlandsk Jordbund", og disse „bragte vore gamle Barder til at
undres, se sig om. smile 0^ — tie? Det er udlagt paa Nutidens Sprog:
Wergeland og "Welhaven var fremtraadte, og Brydningen mellem dem
betegnede et nyt Udviklingstrin i den norske Litteratur og det norske
Aandsliv i det hele. Den gamle Tid blev overfløjet, og dens Mænd maatte
forsvinde, og naar National-

sangens og Fjeldeventyrets Digter ikke længer vilde være med, har han
maaske været ledet af en rigtig Følelse af, at han ikke mere hørte
hjemme i de Kjæmpendes Rækker. Den nye Stilling, hvori han som højere
Embedsmand var indtraadt i en Tid, da Ytringsfriheden ingenlunde var
ubegrændset, har vel ogsaa ladet ham forstaa, at de patriotisk-poetiske
Toner nu heller burde klinge fra andre Harper end hans. Lod han
saaledes Poesien hvile, lagde I han dog ikke dermed bort sin Pen, og
mange I Artikler „i den liberale Retning" i Datidens Presse skal skrive
sig fra ham.

Bjerregaard blev ikke mere end 50 Aar gammel. Tidlig havde der lagt sig
Skygger over hans Liv, og hans Biograf fortæller os, at „Ligegyldighed
for denne Verdens almindelige Goder bidrog' ofte til at stille ham i
slemme Situationer." Disse og maaske andre Livets Ulykker, der ikke
kjendes, bidrog til, at han i sine sidste Aar førte et isoleret Liv og
trak sig tilbage endog fra sine nærmeste Venner. Legemlig Svaghed havde
vel ogsaa sin store Del heri. — Han blev 1831 gift med Henriette
Hansen, Datter af Høker Christoffer Hansen i Kristiania. Hans Ægteskab
var børnløst.* / o s.'Christian Peter Bianco Boeck.

Professor C. P. B. Boeck hørte til det førsle Kuld af Videnskabsmænd,
der i vort Land og i vort Samfund lagde Grunden til det
naturvidenskabelige Studium, der nu er saa rigt udviklet og blomstrende
hos os.

Han blev født paa Kongsberg den 5te September 1798, og var Søn af
Captain og Overførster ved Kongsberg Cæsar Boeck; bans Moder Karen
Magdalene Collet hørte til den gamle Collettske Slægt, hvoraf saa mange
Navne ere kjendte inden vort Lands høiere Embedsstand. Han blev, privat
dimitteret, Student i 1817 og underkastede sig 1824 medicinsk
Embedsexamen. I 1819 var han nogen Tid Lærer i Naturhistorie og Fysik
ved Krigsskolen, fra 1819 — 1822 Kopist i Medicinalbureauet under
Kirpedepartementet og fra 1822 —1824 konstitueret Kompagnichirurg dels
ved det Numedalske Korps og dels ved Artilleribrigaden. Allerede som
Student havde han i 1820 med senere Professor Keilhau under en Reise i
Valders, Hallingdal og omliggende Bygder deltaget i de dengang endnu
næsten ubekjendte Fjeldegnes geografiske og geologiske Undersøgelser,
og det var ved denne Leilighed at de nu af Turister saa bekjendte
Fjeldsøer, Bygdin og Tyin saaat sige opdagedes, ligesom Jotunfjeldene
af dem flk sit Navn. I 1824 bereiste han sammen med senere Professor
Blytt nordre Trondhjems Amt i botanisk Øiemed og foretog derpaa i
Aarene 1825—1327 paa offentlig Bekostning en Reise til Tydskland og
Frankrig for at studere Veterinærmedicin. I 1828 blev han udnævnt til
Lektor i Veterinærvidenskaben ved den paatænkte Veterinærskole i
Christiania, som dog af Mangel paa Bevilling ikke kom istand, og opgav
kort efter sin Udnævnelse al sin private Praxis for uddelt at kunne
offre sig til sine videnskabelige Studier. I 1837 gjorde han paa
offentlig Bekostning en Reise til Sverige, forat gjøre sig bekjendt med
dets Veterinærskoler, Stutterier o. s. v. og fulgte i 1838 som Zoolog
efter den franske Regjerings Opfordring den franske videnskabelige
Expedition til Spitsbergen. I 1840 udnævntes han til Professor i
Fysiologi, komparativ Anatomi og Veterinærmedicin efter i enkelte
Semestre i foregaaende Aar saavel at have foredraget Zoologien for de
Studerende som ogsaa fungeret som Examinator i dette Fag. Han gjorde i
1842 en Reise til Vestlandet i zoologisk Øiemed og i de følgende Aar,
fordet-

meste paa egen Bekostning, Reiser saavel i Ind-som Udlandet i sin
Videnskabs Interesse. I April 1855 tildelte Vetenskabs-Akademien i
Stockholm ham den Flormanske Guldmedalje for indleverede physiologiske
Afhandlinger, og i November s. A. erholdt han 1ste Klasses Medalje for
endel af ham selv konstruerede physiologiske Apparater, der vare
udstillede ved den internationale Udstilling i Paris og bleve foreviste
for en af det franske Videnskabs-Akademi nedsat Komite. I Anledning af
Lunds Universitets 200aarige Bestaaen var han Deputeret fra
Videnskabs-Selskabet i Christiania og blev ved samme Leilighed i Juni
1868 udnævnt til Doctor medicinae honoris causa ved Lunds Universitet.
Som Medlem af Farmacopoe-Kommissionen havde han den væsentligste Andel
i Udarbeidelsen af Pharmacopoea Nor-vegica, et for sin Tid meget
mærkeligt Arbeide af stort videnskabeligt Værd. Det Brud, der ved dens
Affattelse havde fundet Sted med de traditionelle Principer for
Pharmacopoer, fremkaldte en skarp Kritik, men den senere Tid har ydet
dette Arbeide sin fuldeste Anerkjendelse. I 1841 blev han Ridder af den
franske Æreslegion, i 1851 af Nordstjernen og 1862 R. af St. Olafs
Ordenen, hvis Kommandørkors han erholdt 4 Aar senere. Han deltog i
Stiftelsen af Videnskabsselskabet i Christiania, i hvilket han uafbrudt
fungerede afvexlende som Præses og Vicepræses og i enhver Henseende var
et af de virksomste Medlemmer. Han var derhos Medlem af
Videnskabsselskabet i Trondhjem, Kgl. Vetenskabs-Akademien i Sverige,
Videnskabsselskabet i Kjøbenhavn, Kgl. Vetenskaps-Societeten i Upsala,
samt Medlem og Æresmedlem af en stor Del nordiske og udenlandske
Akademier og lærde Selskaber. Han var derhos en af Stifterne og et
virksomt Medlem af den fy-siografiske Forening og de tmedicinske
Selskab, og i en lang Aarrække Medlem af Direktionen i det kgl. Selskab
for Norges Vel. Boeck har deltaget i Udførelsen af mange offentlige
Hverv, og han har virket ikke alene som Videnskabsmand, men ogsaa ved
Videnskabens praktiske Anvendelse i Samfundet og i det daglige Liv; han
var i en Aarrække fra 1828—60 Medlem af Direktionen af det kongl.
Selskab for Norges Vel; han var Medlem af 2 Kommissioner i 1834 og
1847, der skulde tage Spørgsmaalet om Oprettelsen af et polyteknisk
Institut under Overveielse; han var Medlem af Bygnings-kommissionen for
den nye Universitetsbygning og har vistnok havt en væsentlig Del i
dette smukke og værdige Bygningsarbeide, og en af de mest instruktive
og værdifulde Samlinger ved vort Universitet, det zootomiske Museum,
har han grundlagt.

Boecks literære Arbeider paa Videnskabens forskjelligste Omraader
findes spredte i mange saavel norske som andre Tidsskrifter. Særlig
Fortjeneste har han indlagt sig ved sine mi-kroskopisk-fysiologiske
Undersøgelser af de lavere Dyr, Undersøgelser, som medføre særegne
Vanskeligheder af forskjellig Art. Paa det Omraade har han gransket med
stor Flid og opfundet flere for dette Slags Undersøgelser særlig
passende Apparater.

Om hans omfattende videnskabelige Virksomhed faar man forøvrigt en
Forestilling gjennem de Ord en af hans Kollegaer udtalte ved hans
Jordefærd, der efter det akademiske Collegiums Ønske foregik fra
Universitetets rigt smykkede Forhal:

„Da han begyndte sine første Studier var Naturvidenskaben kun et Barn,
den besad ikke de rige Hjelpemidler af Apparater og Methoder, som vor
Tids Forskning har; Mikroskopet vaiet ufuldkomment Redskab i
Sammenligning med, hvad det nu er; Kemien var endnu kun i sin tidligste
Udvikling; den organiske Kemi neppe mere end kjendt af Navn; Geologien
begyndte at blive en Videnskab; Paleontologien existerede neppe, og de
ældre Videnskabers, Zoologiens og Botanikkens Omraade var kun lidet og
inskrænket mod, hvad det nu er. Professor Boeck var allerede en moden
Mand, da Sckeiden og Schwann lærte os at kjende Cellen, som Grundtypen
for alt organiskt Liv. I sin lange videnskabelige Virksomhed, der
naaede næsten udover 2 Menneskealdre, saa Prof. Boeck Naturvidenskabens
vidunderlige Udvikling, han ikke blot fulgte den, med del-

tog deri. Nogle af de første Arbeider, og hidtil næsten enestaaende i
Paleontologien hos os, skyldes ham; han undersøgte Livet i dets ældste
og simpleste Former, saaledes som det først viste sig her paa Jorden i
Silurfor, mationen, en Tid, der ligger saa langt tilbage-at Tanken
neppe kan naa den. Han var den første, der anvendte det poloriserede
Lys til Undersøgelse af de organiske Legemers moleku-lære Forhold. Hans
Undersøgelser strakte sig ud over Biologiens hele Omraade ligefra de
laveste Organismer, der kun bestaa af et formløst Protoplasma indtil
Nervesystemets høieste Funktioner; han maalte Musklernes
Sammentrækning, Nerveindtrykkenes Hurtighed og fandt et Tidsmaal for
Tanken; han naaede til den yderste Grænse af menneskelig Forskning:
Aandelivets Sammenhæng med Nervesystemets Elementer."

Efter næsten 50aarig Virken som Universitetslærer og aandsfrisk lige
til .det sidste, var han ved sin Død den Ilte Juli 1877 det medicinske
Fakultets ældste Lærer og Universitetets Senior.

Af sine Kolleger og overhovedet af alle, der kjendte hanj, var han i
høi Grad afholdt formedelst sin ædle, retsindige og humane Karakter og
Personlighed, og i mange Aar virkede han i en Grad, som maaske ingen
anden Professor, til at befordre Omgang og kollegialt Samliv mellem
Universitetets Lærere. Han omfattede sin Videnskab, Universitetet og
Fædrelandet med den uegennyttigste Kjærlighed og en aldrig svigtende
Troskab; han forbandt med ægte Forskeraand og videnskabeligt Skarpblik
en usædvanlig alsidig Lærdom og Belæsthed i næsten alle medicinske og
naturvidenskabelige Discipliner, og hans Navn vil bestandig indtage en
hædret Plads i vor Videnskabeligheds Historie.Carl Wilhelm Boeck4).

Carl Wilhelm Boeck var født paa Kongsberg den 15de December 1808 af
Forældrene Over-førster ved Sølwærket, tidligere Artilleri-Captain
Cæsar Læsar B. († 1832) og dennes tredie Hustru Catharina Margareta
Peckel († 1808). Han røbede allerede tidlig stor Interesse for de
naturhistoriske Fag, især for botaniske Studier, som han drev med en
saa lidenskabelig Iver, at hans Foresatte vare lidet tilfredse med hans
Fremgang paa Skolen. Det manglede ham ingenlunde paa Flid, kun anvendte
han den ikke paa de klassiske Forfattere, men desto ivrigere paa
Botaniken. Privat dimiteret, tog han i 1827 Artium og efter at have
taget Anden Examen i 1828, erholdt han et Stipendium, hvorved han blev
sat istand til Sommeren over at gjøre en botanisk Exkursion til Dovre.
Tre Aar efter var han medicinsk Kandidat med bedste Karakter, blev i
1831 udnævnt til Distriktslæge i Senjen, men da han i Mellemtiden havde
faaet en liden Arv, saa han sig istand til at foretage en ulige
behageligere Reise i videnskabelige Øiemed til Sverige, Danmark og
Tydskland. Efter sin Hjemkomst i 1832 blev han kaldt som extraordinær
Kolera-læge til Drammen, da denne Farsot første Gang hjemsøgte vort
Land. I 1833 blev han udnævnt tilBerglæge paa Kongsberg, hvor han i høi
Grad tilvandt sig sine Patienters og Medborgeres Tillid og Hengivenhed,
og hvor han forblev indtil 1846, da han kaldtes til Lektor i Medicin
ved Universitetet, hvor han i 1851 rykkede op til Professor. Under
Opholdet paa Kongsberg blev han i 1845 valgt til Storthingsmand.

Boecks Navn og videnskabelige Fortjenester er især knyttet til
Undersøgelsen af to af de frygteligste Sygdomsformer, der har hjemsøgt
Menneskeslægten og endnu hjemsøger den. Den ene af disse, den spedalske
Syge, tællede Boeck blandt sine navnkundigste Forskere. .11840 reiste
han med offentligt Reisestipendium fra Bergen, hvor han i nogen Tid
gjorde forberedende Studier sammen med sin Kollega, Overlæge
Danielssen, hvem det var overdraget at anstille Observationer paa de i
St. Jørgens Hospital indlagte Spedalske, over England, Frankrige,
Italien til Grækenland, hvor Sygdom-

men næst efter Norge havde størst Udbredelse. Høsten 1841 vendte han
over Triest og Wien tilbage til Kristiania. Et omfangsrigt og
epokegjørende Yerk over denne Sygdom, forfattet af Boeck i Forening med
Dr. Danielssen, udkom i 1847, og det var ikke mindre ved sin Text, end
ved det medfølgende Atlas med dets fortrinlige Illustrationer over
Sygdomsformerne, at det vakte den videnskabelige Verdens udelte
Beundring. Danielssen fik under et Ophold i Paris 1848 Verket oversat
paa Fransk. En af Datidens lægevidenskabelige Autoriteter, Dr. Rayer,
forelagde det for det franske Akademi, som belønnede det med den
saakaldte Prix Monthyon paa 2,000 Franks. Den vundne Pris blev af
Forfatterne med stor videnskabelig Uegennyttighed skjænket til det
norske Universitet, forat Renterne, naar Kapitalen var steget til 1,000
Spd., hvert tredie Aar kunde anvendes som Belønning for en Afhandling
over en Materie af Hudsygdommene. 11850 fik Boeck paa Ansøgning Adgang
til at holde kliniske Forelæsninger ved Rigshospitalet, og det var
under denne Virksomhed, at han gjorde Studier over Syfilis og udførte
therapeutiske Forsøg, som ogsaa paa dette Omraade har knyttet hans Navn
til den medicinske Videnskabs Historie, vistnok paa en mere omstridt,
men paa en ikke mindre ærefuld Maade, end ved hans Undersøgelser af
Spedalskheden. I talrige og udførlige Skrifter har han senere forsvaret
sine Anskuelser og ialfald irettelagt Data til deres Bedømmelse, som
gjør det nødvendigt for Videnskaben at tage Hensyn dertil ved
Forskningen af denne Sygdoms Natur. Gjentagne Gange opholdt Boeck sig i
England for at foredrage sin Methode, ligesom han ogsaa i dette Øiemed,
— som nedenfor vil sees, — gjorde en Reise til Nordamerika.
Gjennemtrængt af Overbevisningen om sin Kur-methodes Fortrin har Boeck
lige til det sidste fastholdt samme og har kort før sin Død udgivet sit
sidste store Arbeide, „Erfaringer om Syfilis", der danner Slutstenen
paa hans under alle Omstændigheder ligesaa geniale som utrættelige
Forskning paa dette Omraade. Hvad enten Stridens Udgang, ytrer en
tidligere Biograf, af hvem vi havelaant det væsentlige af ovenstaaende,
bliver en Seir for vor Landsmand eller ei, skal

*) Tildels efter Aftenbladet Nr. 238 for 1875.det indrømmes, at Wilhelm
Boeck har arbeidet med en Utrættelighed, en Villiens Energi, en
Skarpsindighed og en videnskabelig Uegennytte, som er sjelden.

Et Arbeide som Boecks tager paa Kræfterne, og det vakte derfor ingen
Forundring, men vel Beklagelse, at han i 1869, efter at have haft et
Semesters Tjenestefrihed fra sin Virksomhed som Universitetslærer, dog
uden at denne helt ud havde gjenoprettet hans noget svækkede Helbred,
søgte og ved kgl. Resolution af 16 Oktober s. A. erholdt Afsked fra sit
Embede. Han var imidlertid ikke saa svag, at hans Virkelyst og
Arbeidskraft endnu var væsentlig usvækket, og mest som en
Recreationsreise, men dog ogsaa med bestemte Formaal i sin Videnskabs
Interesse, begav han sig samme Aar, skjøndt allerede oppe i 60 Aars
Alderen, ledsaget af sin Hustru og Datter paa en Reise til de Forenede
Stater. Hans Navn var gaaet foran ham, og i de store transatlantiske
Steder, som han besøgte, navnlig i New York, blev han modtaget som en
gammel hædret Gjest. I de medicinske Selskaber derover holdt han Fore-

drag over sin Syfilisationsmethode, i Hospitalerne gjorde han Forsøg og
Demonstrationer, og i de videnskabelige Journaler skrev han
Afhandlinger over samme Emne. De nye Forhold og den imødekommende
Modtagelse, han nød, virkede oplivende og styrkende paa ham, og efter
et 11 Maaneders Ophold i Amerika vendte han hjem til Christiania som
den gamle stærke og energiske Natur, for hvem Arbeide var en af de
første Livsbetingelser. Han gjenoptog, om end i mindre Udstrækning, sin
gamle Lægepraxis, og fik ligeledes den gamle Adgang til klinisk
Undervisning paa Rigshospitalet, ved hvis Hudsygeafdeling han om Høsten
1871 blev udnævnt til Overlæge Nu var han atter fuldt oppe i sine gamle
Studier og Undersøgelser, der først i Høst for Alvor bleve afbrudte af
en Sygdom, som skulde standse hans Virken for bestandig. Den Ilte
Decbr. 1875 gik han stille bort. Hans Enke, Lovise Christence Barth, en
Skibsførers Datter fra Kragerø, overlever ham, skjøndt et Par Aar ældre
end han, tilligemed 3 gjenværende af 8 Børn.Johan Nordahl Brun.

Johan Nordahl Brun fødtes paa Gaarden Højem i Bynæssets Præstegjeld den
21de Marta 1745. Hans Fader Svend Bruun havde først været Handelsmand,
men da det gik ud med ham som saadan, havde han slaaet sig paa
Landbruget og bosat sig paa den nævnte Gaard efterat væ/e indtraadt i
sit andet Egteskab, med Mette Cathrine Nordahl, en Datter af
Løjtnant-Vagtmester N. I sine første Aar tegnede Nordahl Brun ikke til
at blive den i enhver Forstand stærke og storslagne Skikkelse, han
siden blev; han var som Barn svagelig og lidet fremme for sin Alder,
indtil han med et tog sig saaledes op, at hans Moder kunde lære ham, da
han var blot 4 Aar gl., „at læse saa rent og raskt i hver dansk Bog som
nogen Voxen". I 1749 flyttede Faderen fra Bynæsset til Klæbo, hvor han
med Iver lagde sig efter et forbedret Jordbrug. Den lille Johan tog
efter sin Alder Del i Gaardsarbejdet og udviklede saavel derved som ved
alskens Idrætsøvelser sine legemlige Kræfter. Af sin Fader lærte han
derhos nu Begyndelsesgrundene i Regning og Skrivning, medens Moderen
fortsatte hans boglige Undervisning. Hun var en from, meget bibelsterk
Kvinde, og ved hendes Side havde han allerede i 11 Aars Alderen læst
Bibelen igjennem to Gange og saaledes lagt Grunden til den usedvanlige
Bibelstyrke, der senere var gjennemgaaende i hans Optræden som geistlig
Taler og offentlig Personlighed. Tolv Aar gammel blev han indskreven
som Underofficier i det nordenfjeldske Skiløberkorps, og den militære
Løbebane, der nu laa for ham, syntes at stemme lige saa meget med hans
Forældres Ønsker som med hans eget Sind. Men hans Halvbroder, der just
vendte hjem fra Kjøbenhavn som theologisk Kandidat, fik i Forening med
en anden gejstlig Slegtning overtalt Forældrene til at sætte ham til
Bogen. Efter privat Forberedelse af Halvbroderen blev han sendt til
Latinskolen i Throndhjem, hvor han strax kom ind i Mesterlektien,
uagtet han ikke havde tilstrækkelige Kundskaber i Latin. Dette
ansporede hans energiske Selvfølelse, og han tog sig nu saaledes
sammen, at han efter tre Aars Skolegang i 1763 kunde sendes til
Kjøbenhavns Universitet som en moden og i alle Henseender udviklet
Yngling, der i mange Stykker var langt forud for sine Kammerater, bl.
a. ogsaa deri, at han som Mesterlektianer i Throndhjem havde friet (paa
Vers) til og faaet Ja af en smuk sexten Aars Pige, Ingeborg Lind, der
som Slegtning var i Huset hos Grosserer Otto Beyer, hos hvem han under
sin Skolegang havde haft Kostdage. Efter et Aars Ophold i Kjøbenhavn
vendte han med to Examina i 1764 tilbage til Throndhjem, hvor han blev
Huslærer hos Kam-merraad Meincke og ved Siden deraf øvede sig i at
prædike, som han selv siger med saadant Held, at han „snart følte sig
som dertil fød og baaren". I 1767 fulgte han Meinckes yngste Søn til
Sorø, og denne Leilighed benyttede han til at tage theologisk
Attestats. Efter tre Maaneders anstrengte Flid havde han ilden
Manuduktør tilegnet sig tilstrækkelige Kundskaber i Theologi til at faa
Embedsexamen med Non

— han læste, som det dengang hed, ikke til Karakter —, og før Halvaaret
var tilende, var Brun atter tilbage i Throndhjem, hvor han nu tilbragte
de følgende 3 Aar med at informere, prædike og digte.

Efter Tullins Mønster skrev han (i 1769) et Lejlighedsdigt, „Naturens
Navnedag", hvis Vers nærmest var en Hyldest til Biskop Gunnerus i
Anledning af dennes Tilbagekomst fra sin nordlandske Rejse. Røgofret
gjorde sin Virkning, saaledes at da Gunnerus i 1771 afStruensee kaldtes
ned til Kjøbenhavn for at reformere Universitetet, tog han Brun med som
sin Amanuensis. Men uheldigvis var han ikke sterk nok i det tydske
Sprog til at være Bispens Sekretær, og han maatte se sin Post
overdraget til en anden. Han vilde nu gjerne optræde som Prædikant i
Hovedstaden, men altid kom en Dansk ham i Forkjøbet. „Han gik da i
Fortvivlelse den Vej, som ingen Dansk (med Undtagelse af Ewald i „Rolf
Krake") endda havde vovet at betræde:" han skrev i den franske
Tragedies Stil Sørgespillet „Zarine", opmuntret hertil, som det synes,
af hans Landsmand, Tbea-terdirektøren Bredals gjennem en
Bekjendtgjø-relse i Adresseavisen udsatte Prisbelønning for „den første
danske Originaltragoedie". Stykket blev opført 17de Februar 1772, gik
flere Aftener i samme Uge og gjorde, siger Forfatteren selv, „megen
Lykke baade ved Hoffet, hos oplyste Mæcenater og det tænkende
Publikum", skjønt det paa den anden Side heller ikke gik fri for
Kritikens Indvendinger, og navnlig ikke med al sin Sprogbombast og
stilfulde Mønsterrigtighed kunde blænde den sunde Sans og den sikre
Smag hos en saa harmonisk udviklet og natursand Aand som J. H. Wessel,
hvis kostelige Parodi paa den hele franske Smagsretning, „Kjærlighed
uden Strømper," som bekjendt nærmest fremkaldtes ved Bruns "Zarine".
Endnu i samme Aar skrev han et nyt Sørgespil, hvortil han denne Gang,
som det heder, efter Antydninger fra højere Steder om derved at se sine
Befordringsudsigter forbedrede, tog Emnet fra Fædrelandets Historie.
Saaledes udkom Høsten 1772 „Einer Tambeskjælver", men uheldigvis for
hans Forfatterstillings Uantastelighed hos Datidens toneangivende
Æsthetikere havde Brun i sit nye Sørgespil vist sig for stærkt
patriotisk bevæget, og Kritikeren Baden fandt endog, at de Danske deri
gjorde en saa ynkelig Figur ved Siden af de Norske, at „Einer ikke
kunde opføres under dansk Scepter". Brun kunde imidlertid roligt lade
Kritiken sige hvad den vilde, da han kunde glæde sig ved en vedvarende
Gunst hos sine formaaende Beskyttere. Efter Opfordring fra disse søgte
og fik han kort efter Bynæssets residerende Kapellani, og før Aaret
1772 var tilende, havde han tiltraadt sit Embede. Det følgende Aars
Sommer giftede han sig med sin Brud fra Mesterlektianerdagene.

Som Kapellan lejede B. de Huse paa Højem, som hans Fader havde bygget
og hvor han selv var født. Hans Stilling var efter hans eget Udsagn i
økonomisk Henseende kun maadelig, hans Bohave var som en
„Strandsidders, men hans Moders Kjærlighed, der havde sammsnplukket
hvert Straa til hans Rede, gjorde ham hans Træstole behageligere end
Mahogny-Otto-maner". Han skulde imidlertid ikke længe forblive i sin
Fødebygd: allerede efter halvandet Aars gejstlige Virksomhed der blev
han (April 1774) udnævnt til residerende Kapellan til Korskirken i
Bergen. Den virkelystne og kraftige, men paa den anden Side overmodige
og hensynsløse Ordets Tjener kom under de nye Forhold snart i Strid til
flere Kanter, men gik foldet meste ud deraf som Sejerherre og befæstede
sig mere og mere i Menighedens Yndest baade som gejstlig Taler og
Sjælesørger og som administrativ Embedsmand. I 1793 blev han forfremmet
til Sogneprest, Stiftsprovst i Bergen og Provst i NordhorcUen og Voss;
i 1797 blev han, efter dennes eget Ønske, adjungeret den næsten blinde
Biskop Irgens som Medhjelp, i 1803 fik han, især ved Gehejmeraad
Moltkes Indflydelse, Biskops Rang og Titel, og ved Irgens's Død Aaret
efter blev han udnævnt til dennes virkelige Eftermand. I denne Stilling
blev han staaende til sin Død 26de Juli 1816. Hans Hustru, med hvem han
havde 8 Børn, der har forplantet hans Navn og hans Navnkundighed i vort
Kirkelivs Historie, overlevede ham til Aaret 1827.

Efter sin Forflyttelse til Bergen vedblev Brun at optræde i Literaturen
baade — skjønt sjeldnere og svagere — som dramatisk og som lyrisk-episk
Digter (fra 1791 og 1818 har vi to Oplag af hans „Mindre Digte" samt
fra 1788 de vidtløftige, i Alexandriner forfattede, men kun af faa
læste episke Digte ..Jonathan" og „David"), men fornemmelig som
homiletisk og re-ligiøs-politisk Forfatter. Det havde været hans
Ungdoms ærgjerrige Drømme at skabe sig et Digternavns Udødelighed; nu
er hans poetiske Frembringelser kun læste af Literaturhistorikere eller
kjendte af de Prøver, som findes optagne i Anthologier til Skolebrug,
naar undtages de enkelte Sange, som endnu lever paa Folkets Læber („Bor
jeg paa det høje Fjeld." „For Norge, Kjæmpers Fodeland"), og de Salmer,
som har fundet en Plads i Menighedernes Kirkekor. Skjønt paa anden Vis
og ad andre Veje, end han tænkte sig, da han for et Aarhundrede siden
„i Fortvivlelse" betraadte den dramatiske Forfatterbane, vandt han
alligevel frem til Ærens og Magtens Tinde, mens han levede, og til
Berømmelsens Navn efter sin Bortgang. Han var. som Welhaven har
betegnet ham, en Mand af betydelige Dimensjoner, der ligner Kingo i
Karakter og Aandspræg. Lidenskabelig, myndig, kampfør og kamplysten,
imponerede han

sin Samtid, hvor han viste sig; han var en Autoritet, hvis Ord gjaldt
og ofte cirkulerede som gangbare Repræsentativer for Undersøgelse og
Grunde; men han vandt ogsaa Hjerterne ved sin varme og tillidvækkende
Personlighed og et Sind, der altid var aabent for andres Nød og Jammer.
Hans Tales Ild og mandige Magt henrev alle, i Kjøbenhavn ikke mindre
end i Bergen; Krigerens Mod. Digterens Begejstring og det nidkjære
Alvor hos en Ordets Tjener var forenet i Nordahl Bruns Person som
Taler, og ved sine ypperlige ydre Veltalenheds-Midler beherskede han
sine Tilhørere, saa at de sad betagne i en Blanding af Beundring og
Ærefrygt. .,1 Krigsaarene 1807—1808 var han med en sterk Alderdoms hele
Energi inde i den politiske Spænding: han belivede Stemningen, han
holdt Opmuntringstaler og skrev Soldater-viser. Da en engelsk
Orlogsmand 1808 viste sig ved Bergen, forlod han sin Bispegaard og
begav sig ud til Befæstningerne: medens nu Kanonaden fra den Kamp,
hvori en afhans Sønner deltog som Chef paa en Kanonbaad, drønede
udenfor Indløbet mellem Fjeldene, stod han paa Havnebatteriet og
opflammede ved sin Tale Krigsfolket, der skulde modtage Fienden, om han
forsøgte at nærme sig Staden. Og i den afsidesliggende By, mod
Slutningen af Krigen, da alt blev værre og værre, saa mangen ængstet
Sjæl op til ham som til den, der nok. naar Nøden var størst, kunde
klare det hele. I 1813 hendte det endog, at en Deputation af
Haandværkere foreslog ham at tage fuldt Regimente over den Del af
Landet og føre Folket an til Brød eller Død." — Den politiske
Omvæltningji 1814 tiltalte, saalænge den var under Forberedelse, ikke
Brun, der trods sin varme Patriotisme og sterke Selvstændighedsfølelse.
var en afgjort Tilhænger af det Bestaaende, og navnlig stred han med
Mund og Pen mod Foreningen med Sverige; men da Unionen først var kommen
istand, var han blandt dem, som hurtigst og mest ubetinget sluttede sig
til den nye Ordning, hvorfor han ogsaa i et Brev fra denne Tid til sin
i mange Maader nærbeslegtede Aandsfrænde, Provst N. Hertzberg, bad
denne sige alle Svensker, „at han skulde være Foreningen saa tro som
trods nogen Svensk." At den nye Konge ogsaa følte sig forvisset om
denne Stemnings Oprigtighed, viser baade de Udmærkelser, han lod
tilfalde ham, og det Monument, han paa sin Bekostning lod rejse over
ham i Koret i Bergens Domkirke.

J. B. Halvorsen.Wilhelm Frimann Koren Christie,

Wilhelm Frimann Koren Christie fødtes 7de December 1778 i
Christianssund, hvor Faderen Johan Koren Christie (af en i sin Tid til
Bergen fra Skotland indvandret Slægt) var Byfoged og senere Postmester
(† 1823). Moderen var Anna Thue Brodtkorb († 1834) Efterat have gaaet
paa Bergens lærde Skole fra 1789 til 1794 blev han i sidstnævnte Aar
Student og tog 1789 latinsk-juridisk Examen med Charakter Laud. samt
1802 den praktiske Prøve med samme Charakter. Fra 1801 af var lian
ansat i det danske Kancelli i forskjellige Stillinger, i hvilke han i
den Grad vandt Kancelli-Præsident Ivaas's Tilfredshed, at der blev
lovet ham hurtig Be-fordring i Kancelliet, hvis han vilde forblive
sammesteds. Men hans Ønske stod til at komme tilbage til Fædrelandet,
hvorfor han søgte og den 24de Marts 1808 erholdt Sorenskriver-Em-bedet
i Nordhordlehn. Ved Valgene til den grundlovgivende Bigsforsamling i
1814 blev Christie, der havde sin Bopæl i Bergens By, valgt til Iste
Bepræsentant fra samme og af Forsamlingen selv strax udnævnt til dens
bestandige Sekretær. I sin Politik var Christie en varm Tilhænger af
Selvstændighedspartiet, og han bidrog derfor den 17de Mai til at
fremtvinge Kongevalget, da Kammerherre (senere Statsminister) Anker
vilde have samme udsat. Efter Bigsforsamlingens Opløsning valgte Kong
Christian Frederik Christie til Medlem af den (i sine Besultater
frugtesløse) Deputation, som han sendte til England, for om muligt at
aabne Underhandlinger med den engelske Regjering og stemme den til
Norges Fordel. For at aflægge Beretning om sin Sendelse, afreiste
Deputationen efter sin Hjemkomst strax overland til Christiania og
derfra videre til Kongens Hovedkvarter paa Moss, hvor Christie dog
først indtraf, efterat Underhandlingerne om Konventionen af 14de Aug.
s. A. allerede vare paabegyndte. Ved Valget til det overordentlige
Stor-thing, som ifølge denne Konvention skulde afgjøre vort Lands
endelige Skjæbne, blev Christie paany udkaaret til at repræsentere
Bergens By, og 4 Dage efter Storthingets Sammentræde den Ilte Oktober
1814 valgtes han til Præsident baade i Storthinget og Odelsthinget. Det
viste sig nu strax, at han netop var Øieblikkets Mand, netop den
Styrer, som Storthinget behøvede for at fyldestgjøre sit vanskelige
Hverv: ved Siden af Foreningen med Sverige at bevare Norges Frihed og
Uafhængighed. Med ægte fedrelandsk Tænkemaade forenede Christie ligesaa
stor Cha-rakterfasthed som Klogskab og Sindighed, og

derhos en Aandsnærværelse, der aldrig, end ikke under de mest stormende
Scener, forlod ham. At Christie tilligemed de øvrige Repræsentanter fra
Bergen i Mødet den 20de Oktober 1814 stemte imod Norges Forening med
Sverige, skete alene paa Grund af deres Kommittenters herom
tilkjendegive Villie, og Christie fik endog kort efter det Hverv at
gjøre Indstilling til Storthinget om de Forandringer i Grundloven, som
Foreningen paakrævede. Ved denne sin Stilling kom den øverste Ledelse
af det store Anliggende ganske i Christies sikre Hænder. Medens han paa
den ene Side modererede de altfor varmblodige Patrioters Hidsighed, lod
han sig paa den anden Side hverken ved Smiger eller Trudsler af de
svenske Kommissærer bevæge til at opgive Noget af sin Overbevisning.
Overhovedet ligesom Sverdrup mere end nogen Anden tilkommer Æren for
Rigsforsamlingens Sammenkaldelse, og Falsen for Grundlovens Støbning
paa Eidsvold, saaledes vil Christie først og sidst være at nævne blandt
de Mænd, som paa det overordentlige Storthing bevarede og opretholdt
Grundloven i dens Renhed. Storthinget udtalte sin Anerkjendelse af
Christies store Fortjenester saavel ved at forære ham en Guldpokal og
votere ham en Takadresse, som ved at stille ham i Spidsen for den
Deputation, Storthinget af sin Midte udvalgte for at komplimentere Kong
Carl XIII i Anledning af hans Valg til Norges Konge.

Under Nærværelsen i Stockholm forøgedes den Tillid og Yndest, som Carl
Johan allerede i Christiania havde fattet til Christie. Han ønskede, at
Christie skulde modtage det ledige Stiftamtmandsembede i Bergen,
hvormed søndre Bergenhus Amtmandskab dengang var forenet, og under 25de
Mai 1815 modtog han Udnævnelse til Embedet. Denne Kongens Tillid til
Christie svækkede ikke den Tillid, han nød hos sine Medborgere. Paa det
den 1ste Juli 1815 sammentrædende Storthing mødte han atter som
Repræsentant fra Bergens By og nød den Ære under hele dette Storthings
langvarige Samvær (indtil 6te Juli 1816) at vælges til Præsident i
samme. I Begyndelsen valgtes han ogsaa til Præsident i Odelsthinget,
men man indsaa dog snart Umuligheden af for en Mand at overkomme begge
Dele, og ophørte derfor hermed.

Det uafbrudte og som Følge af Omstændighederne endog mere end sædvanlig
besværlige Præsidentskab i hint langvarige Storthing med-førte i
Forbindelse med de mange Kommitteer, hvori Christie blev benyttet, en
saa overvættes Aandsanstrengelse, at han, uagtet sin overordentlige
Forretningsdygtighed, led under Byrden og erholdt et Knæk paa sin
forhen stærke Helbred, som han siden aldrig forvandt. I 1818 blev
Christie atter af Bergens Kjøbstad sendt til Storthinget, hvor han
denne Gang erholdt Plads i Lagthinget. Uden som paa de tvende
foregaaende Thing uafbrudt at beklæde Præsidentstolen, indtog han den
dog ofte, snart i det samlede Storthing, snart i Lagthinget, og blev
derhos benyttet i ikke mindre end nitten Kommitteer. Imod Slutningen af
Tliingets Samvær blev han afsendt til Throndhjem i Spidsen for den
Deputation, som repræsenterede Storthinget ved Carl Johans Kroning
sammesteds den 7de Septbr. Efter 1818 betraadte Christie ikke mere
Thingsalen. Hans ved Overanstrengelse nedbrudte Helbred forbød ham
senere aldeles at tage Sæde i Storthinget. For om muligt at gjenvinde
sin tabte Sundhed foretog han i 1823 en Reise til Danmark og Tydskland,
paa hvilken han var fraværende omtrent et Aar, men lian kom tilbage,
uden at spore synderlig Forbedring, hvorfor han nødtes til at ansøge om
Afsked fra sit Embede. Denne blev ham da under 24de Januar 1825
tilstaaet med fuld Gage i Pension og Bevidnelse af Kongens personlige
Agtelse. Da hans Hel-bredsforfatning mod al Formodning efter nogle Aars
Forløb havde bedret sig noget, og han ikke kunde finde sig i at trække
Pension af Staten, saasnart han paany følte Kraft til at indtræde i en
passende Embedsvirksomhed, søgte og erholdt han 24de Juni 1828
Told-inspektørembedet i Bergen. Kort Tid i Forveien havde Christie af
Kong Carl Johan erholdt Tilbud om den ved Sommerhjelms Død ledigblevne
Statsministerpost, men afslaaet samme, dels af ekonomiske Grunde, dels
fordi lian troede sin Helbred for svag til, at han forsvarligen skulde
kunne røgte et saadant Embede.

I sin nye Virkekreds som Toldinspektør udviklede Christie lige til det
sidste Øieblik den samme Nidkjærhed og Tjenesteiver, som altid havde
fulgt ham. I 1835 blev han paany valgt til at repræsentere Bergens
Kommune ved det forestaaende 1836 Aars Storthing; men i Henhold til
fremlagte Lægeattester begjærede han sig fritaget for at afgive Møde
ved Storthinget, og saavel Valgmændene som senere Storthinget erkjendte
Gyldigheden af hans paaberaabte Forfald.

Det er imidlertid ikke alene som Stats-

borger og nidkjær Embedsmand at Christie har indlagt sig uforglemmelige
Fortjenester af sit Land. I det seneste Afsnit af sit Liv, da
Fritagelsen for det offentlige Livs Byrder og forandrede Livsforhold i
nogen Grad havde bedret hans Helse, vendte han sig med det samme
bestemte Alvor i Villien og den overskuende Klarhed, som han i sin
offentlige Færd havde lagt for Dagen, mod en ganske anden aandelig
Virksomhed, end den, han hidtil havde ofret sine Kræfter. I Forening
med nogle af sine Venner udstedte han den 25de April 1825 en Indbydelse
til Grundlæggelsen af et Museum, hovedsagelig bestemt for norske
Oldsager og den norske Naturhistorie. Indbydelsen blev mødt med en
overraskende Velvillie; og Resultatet af den Interesse, som Stifterne
forstod at vække og vedligeholde, af det energiske Arbeide, som de (og
da navnlig Christie selv) lagde paa Indsamling, Ordning og Bearbeidelse
af Antikvar- og Naturalkabinettets Gjenstande, og af den Virksomhed,
som talentfulde Efterfølgere med lignende offervillige Enthusiasme have
udfoldet, er blevet det nu saa rige og høit ansete videnskabelige
Institut, som heder Bergens Museum. Saaledes har Efterverdenen paa den
smukkeste Maade opfyldt Stifterens Ønske, naar han ofte ytrede, at
vilde hans Medborgere ved nogen Ting hædre hans Minde, da var det ved
at værne om Museets Vedligeholdelse og Fremvæxt.

I den sidste Del af Christies Liv havde hans Helbredstilstand snarere
bedret end forværret sig, saaledes at han med usvækket Aandsfriskhed og
Kraft kunde baade udføre sin Embedsgjerning og fortsætte sine
videnskabelige og literære Sysler lige til det sidste. Uden foregaaende
Sygdom blev han revet bort (ugift) af et Lungeslag den 10de Oktbr.
1849. Hans Bortgang blev følt næsten som et personligt Tab af de mange,
med hvem han var kommen i nærmere Berøring og som i ham havde lært at
skatte en politisk Karakter, en høit begavet og dygtig Embedsmand,
derhos en Mand, hvis hele Færd var præget af patriotisk Virkelyst og af
de nobleste Sentiments. Som han i sit Liv var afholdt og høiagtet af
alle Samfundets Kredse, saaledes staar hans Minde for Efterslægten i
Glands af de store Erindringer, hvortil hans Navn er uforgjængeligt
knyttet; og som han modtog sin Samtids høieste Udmærkelse af Konge
ogMedborgere, saaledes har en følgende Tid ogsaa søgt at udmærke hans
Ry som en af Folkets Høvdinger ved (17de Mai 1868) at reise hans
Billedstøtte paa Torvet i den By, hvor han virkede sin længste Tid, i
Bergen.Anna Colbjørnsdatter.

Jo færre Lyspunkter vort Fædrelands Historie frembyder i det lange
Tidsrum, da alle Yttringer af et selvstændigt Folkeliv trængtes tilbage
af et fremmed Herredømme, der hvilede lammende over Landet, desto
hellere dvæler Erindringen ved de Træk af høihjertet Fædrelandssind,
der fremtræde som talende Vidnesbyrd om den Aand og Kraft, som endnu
boede i Folket. Det var især i Feidetid, naar de fremmede Herrer, som i
Fredens Dage talede myndigt, stode feige og raadvilde, at Folkets
slumrende Kraft fik et friere Spillerum, og Rorgere og Bønder med
selvtagne Anførere grebe til Vaaben for at forsvare Arne og Hjem. I
Kredsen af de Navne, som ad denne Yei ere komne ind i vor Historie,
indtager Anna Colbjørnsdatter en fremragende Plads.

Den Slægt, der tæller saavel hende som flere af vort Fædrelands berømte
Mænd i sin Midte, havde sit Herresæde paa Gaarden Arneberg i Hof Sogn i
Soløer, hvor Annas Fader, Colbjørn Torstensen, var født 1628. Efter at
have studeret ved det af Christian IV stiftede Gymnasium i Christiania
og siden ved Kjøbenhavns Universitet blev han i 1660 udnævnt til
Sogneprest i Sörums Prestegjeld, hvor han døde 1720 i en Alder af 93
Aar. Han var to Gange gift og havde 18 Børn, af hvilke Hans og Peder
Colbjørnsen, Kjøbmænd paa Frederikshald, udmærkede sig under denne Bys
Beleiring i Aaret 1716, og en tredie Broder, Jacob, der levede som
Bonde paa Gaarden Nedre Sørum, er mærkelig som Bedstefader til de
berømte Jurister, Jacob Edvard og Christian Colbjørnsen. I sit første
Ægteskab med Anna Jacobsdatter Kraft havde Colbjørn Torstensen Datteren
Anna, der — saavidt man kan slutte af de sparsomme historiske Data —
maa være født omkring Aaret 1665. Om hendes tidligere Liv vides intet
Andet at fortælle, end at hun, rimeligvis i Aaret 1682, blev gift med
Magister Jonas Ramus, der i det foregaaende Aar var bleven Capelian hos
hendes Fader og forblev i denne Stilling, indtil han i Aaret 1690
forflyttedes som Sogneprest til Nordrehoug paa Ringerike. Her levede
han i stille Ro med sin Hustru, Anna Colbjørnsdatter — Samtiden kaldte
hende Anna Ramus; senere har hendes bekjendte Brødres Navn givet
Anledning til at hun blev kaldet Anna Colbjørnsen. Presten Ramus var en
for de Tider lærd Mand, der syslede med theologiske og historiske
Arbeider, hvoraf Adskilligt endnu har noget Værd, men det Meste bærer
ein Tids Mærke; saaledes har

han skrevet en latinsk Afhandling, hvori han i Rudbeck'sk Aand forer
Bevis for, at Ulysses og Odin var den samme Person. Om den gjæve
Prestekone paa Nordrehoug skulde Historien visselig ikke havt Noget at
fortælle, ligesaalidt som om hendes kjække Brødre, dersom ikke Carl
XII's Indfald i Norge havde hos Folket vakt den Følelse af Liv og
Kraft, der fremkalder ædel Daad.

Den 8de Marts 1716 var Carl XII rykket ind i Norge, og fjorten Dage
efter besatte han Christiania og begyndte Beleiringen af Akershus
Fæstning. Den norske Armee under General Lützow havde trukket sig
tilbage for den fremrykkende Fiende og leirede sig nu ved Giellebek i
Lier, der er det høieste Punkt af Veien mellem Christiania og Drammen.
Efter at have gjort et forgjæves Angreb paa de Norskes Forskandsninger,
besluttede Carl, som af Mangel paa Kanoner heller ikke kunde udrette
Noget mod Akershus, at anfalde Nordmændene i Ryggen og med det Samme
ødelægge Sølvværket paa Kongsberg. Oberst Axel Løwen med fem til sex
Hundrede Mand Cavalleri blev den 26de Marts sendt afsted for at udføre
dette Forehavende; han skulde marschere gjennem Hakedalen, Hadeland og
Ringerike. Paa Veien førte de Svenske store Ord, de skulde drage til
Kongsberg og der vilde de skoe sine Heste med Sølv; men allerede paa
Hadeland bleve de angrebne af en Flok Bønder under Anførsel af Anders
Hammer, Prest til Gran. Svenskerne dreve dem vel tilbage, men med Tab.
Dette forsinkede Løwens Tog saaledes, at han først den 28de Marts ankom
til Nordrehougs Preste-gaard. Men omtrent paa samme Tid ankom 200
norske Dragoner af Oberst Ötkens Regiment, som Lützow havde afsendt,
saa snart han fik Kundskab om de Svenskes Forehavende, til Gaarden
Steen paa Ringerike under Anførsel af Capitainerne Sehested og
Matheson.

Det var en Løverdags Aften Kl. 10, at hine frygtede Gjæster, der ofte
betegnede sin Vei med Plyndring og Ødelæggelse, indfandt sig paa
Prestegaarden. Presten var syg og sengeliggende ; hans Hustru modtog
dem med al Venlighed for at undgaa Plyndring. Den svenke Oberst spurgte
strax efter Veien til Christiania, men Anna viste ham Veien til
Tyrifjorden, og der udstillede de Svenske en Vagt paa 25 Mand.
Officererne indkvarterede sig i Prestegaardens Værelser, og Dragonerne
leirede sig dels omkring Prestegaardshusene, dels paa Nabogaar-dene.
Anna beklagede de stakkels Soldater,som maatte udholde den strenge
Kulde paa aaben Mark, og fik af den svenske Høvding Tilladelse til at
antænde store Baal, hvorved Soldaterne varmede sig. Men de flammende
Blus skulde tillige advare de Norske om Fiendens Nærhed og tjene dem
til Veiledning ved det Angreb, som Anna ventede og forberedede paa
bedste Maade. Medens hun gik omkring, beskjæftiget med de huslige
Forberedelser, som Omsorgen for de uventede Gjæster udkrævede, gav hun
nøie Agt paa de Svenskes indbyrdes Samtale og besluttede at give sine
Landsmænd de fornødne Underretninger om Fiendens Planer, Antal o. s. v.
I al Hast opskrev hun hvad hun vidste og lod en Pige lægge Seddelen 1
sin Sko; derpaa fik hun af den svenske Oberst Tilladelse til at sende
Pigen til Nabokonen for at hente Noget, som hun foregav at mangle til
Maden; men for at ikke Pigen ved en længere Fraværelse skulde vække de
Svenskes Mistanke, lod hun hende blot gaa til den i Nærheden boende
Foged Lars Michelsen, der paatog sig at bringe Underretningerne ridere.
De svenske Officerer bleve overflødigen beværtede; til Soldaterne
uddeltes 01 og Brændevin i Mængde, saa at Mange bleve øre. Oberst Löwen
havde befalet en af sine Soldater at holde hans Hest opsadlet udenfor
Døren hele Natten igjennem; hun magede det saaledes, at den blev sat
ind i Stalden og Døren slaaet ilaas.

Annas Snildhed kronedes med det heldigste Udfald. Midt paa Natten brøde
Nordmændene, efterat have modtaget Efterretningerne fra Pre-stegaarden,
op fra Steen over Bunden af den tilfrosne Steensfjord. De Svenske hørte
den fjerne Bragen af Hestehovene paa Isen og spurgte, hvad det var for
en Lyd. Anna svarede, at det var sædvanligt, naar Vandet faldt, at det
bragede stærkt i Isen, og dermed sloge Svenskerne sig til Ro. I Spidsen
for Nordmændene red Thore Hovland og Paul Putten, begge Ringerikinger
og vel bekjendte med Veien. Forposterne bleve i al Stilhed nedhuggede,
og de Svenske overrumpledes aldeles Kl. 3 om Natten, medens de sad i
tryggeste Ro. Flere af Officererne, deriblandt Oberst Løwen, tilligemed
150 Mand toges til Fange, henimod 40 bleve dræbte; de Øvrige flygtede
tilbage til Christiania ad den samme Omvei, som de vare komne, men
Mange af dem bleve dræbte paa Tilbageveien. Nordmændene mistede kun 3
Mand.

Til Mindet om denne blodige Dag den 29de Marts 1716 knytter sig et
andet Sagn, der viser os Annas Mod og Aandsnærværelse i et endnu
klarere Lys. Den følgende Dag — heder det — gik hun tilligemed en
Nabokone ud for at bese Valpladsen. De Norske havde trukket sig

tilbage til Gaarden Steen, og enkelte Hobe af Svenskerne dreve endnu
omkring Prestegaarden, uvisse om hvad de skulde foretage sig. En saadan
Trop traf just Prestekonen ude paa Valpladsen. Anføreren red strax til,
satte hende Carabinen for Brystet og spurgte, hvor de Norske vare, og
hvor mange der var af dem. Den anden Kone besvimede af Angst; men Anna
tabte ikke Modet. „Hvad!" sagde hun, „tjener du din Konge for at skyde
Kjærringer ihjel?" Anføreren skammede sig og trak Carabinen tilbage,
men vedblev sit tidligere Spørgsmaal. „Det kan du let faa at vide",
svarede hun. „De sætte sig nu i Orden bag Kirken for at følge Eder paa
Veien. Hvor mange de ere, ved jeg ikke; jeg har ei talt dem; men det
ved jeg, at de ere saa tykke som Sand". Svenskerne skyndte sig at komme
afsted.

Det varede længe, inden Annas Deltagelse i denne Begivenhed paa
Nordrehoug blev almindelig bekjendt; men Folkesagnet bevarede trolig
Mindet om hendes Kjækhed, indtil den endelig flk Plads i Ove Mallings
Samling af „Store og gode Handlinger" (1777). — Om hendes senere Liv er
kun Lidt at fortælle. To Aar efter hin Begivenhed, hvortil hendes
Navnkundighed knytter sig, døde hendes Mand, efter at han paa Grund af
Sygelighed og Alderdomssvaghed havde opgivet sit Kald til Fordel for
sin Søn Daniel. I sit omtrent sex og tredive aarige Ægteskab havde
Jonas Ramus og Anna Col-bjørnsdatter tre Sønner og to Døttre. Den
ældste Søn, Cornet Ole Ramus, blev dræbt i Tvekamp af en Løitnant
Bruse; den anden, Daniel Ramus, efterfulgte Faderen som Prest i Kaldet
og døde allerede 1727, og den tredie reiste udenlands for at studere
Medicin, uden at man siden hørte Noget til ham. Den ene Datter døde
ugift og den anden var gift med den før nævnte Foged Lars Michelsen.
Efterat hendes Mand og hendes Børn vare døde, tilbragte Anna sine
sidste Leveaar i sorgfri Al-derdomsro paa sit Enkesæde Gudsgaarden lige
ved Nordrehougs Prestegaard. En Datterdatter, Anna Larsdatter, var hos
hende i hendes sidste Dage og forestod hendes Hus. Fire Dage før sin
Død lod hun, 71 Aar gammel, optegne sit Testament, der er et Vidnesbyrd
om hendes Klogskab og Betænksomhed. Hendes Formue, med Undtagelse af
300 Rdlr. til Hospitalet i Oslo, skulde tilfalde hendes Datterdatter,
Anna Larsdatter; dog maatte hendes Jordegods og Gaarde ei bortsælges,
og hvad rede Penge hun havde udlaant paa Pant udi Gaarde paa Landet,
skulde blive staaende, saalænge Pantet var tilstrækkeligt og
Datterdatteren forblev ugift. Anna Colbjørnsdatter døde den 23de Juli
1736.Jonas Collett.

Statsraad Jonas Collett var Søn 1 af Johan Collett, Kammerraad og
Kommitteret i Kom-mercekollegiet i Kjøbenhavn, og Elisabeth Ramus,
begge af norsk Familie, og fødtes paa Faderens Eiendom Rønnebeksholm i
det sydlige Sjælland 25de Marts 1772. Af 11 Sødskende fremlevede kun 3
Brødre, Peter Collett, Assessor i dansk Hof- og Statsret og senere død
i i Vestindien, vor Jonas Collett og Johan Collett, død som Amtmand i
Buskeruds Amt.

Kun 15 Aar gammel tog Collett, efter privat Undervisning, første
akademiske Examen med saadan Udmærkelse, at han blev Nr. 1 af de
Indkaldte; Aaret efter tog han anden Fxamen med bedste Karakter og i
1790 ligeledes den latinskjuridiske Examen med Laudabilis. Efterat have
arbeidet i Rentekammeret, blev han i 1795 udnævnt til Foged i Numedal
og Sandsvær, i hvilken Stilling han ogsaa fungerede som Medlem af
Overbergamtet paa Kongsberg. I Trangsaarene 1807 og 1808 udviste
Collett, ligesom hans Frænde John Collett paa Ullevold, en patriotisk,
menneskekjærlig Virksomhed for sit Distrikts og andre Egnes Forsyning,
der paaskjønnedes af den daværende interimistiske Regjeringskommission
med en Takkeskrivelse af Iste Juni 1808 og en Indberetning til Kongen,
hvorefter han erholdt Dannebrogsordenen. Bladet „Budstikken" fra den
Tid beretter og-S cl di 2 Elt Collett, efterat have forsørget sit eget
Distrikt, i Forsommeren 1808 afsendte en Transport af 16 Heste med
Sædekorn under Anførsel af en paalidelig Mand, der skidde sørge for
Folks og Hestes Providering paa hele Reisen og faa udsaaet det
Medbragte i Egne af Romerike, som havde lidt af fiendtlige Indfald. En
yderligere Belønning for disse Fortjenester i Forbindelse med den
nidkjæreste Embedsvirksomhed, skulde Kammerraadtitelen være, som han,
paa Indberetning fra Prinds Christian August, erholdt som Forløber for
Buskeruds Amtmandskab, hvortil han udnævntes i 1813.

Collett var en af de norske Notabler, som paa den daværende
Statholders, Christian Frederiks, Anmodning deltog i det foreløbige
Møde paa Eidsvold 16de Februar 1814. Ogsaa hans Hoved var mellem de
sørgmodigt nedbøiede, før Prindsen havde opgivet sine suveræne Ideer,
og mellem de gladeligen opreiste, da det var bleven bestemt, at Folkets
Suverænitet skulde anerkjendes, dets Skjæbne lægges i dets egne Hænder.
Den paafølgende 2den Marts ansattes Collett af Prindsregenten som
Medlem af det for Riget anordnede Regjeringsraad og som Chef for
Departementet for det Indre; og i denne Stilling afsluttede han i
Forening med Statsraad Aall Konventionen til Moss af 14de Aug. 1814,
hvorved man vil paastaa, at de paa Norges Vegne Kontraherende med
Hensyn til de Bestemmelser, der bleve tagne med Armeen, af formentligt
Ubekjendtskab med denne, blottede Landet formeget i Tilfælde af fornyet
Udbrud af Krigen. Dennes Resultat i bedste Tilfælde, Anerkjendelse af
Selvstændigheden og Eidsvolds-Konstitutionen, var dog anticiperet og
reddet ved denne Overenskomst.

Efter Konventionens Afslutning var Collett Medlem af
Interims-Regjeringen indtil Foreningen med Sverige, da han indtraadte i
det nye Statsraad som Departementschef for det Indre. Dette Departement
sammensmeltedes siden med Finantsdepartementet, til hvis Chef Collett
udnævntes i 1822 ved Grev Wedels Fratrædelse. 1818 var lian bleven
Kommandør af Nordstjernen, og fungerede samme Aar som Bærer af
Scepteret ved Kong Carl Johans Kroning i i Throndhjem.

Collett befandt sig i Stockholm i 1821, da den berygtede Bodøsag
forhandledes der; men baade han og hans Kolleger protesterede forgjæves
imod de engelske Fordringer. Magtens Sprog seirede. Røgteisen af Norges
udenlandske Anliggender viste sig at være Unionsfor-lioldets svageste
Side. Stemningen opirredes imod de Statsraadet der ikke havde mægtet at
give Retfærdighedens og Nationalærens Røster Eftertryk nok. Man
fordrede, at de heller skulde have taget Afsked. Efter lange Mellemrum
blussede Forbittrelsen over den nationale Tort idelig og altid i
Veiret, og man skreg endnu 6 Aar efter i og udenfor Storthinget paa
Rigsret over Statsraaderne Collett og Fasting ; men Odelstinget i 1827
fandt dog Konstitutionens Forskrifter iagttagne, og altsaa ingen Grund
til Tiltale i den Anlsdning. Men derimod fandtes der anden Anledning
til at skaffe Uviljen en Udladning. Regjeringen var i det Hele i disse
Aar, dels formedelst denne Sag, dels formedelst de gjentagne
Propositioner til Forandring i Grundloven, Spændingen i Anledning af
Konstitutionsfesten, ikke afholdte svenske Statholdere o. s. v., ikke
meget populær, og Collett fik et Bevis paa, at han fortrinsvis delte
Skjebne med sine Kolleger, idet nysnævnte Odelsthing ved Dekret af 1ste
August beordrede Tiltale imod ham, 1) for at have ved sine
Indstillinger bevirket tre (Toldvæsenet angaaende) provisoriske
Anordninger formentlig grundlovmæssigen udgivne; 2) for ei at have
udbetalt nogle af 4de ordentlige Storthing bevilgede Pensioner som
Følge af dettes Beslutning, og at have forelagt de af samme Storthing
reviderede Gage- og Pensionslister til kongelig Approbation; samt 3)
for at have foretaget forskjellige Udbetalinger dels imod, dels udenfor
Storthingets Beslutninger, nemlig imod Storthingets Reduktion i 1818 af
Statholder- og Statsministergagerne i Vakance-Tilfælde i de 3 Aar fra
1824 til 1827 — 24,000 Spd., og udenfor dets Beslutninger
hovedsageligen omtrent 100,000 Spd. til Anskaffelsen af to
Dampfar-tøier, og omtrent 130,000 Spd. til forskjellige offentlige
Bygninger, hvorimellem ogsaa til Udvidelse og Forbedring af det
saakaldte Palæ i Kristiania. Tiltalen, der gik ud paa
Embeds-fortabelse, og Forsvaret, der krævede Afvisning og Frifindelse,
førtes af den Tids to . ypperste Talenter for Skranken; hint af
daværende Højesteretsadvokat Sørenssen, dette af hans Kollega Petersen,
begge siden Statsraadet Og den 29de Oktober 1827 faldt saadan Dom:
„Forsaavidt angaar Aktions-Dekretets 3die Post, afvt-ses Sagen, som
fortidlig anlagt forinden de Stats-Regnskaber, der indeholde de
paaankede Udbetalinger, ere reviderede og deciderede. Iøvrigt bør
Chefen for den kgl. norske Regjerings Firiants-, Handels- og
Told-Departement, Statsraad Jonas Collett. R. og K. af Hs. Mts. O. og
R. D. O., hvis under 1ste Post paaklagede Forhold maa ansees
foranlediget ved en efter Omstændighederne undskyldelig Misforstaaelse
af Grundlovens § 17, og som under 2den Post tiltales for Handlinger,
der ikke skjønnes at staa i aabenbar Strid med Grundlovens Forskrifter,
for Aktors Tiltale i denne Sag iri at være. De af Sagen lovligen
flydende Omkostninger udbetales af Statskassen'1 o. s. v.

Ikke længe efter fik ogsaa Collett Anledning til at erhverve det
Offentlige en betydelig Vinding af den Slags, som kan gribes og tages
paa. I 1825 var han ved Udnævnelse til Serafimerridder designeret som
den mest udmærkede af Statsraaderne, og da han i 1829 etter den sidste
svenske Statholder, Grev Platens, Død var bleven tillagt Forsæde i
Statsraadet, fulgte deraf i dé syv Aar. han beklædte denne Stilling,
Besparelsen af den betydelige Statholdergage. Var dette nu end mere en
Følge af en personlig kongelig Foranstaltning, indlagde Collett sig dog
en ubestridelig Selvfortjeneste ved, igjennem Finantsdepartementets
Indstilling og Foranstaltning, at bevare for Nationen Kongsberg
Sølwærk, som Storthinget havde besluttet skulde sælges for en Sum,
hvortil der ikke kunde mangle, og heller ikke manglede Anbydere. Det
varede derfor heller ikke længe før Collett var saa populær en Mand,
som En i hans Stilling og under den stedfundne raske Udvikling af
Demokratismen kunde være.

Aar for Aar viste ogsaa Statsregnskaberne i hvilke duelige Hænder
Finantserne befandt sig. Der var heller ikke delte Meninger om Colletts
Fortjenester i saa Henseende, og Konjunkturerne medførte ogsaa, at de
Aar, Collett stod i Spidsen for deres Forvaltning og var Folkets første
Mand, vare de lykkeligste for

dette. Idetmindste de, hvori det følte sig lykkeligst og —- om man vil
forstaa dette Udtryk om Aarene nogle og 30 — fuldblodigst. — Men saa
kom Storthingets Opløsningsbudskab af 2den Juli 1836 før Budgettet
endog var blevet forelagt. Forgjæves havde de protesterende
Stats-raader i Stockholm foreslaaet, at Tliinget dog maatte forelægges
en bestemt Tid til at faa dette færdigt. Det kongelige Prærogativ
gjorde sig gjældende, og Statsraad Collett var Den, som skulde
overbringe Budskabet. Ordren maatte naturligvis efterleves; men om at
komme aldeles pludselig, ganske som Lynet fra den blaa Himmel,
indeholdt den intet. Dette havde aldrig været Tilfælde og Brug, og
Collett, Fi-nantsministeren, hvem en budgetløs Mellemtid og
Kostbarheden af et extraordinært Storthing paa den ene Side, og
Muligheden for Storthinget i de Par mellemliggende Dage dog at faa et
Slags Budget og endel andre paahvilende finantsielle Sager affærdigede
paa den anden Side stod for Hovedet, besluttede at give Storthinget
Anledning til saaledes at benytte sine sidste Timer, og underrettede
derfor Præsidenten strax efter Kurerens Ankomst om den forestaaende
Opløsning. Storthinget benyttede, som bekjendt, Underretningen til at
afæske Collett den fra Stockholm komne Protokol, og ifølge et udførligt
Foredrag fra Justitsdepartementet om dets Kompetents dertil samt
Statsraadets enstemmige Beslutning nogle Timer før Oplosningen skulde
foregaa, efterkom han Anmodningen. De Følger, dette havde, vare ikke
lette at forudse eller at afværge. Den første var, som bekjendt.
Rigsret og Domfældelse til Mulkt over det ene Medlem af
Statsraadsafdelingen i Stockholm, som ikke havde protesteret, daværende
Statsminister Løvenskiold, den anden Grev Wedels Udnævnelse til
Statholder og den tredie Statsraad Colletts Afsked paa et Vink om
Ansøgning, den han dog erholdt med fuld Gage.

Collett var siden 1798 gift med sin Cousine Maren Kirstine Collet, og
han døde i Kristiania 3die Januar 1851.Ludvig Kristensen Daa.

L. K. Daa tilhører en af vort Lands mest bekjendte Præste-Familjer.
Hans Fader, Christen Daa, der døde i 1854 som pensioneret Sognepræst
til Lindaas, havde 7 Børn, af hvilke L. K. Daa var den ældste. Han blev
født i Saltdalen 19de August 1809. I 1817 kom han ind i Bergens
Latinskole, hvor han tidlig vakte Opsigt ved sin Flid, Begavelse og
udprægede Individualitet. I den bevægede Tid, hvori hans sidste
Skoleaar faldt, havde allerede Dagens politiske Spørgsmaal begyndt at
øve sin Tiltrækning paa (ham, og naar det er anført, at han — Skolens
flinkeste Elev — i 1826 nægtedes Dimission paa Grund af, at Eforatet
ikke vilde anbefale ham til at erholde venia aetatis, saa tør det
ansees for sikkert, at dette Eforatets Forhold havde sin Grund i
uforsigtige Ytringer, Daa havde fremført angaaende Højtideligholdelsen
af 17de Maj. Da Forhandlingerne om hans Dimission trak i Langdrag, og
han trods Rektor Holmboes store Interesse for hans Sag forudsaa, at de
vilde ende til hans Skade, drog han til Kristiania, søgte og flk
Tilladelse til at lade sig dimittere trods sin Ungdom og fandt en
Dimissor i sin tidligere Skolekammerat, daværende stud. jur. Fredrik
Stang. I al sin Ubetydelighed staar denne Begivenhed som Daas første
Modgang paa den politiske Bane, og det tør vel være muligt, at den har
bidraget sit til at vække i hans Sind den Bitterhed, der senere ikke
sjelden traadte frem under hans Virksomhed. — Efter anden Examen modtog
Daa Ansættelse som Huslærer hos Statsraad. Krogh for hans Søn, den
senere bekjendte varmhjertede Skandinav G. A. Krogh. At Samlivet med
Statsraad Krogh havde Indflydelse paa hans politiske Anskuelser har han
selv udtalt, og at disse allerede tidlig heldede i en bestemt
oppositionel Retning var efter hans hele Anlæg og Tidens Forhold
naturligt. Efter sin Tilbagekomst til Kristiania valgte han Filologien
til Embedsstudium, medens han samtidig med Iver studerede den nyere
Historie og Politik samt begyndte at skrive i Aviser. 1831 udgav han
anonymt sin første politiske Brochure betitlet: „Syttende Mai og
Politiet", et Indlæg i den paa hin Tid brændende Strid, hvori
Studenterne saa levende tog Del under Ledelse af de to intime Venner
Daa og Henrik Wergeland. Med denne blev han Studentersamfundet tro, da
en stor Del af dets intelligenteste Medlemmer, foranledigede ved en
forefalden Skandale, traadte ud og stiftede Studenterforbundet. Det var
i disse Aar Daa gik under Navnet „Constitutions-Daa", et Navn, der er
betegnende baade for Manden og Tiden.

Daa tog i 1834 filologisk Examen og blev det følgende Aar efter
Professor Steenblochs Død konstitueret som Docent i Historie ved
Universitetet. Efter i 2 Aar at have fungeret i denne Stilling blev han
af det filosofiske Fakultet og det akademiske Kollegium indstillet til
at udnævnes til Lektor, men Regjeringen foretrak Cand. jur. P. A.
Munch. Omtrent samtidig var Lærerposten i Statsøkonomi bleven

ledig ved Universitetet efter Professor G. F.. Lundli, og Daa, der
ogsaa havde gjort Studier i denne Videnskab, var foreslaaet til Posten,
men fik den ikke, da Schweigaard paatog sig at foredrage Statsokonomi.
Daas Skjæbne vakte stor Opsigt i Publikum og megen Bitterhed hos ham
selv, og han udtalte offentlig sin Mening, at han var tilsidesat af
politiske Hensyn. Ved sine Avisartikler og sine Forbindelser med flere
af Stortliingsmændene havde han imidlertid faaet et stort Navn hos den
oppositionelle Del af 'disse, og ved deres Indflydelse blev han 1839
indvalgt i Stats-revisionen. Efter forgjæves at have søgt
Bestyrerposten ved Kristiania Borgerskole blev han af Begjeringen
indstillet til Rigsarkivar, men tog sin Ansøgning tilbage, da han fandt
den departementale Stilling uforenlig med sin Statsrevisorpost. Maaske
demie Ansøgning ikke var alvoilig ment, da adskilligt synes at tyde
paa, at han ikke kunde ønske at indtræde i Embedsstilling under den
daværende Regjering. Han begyndte nemlig paa denne Tid Udgivelsen af
Bladet „Granskeren", og der blev snart Tale om at vælge ham til
Storthings-mand for Akershus Amt. I „Granskeren" har Daa sat sig et
varigt Minde, og det Talent, hvormed dette Oppositionsblad blev
redigeret, maatte snart vinde almindelig Anerkjendelse. Det vil altid
blive et højst rigtigt Kildeskrift for dem, der kommer til at give sig
af med hine Dages Historie. Naar man nu ser tilbage paa det, maa man
vel ofte nok misbillige Bitterheden i Bladets Tone og de stærke Angreb
paa de raadende Personligheder, men man maa tillige erkjende Daa's
uomtvistelige Fortjenester i denne Virksomhed. Exempelvis skal kun
nævnes lians sønderlemmende Behandling af C. W. Hjelms
Kirkelov-Forslag, der vel ganske væsentlig har bidraget til den ved
Dissenterloven af 1845 etablerede Religionsfrihed i Landet. I denne Tid
kom det til et Brud mellem Daa og Henrik Wergeland, efterat denne havde
modtaget en Understøttelse af Kongens private Kasse, og Striden førtes
med skarpe Vaaben baade i Pressen og for Retten; men Daa's Stilling var
altfor stærk, til at Wergeland kunde hindre hans Valg til Storthinget i
1842. Han blev paa dette Storthing strax valgt ind i Valgkomiteen og
spillede en betydelig Piolle som en af Oppositionens Ledere. Vi har
havt faa Mænd, der i den Grad ansaaes anlagte for Storthingshvervet som
Daa, og man skulde saaledes have troet, at han havde erobret sig en
Plads han skulde beholde. Han blev ogsaa valgt til første Repræsentant
i 1845 og hævedes paa Odelsthingets Præsidentstol, men hans Optræden
paa dette Thing blev hel forskjellig fra hans forrige. Et Forsøg paa at
udrede disse Forhold lader sig her ikke udføre. Det synes, som Daa har
manglet de Egenskaber der kunde gjøre ham til Tjener for et sluttet
Parti, hvilket vel en Mand til en vis Grad maa være, naar han ved Hjælp
af et saadant skal beholde en Thingplads. Efter Oscar den
førstesThronbestigelse fandt han den hele politiske Situation i den
Grad forandret, at han ikke mere kunde staa som Oppositionsmand paa den
Maade som tidligere. Hans gamle Meningsfæller saa i dette Forhold en
Ustøhed, der gjorde ham forkastelig, medens hans gamle Modstandere
syntes aldrig at kunne glemme Gransker-Artiklerne og hans Tilslutning
til Bønderne i 1842. Han blev saaledes aldrig mere den indflydelsesrige
Mand, han havde været, hvilket tilfulde viste sig ved hans Valg til
Storthingsmand fra Kristiania 1854, — et Valg, der tog sig ud som en
Tilfældighed og ingenlunde kunde siges begrundet i nogen herskende
Opinion inden Hovedstadens ledende Kredse. Da der ikke mere kunde blive
Tale om at vælges fra Akershus Amt og vel endnu mindre fra Kristiania,
tog Daa i 1847 midlertidigt Ophold hos sin Fader i Lindaas Præstegjæld
og opnaaede her at blive valgt til 3die Repræsentant, efterat
Valgmændene —- en stor Del var Præster — havde modtaget en Erklæring af
den lovstærke Amtmand J. Schydtz om det formentlig lovmedholdige i hans
Valg, der imidlertid mod 2 Stemmer blev forkastet af Thinget, da
Stillingen som Statsrevisor og Storthingsarkivar bandt ham til
Hovedstaden eller dennes nærmeste Omegn. Ilan optog da atter sin
publicist] ske Virksomhed og blev Medarbeider i det fra 17de Mai 1848
udkommende Blad „Christiania-Posten", hvoraf han udtraadte efteiat
Storthinget 1851 havde voteret ham ud af Statsrevisionen. Han begyndte
da Udgivelsen af Ugebladet „Den norske Tilskuer", hvori han med Iver
arbeidede for en af sine Yndlings-Ideer: Valgbarhedens Uafhængighed
afBosteds-baandet. Det vil ogsaa erindres, at det for en væsentlig Del
skyldes hans Artikler i dette Blad, at et af vore mærkeligste
Oldtidsminder, gamle Akers Kirke, reddedes fra at nedbrydes. Forøvrigt
tør man neppe sammenligne „Tilskueren" med „Granskeren". Som dette Blad
blev hint afsluttet efter 2 Aars Forløb, da Daa 1853 overtog
Redaktionen af Christiania-Posten, som han vedblev til 1856. Efter
denne Tid syntes det som Daa havde ladet den politiske
Skribent-Virksomhed fare for at vie sin Pen til Arbeider af en mere
videnskabelig Art, og det var først i sine sidste Aar han i sine
„Tidstavler" gav et Vidnesbyrd om, at Politiken dog var det, der mer
end alt havde draget hans Interesse til sig, og at han aldrig ophørte
med at anse Storthingsgjerningen for sit egentlige Kald. — Daa's hele
Aandsretning og Til-

bøjelighed maatte binde ham til Hovedstaden, og det har vist været mod
sit Ønske at han 1849 lod sig udnævne til Bektor i Kristianssand, et
Embede, han ikke tiltraadte, da han det følgende Aar blev udnævnt til
Adjunkt ved Kristiania Kathedralskole og snart efter til Overlærer. Det
tør være tvivlsomt, om Lærervirksomheden nogensinde har ligget for Daa
trods al hans mangfoldige Viden, og det tør vel siges, at han nu ved
sin Indtræden i et fast Lærer-Embede ikke længer var skikket til den
eller fandt sig vel i den. Det maatte derfor være en Lykke for ham, at
der aabnedes ham en Plads ved Universitetet efter Rudolf Keysers
Fratræden, og han blev i 1862 udnævnt til Lektor i Historie og i 1866
til Professor. Hvad der saaledes i hans Ungdom havde været hans
brændende Ønske opnaaede han i sit 53de Aar. Med hans Embede var
Bestyrelsen af det etnografiske Museum forbunden. I denne Stilling,
hvori han blev udnævnt til Ridder af St. Olafsordenen for videnskabelig
Fortjeneste, virkede han til sin Død 12te Juni 1877.

Der er ikke mer end en Mening om, at Daa var en af de mest begavede og
kundskabsrige Mænd, Norge har ejet i dette Aarhundrede. Egentlig
Historiker var han vel ikke, og hvad han som saadan har leveret er ikke
af synderlig Betydning. Mere Interesse har hans Arbeider paa
Geografiens og Etnologiens Gebet, og han har indlagt sig Fortjeneste
ved sine geografiske Lærebøger og sin Bekjæmpelse af den
Keyser-Muneh'ske Doktrin om Normændenes Indvandrings vej. Her stod han
en lang Tid imod alle, indtil han fik se den Tid, da alle stod med ham.
Han var ellers ikke anlagt for den videnskabelige Forskning eller
Løsningen af videnskabelige Opgaver. Dertil var han en altfor praktisk
Natur, hvis hele Hu stod til Kamp for Dagens politiske Spørgsmaal. _
Sin Tilbøjelighed i denne Retning kom han ikke til at følge, og det er
vel ikke godt at sige, om dette blev et Tab for Fædrelandet, medens det
ganske vist har kastet Skygger over hans Liv. Hvad han imidlertid fik
udrette vil sikre ham en Plads i vort Lands Historie som en af denne
Tids mærkeligste Mænd.

Daa var tvende Gange gift, først med Julie Henriksen. Datter af
Handelsmand Gul Henriksen i Kristiania, († 1842); anden Gang med
Pernille Daa, Datter af hans Fætter, Løjtnant, senere Overtoldbetjent i
Bergen, Ludvig Daa. Hun overlever ham med en stor Børneflok.Hara1 cl
Jp.nsen iith.

Johan Christian Dahl.

Naar Norges Natur nu for hvert Aar, som gaar, tiltrækker sig en stedse
forøget Opmærksomhed hos Udlændinger og stadig drager nye Beundrere
herop, da er det for en meget stor Del vore Malere, vi skylde dette,
idet de først have gjort den rige Skjønhed, som vore Dale og Fjorde
indeslutte, bekjendt i videre Ivredse udenfor Fædrelandet. Allerede for
to hundrede Aar siden levede der en stor hollandsk Maler Everdingen,
som ved et Tilfælde kom til at be. søge Norge og her blev stærkt
indtagen i Landets vilde og storartede Natur, som han senere benyttede
som Sujet til mange Malerier. Men ingen anden af de gamle Malere
traadte i hans Fodspor, og Norge blev efter hans Død atter, ligesom
før, et ubekjendt Land for Kunstnere og vedblev at være det i over
hundrede Aar, indtil dets egne Sønner bar dets pragtfulde Natur frem
for Europa. Den første af disse, som saaledes aabnede de Fremmedes Øjne
for vort Lands ejendommelige Skjønheder, var Johan Christian Dahl, som
fødtes i Bergen 24 Februar 1788.

Det er et ganske mærkeligt Træf af Skjæbnen, at to af vore mest
fremragende Mænd i den nyere Tid begge ere udgaaede fra Familier, der
hørte hjemme i det samme Prestegjæld, Dahl og Wergeland. Ligesom Henrik
Wergelands Fader var en Bondegut fra Evindvik, saaledes var ogsaa Dahls
det; fra dette Prestegjæld flyttede han ind til Bergen, hvor han levede
af forskjellige smaa Næringsveje og forsøgte sig baade i den ene og den
anden Ret-ning, eftersom det kunde falde sig. I økonomisk Henseende var
han altid uheldig stillet, og paa sine Børns Opdragelse havde han Intet
at koste. Den lille Johan voxede derfor op paa Bergens Gader og
Almenninger, hvor han havde sin frie Tumleplads med Byens andre Gutter,
og hans Livs Udsigt syntes at være den at blive sin Faders Efterfølger
eller Konkurrent som Fiskehandler, Færgemand o. s v. Da var der en brav
gammel Klokker, som opdagede Glimt af det Geni, som boede i Gutten, —
Kjerrum-gaard hed han —, og denne Mand har derfor Norge først at takke
for, at Dahl blev den store Kunstner. Hans Mæcenas anede maaske ikke, i
hvilken Retning den unge Dahls Begavelse egentlig var at søge; men han
hjalp ham dog frem med en ærlig Villie og holdt ham til Bogen. Ved
Siden deraf lod han ham dog ogsaa tage nogen Undervisning af en svensk
Tegnelærer, som paa den Tid opholdt'sig i Bergen. Da imidlertid
Kjerrumgaard kort efter døde,

maatte den unge Dahl selv sørge for at komme videre, og det traf sig da
noksaa heldigt, at han endnu, forinden han rammedes af denne Ulykke,
havde givet sig i Lære bos en Malermester, under hvis Vejledning han
uddannede sig i den Kunst at bemale Gulve og Vægge. Men hans en Gang
vaagnede Geni kunde dog ikke fornægte sig, og hvor der var Leilighed
dertil, benyttede han denne til at anbringe Prøver paa sin
Tegnefærdighed. Det var smaa Landskabsbilleder, Portræter, humoristiske
Stykker, kort sagt Arbejder af de mest forskjellige Kunstretninger, der
fremkom fra den unge Væggemaler og viste hans Omgivelser, hvad der
boede i ham.

De fandt Dahl sin anden Mæcenas i den gamle originale Digter, Lyder
Sagen, der endelig reddede ham for Kunsten og skaffede ham ind paa
Akademiet i Kjøbenhavn. Dette var i 1811, og allerede inden en tre
eller fire Aars Forløb havde den unge Kunstner fremlagt de mest
fyldestgjørende Beviser paa sit Talent for Landskabsmaleriet, den
Kunstgren, for hvilken han endelig bestemte sig. Her var det igjen den
norske Natur, som i fortrinlig Grad gav ham Sujetter til sine Malerier.
Fra Barnsben af var han fortrolig med vore vestlige Kystdistrikters
ejendommelige Natur, i Storm som i Stille, og i en modnere Alder
studerede han med Omhu de indre Fjorde og de storartede Landskaber, som
omgive dem, samt de østlige Distrikters særegne Natur. Det hele Land
har givet ham Motiverne til hans Malerier. Han har malet Fortundalen og
Nærødalen, Labro-fossen og Randsfjorden, Laurviks Havn og
Stran-dingsscener fra Vestkysten, Alt med den samme Virtuositet. Ved
Siden deraf har han dog ogsaa, skjønt i en noget mindre Grad, hentet
sine Sujetter fra Danmark, Tydskland og Italien; men intet af disse
Lande blev dog for ham det Samme som Hjemmet, skjønt han paa Grund af
dettes smaa Forhold ikke der kunde finde den rette Plads for
Udviklingen af sit Talent og Grundlæggelsen af sit Kunstnerry. Efterat
han først en Gang var slaaet ind paa Kunstnerbanen, kom han derfor
ogsaa kun paa kortere Besøg tilbage til det Land, for hvilket hans
Hjerte bestandig vedblev at slaa, og som betragtede ham med stolt
Beundring.

Dahl var saaledes, ligesom i saa mange andre Ting, ogsaa en Forløber
for vore senere Mestere i Malerkunsten deri, at han opslog sin Bolig
udenfor Hjemmet. Han vaklede først mellem Tydsland og Danmark, i
hvilket sidsteLand han i Prinds Christian Frederik havde en velvillig
Beskytter, hvem han bl. a. ledsagede paa en Reise til Italien; men da
den Udsigt, som var ham aabnet til en Ansættelse i Danmark, atter
lukkede sig for ham, modtog han i 1821 et Tilbud om Ansættelse som
Professor ved Akademiet i Dresden, hvor han senere havde sin Bolig, og
livor han allerede i 1820 havde fundet en Livsledsagerinde, Frøken
Emilie von Bloch. Med hende levede han i et lykkeligt Ægteskab til
1827. To Aar efter indtraadte lian i et nyt Ægteskab med Gneisenaus
Niece, Frøken Amalie von Bassewitz, hvem imidlertid ogsaa Døden
berøvede ham efter et Aars Forløb. Norge besøgte han senere flere
Gange, og han modtoges da her bestandig med megen Jubel, maaske
fornemlig i den By, som havde seet ham fødes, og hvor jo ogsaa hans
Talent egentlig først var bleven opdaget. Han opnaaede en temmelig høj
Alder og døde i Dresden 14 Oktober 1857. Han efterlader to Børn (af
første Ægteskab) nemlig en Søn — Maleren Sigwald Dahl — og en Datter,
der er gift med Generalkrigscommissær Bull.

Dahls Malerier ere spredte over det hele Europa. Flere af dem solgtes
af ham til England, andre findesiden store Samling paa Christiansborg
Slot i Kjøbenhavn og fornemlig i Dresdens rige Samlinger. Ogsaa det
norske Nationalgalleri ejer et Par store og meget vellykkede Billeder
fra hans Pensel, og ikke faa, baade støn-e og mindre, af hans bedste
Billeder findes ogsaa i private Mænds Besiddelse her i Landet. Det
største, om just ikke det bedste af disse, ervistnokdetstore Maleri
afNærødalen, seet fraStalhejm,der findes i den største og mest
komplette private Malerisamling her i Landet, den paa Bogstad. De
tilhøre alle en Kunstretning, der ikke længer er den herskende, og
ville maaske ikke altid behage den, som i Dom udelukkende lader sig
paavirke af sin Samtids Smag. De give heller ikke den norske Natur
saaledes, som den opfattes af os selv, men nærmest saaledes, som den
for Tiden vilde opfattes af en Udlænding, og man kan derfor ogsaa sige,
at de mere minde om Everdingen end om Gude. Men dette gjør kun et lidet
Skaar i deres Kunst-

værd, der væsentlig maa bedømmes efter den Tid og den Skole, som den
gamle Mester tilhørte. Det var „det heroiske", det ideale
Landskabsmaleri, som i ham fandt en dygtig Repræsentant, paa samme Tid,
som han ogsaa nærmede sig imod en mere realistisk Retning. Paa
Akademiet i Kjøbenhavn havde han ogsaa lagt sig til en korrekt
Udførelse af selv de mindste Detailler, hvilken ogsaa altid senere blev
et gjennemgaaende Træk ved hans Malerier.

Det er neppe en Tilfældighed, at der samtidig med Dahls Virksomhed i
Tydskland viste sig en meget stærk Interesse for Norge og norske
Forhold, der fornemlig fremtraadte i Literaturen. Denne var rigtignok
allerede begyndt noget tidligere, og da nærmest fremkaldt gjennem v.
Buchs og Naumanns videnskabelige Verker; men den er dog sikkerlig ogsaa
foren væsentlig Del netop kaldt tillive gjennem Dahls Billeder, der
vakte Lysten til at stifte et nærmere Bekjendtskab med Landets Natur,
ligesom paa samme Tid Stefi'ens's Romaner fremkaldte Interesse for dets
Folkeliv. For Øvrigt har Dahl ogsaa direkte virket mod det samme Maal.
Det er saaledes ham som gjennem eti Dresden i 1837 udgivet Billedverk
først henledede Udlandets Kunsthistorikeres Opmærksomhed paa den
ejendommelige Træbygningsstil, hvoraf endnu mange Levninger findes i
vore Fjeldbygder, og ligeledes var det ham, som da der herhjemme ingen
Interesse var for at bevare Vangs Stavekirke, bevirkede, at den blev
bragt til Tydskland og opsat som et Mindesmærke om norsk Bygningskunst.
Endelig maa det heller ikke glemmes, at han overhovedet var den Første,
som her tillands vakte Interesse for vore arkitektoniske og
kunstneriske Levninger fra den kristelige Middelalder, og at han bl. a.
først viste sine Landsmænd, hvad de eiede i Bergens gamle Bygninger og
i et saadant Kunstverk som Mariakirkens Altertavle. Om han ogsaa tog
Fejl i sin Opfatning af vedkommende Byg-verkers Detailler, saa er det
dog i ethvert Fald ham, som har givet det første Stød til at redde
Kongehallen og Taarnet paa Bergenbus for kommende Slægter.Johan Fredrik
Eckersberg

er født. den 16de Juni 1822 i Drammen, hvor Faderen var Kjøbmand. Han
blev efter tilendebragt Skoletid, uden at føie nogen Kaldelse for
Kunsten, bestemt til Kjøbmand, og kom til Edam i Holland paa et
Handelskontor. Ved Besøg i de hollandske, navnlig Amsterdams
Billedgallerier vaagnede hans Tilbøielighed for Malerkunsten. Han
begyndte at tegne paa egen Haand i ledige Timer og blev efter
Tilbagekomsten til Hjemmet Elev af den Kgl. Tegneskole i Christiania,
hvor han fornemmelig fik Undervisning af Flintoe medens han væsentlig
levede af at kopiere Billeder.

I 1835 reiste han med Stipendium af Statskassen til Düsseldorf, ved
hvis Akademi han studerede indtil 1848, og hvor han senere tilbragte en
Række af Aar, dog med flere Afbrydelser. Saaledes opholdt han sig i to
Aar af Helbredshensyn paa Madeira, saavidt muligt dog optaget af sin
Kunst. Ekersberg, som allerede omkring 1847 havde udstillet sine første
Arbeider, udfoldede snart en betydelig Produktivitet og han havde
erhvervet sig et anseligt Navn, da han besluttede sig til, hvad dengang
ansaaes for et voveligt Skridt, ganske at forlægge sin
Kunstnervirksomhed til Hjemmet. Han tilflyttede derfor i 1858
Christiania, hvor han senere var bosat til sin Død. Her lagde han i
1859 Grunden til en Malerskole, til hvilken han fra 1862 ifølge
Indstilling af Regjeringen fik et aarligt Bidrag af Statskassen. Paa
vore Kunstforholde udøvede Eckersberg herigjennem en væsentlig
Indflydelse, Og den største Del af de i 1860—70 og nærmest paafølgende
Aar frem-staaede norske Malere har nydt hans Veiledning.

Denne Lærervirksomhed knyttede Eckersberg med fastere Baand til Hjemmet
end hidtil havde været Tilfældet med de norske Kunstnere og det er
utvivlsomt, at det stadige Ophold i Fædrelandet har været for dem af
væsentlig Betydning til Opnaaelsen af et udpræget s ei stændigt
Standpunkt i Kunsten.

Eckersbergs Udvikling var langsom men sikkert fremadskridende. I den
senere Periode af sin Virksomhed gjalt han for en af de mere

fremragende nordiske Landskabsmalere. Hans betydelige Standpunkt
skyldes mere en tro og utrættelig Tilegnelse paa et forsigtigt
begrændset Omraade i Landskabsfaget, end nogen rigere kunstnerisk
Begavelse.. Hans Billeder fremstillede, fraregnede den tilfældige Række
af Landskaber fra Madeira, altid Hjemlandets Natur. Motiverne ere
gjerne valgte fra vore imposantere indre Fjeld- eller Fjordlandskaber.
Hans bedste Omraade er de større solklare Udsigtsbilleder, hvori især
de fjernere Partier ere sikkert og fint gjengivne. Hans Fremstillinger
af Lomsfjelde ne (hvoraf et større Billede tilhører det norske
Nationalgalleri), hans øvrige større Høifjeldslan dskaber og en Række
af større Billeder for Romsdalen og Nor-dangerfjord regnes saaledes til
hans bedste Arbeider. Eckersberg var en overordentlig flittig Kunstner.
En stor Del af hans Billeder, hvoraf dog mange ere Gjentagelse af
tidligere Motiver, gik til Udlandet især til England.

Eckersberg indtog en anseet og ledende Stilling i Hjemmets
Kunstnerkreds og modtog mange Beviser paa Paaskjønnelse. Ved den store
scandinaviske Udstilling i Stockholm 1866 tildeltes han saaledes første
Prisbelønning ved Siden af Tidemand og Gude; af Kongen erholdt han
Vasa-Ordenen og Medaillen pro litteris et artibus, og i 1867 St.
Olafsordenen „for udmærket Kunstnervirksomhed." Han var tillige Medlem
af det svenske Akademi. Af Christiania Kunstforenings Bestyrelse var
han i flere Aar et virksomt Medlem, ligesom han efter Kaldelse fra
Kirkedepartementet deltog i Bedømmelsen af Ansøgningerne om
Kunstnerstipendium. 11867 foretog han paa offentlig Bekostning en Reise
til Udlandet for at gjøre sig bekjendt med Undervisningsmethoderne i
Landskabsfaget.

Eckersberg døde i Christiania i Juli Maaned 1870. Staten pensionerede
hans Efterladte i Anerkjendelse af hans store Fortjenester af sit
Fædrelands Kunstudvikling og bevilgede Bidrag til Fortsættelsen af den
af ham, grundede Malerskole.Hans Egede.

Grønlands Apostel Hans Egede blev født paa Gaarden Harstad i Throndenæs
Præstegjæld i Senjen den olte Januar 1686. Hans Fader, Paul Egede, var
Sorenskriver i dette Distrikt og gift med Kristine Hind, en Datter af
Sorenskriver Jens Hind, rimeligvis hans Formand i Embedet. Navnet Egede
havde Familien antaget af Egede Sogn i Sjælland, hvor Hans Egedes
Oldefader og Bedstefader vare Præster. Efter i 4 Aar at være undervist
af sin Morbroder, der var Sognepræst til Sands Menighed i Senjen, og
senere af Biskop Jens Schielderups Søn Nils, der dengang var Kapellan
til Hammerøen i Salten, blev han af denne Sidste dimitteret til
Kjøbenhavns Universitet i Aaret 1704. Han tog det følgende Aar den
filosofiske Examen og fik derefter paa Grund af Hjem-reisens
Besværlighed Tilladelse til endnu samme Aar at tage theologisk Examen,
saa han i mindre end halvandet Aar havde gjort sig færdig ved
Universitetet, en Hurtighed i at tilendebringe de akademiske Studier,
som ikke var sjelden for de norske Studenter paa den Tid. Han opholdt
sig nu i nogen Tid i sine Forældres Hus som Lærer for sine yngre
Brødre, men blev allerede 1707 i en Alder af 21 Aar ved Biskopen i
Throndhjem Dr. Peder Krogs Anbefaling kaldt til Sognepræst for Vaa-gens
Præstegjæld i Lofoten. Samme Aar indgik han Ægteskab med en Datter af
Nils Rask til Yebestad (maaske Gaarden Vebostad i Qvæd-fjord?),
Gjertrud Rask, en trofast, gudhengiven Kvinde, med hvem Egede maa dele
den Ros og Beundring, som Samtid og Eftertid med al Ret har ydet ham.

Men Nydelsen af den rolige og sorgfrie Stilling, som han havde opnaaet
i sin Fædreneegn, skulde kun kort blive ham tildel. Han havde blot et
Aars Tid opholdt sig i Vaagen, da det dukkede op i hans Erindring, at
han i sin Barndom havde læst i en Norges Beskrivelse om, at Grønland
var bleven bebygget og kristnet af Nordmænd, og han ønskede nu at vide,
hvorledes hermed forholdt sig, og om Kristendommen endnu bestod der i
Landet. De Underretninger, han i denne Anledning indhentede fra Bergen,
fra hvilket Sted Hvalfangere oftere udrustedes til Grønlandsreiser,
vedligeholdt vel hans urigtige Formening om, at der endnu der skulde
findes Ætlinger af Nordmændene, men overtydede ham ogsaa snart om, at
al Kristendom forlængst var forsvunden.

Tanken om, at Nordmænds Efterkommere i dette fjerne Land skulde befinde
sig i det fuldkomneste Hedenskab, modnede efterhaanden den Beslutning
hos Egede, selv at drage derhen for at prædike Frelserens Ord, og „en
blot Curieusitet om at vide Grønlands Beskaffenhed" havde saaledes,
siger han selv, bragt ham „til den alvorlige Resolution og hjærtelige
Forlangende at gjøre Gud og Kristum blandt disse vankundige Folk
bekjendt". Hensynet til sin Familie og sin Stilling gjorde ham vistnok
en Tid tvivlraadig; men han følte snart, at han havde et Kald fraoven,
der maatte fjerne enhver Betænkelighed. 1710 sendte han et „Forslag til
Grønlændernes Omvendelse og Oplysning" til Bisperne i Throndhjem og
Bergen og

bad dem anbefale hans Forsæt hos Kongen. Dette Forslag og gjentagne
Breve til Bisperne, til Kongen og til Missionskollegiet saavelsom et
eget Skrift, hvori han søgte at gjendrive de Indvendinger, man gjorde
mod hans Planer, bleve imidlertid uden Følge, da Krigen mod Karl den
Tolvte optog Alles Kræfter og Interesser. Han nedlagde sit Embede og
drog med Kone og 4 Børn, af hvilke det yngste endnu ikke var 1 Aar
gammelt, til Bergen i Juli 1718.

Den svenske Konges fornyede. Indfald samme Høst sinkede ham endnu; men
efter Karls Fald drog han om Vaaren 1719 til Kjøbenhavn. Kongen viste
hans Sag Interesse og lod 17de Novbr. 1719 udgaa Befaling til
Stiftamtmanden og Øvrigheden i Bergen om at undersøge de bergenske
Handelsmænds og Søfarendes Mening om den grønlandske Handel, og
hvorvidt Nogen vilde paatage sig den og ønskede Octroy eller anden
kongelig Hjælp. Egede drog selv til Bergen. Men her skildrede man
Foretagendet med de mørkeste Farver, da man var bange for at. faa
Befaling til at drage til Grønland. Det ene Middel efter det andet til
at bringe Sagen igang, viste sig uvirksomt. Men Egede-forsøgte Alt, og
endelig fik han ved nogle gudfrygtige bergenske Kjøbmænd og Geistlige
samlet 8—10000 Rdlr., efterat han selv havde tegnet sig for 300 Rdlr.
Et Skib, som man gav Navnet „Haabet", blev indkjøbt for at gaa til
Grønland og overvintre der. 15de Marts 1721 skrev Missionskollegiet, at
Kongen bevilgede Expeditionen og gav Egede 300 Rdlr. aarlig som
Missionær og 200 Rdlr. til Udrustning. Man tilveiebragte ogsaa to andre
Skibe, det ene til Hvalfangst; det andet skulde bringe Efterretning om
Reisens Udfald.

Saaledes stod Egede efter mere end ti Aars uafbrudte og ivrige
Anstrengelser ved Maalet. Men han skulde snart sande, at dette naaede
Maal kun var Udgangspunktet for endnu meget større Besværligheder. Den
2den Mai blev Mandskabet taget i Ed og Gudstjeneste afholdt ombord, og
med Egede som Skibsraa-dets Overhoved lettede man Anker med 46
Mennesker den 3die Mai 1721. Allerede 4de Juni fik man Landkjending af
Grønland; men Storm og Drivis lod dem først efter megen Fare og
Forsagthed, saa at Skipperen endog foreslog at vende hjem, naa Havn den
3die Juli. I Hast opførtes en Bolig af Tørv og Sten, og den første
Prædiken blev holdt den 31te August. Egede lagde strax Haand paa sit
Værk. De første Bestræbelser maatte være at indlede Forbindelse med de
Indfødte; den første og største Vanskelighed var at lære deres Sprog.
Ved idelig at opsøge Indvaanerne, ved Gaver, ved sin Venlighed og sit
ærværdige Væsen vandt han lidt efter lidt deres Tillid. Ved Hjælp af
sine Børn, der lærte Grønlandsk som deres andet Modersmaal, og ved at
tage flere grønlandske Børn i sit Hus lærte han efterhaanden at forstaa
deres Tale. Men, som Folket selv manglede al anden Interesse end den
for deres daglige Næring, saaledes fattedes dets Sprog Udtryk for
næsten alle aandelige Ting, og han havde det største Besvær for at
bringe det til at fatte de Sandheder, han vilde læggedet paa Hjerte.
Han begyndte med Tegn og Billeder, forøgede mere og mere sit Ordforraad
og bearbeidede Sproget for sit Øiemed. I 1724 havde han bragt det til
baade at kunne skrive en udførligere Katekismus og at kunne holde sin
første Tale paa Grønlandsk. De Indfødtes indskrænkede Forstand, deres
Overtro, deres vidt spredte Boliger og deres Levemaade, som nødte dem
til at fare omkring paa Jagt og Fiskeri og derved til baade at glemme
og til vanskeligere at kunne fornye, hvad de ved Egedes største Møie
havde lært, Alt dette var ligesaa mange Hindringer for det store Værks
Fremme. Men endnu mere : Egede var længe uden virksom Hjelp; han havde
at kjæmpe med alle en barsk Naturs Ublidheder saavelsom med de
Ubehageligheder og den Væmmelse, som Opholdet i Grønlændernes Hytter
ofte foraar-sagede ham; han maatte ved Siden af sin Lærervirksomhed og
sine aandelige Lidelser staa i Spidsen for alle Koloniens Anliggender,
maatte reise om for at undersøge, hvor de bedste Havne og
Ilandelspladse fandtes, føre Opsynet med Koloniens Fiskeri og Spækkjøb
og maatte i Fædrelandet bære det lidet taknemmelige Ansvar for denne
Bedrifts Udfald; han maatte ved Siden af Kampen med Grønlændernes
Angekutter eller Spaamænd, der søgte at hindre hans Fremgang, ogsaa
føre den mod sine egne Folks Misfornøielse, naar man et Aar længe
ventede, før Skib ankom fra Moderlandet, naar man frygtede Hungersnød
og truede med at lade ham ene tilbage; sammenfatter man dette, saa har
man i Korthedde Forholde, under hvilke han maatte virke.

Koloniens ydre Stilling var ogsaa længe mislig nok. Det varede ikke
lang Tid, før det bergenske Kompagni tænkte paa at opgive det hele
Foretagende. Et Lotteri bevilgedes til Sagens Fremme; men, da dette
ikke havde et heldigt Udfald, udlignedes paa alle Under-saatter i begge
Riger en Skat (16de Marts 1725), hvorved 50,000 Rdlr. indkom. Men selv
denne Understøttelse kunde ikke bringe Kompagniet i Bergen til at
vedblive. Den Grønlandske Handel svarede ristnok enkelte Aar ret god
Regning; men man kunde dog i denne Henseende ei maale sig med
Hollænderne, der ganske anderledes forstode at gjøre sig den
frugtbringende og desuden altid havde bedre Varer. Kompagniet frasagde
sig Handelen i 1727. Kongen og Missionskollegiet nærede imidlertid
stadig Interesse for Egedes Bestræbelser, og Regjeringen fortsatte
Værket. I 1728 opsendtes flere Skibe, en Guvernør for Kolonien og
Mandskab til at anlægge et Fort med Garnison til Beskyttelse for de
Kolonier, man agtede at stifte; Egede fik desuden to Medhjælpere i sin
præstelige Virksomhed.

Kun af kort Varighed blev dog den nye Tingenes Tilstand i Kolonien.
Efter Fredrik den Fjerdes Død i 1730 ophævede den nye Konge Kolonierne
og hjemkaldte alle de opsendte Folk; Egede maatte selv gjerne blive og
faa Proviant for et Aar, men ingen videre Hjælp kunde ventes. Han
udvirkede vel, at 10 Matroser lode sig overtale til at blive tilbage ;
men han stod nu atter alene, og Foretagendet beroede i enhver Henseende
paa ham. Handelen var just i den følgende Tid fordelagtigere end
nogensinde, men af Mangel paa Folk og Skibe kunde denne Fordel ei
tilstræk-

kelig benyttes. Fremmede Handlende ståk flere Gange Ild paa de
opbyggede Boliger i Kolonien i Nepisene, og Godthaab, hvor
Egede-opholdt sig, kunde frygte det Samme.

Egedes Forestillinger til Kongen og Missionskollegiet, den heldigt
tiltagende Handel og rimeligvis Grev Zinzendorfs Indflydelse paa
Christian den Sjette og hans Omgivelser udvirkede vel atter, at
Missionens Fortsættelse besluttedes i 1738. Men endnu samme Aar
rammedes Kolonien af det haardeste Slag. Af nogle til Kjøbenhavn
nedsendte Grønlænder-børn kom en Dreng tilbage og medbragte til sit
Fædreland en Sygdom, som tidligere der havde været ukjendt, nemlig
Kopperne. Sygdommen, der blev s.aa meget frygteligere derved, at
Kopperne paa Grund af Klimatet ikke kunde komme til Udbrud, men
forbleve i Huden, rasede nu fra Septbr. 1733 til Juni 1734, og ved dets
sidste Tidspunkt stod Egede, der med sin tro Hustru i al denne Tid uden
Ro Nat eller Dag havde pleiet de Syge baade i sit eget og i
Indvaanernes Huse, saagodtsom ganske alene tilbage med sin Familie.
Alle Grønlændere paa Kolonien døde med Undtagelse af en Dreng og en
Pige; i en Omkreds af 2 til 3 Mile vare af over 200 Familier neppe 30
tilbage.

Med disse Prøvelser var Egedes Kraft brudt. Frugten af saa store
Besværligheder var saagodtsom tilintetgjort ; til at oprette, hvad der
var gaaet tabt, følte han der maatte større og friskere Kræfter end de,
over hvilke hans tiltagende Alder og Sygelighed kunde raade. Han søgte
derfor sin Afsked, og han flk den i Mai 1735. Men endnu en stor Sorg
skulde han friste, før lian forlod Grønland. Anstrengelserne under
Koppeepidemien havde kastet hans Hustru paa Sygeleiet, der endte med
hendes Død den 31te Decbr. 1735. Under Grønlændernes uhyklede Sorg
forlod han endelig Grønland 9de August 1736 efter 15 Aars Ophold

I Kjøbenhavn oprettedes ved hans Tilbagekomst et Seminarium for at
uddanne Studenter til Missionærer og Waisenhusets Ungdom til Kateketer.
Egede blev ansat som Lærer og Bestyrer med en aarlig Løn af 500, senere
600 Rdlr. I 1740 fik han Titel af Superintendent over den grønlandske
Mission. Han giftede sig ogsaa dette Aar paany, med Majorinde Mettea
Thrane, født Dau. Efterat have forladt Kjøbenhavn i 1747 gjensaa han
sit Fødeland Norge, da han besøgte sin ældste Datter Kristine, der var
gift med Laurits Aisbach, Sognepræst til Vardal. Da denne blev Præst i
Stubbekjøbing paa Falster, flyttede han med og tilbragte sine sidste
Aar paa dette Sted. Han døde 73 Aar den 5te Novbr. 1758 med Grønlands
Navn paa Læberne i sin sidste Bøn.

Han har selv givet en Beskrivelse over Grønland og en Fremstilling af
sin Missjons Historie, der er fortsat af hans Sønner. Af disse blev
Paul Egede, da Faderen forlod den fjerne Skueplads for sin Virksomhed,
tilbage og fortsatte Missionen til 1740, fulgte ham senere som Lærer
ved Seminariet i Kjøbenhavn og blev endelig som han Biskop over
Grønland; han har oversat Bibelen i Landets Sprog. Den anden Søn, Nils,
var længe Kjøbmand der. Ogsaa mange Andre af Egedes Familie have senere
dels som Præster, dels i anden Egenskab fæstet Bo i dette Land, der
uadskillelig er knyttet til 'deres Frændes Hans Egedes Navn.Dorthe
Engelbrektsdatter.

De norskfødte Digtere uncfer Foreningen med Danmark ere ikke mange i
Tallet, forinden Nordmændene fra det attende Aarhundredes første
Halvdel begyndte at indtage en mere fremragende Plads i den Literatur,
som deres Landsmand Ludrig Holberg havde hævet op til Jævnbyrdighed med
andre Nationers.

Imidlertid findes der dog imellem disse Sangfugle enkelte, der fortjene
at erindres, om ogsaa deres Frembringelser ikke længere ere i Alles
Hænder, men kun læses af de faa, hvis Kald det er at sysle med den
Slags Ting. Den nordlandske Digter, Peter Dass, har saaledes gjennem
det Væld af Poesi, der strømmer gjennem hans Digtning, bestandig været
en Yndling hos Almuen i en større Del af vore Kystdistrikter, og
efterat hans Skrifter nylig ere udkomne i en omhyggelig Udgave, har han
igjen vundet en større Læsekreds ogsaa inden det dannede Publikum.

En ældre Samtidig af Peter Dass og personlig Bekjendt af ham var den
bergenske Digterinde, Dorthe Engelbrechtsdatter, hvis Navn formodentlig
fremdeles er kjendt af Mange, navnlig i den By, hvor hun levede fra sin
Fødsel til sin Død, medens det neppe er at antage, at ligesaa Mange
have nærmere Bede paa Beskaffenheden af hendes digteriske Virksomhed.
Literaturhistorien har i Almindelighed ikke taget sig synderlig af
hende og vistnok ogsaa for meget bedømt hende efter en nyere Tids Smag.
Seet gjennem den moderne Kritiks Briller vil heller ikke hendes Poesi
vinde stort Bifald; men en saadan Bedømmelse er ikke retfærdig, da der
ogsaa maa tages Hensyn til hendes Samtid. N. M. Petersen, der mener, at
„hendes jævne bibelske Sange ere uden Begejstring, cg hendes
Lejlighedsvers, der skulle være muntre eller endog satiriske, ere
smagløse", maa dog ogsaa yde hende nogen Anerkjendelse i følgende Ord:
„Som Hustru, Moder og from Dannekvinde omtales hun med Hæder af sin
Samtid, og som Digterinde vandt hun et fejret Navn, hvilket ikke alene
bekræftes ved de mange Ærevers, der stiledes

til hende, men ogsaa ved de mange Oplag af hendes gudelige Digte."
Denne sidste Omstændighed viser, at hendes Virksomhed ialfald slog godt
an hos Samtiden, og derpaa maa der lægges ikke ringe Vægt. Hun var en
paalidelig Tolk for dens Følelser, og disse fandt sit Udtryk i hendes
Digte. Tidens stadige Vexel kan saaledes forandre Begreberne om Alt,
som henhører under Smagen, og naar man nu ofte fælder en affejende Dom
over Fortidens Digtere, maa man ikke glemme, at Fremtiden maaske altfor
snart kan komme til at vise Gjengjæld og behandle den nulevende Slægt
paa samme Maade.

Dorthe Engelbrechtsdatters Liv frembyder ikke megen Afvexling. Hun er
født 1635 i Bergen, hvor hendes Fader, Engelbrecht Jørgensøn, den Gang
var Rektor ved den lærde Skole og siden blev Sognepræst ved Domkirken.
Sytten Aar gammel blev hun i Bergen gift med Kapellanen ved Domkirken,
Ambrosius Hardenbech (f. 1621), der i 1659 blev hendes Faders
Efterfølger som Sognepræst ved samme Kirke. Bryllupet stod 19de Søndag
efter Trinitatis paa Bergens Raadhus. I sit næsten 31aarige Ægteskab
havde Dorthe Engelbrechtsdatter ni Børn, af hvilke dog kun to Sønner
bleve voxne. I 1683 døde Ambrosius Hardenbech, hvorimod Dorthe
Engelbrechtsdatter opnaaede en meget høj Alder, da hun først døde i
1716.0ver hendes Mand holdt Biskop Randulf Ligprædikenen, hvilken
senere (1685) udkom i Trykken som en Foliant paa 166 Sider med den
Afdødes kobberstukne Portræt. Det Faksimile af Dorthe
Engelbrechtsdatters Navnetræk, som er trykt under hendes Portræt i
denne Samling, er hentet fra en Dedikation, som hun med egen Haand har
skrevet til Assessor Henrik Høyer, i et Exemplar af denne Prædiken, der
opbevares i det Deichmannske Bibliothek i Kristiania.

I Trykken har Dorthe Engelbrechtsdatter udgivet „Sjælens Sangoffer" og
„Taare-offer for bodfærdige Syndere", af hvilke det første udkom 1678,
det andet 1685 og sidenoplevede en Mængde Oplag og tildels bleve trykte
isammen. Af „Taareofferet" blev der ogsaa i Stockholm udgivet en svensk
Oversættelse. 1 1698 udkom ogsaa fra hendes Haand „En skriftelig Valet
fra Verden", der senere tilligemed en Ligsang blev tilføjet i Udgaverne
af hendes to foran nævnte Skrifter. Desuden har hun leveret ikke faa
Lejligheds-vers, der ere trykte paa forskjellige Steder.

Af sin Samtids Digtere sattes den bergenske Digterske meget højt.
Thomas Kingo og Peder Syv have omtalt hende i hædrende Ud-

tryk, og ligesaa hendes Landsmand, Peter Dass, fra hsis Haand der
kjendes fem Rimbreve til Dorthe Engelbrechtsdatter, og paa et af disse
er ogsaa hendes skjæmtende Svar bevaret. Det er skrevet i August 1680.
Hun maa efter Alt, hvad der nu kjendes til hendes Virksomhed, i sin Tid
have været meget populær, og har sandsynligvis havt megen Inflydelse
paa sine Omgivelser i Bergen, der betragtede Digterinden med stor
Agtelse. Af den Grund bør ogsaa Mindet om hende leve mellem os.Thomas
Fearnley.

Thomas Fearnley er født den 27. December 1802 i Fredrikshald, hvor
Familien med Farfaderen var indkommet fra England. Han fik sin
Skoleopdragelse paa Krigsskolen i Christiania, som dengang ogsaa optog
Elever, der ikke var bestemte paa Militairstanden. Fearnley skulde
nemlig være Handelsmand, og var optaget i Huset hos en ugift Onkel,
Kjøbmand Hagemann, der lod ham begynde som Læredreng i sin Butik med
den Tanke at lade ham arve sin Forretning. Det har været almindelig
fortalt, at et Ørefigen, givet af Principalen eller af en ældre
Krambodsvend var det skjæbnesvangre Tilfælde, som gjorde Udslaget til
Fordel for Kunsten, som længe havde havt mere Tillokkelse for den unge
Fearnley end Onkelens „fornuftigere Bestemmelse." En gunstig
Omstændighed traadte til. Den Kgl. Kunstskole i Christiania var netop
da (il819,) oprettet. Fearnley greb med Iver Ledigheden og var af
Skolens første Kuld. Han var 2 Aar efter den første, som ved Skolens
Prisuddeling erholdt en Præmie. Med en tarvelig Understøttelse gik lian
nu i sit 19de Aar til Kjøbenhavn for ved Akademiet at uddanne sig
videre som Maler. Han begyndte tidligt paa egen Haand at kopiere
Billeder og at male efter Naturen; disse Forsøg, som røbede en
usædvanlig Begavelse, skaffede ham en Velynder i hans Landsmand Prof.
Dahl, som dengang opholdt sig i Kjøbenhavn, og som anbefalede ham til
Kronprinds Oscar under dennes Besøg i Danmark i 1822. Paa Foranledning
af Prindsen, af hvem han modtog mange Beviser paa Velvillie, gik lian i
1823 til Stockholm, hvor han forblev til 1827 og studerede ved
Academiet fornemmelig som Elev af den dengang høit anseede
Landskabsmaler Professor Fahlkrantz. Han tilegnede sig dog ikke denne
Kunstners Fremstillingsmaade. Ligesom tidligere søgte han helst at gaa
sin egen Vei gjennem flittigt Studium af Naturen. Han foretog ogsaa i
disse Aar 2 Gange længere Studiereiser i Fædrelandet. Hans ivrigste
Ønske var at kunne fortsætte sine Studier i Tydskland, og under et
Ophold i Hjemmet lykkedes det ham hertil at erholde Midler, saa at han
i 1828 kunde drage til Dresden. Her studerede han med Veiled-

ning af Professor Dahl, hvis Elev han har været kaldt, og med hvem han
ialfald har tilfælles de hjemlandske Landskabsmalerier og den i Forhold
til Datidens Standpunkt stærkt fremtrædende realistiske Retning.

Fra 1830—33 opholdt Fearnley sig i München, hvor hans
Fremstillingsmaade fik sin Afslutning. Hans Talent udfoldede sig i
disse Aar under de gunstigste Forhold, han erhvervede sig hurtigt et
høit anseet Navn, flere af hans betydeligste Arbeider skrive sig fra
denne Periode, og ere byggede paa Studier for det bayerske Høiland.. En
Reiselyst, som var et fremtrædende Træk i hans Personlighed førte ham
snart til Italien, hvor han tilbragte 2 Aar mest i Neapel og Rom, og
tildels boede sammen med sin Landsmand og Ven Ole Bull. De solvarme
italienske Landskaber tiltalte ham særdeles, og han malede et
betydeligt Antal Skizzer foruden flere større Billeder. Efter en
længere Studiereise i Schweitz kom han i 1835 til Paris, hvor Livet og
Kunst-forholdene dog ikke behagede ham synderligt, hvorfor han, efter
et kortere Ophold i Hjemmet, i 1836 drog til England. Afvexlende paa
Reiser i de skotske Høilande eller bosat i London, tilbragte han under
rastløs Virksomhed et Par Aar, indtil han i 1838, efter en
Rekreationsreise i Tydskland, vendte tilbage til Christiania, for at
bosætte sig i Hjemmet. Han blev her modtaget med almindelig Sympathi og
hans Virksomhed vakte snart forhøiet Liv og Interesse for Kunsten i
videre Kredse. I 1839 foretog han i Følge med sin Ven den senere
berømte Landskabsmaler Andr. Achenbach en længere Studiereise i Norge,
fornemmelig i Romsdalen og Bergens Stift. I det følgende Aar reiste
han, efterat have giftet sig, til Amsterdam, hvor han i Løbet af et Aar
udførte flere af sine største Billeder. I 1841 tog Fearnley for anden
Gang Ophold i München. Dette blev dog kun af kort Varighed, tbi i
Slutningen af Aaret blev han angrebet af Tyfus og døde den 16 Januar
1842. Hans sidste Billede, et norsk Landskabsmotiv, hvorpaa hans Ven
Landskabsmaleren Morgenstern tilføiede de enkelte ufuldførte Partier,
og som ansaaes for hans mest fremragende Arbeide, blev ved
enMisforstaaelse solgt i Tydskland og kunde uagtet Bestræbelser fra
Landsmænd og Venner ikke gjenerhverves for nogen af Hjemmets Samlinger.

Thomas Fearnley døde i sin kraftigste Alder og paa en Tid, da hans
Kunst var i sin rigeste Blomstring. Betydenheden af hans Værker og ikke
mindst en Berømmelse, som var knyttet til Skildringen af Fædrelandets
dengang lidet kjendte Naturskjønheder, har i den almindelige Bevidsthed
stillet Fearnleys Navn ved Siden af Prof. Dahls, med hvis lange
Kunstnerbane ialfald i et senere Afsnit hans Virksomhed falder
samtidig. Med Prof. Dahl deler han ogsaa Fortjenesten af i en tidligere
Periode at have bidraget til Vækkelsen af den nationale Retning i vor
Malerkunst, som senere under Indflydelse af nyere Malerskoler har
antaget bestemtere og mere udprægede Omrids. I 1836 tog han Initiativet
til Istandbringelsen af et offentligt Galleri for Kunstværker. Han
ud-arbeidede et klart motiveret Forslag, som af et indflydelsesrigt
Medlem af Storthinget, senere

Statsraad R i dde r vol d, fremførtes for den bevilgende Myndighed med
det dengang uventet heldige Udfald, at Grundlæggelsen af det norske
Nationalgalleri allerede det følgende Aar kunde begynde med fast
Statstilskud.

Thomas Fearnley var en livsglad og ubekymret Natur, gjerne omgivet af
en ligesindet Kreds af Venner og Kunstbrødre. Alvor og Dybde aabenbarer
sig dog i hans Kunst; Fædrelandets Natur skildrer han saaledes helst i
dets storladne og imposante Karakter. Han har ogsaa med stort Held
behandlet Landskabsmotiver fra de bayerske Høilande, fra Schweitz og
fra Italien. De fleste af hans betydeligere Arbeider ere udførte for
større private Samlinger i Udlandet; vort Nationalgalleri eier 2de af
hans større Billeder, Labro-fossen og Grindenwald-gletscheren i
Schweitz ; flere Billeder, udførte for Kunstvenner i Hjemmet, befinde
sig i disses Familiers Eie. I Thorvaldsens Museum i Kjøbenhavn tinde«
endel af hans mindre LandskaberHenrik Herman Foss,

Mellem vore Statsmænd fra det første halve Aarhundrede efter 1814
indtager Herman Foss en fremragende Plads, maaske allermest gjennem den
høje Grad af Samvittighedsfuldhed, der altid lod ham følge sin
Overbevisning uden at tage noget af de Sidehensyn, fra hvilke den
politiske Leder ofte har meget vanskeligt ved at sige sig helt løs.
Foss var derfor ingen Partimand, og havde maaske under andre Forhold,
netop paa Grund af denne hos ham stærkt fremtrædende Ligevægt, havt
vanskeligt ved at gjøre sig gjældende, om den ogsaa bestandig maatte
have indgydt almindelig Agtelse for hans Færd, som offentlig Mand.

Fra sin Barndom af var Foss bestemt for en Bane, der ikke stemte med
hans egen Til-bøjlighed. Han var født i Bergen 17de September 1790 og
blev tidlig indsat paa et af sin Fødebys Handelskontorer, da hans
Forældre paa den Maade bedst antoge at kunne dæmpe hans stærke
Tilbøjlighed til at vælge den militære Stand. Det Haab, som de i denne
Henseende havde dannet sig, slog imidlertid fejl. Sønnens Ulyst til at
følge den af Forældrene valgte Yej blev stedse stærkere, og da Krigen
udbrød i 1807, kunde de ikke længere holde ham tilbage. Efter en
farefuld Overreise ved Vintertid, hvorunder han blandt andet led
Skibbrud paa den jydske Kyst, ankom Herman Foss i Begyndelsen af 1809
til Kjøbenhavn, hvor han erholdt foreløbig Ansættelse som
Sekonløjtnant. Senere tog han Examen og blev snart ansat i Artilleriet.
Forinden havde han erholdt Danebrogskorset for den Dygtighed, hvormed
han som Chef for nogle Strandbatterier paa Langeland havde kjæmpet mod
Englænderne.

I 1813 vendte Foss tilbage til Bergen, hvor han tillige i ti Aar
virkede som Lærer ved den derværende Realskole. Han fik ogsaa Anledning
til at ledsage en ung Mand paa en Udenlandsrejse og benyttede denne
Anledning til saa meget som muligt, at udvide sit Kundskabsforraad. I
Bergen udgav han sammen med Kristian Magnus Falsen og Jonas Rein det
under Navnet Den norske Tilskuer bekjendte Tidsskrift. I 1824 udgav han
ogsaa sammen med Lyder Sagen en i flere Henseender meget fortjenstfuld
Bergens Beskrivelse. Ogsaa paa andre Maader har Foss optraadt i
Literaturen, bl. a. med en meget udbredt Oversættelse af Tegners
Frithjofs Saga, der har bidraget meget til at gjøre dette Digt kjendt
og læst i Norge. Bekjendt er ogsaa det poetiske Indlæg, som Foss
leverede i Striden om „Norges Dæmring", kaldet Tidsnornerne, hvori han
stillede sig paa Welhavens Side, men uden at han derved paadrog sig det
Ilad, som dennes øvrige Meningsfæller.

I 1827 traadte Foss, der i 1825 var bleven Kaptejn, ind i det
offentlige Liv, idet han som en af Bergens Repræsentanter tog Sæde paa
Storthinget. I 1828 var ban Medlem af det overordentlige Storthing, og
var i 1830 Repræsentant for Moss, hvorhen lian i Mellemtiden var bleven
forflyttet. I 1830 blev han Batterichef og flyttede som saadan til
Kristiania, hvorpaa han indtil 1845 stadig var en af Hovedstadens
Repræsentanter paa Storthinget. Dette havde i ham et af sine dygtigste
Medlemmer og viste, at det paaskjønnede ham ved stadig at vælge ham til
Præsident i Odelsthinget. Fra ' 1839 var han Statsrevisor, fra 1840
StorthingetsArkivar. I 1841—44 var han Medlem af Uni-onskomitéen og i
1839 af Undervisningskomis-sionen.

Efterat Foss i 1843 var bleven Oberstløitnant, blev han under
Storthinget i 1845 Statsraad og overtog som saadan Bestyrelsen af
Marinedepartementet. Han virkede dog ikke længe i denne Stilling, da
han allerede i 1848 af Helbredshensvn maatte træde tilbage. Han døde i
Aker 21de September 1853 uden at han

atter havde kunnet indtræde i det Offentliges Tjeneste og vie Resten af
sine Evner til det Fædreland, som han elskede saa højt, og for hvis
Bedste han i sine kraftige Dage havde arbejdet med alle sine Kræfter.
Norge tabte meget i Foss, der var en Mand, hvis Dygtighed kunde
anvendes med Gavn paa mange Felter, der ofte kunde tilhøre de mest
forskjellige Omraader.Maiirits Christopher Hansen.

Den stille, af Samtiden forholdsvis ubemærkede Virken har ofte ogsaa
berettiget Krav paa at mindes af en erkjendtlig Efterslægt. Mellem de
Digtere, der have indtaget en fremragende Plads i den fremblomstrende
norske Literatur, nævnes derfor altid med Ærbødighed Maurits
Christopher Hansen, uagtet han i sit Liv ikke indtog nogen i det Ydre
udmærket Stilling, og endskjønt ugunstige Omstændigheder og Livsvilkaar
forhindrede hans Digteraand fra at hæve sig til den Højde, som den
under andre Forhold kunde have naaet. Hans Livsgjerning faldt i en Tid,
der kun frembød faa Betingelser for Udviklingen af en stor og sand
Digterbegavelse; saa meget mere Anerkjendelse fortjene derfor de, som
tiltrods for alt andet end opmuntrende ydre Vilkaar alligevel vovede at
blive Digtere.

Allerede sora Barn røbede Maurits Christopher Hansen literære Anlæg,
som udvikledes og plejedes af forstandige og dannede Omgivelser i
Hjemmet. I en Alder af 15 Aar (han var født paa Modum 5 Juli 1794) kom
han i 1809 ind paa Kathedralskolen i Christiania, hvorfra han i 1814
efter fem Aars Forløb dimitteredes til Universitetet. Efter at have
taget anden Examen, kastede han sig med megen Iver over Filologien,
medens han tillige overtog forskjellige praktiske Lærerstillinger, ved
Krigsskolen og Borgerskolen. Nogen Embedsexamen kom han aldrig til at
tage, da han i 1817 indtraadte i Ægteskab med Hedevig Leschly, og hans
Bestræbelser for at ernære sin stedse voxende Familie siden ikke
tillode ham at afse den dertil fornødne Tid. Dog studerede han med
megen Iver og Kraft saavel de levende Sprog som Filosofi. I 1820
flyttede han til Throndhjem, hvor han først var Lærer ved Realskolen og
fra 1825 Adjunkt ved den lærde Skole. Aaret efter udnævntes han til
Overlærer ved Kongsbergs Middelskole, i hvilken Stilling han forblev
til sin Død, der indtraf 16 Marts 1842. Hans Helbred var da knækket af
Næringssorger, ligesom en virkelig eller formentlig Tilsidesættelse
ogsaa ansees for at have bidraget til at lægge ham saa tidlig i Graven.
Et simpelt, smagfuldt Monument betegner nu hans Gravsted paa Kongsbergs
Kirkegaard.

Dette er i Korthed de ydre Omrids af Maurits Christopher Hansens Liv.
Men indenfor denne beskedne Ramme vil man finde en

ufortrøden Virksomhed i Literaturens Tjeneste, der er saa meget mere
atpaaskjønne, som den neppe har været meget indbringende for den
flittige Forfatter. I Tyve og Tredive Aarene vare Betingelserne for al
literær Produktion i Norge yderst ugunstige. Den Mand, som havde
foretrukket den literære Beskjæftigelse for et sikkert Levebrød, vilde
være bleven anseet for meget beklagelsesværdig. Vore Digtere fra hin
Tid vare ogsaa i Regelen Embedsmænd, og findes i alle Statskalenderens
Dele, lige op til Statsmagterne. Folk, som nu nærmest vilde være blevne
Dirigenter i en Musikforening, kom dengang ind i Statsraadet, og
Højesteret kunde rekrutteres af dramatiske Forfattere. Hansen var ogsaa
tvungen til at søge ind paa en Livsbane, der blot frembød lidet
opmuntrende Udsigter, og kunde ikke afse mere end sine faa Fritimer til
literær Produktion. Han levede derhos mellem Omgivelser, der neppe
skulde, opmuntre ham til en saadan, ligesom han var fjernet fra alle de
Hjælpemidler, som fandtes i Hovedstaden med dens Universitet m. m.
Imidlertid besad han i sit eget Indre en uudtømmelig Kilde til
Produktion og selv midt i Bergstadens Rosterøg forfattedes en Række af
Ver-ker, der altid ville blive erindrede, saa længe den norske
Literaturhistorie finder Dyrkere.

Da Norge havde gjenvundet sin Selvstændighed, og Freden atter var
kommen istand, begyndte ogsaa den literære Virksomhed, hvori Hansen
strax deltog. I den i 1815 udkomne Nytaarsgave „Nor" findes hans første
Digte, deriblandt „Regnbuen" og „Vandreren". I det følgende Aar udgav
han selv en Samling „Digtninger", hvorimellem der foruden flere Digte
af lyrisk og romantisk Indhold findes to Fortællinger, „Emil" og
„Fødselsgaven", der ligesom hans „Theodors Dagbog", som dog først udkom
i 1820—21, ere forfattede i Lafontaines Maner. Fra omtrent 1819
begyndte den unge Digter at hente sine Forbilleder fra Fouqvé og Tieck.
Under Paavirkning af disse Digtere skrev han saaledes sin „Othar af
Bretagne", „Palmyra," „Hovedvandsægget" og „Den kejserlige
Fredsmægler". Enkelte af disse Arbeider saa Lyset i de Nytaarsgaven som
han under Navnet „Morgana" udgav i 1820 og 1821 i Forening med sin Ven,
Digteren Schwach.

I 1819 paatog Hansen sig at levere „Morgenbladet" til hver Uge et
æsthetisk Arbejde. Et saadant Vilkaar skulde ikke synes at væresærdeles
lovende for de derefter leverede Arbejder. Alligevel høre flere af de
smaa Skisser, som paa denne Maade saa Lyset, til det Bedste, der er
kommet fra Hansens Pen. Fortællinger som „Luren" og „Den gale
Christian" ville fremdeles have et virkelig nationalt Værd og bære
Vidne om sin Forfatters sjeldne Evne til at opfatte Folkelivets
Eiendommeligheder, saavelsom om hans rige Fantasi.

Efterat Hansen var flyttet til Throndhjem, udgav han der to Bind af
sine samlede Skrifter, hvoriblandt der ogsaa var to hidtil utrykte
Arbeider. Det ene af disse var „Keadan eller Klosterruinerne", der især
ansees for at have begrundet Hansens Ry som Novelleforfatter. Ligesom
„Othar af Bretagne" er det i sin Tid blevet oversat paa fremmede Sprog,
tildels endog mere end en Gang. „Keadan" udkom først i tydsk
Oversættelse under et fremmed Navn, idet en dansk Novellist, L. Kruse,
udgav den for sit Arbeide. Senere udkom den dog i en ny tysk
Oversættelse under Hansens eget Navn.

„Keadan" ansees for at have indledet en ny Periode i Hansens literære
Udvikling, i hvilken han stod ganske anderledes fri for fremmed
Paavirkning, end han tidligere havde

gjort. Han nærmede sig nu til at blive en virkelig national Digter. I
denne Periode falder hans literære Produktion i tvende, i det Ydre
skarpt adskilte Afsnit. Det første var fra 1827—1829, da han leverede
Bidrag til det i disse Aar udkommende Blad „Husvennen", det andet fra
1832—1840, da han skrev i det Wintherske Maanedsskrift „Bien", der
væsentlig levede paa Hansens mange og righoldige Bidrag. I Mellemrummet
mellem disse Afsnit udkom der fra Hansens Haand kun en særskilt udgiven
Roman, „Eventyret paa Rigsgræn-sen". Af hans Fortællinger i „Bien" er
navnlig „Moderen" bekjendt. Da „Bien" afløstes af „Ny Hermoder", fandt
ogsaa dette Ugeskrift en stadig Medarbejder i Hansen. Efter hans Død
udkom „Tone" og „Polykarps supplerede Manuskript eller en Slægts
Historie". Det sidste Verk antages af sin Forfatter at have været
bestemt til st indlede en ny Række af mere omfattende Arbejder; men det
ansees dog for at lide under forskjellige Mangler, der synes at antyde,
at han ikke ganske har kunnet overvinde de med Opgavens Løsning
forbundne Vanskeligheder. Døden forhindrede ham imidlertid fra
yderligere at prøve sine Kræfter derpaa.Christopher Hansteen,

De Videnskabsmænd, der i do første Aar efter det norske Universitets
Stiftelse virkede ved dette som Lærere, havde en meget vanskelig
Opgave, idet de vare saa godt som blottede for alle de Hjælpemidler,
som ellers ansees for uundværlige for videnskabelige Studier, og derhos
den forvirrede Tilstand, hvori Statens Pengevæsen befandt sig efter den
langvarige Krig og efter Løsrivelsen fra Danmark, ogsaa virkede
trykkende paa dem, som paa alle de øvrige Klasser af Samfundet. Saa
meget mere fortjene da de Mænd Beundring, som under saadanne Forhold
ikke alene formaaede at fastholde sine videnskabelige Interesser, men
endog tiltrods for alle Hindringer at tilkjæmpe sig et Navn, der er
agtet i alle Europas videnskabelige Kredse. En saadan Mand var
Christopher Hansteen, vort Universitets Lærer i anvendt Mathematik.

Hansteen er en af de faa fremragende Mænd, der først have seet Dagens
Lys i Christiania. Han fødtes i denne By 26 Septbr. 1784. Faderen var
en danskfødt Toldembeds-mand. Modersn derimod en Slægtning af den
bekjendte Filosof, Professor, senere Statsraad Treschow. Hans Søster
var den i vor Literatur som Memoireforfatterinde bekjendt Conradine
Dunker, Regjeringsadvokat Bernhard Dunkers Moder. Da hans Fader
allerede døde i 1791 og Intet efterlod, blev Christopher og hans
Sødskende opdragne under meget tarvelige Kaar; efter at have
gjennemgaaet Christiania Kathedralskole, blev han i 1802 Student ved
Kjøbenhavns Universitet og underkastede sig i det fölgende Aar den
philologisk-philosophiske Examen for derpaa at kaste sig over det
juridiske Studium. Men dette faldt ikke i lians Smag, og
Jurisprudentsen blev derfor heller ikke det Fag, i hvilket Hansteen
vandt sine Laurbær. Først lagde han den en Gang paa Hylden, men tog
atter fat, da han mistede et Levebrød, han i halvandet Aars Tid havde
havt som Lærer for en ung Adelsmand i Sorø. Dog blev det heller ikke
anden Gang synderlig bevendt med disse Studier, og inden han var bleven
færdig, fik han i 1806 en Ansættelse ved Frederiksborgs Latinskole som
Lærer i Mathematik. Endnu havde han dog ikke opgivet enhver Tanke paa
det juri diske Studium, som han fremdeles stræbte at fortsætte, og da
det ikke gik, var aet til en Tid hans Tanke at lægge sig efter
Medicinen, som Brødstudium.

Men medens han saaledes vaklede frem og tilbage uden at kunne bestemme
sig med Hen-

syn til Valget af Levevej, indtraf der et Tilfælde, der blev afgjørende
for hans Fremtid, — hvis man for Øvrigt har Ret til at kalde saadanne
Begivenheder for Tilfældigheder Han blev nemlig under sin Syslen med at
forfærdige en Globus opmærksom paa, at der i Nærheden af Sydpolen var
opdaget en magnetisk Polaregn, og kom derigjennem ind paa Studiet af
Magnetismen, hvor det blev hans Ønske at gaa videre og paavise en
tilsvarende nordlig Polaregn. Da lian stedse blev mere interesseret af
dette Arbejde, og han troede at have Udsigt til, at det vilde bringe
Resultater, lagde han endelig det juridiske Studium for bestandig paa
Hylden. I 1812 udsatte det danske Videnskabs-selskab som en af sine
Prisopgaver ogsaa den, at udfinde en fastere, vissere og paa Erfaring
grundet Theori over Magnetnaalens Misvisning og Heldning, og Hansteens
Besvarelse vandt Selskabets Præmie. Denne Afhandling, som for Øvrigt
aldrig er udgivet i Trykken, foranledigede vistnok ogsaa, at han fik
Ansættelse som Lektor i den anvendte Mathematik ved det nyoprettede
norske Universitet, i hvilket Fag lian senere (i 1816) blev Professor.
Under dette Frofessorat henhørte ogsaa Astronomien, der først i 1857
fik en særskilt Lærerpost.

Efter den oprindelige Bestemmelse skulde Hansteen, forinden han
tiltraadte sit nye Embede, have foretaget en videnskabelig
Udenlandsrejse ; men Krigsforholdene forhindrede ham heri og tvang ham
til at nøjes med at opholde sig et Aar i Kjøbenhavn for sin Uddannelse.
Han var saaledes i Danmark, da Kielerfreden sluttedes, og da Norge
erklærede sig uafhængigt. I Mai 1814 giftede han sig med en Datter af
Professor Borch i Sorø og forlod i Juli med hende og sin Broder, samt
en Del norske Matroser, der vare undslupne fra de engelske Prisoner,
Kjøbenhavn for paa en aaben Baad at naa Fædrelandet. De naaede lykkelig
og vel Skagen og benyttede derfra Nattens Mörke og en rask Vind for at
naa over til Norge. Allerede vare de kun et Par Mile fra Kysten, da de
bleve indhentede af en engelsk Fregat og to engelske Brigger, for
hvilke de maatte lægge bi. Imidlertid blev Fangenskabet ikke
langvarigt, da Fregatchefen efter en halv Times Tid slåp de Reisende
løs, hvorpaa disse uden videre Besvær naaede Langesund.

Hansteen stod saaledes atter I sit Fædreland, skjønt under lidet
gunstige Forhold. Universitetet, som i det Hele endnu var udstyretpaa
den mest tarvelige Maade, manglede fornemlig alle Hjælpemidler for
Hansteens Fag. Han maatte saaledes anstille de astronomiske
Observationer, som det paalaa liam at udføre, hjemme i sit eget Hus,
senere i et lidet Lyst-" hus og med laante Instrumenter. Imidlertid
fandt han dog selv under disse lidet opmuntrende Vilkaar Adgang til at
fortsætte sine tidligere Studier og kunde allerede i 1819 som Frugten
af disse udgive sit store, paa Tydsk forfattede Arbejde, „Undersøgelser
overjordmagnetismen", der grundlagde hans europæiske Berømmelse, og til
hvis Udgivelse han erholdt Understøttelse af Carl Johan. For at kunne
supplere de ældre Iagttagelser over Magnetismen foretog han i de
følgende Aar forskjellige Rejser, bl. a. i 1825 en til Torneå; men
fornemlig var det et længe næret Ønske hos ham at kunne foretage en
Rejse til Sibirien, der var en af de for Jordmagnetismens Theori
vigtigste Dele af Jordens Overflade, men hvorfra der hidtil ikke
forelaa nogen Observationer. Gjennem det femte ordentlige Storthings
Liberalitet blev han nu sat istand til at faa opfyldt dette Ønske, og
reiste i 1828 derhen, ledsaget af den norske Søofficer, Due og en tydsk
Naturforsker, Ermann. Efter at han i 1830 var vendt tilbage fra denne
Reise, nedlagde han de paa den vundne Resultater i flere Afhandlinger,
der ere trykte i norske og fremmede Tidskrifter, og berigede
derigjennem paa Ny den Videnskab, der allerede før skyldte ham saa
meget.

Kort efter hans Hjemkomst fra Sibirien, bevilgede ogsaa Storthinget de
fornødne Midler til Opførelsen af et astronomisk Observatorium ved
Christiania, i hvis Nærhed der senere opførtes en Bygning for
magnetiske Observationer. Her boede Hansteen fra 1830 til sin Død.
Foruden som Universitetslærer og Videnskabsmand har han ogsaa paa én
fortjenstfuld Maade virket i flere andre Henseender, som Lærer ved den
militære Høiskole, som Chef for Norges geografiske Opmaaling, og som
Regjeringens Konsulent i flere praktiske Spørgsmaal af større eller
mindre Vigtighed. Derhos har han som Forfatter udfoldet en betydelig
Virksomhed. Hans fleste Verker og Afhandlinger behandle selvfølgelig
rent videnskabelige Spørgsmaal, men han har ved Siden deraf ogsaa i
sine meget læste Beskrivelser over sine

Rejser i Norge og Sibirien vist sig i Besiddelse af en ikke ringe Evne
til at levere populære Skildringer.

I 1856, da Hansteen havde været Embedsmand i femti og Professor i firti
Aar, fejredes under almindelig Deltagelse hans Jubilæum, i hvis
Anledning der ogsaa blev slaaet en særskilt Medaille. Han erholdt da
ogsaa Fritagelse for at holde Forelæsninger. Da lian i 1861 tog sin
Afsked, bevilgedes ham hans fulde Gage i Pension. Endnu levede han i
tolv Aar, indtil han 15 Maj 1873 afgik ved Døden. Lige til det Sidste
bevarede Hansteen sin legemlige Styrke, hvorpaa han bl. a. gav et
mærkeligt Bevis, da han faa Aar før sin Død ved at overkjøres paa Gaden
flk en større Beskadigelse, men desuagtet gik hjem tilfods. Derimod
aftog hans aandelige Kraft temmelig stærkt i de sidste Aar. Med sin
forlængst afdøde Hustru havde Hansten 4 Børn, der overleve ham, nemlig
en Søn, Sølwærksdirektør II. Hansten, og 3 ugifte Døttre.

At en Mand, som Hansteen i sit lange og virksomme Liv blev optagen i en
Mængde videnskabelige Selskaber og af sin egen, saavel som af fremmede
Fyrster hædredes med Ordener, siger sig næsten selv. Det maa her være
nok af disse Udmærkelser at nævne en, at han ved sit Jubilæum i 1856
fik Medaillon for Bor-gerdaad i Guld. Disse Æresbevisninger kunne
imidlertid ikke gjøre noget til eller fra med Hensyn til hans
videnskabelige Betydning. Det er væsentlig til Jordmagnetismen, denne
er knyttet, hvis Studium egentlig først er kaldt tillive gjennem
Hansteen, og som for en væsentlig Del hviler paa hans Undersøgelser.
Det er for Øvrigt herved at mærke, at han selv i sine senere Aar paa
Grund af sine egne Observationer blev ledet til at opgive den Theori,
som hau i 1819 havde fremsat i sit ovenfor omtalte Hovedverk, uden at
han i dets Sted kunde slutte sig til nogen ny og mere sandsynlig
Hypothese. Dette er imidlertid Noget, hvorpaa enhver videnskabelig
Forsker, navnlig inden Naturvidenskabernes Verden maa være forberedt,
da Theoriernes væsentlige Betydning folen stor Del netop ligger deri,
at de kunne danne Udgangspunkter for nye Undersøgelser, der lede til
nye og rigtigere Synsmaader.Ludvig Holberg.

I det syttende Aarhundrede nævnes oftere i den norske Krigshistorie
Christian Nilssøn Holberg, der uden Tvivl var en Thrønder, og som
findes at have deltaget i alle Krigsbegivenheder i Norge mellem
Hannibalsfeiden og Gyldenløvefeiden; navnlig udmærkede han sig ved
Throndhjems Tilbageerobring i 1658. Uden Tvivl omtrent ved Midten af
Aarhundredet havde han været i maltesisk og venetiansk Krigstjeneste,
og efter sin Hjemkomst steg han efterhaanden til Oberstlieutenant ved
Bergen-husiske Regiment og fungerede i denne Stilling undertiden som
Vicekommandant paa Bergenhus. Han døde i Bergen 1686, efterladende sin
Enke, Karen Lem, en Datter af Lector theologiæ i Bergen og Sogneprest
til Fane Peder Lem samt Datterdatter af den bergenske Biskop Ludvig
Munthe, med tre Sønner og tre Døtre; sex andre Børn vare døde før
Faderen. Den yngste af Børnene var Sønnen Ludvig Holberg, der var født
i Bergen 3die December 1684 og altsaa kun lidet over aarsgammel ved
Faderens Død. Familiens økonomiske Stilling var ved den Tid endnu ret
god, men et halvt Aars Tid senere forandredes den ved den store
Ildebrand, -som overgik Bergen, til det modsatte, saa at den Arvelod,
der ved Moderens Død 1695 tilfaldt hvert af Børnene, kun blev ringe.
Ludvig Holberg sattes allerede som ganske liden i tydsk Skole i çergen
og lagde tidlig en betydelig Lærelyst for Dagen, men ti Aar gammel blev
han Underofficer ved Oplandske Regiment, og hans Farbroder og Formynder
Peder Lem sendte ham derfor til Oplandene til sin Fætter Otto Munthe,
der var Sogneprest til Fron i Gudbrandsdalen, og som for Opholdet
skulde oppebære ünder-officersgagen. Da denne imidlertid ikke blev
udbetalt og Ludvig derhos fandtes mere skikket for Bogen end for
Militsen, blev han efter et temmelig kortvarigt Ophold paa Fron sendt
hjem til Bergen, hvor han kom i Huset hos sin Formynder og indsattes i
Latinskolen sammen med sine to ældre Brødre, der dimitteredes til
Universitetet 1701, medens Ludvig, der egentlig først skulde være
bleven Student 1703, allerede dimitteredes 1702, da Skolen ved Bergens
nye store Ildebrand i dette Aar var lagt i Aske. 20de Juli 1702 blev
Holberg immatrikuleret som Student, men maatte snart vende hjem for at
blive Huslærer hos Provst Weinwich paa Voss, hvor han blev vel anseet
som Prædikant af Bønderne, men i Familien lidet yndet som en altfor
streng Tugtemester. Han reiste derfor efter et Aarstids Forløb atter
til Kjøbenhavn

i 1703 og kunde allerede om Vaaren 1704 underkaste sig baade den
filosofiske og theologiske Examen, den sidste med Karakteren
Laudabilis. Hans økonomiske Stilling nødte ham atter til at forlade
Kjøbenhavn og til at gjenoptage sin Lærervirksomhed; han erholdt denne
Gang Plads hos Mag. Nils Smed, dengang Lektor, senere Biskop i Bergen.
Men heller ikke dette Ophold i Hjemmet blev af lang Varighed, thi ved
at læse de Dagbøger, som Lektoren havde holdt paa sine vidtløftige
Udenlandsreiser, blev den unge Mand greben af en saa uimodstaaelig
Reiselyst, at han uden Hensyn til Slægts og Venners Raad og kun
forsynet med 60 Rdlr., som var alt, hvad han kunde opdrive, forlod sin
Fødeby, som han aldrig mere gjensaa, og drog til Holland. I Amsterdam
opholdt han sig en fjorten Dages Tid, hvorved hans fleste Penge slåp
op, og da paa samme Tid, som hans Haab om at fortjene noget ved
Informationer slog feil, ogsaa hans Helbred var svag, maatte lian reise
til Badene i Aachen. Her kom han til den Yderlighed, at han havde tænkt
at forlade sit Logis uden at betale, hvad der kun hindredes ved hans
Verts Paapasselighed. I længere Tid synes han nu at have ført et sandt
Eventyrerliv, en Tid reiste han med en „moscovitisk Edelmand", men
efter omtrent et Aars Forløb lykkedes det ham dog ved Laan at opdrive
Penge til Hjemreisen til Norge. Da han nødig vilde komme hjem til
Bergen, som han saa ubesindigt havde forladt, valgte han, da han 1705
vendte hjem til Fødelandet, at drage til Christianssand, hvor han ogsaa
havde Slægtninge i Biskop Ludvig Stouds Familie. Biskoppen døde
imidlertid kort Tid efter Holbergs Ankomst til Christianssand, men
dennes Søn, Otto Stoud, Capellan ved Domkirken, tilbød ham Ophold i sit
Hus, hvor han tilbragte den hele Vinter. Ogsaa her levede Holberg især
af at give Undervisning i fremmede Sprog, og synes i det Hele taget at
have ført et behageligt Liv og deltaget i Byens høiere Selskabelighed,
ja endog at være kommen i nærmere Bekjendtskab med Byens unge Damer,
som han omtaler paa en meget rosende Maade. Sagnet vil vide, at han her
for første og sidste Gang i sit Liv skal have været forelsket; som
Gjenstanden for hans Kjærlighed nævnes en Bispedatter, og da
sandsynligvis hans Næst-sødskendebarn, Sophia Stoud, men hans Ønske
kunde dengang ikke realiseres, og maaske er dette Grunden til, at hans
Reiselyst vaagnede saa snart igjen. I ethvert Fald drog han iForening
med en Ven, hvis Bekjendtskab han havde gjort i Christianssand,
Studenten Christian Brix fra Throndhjem, i April 1706 til Oxford og
gjensaa efter denne Tid, da han altsaa var i sit 22de Aar, aldrig mere
Norge.

Efter to Aars Ophold og Studier i England kom Holberg tilbage til
Kjøbenhavn. Han maatte nu atter tage Informatortjeneste, først hos
Etatsraad Paul Winding, med hvis Søn han gjorde en kort Reise i
Tydskland, og siden hos Admiral Gedde, men ombyttede snart denne
Stilling med en Plads paa Borchs Collegium. Under Opholdet her udkom
1711 hans Introduktion til de europæiske Rigers Historie, der var
paabegyndt i Oxford. Aaret efter blev han Professor extraordinarius
uden Løn i Anledning af Udarbeidelsen af Christian den fjerdes og
Frederik den tredies Historie, der dog kun i Manuskript blev overrakt
Kong Frederik den fjerde. Kort forud havde han erholdt et lidet
Reisestipendium, hvorfor han igjen begav sig udenlands og drog over
Holland til Paris, hvor han forblev halvandet Aar. Derfra vovede han
sig med sine smaa Midler paa en besværlig Reise til Rom, hvor han
opholdt sig en Vinter, og derfra reiste han over Paris, Amsterdam og
Hamburg hjem til Kjøbenhavn. 1715 udgav han sin „Moralske Kjerne eller
Introduktion til Natur- og Folkerettens Kundskab". Endelig fik han 1718
Løn som Professor, og det ham modbydelige Fag Metafysik, som man ei
kunde faa „prakket paa nogen anden", blev ham overdraget. Et Aar senere
blev han Professor i Latin og først 1730 i Historie og Geografi. Fra
1737 var han tillige Universitetets Qvæstor.

Holbergs første poetiske Arbeide var det komiske Heltedigt „Peder
Paars", der udkom stykkevis 1719—20. Uagtet det stødte en Del lærde og
formaaende Mænd, saa at en, Frederik Rostgaard, endog vilde have det
brændt af Bødlen, friede dets eget Værd og Betydning det fra alle
Anfægtelser: „Nationen blev ligesom henrykt; Peder Paars var i alles
Munde; man kan fra den Tid regne en ny Epoche i vort Sprog". Efter at
have udgivet nogle Satirer begyndte nu Holberg paa andres Opfordring
sit dramatiske Forfatterskab. For den just begyndende danske Skueplads
skrev han i Løbet af ganske kort Tid 15 af sine Komedier. Den første af
disse, „Den politiske Kandestøber", opførtes 1722 med overordentligt
Bifald. Senere udkom 10 nye Stykker. For sin Helbreds

Skyld maatte han nu atter foretage en Uden-landsreise og forlod 1725
Kjøbenhavn for gjennem Nederlandene at begive sig til Paris. Da han
efter et Aars Forløb kom hjem, fandt han Theatret i en bedrøvelig
Forfatning; 1727 maatte det lukkes, og Holberg skrev i denne Anledning
Epilogen „Den danske Komedies Ligbegjængelse". Vel aabnedes Skuepladsen
igjen det følgende Aar, men Kjøbenhavns store Ildebrand standsede atter
strax efter dens Virksomhed. Under Christian den 6tes intolerante
Regjering var der ei at tænke paa en Gjenoptagelse af denne, og Holberg
udviklede i denne Tid en betydelig og gavnlig literær Virksomhed paa
helt nye Feldter. De vigtigste af hans Arbeider ere fra nu af: Danmarks
og Norges Beskrivelse, Danmarks Riges Historie, Bergens Byes
Beskrivelse, Almindelig Kirkehistorie, Heltes og Heltinders
sammenlignende Historier, Moralske Tanker og Epistler. Endelig udkom
1741 hans bekjendte Satire „Nils Klims underjordiske Reise" paa Latin,
som Hoftheologerne Bluhme og Pontoppidan forgjæves søgte at faa
confiskeret. En Autobiographi haves i hans ..Epistolæ ad virum
perillustrem", (d. e. Grev Christian Rantzow). Holberg vandt ved sine
Skrifter baade stor Anseelse og Formue; af sine Godser fik han oprettet
et Baroni og blev 1747 optagen i Friherrestanden. Med Frederik den Stes
Regjering indtraadte vel igjen betydelige Forandringer, og Skuepladsen
blev atter aabnet, men den franske Smag, der imidlertid havde vundet
Indgang, havde ganske forandret Forholdene ; vistnok skrev Holberg
endnu 6 nye Komedier, men de naa ikke paa langt nær hans tidligere
Arbeider. Holberg døde Natten mellem 27de og 28de Januar 1754; næsten
sin hele Formue havde han testamenteret til Sorø ridderlige Akademi.

Ogsaa i Sverige og Tydskland nød Holberg stor Anseelse, men sin største
Indflydelse har han selvfølgelig øvet paa Danmarks og Norges fælles
Literatur, af hvilken han i mange Henseender kan ansees som
Grundlægger. Men kun for Danmarks Vedkommende kan det siges, at han har
givet Stødet til dets senere opblomstrende betydelige
Lystspil-Literatur, og kun i Kjøbenhavn nyde hans Komedier i detsidste
Snes Aar en Opførelse, der er Forfatteren og Theatret værdig.

(H. J. Huitfeldt).Iver Huitfeldt

Medens det i de tvende i dette Verk tidligere optagne Søheltes, Cort
Adelers o°j Peder Tordenskjolds, Liv er den lange Række af kjække,
tildels eventyrlige Bedrifter, der fængsler Opmærksomheden, og som
gjorde dem det muligt fra en beskeden Begyndelse i en forholdsvis kort
Tid at opnaa fremragende Stillinger i Samfundet, er det derimod om Iver
Huitfeldts Død og sidste Øieblikke at Interessen samler sig, uden at
hans tidligere Liv griber aetivt ind i Søkrigshistorien. Ligesom der
med Hensyn til Cort Adelers Bedrifter i Venetiansk Krigstjeneste har
reist sig Tvivl om Paalideligheden af de ældre, tildels fra ham selv
hidrørende Efterretninger, saaledes have ogsaa enkelte anseet den
almindelige Fortælling om Iver Huitfeldts heroiske Død som en „Dansk
Curtius" for usikker; imidlertid have de i den senere Tid fremdragne
nye Actstykker, navnlig ligeoverfor den sidstnævnte, snarere tjent til
at styrke end til at svække de tidligere Beretninger. Sagens egen Natur
tilsiger imidlertid, at fuld Vished ikke kan erholdes om de subjec-tive
Motiver til en Katastrophe, der ikke overlevedes af nogen, hvis
Vidnesbyrd kan have Betydning for Bedømmelsen af Handlingens Charakter:
man maa nøjes med §ernere Iagttageres Udsagn og Samtidens, saavel
Venners som Fienders, enstemmige Dom.

Den Familie, hvortil Iver Huitfeldt hører, er en gammel Dansk
Adelsslægt, der tidligere, ligesom de fleste indfødte Danske Slægter,
ikke brugte noget Familjenavn, men først ved Reformationstiden i
Henhold til Kong Frederik I.s Forordning antog Navnet Huitfeldt efter
Vaa-benet: en rød Skraabjelke i hvidt Feldt. Allerede ved
Reformationens Indførelse i Norge optræder Christopher Ottessøn
Huitfeldt som dens væsentligste Forkjæmper nordenfjelds, og kort efter
indtage ogsaa hans tre Brødre Klaus, Peder og Povel Huitfeldt
betydelige Stillinger her i Landet. Samtlige vare de Norske Lensmænd og
som saadanne for længere Tid bosatte i Norge, saaledes var Christopher
Huitfeldt i flere Aar forlenet med Bergenhus, hvor ogsaa hans Søn,
Krønikeforfatteren Arild Huitfeldt, senere Dansk Rigsraad og Rigens
Kantsier, er født 1546; Klaus Huitfeldt havde Skiens Syssel i
Forlening; Povel, der var Befalingsmand paa Akershus, var den første
der tillige førte Navn af Statholder i Norge; Peder var Norsk Kantsier.
Vel vendte disse Brødre alle tilbage til Danmark, men Klaus Huitfeldts
Søn Anders, der efter Faderen havde arvet Sædegaarden Halshaug i
Mandals Sogn, bosatte sig omtrent Aar 1580 i Norge og ægtede kort efter
en Datter af den i 1551 afdøde Befalingsmand paa Akershus Peder Hansen
Litle, der som bekjendt var en af Fru Inger Ottesdatter Rømers
Svigersønner. Ved dette Ægteskab kom den adelige Sædegaard Throndstad
paa Hudrum til Familien Huitfeldt og forblev i dens Eie i over 200 Aar.
En Sønnesøn af Anders Huitfeldt var den af Haldens kjække Forsvar mod
Carl Gustav bekjendte Oberst Tønne (Jakobssøn) Huitfeldt til Throndstad
og Thom, der i sit første Ægteskab med Helle Margrete (Thomasdatter)
Nold af Maglø i Skaane blev Fader til Iver

Huitfeldt, som fødtes 5 Decbr. 1665, sandsynligvis paa Frederikssten,
hvor andre af hans Søskende ere fødte. Allerede 1671 mistede han sin
Moder og 1677 Faderen, der imidlertid var indtraadt i sit andet
Ægteskab med Sophie Amalie (Børgesdatter) Rosenkrantz.

Om Iver Huitfeldts Ungdom og Opdragelse vides intet. Han nævnes første
Gang i 1686, da Svogeren Axel (Børgessøn) Rosenkrantz til Ørup
skjænkede ham den Part i Throndstad, hvorpaa han paa sin Hustru
Elisabeth Hedvig Huitfeldts Vegne havde Fordring. 1687 finder man ham
første Gang paa Søen, da han foretog en længere Reise som „Adelsboers"
med det Hollandske Orlogsskib „Staat en Landen", ført af Capitain van
Laar. I samme Egenskab deltoge ogsaa den senere berømte Viceadmiral
Just Juel og Baron Carl Løvendal i Reisen. 5 Januar 1687 gik de tilsøs
fra Texel og ankom til Bestemmelsesstedet Smyrna 22 Juli; underveis
havde de besøgt de fleste større Handelssteder ved Middelhavet. I Genua
forefandt Iver Huitfeldt og Just Juel hver en Vexel paa 100 Rigsdaler,
der ikke alene satte dem selv istand til at bese alle Mærkværdigheder
paa den øvrige Del af Reisen, men ogsaa til at forskaffe „deres fattige
Ven og Kammerat, Baron Løvendal," samme Fornöielse. 19 August forlode
de Smyrna, anløb atter en Del Middel-havsbyer og kom 19 Marts 1688
igjen tilbage til Holland. Adelsboers'erne gjorde paa Reisen Tjeneste
som simple Matroser, „dog lod Capitain van Laar i de 4 sidste Uger Iver
Huitfeldt og Just Juel skiftes til at spise med ham i Kahytten til
Aften". — Ikke længe efter maa Huitfeldt være indtraadt i Fædrelandets
Tjeneste, thi 1694 nævnes han som Capitain paa Fregatten „Blaaheiren;"
1695 blev han beordret at convoyere Handelsskibe til Frankrige med
Orlogsskibet „Neldebladet". I Begyndelsen af 1696 var han beskjæftiget
med Bjergningen af det ved Stavern forliste Skib „Charlottas"
Inventarium; ellers bestod hans væsentligste Forretning i dette og de
fleste følgende Aar lige til hans Død i at hverve Matroser i Norge og
nedsende dem til Danmark. I Anledning af Hvervningen kom han i Strid
med Comman-danten i Christianssand, F. H. de Nostitz, i hvilken Sag
Generalkrigscommissariatet tilsidst udtalte sin Mening til Huitfeldts
Fordel. 28 Decbr. 1697 var han bleven Commandeurcapi-tain og førte som
saadan Aar 1700 Orlogsskibet „Prins Georg" under Genex-aladmiral U. C.
Gyldenløve. 1 Februar 1704 blev han Enroullerings-chef i Bragernes
District, fra hvilken Post han afløstes 17 Januar 1705 af Capitain C.
L. Fuchs. 2 Juni 1704 under Kong Frederik IV.s Ophold i Norge blev han
Commandeur og Chef for Søeqvi-pageni Christianssand, daSchoutbynachtC.
Wibe for Forsømmelighed blev entlediget; i denne sidste Post
efterfulgtes Huitfeldt 1707 af Commandeur G. C. Nybuhr, da han i dette
Aar ved Fuchs's Død atter kom tilbage til Bragernes District, i hvilket
hans Gaard Throndstad var beliggende; 1707—1710 var han derfor her
beskjæftiget med Enroullering o. lign. 1709 commanderede han
Orlogsskibet „Prins Christian".

I Aaret 1710 under Krigen mod Sverigeførte Huitfeldt Orlogsskibet
„Dannebroge", der skal have havt en Besætning af 600 Mand og 70
Kanoner. I dette Aars Sommer blev Flaaden under
Generaladmirallieutenant Ulrik Christian Gyldenløve afsendt for at
convoyere fra Danzig til Kjøbenhavn 6000 Mand Russiske Tropper, der i
Forening med den Danske Armee skulde angribe Sverige, men paa Veien
tilredtes Skibene saa ilde af Storm — Dannebroge fik Fokkemasten
knækket —. at nogle af dem som ubrugelige for lang Tid maatte sendes
til Kjøbenhavn, andre gik til Kjøgebugt for at istandsættes. Da man
nogenlunde havde raadetBod paa Skaden, fik Gyldenløve Befaling at seile
til Bornholm for derfra at dække Transporten fra Danzig, men da en
overlegen Svensk Flaade løb ud fra Carlserona og den Danske var svagt
bemandet paa Grund af en blandt Mandskabet udbrudt heftig Sygdom, saa
Gyldenløve sig nødt til at holde sig defensiv og forblive i Kjøgebugt,
hvor han 4 Octbr. blev angreben af den Svenske Admiral Wachtmeister,
der paa Grund af den Danske Flaades slette Forfatning nu troede Seiren
let. De Danske mente i Begyndelsen, at det var Coffardiskibene, der kom
fra Danzig, men da Vildfarelsen opdagedes, gav Gyldenløve Signal til at
kappe Ankerne foldes hurtigere at komme i Orden, hvilket dog ikke ret
vilde lykkes, da Modvind hindrede de Danske fra at komme i aaben Sø.
Imidlertid kunde den Svenske Flaade heller intet synderligt udrette, og
efter nogen Kamp med den Danske Avantgarde, der tappert forsvarede sig,
trak den sig igjen tilbage til Carlserona efterat have erobret og
ødelagt nogle af de fra Danzig kommende Transportskibe. Under Striden
laa Commandeur Huitfeldt med sit Skib i Spidsen for Avantgarden og
saaledes Fienden nærmest; han biev derfor strax omringet af det Svenske
Admiralskib og tre andre Skibe, men Gyldenløve og Viceadmiral von
Støcken bistode ham saa kraftigt, at de Svenske maatte vende af.
Imidlertid var det lykkets Huitfeldt at komme til Luvart for Fienden,
hvem han nu gav det ene glatte Lag efter det andet, men efter kort Tids
Forløb opstod der under den heftige Skydning Brand agter i Skibet, som
det antages, ved Ilden fra dets egne Kanoner, og alle An-strængelser
for at slukke bleve frugtesløse. A'ed at sa?tte Skibet paa Land vilde
Besætningen muligvis kunnet reddes, men paa Grund af den stærke
Paalandsvind vilde et saadant Forsøg have udsat den hele Danske Flaade
og Byen Kjøge for den mest overhængende Fare; denne Pris for Livet
forekom med Rette Huitfeldt for høi. Han forsøgte derfor en anden
Udvei, nemlig at bringe Skibet tilankers, og dette var endelig ogsaa
lykkets, da Ilden kort efter naaede Krudtkammeret, og Skibet sprang i
Luften med den hele Besætning, antagelig omtrent 500 Mand. Kampen
varede fra Kl. mellem 2 og 3 til henimod 4 om Eftermiddagen. Medens
Skibet brændte og efterhaanden Mesanmasten, Stormasten og Fokkemasten
gik overbord, vedblev Huitfeldt ufortrødent at beskyde Fienden, hvilket
paa begge Flaader vakte stor Beundring. Blandt de omkomne var ogsaa
Etatsraad Ole Hansen og flere af Commissiariatet, kun en Chalouppe med
nogle faa Rorsfolk og 3 Mand i en Fiskerjolle slåp derfra med Livet;
Redningsforsøg fra de andre Skibe i Flaaden skulle være umuliggjorte
ved den stærke Kuling. Da Kam-

pen gik for sig nær Hovedstaden, vare Kongen og flere af Byens
Indvaanere Tilskuere derved. Ved de Svenskes Retraite kom to af deres
Orlogsskibe paa Grund ved Dragø og bleve beskudte fra Stranden. Da de
ei kunde komme løs, bleve de den følgende Dag forladte af Besætningen
efter at være stukne ibrand. I Anledning af Kampen blev der slaaet en
Sølvme-daille. For faa Aar siden blev Stedet, hvor Dannebroge sank,
undersøgt af Dykkere og en Del Kanoner m. m. optaget.

Det har hidtil været berettet, at kun nogle Dele af Huitfeldts Legeme
gjenfandtes ved Stranden og gjenkjendtes paa hans Bing; der existerer
imidlertid et Brev fra hans Enke,, hvori hun træffer Foranstaltninger i
Anledning af hans Begravelse, og i det Huitfeldtske Grav-capel ved
Hudrum Kirke findes hans Kiste, der vistnok nu mangler Indskrift, men
alligevel er kjendelig nok ved Vaabenerne og en Blyplade med en
Afbildning af „Dannebroge". VedAab-ningen af samme i Aaret 1869 fandtes
ogsaa et helt Legeme; Benene vare bøiede stærkt opad i Knæerne og
Overkroppen flere Gange indhyllet i et Fløielsklæde, der havde fæstet
sig saaledes til denne, at det ikke lod sig skille derfra og
umuliggjorde en nærmere Undersøgelse.

Efter Faderen besad Huitfeldt Sædegaarden Throndstad, hvor han opholdt
sig den Tid, Tjenesten levnede ham. 5 Mai 1696 blev han i
Christianssand gift med Kirsten Røyem, en Datter af Amtmand i Lister og
Mandals Amt Claus Nilssøn Røyem og Else Marie (Christiansdatter) Dop.
Efter Mandens Død bevilgedes der hende en Pension af 200 Rigsdaler
aarlig, en Trediedel af en Commandeurs Gage. Godset bestyrede hun med
Kraft og synes i sin Enkestand betydelig at have forbedret sine ved
Mandens Død mindre gode økonomiske Vilkaar; Biskop E. Pontoppidan roser
hende som „en meget christelig og fornuftig Dame", der ved sin Gaard
havde oprettet en Skole for omløbende Tiggerbørn, hvor de især
undervistes i Christen-domskundskab; hver Morgen Kl. 5 holdt hun selv
Bøn med alle Tjenestefolkene. Hun døde først 19 Juni 1750 næsten 79 Aar
gammel og er begraven hos sin Ægtefælle i Capellet ved Hudrums Kirke,
hvor hendes Kiste endnu findes med en Inscription. Iver Huitfeldt havde
med sin Frue 3 Sønner og 4 Døtre, af hvilke 1 Søn og 2 Døtre døde spæde
før Faderen; de andre Børn vare : Else Huitfeldt († 1743), gift med
Etatsraad og Lagmand over Oplandene Andreas Lachmann († 1752), med hvem
hun havde 5 Børn; 2) Margrete Sophie Huitfeldt († 1744), gift med
Generalmajor Daniel Andreas Gunther († 1769), med hvem hun havde 12
Børn; 3) Tønne Huitfeldt, død 1716 i Kjøbenhavn som Søcadet; 4) Claus
Huitfeldt til Throndstad, død 1749 som Etatsraad og Lagmand over
Tønsbergs og Frederiksstads Lagdømme, der var gift med sin Cousine Anne
Margrete Huitfeldt († 1777); af deres 9 Børn var Sønnen Lieutenant
Tønne Huitfeldt, der døde sindssvag Aar 1800, Iver Huitfeldts sidste
mandlige Descendent.

Det Portrait, der ligger til Grund for nærværende Billede, og som
maaske er en Copi, tilhører Consul A. Huitfeldt i Throndhjem.

H. J. Huitfeldt.Rudolf

Keyser.

Familien Keyser har i de sidste Generationer frembragt flere
talentfulde og bekjendte Mænd. En af dem er Historikeren Rudolf Keyser
(Søn af den i 1810 afdøde Biskop i Kristiansand, Johan Mikael Keyser)
født i Kristiania Iste Januar 1803. Da hans Moder efter Faderens Død i
1818 flyttede ind til Kristiania, blev Rudolf Keyser indsat i sin
Fødebys lærde Skole, fra hvilken han ogsaa i 1820 dimi-teredes til
Universitetet. Det var hans første Plan at studere Theologi; men han
opgav snart denne for at følge den stærke Lyst, der drev ham til
udelukkende at opofre sig for Historien, navnlig den nordiske. Der var
i dette Fag meget at gjøre, og Keyser tog Arbejdet fra Grunden af. Det
gamle Sprog var den Gang, han begyndte sine Studier, i Kristiania saa
godt som ukjendt, og Keyser besluttede da at reise til Island for der
at lære det. I to Aar opholdt han sig paa denne 0 med Understøttelse af
Selskabet for Norges Vel og kom i August 1827 tilbage til Fædrelandet.
I Begyndelsen af det følgende Aar blev han konstitueret Docent og i
1829 Lektor (i 1837 Professor) i Historie og Statistik. Det sidste af
disse Fag foredrog han, indtil han i 1834 derfor blev fritagen. I
henimod to Aar (1835— 1837) opholdt han sig derpaa i Kjøbenhavn for at
forberede Udgivelsen af Norges gamle Love og senere i omtrent et halvt
Aar i Sverige i samme Øjemed. I Aarene 1846—1849 udkom disse i tre
Bind, medens det fjerde endnu ikke er udgivet; R. Keyser og hans
Medarbeider P. A. Munch have deri nedlagt Frugterne af sit store
Arbejde for at samle og offentliggjøre de bevarede Mindesmærker af vor
gamle Ret indtil Udgangen af det fjor-

tende Aarhundrede. Af andre gamle Skrifter har Keyser ogsaa besørget en
Del udgivne i Forening med P. A. Munch, men fornemlig med C. R. Unger,
nemlig Kongespejlet og Olaf den Helliges Saga, der begge udkom som
Universitetsprogramer i 1848 og 1849, og Strengleikar og Barlaam og
Josaphats Saga, der udkom i 1850 og 1851 paa Bekostning af det den Gang
bestaaende Oldskrift-selskab.

Medens Keyser saaledes virkede som Udgiver, varede det forholdsvis
længe inden han optraadte som selvstændig Forfatter efter en større
Maalestok. Hans Tilbøjelighed var ikke meget for offentlig Fremtræden,
og han nøjedes derfor med at udarbejde sine Verker som Forelæsninger og
paa denne Maade udbrede sine Anskuelser, der i mange Punkter vare
stærkt afvigende fra de ældre. Kun lejlighedsvis offentliggjorde han
mindre Skrifter, som Nordmændenes Religionsfo r fatning i Hedendommen
(1847), ligesom undertiden Brudstykker af hans lærde Forelæsninger
bleve meddelte i forskjellige Tidsskrifter.

Først i 1856—1858 udkom Keysers store Arbejde over Den norske Kirkes
Historie under Katholicismen (I—II), der er bygget paa de den Gang
tilgjængelige Materialier og Forarbeider. Det er Keysers bedste Verk,
det, hvorpaa hans literære Anseelse især hviler. Hans behagelige og
lette Fremstilling gjør det læseligt for Alle, selv for det Publikum,
som ellers kunde føie sig bortstødt af dets strenge Videnskabelighed,
og gjør detpaa samme Tid til en Pryd for den Literatur, som det
tilhører. Den Opsigt, som det vakte ved sin Udgivelse, bevæ-gede
imidlertid ikke Forfatteren til at lade sine andre Arbejder følger
efter, uagtet de allerede vare færdige. Han vedblev som hidtil at
foredrage disse som Forelæsninger.

Paa sine gamle Dage begyndte Keyser at føie Alderens Byrder. I 1862 tog
han sin Afsked fra Universitetet og blev da udnævnt til Kommandør af
St. Olafs Ordenen hvis Bidder-kors han allerede havde erholdt ved dens
Stiftelse i 1847. To Aar efter afgik han ved Døden. Nu først udkom hans
hidtil utrykte Ver-ker. I 1866—1870 blevhansNorgesHistorie (i to Bind)
udgiven af Professor Rygh, der tillige gav den en Afslutning. Den samme

Udgiver besørgede ogsaa hans Efterladte Skrifter (I. II. 1866—1867)
udgivne og ligeledes et Bind Samlede Afhandlinger (1868). De efterladte
Skrifter indeholde en norsk Literaturhistorie og en Oversigt over
Norges middelalderske Stats- og Retsforfatning og over Nordmændenes
private Liv i Oldtiden, hvoraf hidtil intet var trykt. De „Samlede
Afhandlinger" derimod vare de forskjellige mindre Arbeider, som
Forfatteren selv havde ladet udgaa i Trykken i sit levende Live og som
det an-saaes ønskeligt at have i en samlet Udgave.Halfdan Kjerulf.*)

Halfdan Kjerulf fødtes den 17de Septbr. 1815 i Christiania. Han blev
Student 1835 og fik det følgende Aar Ansættelse i Finantsdepartementet.
Men en mere og mere om sig gribende Trang til at hellige sig Kunsten
lod ham ingen Ro, hvorfor han snart efter opgav sin tidligere
Beskjæftigede for at blive Musiker. Han studerede derfor først en Tid i
Hjemmet hos den udmærkede tydske Tonekunstner Carl Arnold, samtidigt
med at han virkede som Lærer og som Sanginstructeur i
Studentersamfundet. Endelig i Aaret 1849 reiste han med kongeligt
Stipendium til Udlandet, først til Kjøbenhavn, for at træffe sammen med
Gade, hvis geniale Ungdomsværker havde begeistret ham. Kjerulf manglede
dengang, efter hvad han selv har fortalt, al Tro paa sig selv; han
medbragte flere Sangcompositioner, som det dog ikke lykkedes ham at faa
anerkjendt af de danske Kunstnere, med hvem han hidindtil var kommen i
Berørelse. Til Gade havde han endnu ikke vovet at gaa. Men en vakker
Dag tog han Mod til sig, og se! Gade saa Talentet, udtalte sin Glæde og
opmuntrede ham til freidigt at blive ved. Nu var Loddet kastet — fuld
af Haab og Livsmod reiste han til Leipzig, hvor den unge romantiske
Skole, skabt af Mendelssohn og Schumann, stod i sin skjønneste
Foraarspragt. Det rige Væld af Poesi, der her strømmede ham imøde, har
han optaget i sig, gjemt og fredet vel, thi selv i hans mest nationale
Værker fra senere Perioder mærker man Ro-mantikens Duft. Efter at have
tilbragt et Aar i Leipzig, vendte han atter tilbage til sit Fødeland,
hvor han siden den Tid, med Undtagelse af de Sommerreiser i Udlandet,
som han saagodtsom aarligt foretog, uafbrudt virkede til Musikens
Fremme, og hvor Erkjendelsen af hans Værd lidt efter lidt rodfæstedes
saaledes, at han gik bort som en af hele sit Folk høist skattet og
elsket Kunstner. Som offentlige Beviser paa den stigende Anerkjendelse
af hans Værd modtog han i 1863 Guldmedaillen pro Uteris et artibus og i
1868 St. Olafsordenens Ridderkors, Og et yderligere Vidnesbyrd i samme
Retning er det Mindesmærke, som nylig under Befolkningens store
Deltagelse reistes over ham paa en af Hovedstadens offentlige Pladse.

Kjerulf fremstod paa en Tid, da det norske Folks Kunstforhold endnu var
i sin allertidligste Barndom. Hans Udtryk for dets Følelsesliv

dengang maatte derfor nærmest blive et naivt. Han har ingen Forgjænger
at støtte sig til, kun Udtrykket for det mest primitive Aandsliv,
Folkevisen, existerede; denne har han taget til Udgangspunkt, og valgt
Romancen som Mark for sin Virksomhed. Herfor skylde vi ham Tak, thi
blot i denne var det ham givet at træffe den nationale Farve, hvorved
vor Tonekunst kan faa sin naturlige og sunde Udvikling. Enhver Nations
Kunst er fra Folkesangen gjennem de smaa Former i Tidernes Løb vandret
over i de større, fyldigere, mere combinerede. Havde Kjerulf pleiet
store Former, som Sonaten, Symphonien, da havde han forsøgt en Opgave,
som ikke tilkom ham; hans Betydning vilde have været tvivlsom, fordi
han, ifølge sin Tid, ikke kunde have formaaet at sætte det nationale
Element ind. Hans Styrke ligger deri, at han klart har seet sin Opgave
og ikke har villet være, hvad han ikke var; Kjerulf var ensidig og just
derved stor. Det er gaaet ham som saa mange andre Compo-nister, at hans
mindst heldige Værker ere blevne de populæreste. Herfra maa dog
undtages hans Mandssange, især hans Musik til A. Munchs Digt
„Brudefærden i Hardanger", et Ungdomsarbeide, som har fundet Vei endog
langt udenfor Norden. Det var denne Sang, der hjalp Upsalenserne til
deres Triumf ved Veddekampen i Paris i 1867. Hans Romancer for een
Stemme med Pianoforte ville leve, saalænge nordisk Kunst elskes iblandt
os; de have næsten alle en overraskende Friskhed og Originalitet. Hans
Folkesange af Bjørnsons Noveller kappes om Fortrinet med hans
Behandling af Welhavens og Wergelands erotiske Digte. Ogsaa hans Sange
til danske og svenske Digte staa høit. Sverig har egentlig først vidst
at vurdere Kjerulf, og næsten alle hans Compositioner ere udkomne i
Stockholm. Hans samlede Værker udgjøre maaske neppe tyve Hefter, Noget
man vil finde naturligt, naar man betænker hans Helbredstilstand og den
Omstændighed, at han var over 25 Aar gamme!, da han besluttede at tage
fat for Alvor.

Kjerulfs væsentlige Betydning ligger, som allerede udtalt, deri, at han
har forstaaet at anslaa de nationale Strenge, men det er
charak-teristisk, at han ikke destomindre var en Hader af det
musikalske „Maalstræv", et Ukrudt, som han desværre maatte se begynde
at trænge sig frem omkring ham. Han saa, at det Store i den nationale
Ide just lod sig forene med

*) Efter Edvard (iriegs Biografi af Kjerulf i „Illustreret Tidende" fur
23de August 1868.det Almene, og ikke kunde have en Fremtid ved at
fortabe sig i det Særegne. Han fulgte med sin Tid, stængte sig ikke
ude, men optog i sin Personlighed det Store og Anerkendelsesværdige,
som andre Landes Kunst viser os. Det er kun ved at have dette for Øie,
at den norske Tonekunsts Bærere i Sandhed kan siges at have forstaaet
og tilegnet sig ham.

I de sidste fem og tyve Aar led Kjerulf af en Brystsygdom, som allerede
forlængst var bleven erklæret for uheldbredelig, men som

ikke alene i al den Tid lod ham beholde Livet, men endog den mest
usvækkede Skaberevne og ungdommelige Varme og Begeistring. Hans Død den
Ilte August 1868 vakte derfor megen Sorg, ikke alene i Norge, men ogsaa
i Broderrigerne, hvis musikalsk dannede Almenhed mere og mere havde
lært at skatte hans Værd og som ogsaa efter hans Død har været blandt
de første til at give Vidnesbyrd herom i de Bidrag, som derfra sendtes
til det over ham reiste Mindesmærke.R. Hartnack htk

.Udgiv a- Chr Toasten.

Kaffar. EkY.Christian Christoph Andreas Lange,

Det er et smukt Trekløver af norske Historikere, som omtrent samtidig
bortreves, P. A. Munch, R. Keyser og C. C. A. Lange, hver af dem med
sine Forskjelligheder fra de andre, udfyldende sin Plads. Lange var af
dem den mindst fremtrædende; men hans Betydning i sin Videnskab er
derfor meget stor. Alene som Grundlægger og første Udgiver af den store
Samling af Oldbreve, der bærer Navnet, Diplomatorium Norvegicum, har
han indlagt sig meget betydelige Fortjenester af vor middelalderske
Historieforskning. Han liar derigjennem gjort det muligt at bearbejde
den hidtil kun altfor lidet belyste Del af vor Historie, der ligger
efter den Tid, da Sagaerne ikke længere kunne benyttes som Kilder. Før
Langes Tid var „Diplomtiden" en Periode, hvortil man maatte søge sine
Kilder sammen fra allehaande Samlinger i Arkiver og Bibliotheker, rundt
om i Skandinavien og Nordtydskland, medens de, naar det af Lange
begyndte og af hans Medarbejdere og Efterfølgere med Kyndighed og
Samvittighedsfuldhed ledede Arbejde har faaet sin Afslutning, ville
være let tilgjængelige i en eneste trykt Samling, Bom i sin Art vil
være et enestaaende Arbejde. I andre Lande har man fra langt tilbage
søgt at tilveiebringe lignende Samlinger af alle bekjendte Aktstykker,
der vedkomme den ældre Historie, men har ikke altid været heldig i
Udførelsen af denne Plan. I Danmark er man ikke en Gang begyndt at
trykke, medens man i Sverige har langt tilbage før Maalet er naaet. Paa
begge Steder er man gaaet ud fra, at alt Stof maatte være samlet,
forinden man kunde begynde Udgivelsen. Dette har lagt store Hindringer
i Vejen for Udførelsen. Lange saa denne Vanskelighed og undgik den med
megen praktisk Sans. Han inddelte Værket i forskjellige Samlinger,
hvoraf hver er delt i to Halvbind og omfatter Diplomer fra hele den
Periode, som skal belyses ved Diplomatariet. I videnskabelig Henseende
kan der maaske rejses nogle Indvendinger mod denne Plan; men den har
ialfald medført den Fordel, at et støn-e Antal Diplomer er bleven
tilgjængeligt meget før, end det ellers vilde være skeet. Diplomatariet

har saaledes allerede nu gjort en betydelig Nytte. De hidtil trykte
sytten Halvbind indeholde omtrent 8000 Diplomer, og naar Alt er
færdigt, vil Tallet maaske være voxet til henimod 15,000. Værket vil da
blive afsluttet med et Register til alle Dele og et Plancheværk over de
til Diplomerne føjede Sigiller.

Lange var født paa Stabæk i Østre Bærum 13de August 1810 og blev 1833
theologisk Kandidat. Som Student havde han i nogen Tid været ansat ved
en Boghandel, men overtog i Juli 1834 en Post ved Søkadetinstitutet som
Lærer i Historie og forskjellige andre Fag. Fra Fredriksværn, hvor han
boede medens lian indehavde denne Stilling, foretog han i 1843 en Reise
i Norge for at fuldstændiggjøre sine Samlinger til Klostrenes Historie
og besøgte i 1844 og 1845 Nordtydskland for at benytte de derværende
Arkiver. Ved Henrik Wergelands Død blev Lange i 1845 Rigsarkivar og
stod i denne Stilling til sin Død, der indtraf 10de Maj 1S61. Medens
han var Rigsarkivar foretog han i 1853 en Rejse til Sverige, og i 1857
en til Belgien, Holland og Nordtydskland i samme Øiemed, som de
foregaaende. I 1851 var han i Kjøbenhavn for at underhandle om
Udlevering af norske Arkivsager, men opnaaede dog neppe ved den der
afsluttede Traktat (af lode Septb. 1851) saa meget, som Norge kunne
ansees berettiget til at erholde. Lange var Medlem af forskjellige
norske, svenske og danske lærde Selskaber. Hans literære Arbeider ere
for en stor Del omspredte i forskjellige Tidsskrifter, deriblandt i det
af ham selv (1847—1851) redigerede Tidsskrift for Videnskab og
Literatur. Af hans særstolt udkomne Skrifter er De norske Klostres
Historie (1847; 2den Udgave 1856) det betydeligste og i sig selv et
meget fortjenstfuldt Arbejde. I 1857 og følgende Aar udgav Lange Norsk
Forfatterlexikon (1814—1856), det var samlet af I. E Kraft og ham selv.
Dette Værk blev først afsluttet efter Langes Død.

Lange indtraadte den 24de August 1836 i Ægteskab med Karen Christine
Breda (en Datter af afdøde OberstlieutenantHalvorBreda) og efterlod
hende ved sin Død med 5 Sønner og 3 Døttre.Ulrik Anton Motzfeldt.

Familien Motzfeldt har i et Par Aarhundreder levet i Norge og Danmark.
Peder Grif-fenfelds Moder var en født Motzfeldt, og der skal kunne
paavises en Forbindelse mellem hende og den nulevende Slægt. Da
begavede Mænd ofte hente sin Begavelse fra Moderen, kunde man saaledes
vel ogsaa sige, at den store Statsmand i det syttende Aarhundrede
muligens mere har været en Motzfeldt end en Schumacher. Der synes
jævnlig at have været talentfulde Medlemmer i denne Familie, uden at
disse dog have udmærket sig ved nogen Deltagelse i sin Tids offentlige
Liv, indtil i Begyndelsen af dette Aarhundrede en af dem ganske uventet
saa sig stillet midt oppe i de Begivenheder, der udøvede en fuldstændig
omdannende Indflydelse paa vort Fædrelands Forhold. Denne var Peter
Motzfeldt, som ved Begyndelsen af 1814 boede i den beskedne Stilling
som Artillerikaptejn i Bergen, men ved Aarets Slutning var Medlem af
Statsraadet. Denne begavede Mand henledede i høj Grad Opmærksomheden
paa sig og derved ogsaa paa sin Familie. To af hans Sønner have siden
opretholdt denne Tradition og — hver paa sin Maade — indtaget en
fremtrædende Plads i Norges offentlige Liv. Den yngste, Ketil
Motzfeldt, har til forskjellige Tider indehavt Landets højeste Embeder,
været Medlem af Statsraadet og af Storthinget. Den anden Ulrik Anton
Motzfeldt har ligeledes arbejdet sig optil en af de højeste
Embedsstillinger i Eiget og i lang Tid deltaget i Storthingets
Arbejder. Det er af hans Liv, der i disse Linjer skal forsøges paa at
give et kort Omrids.

Ulrik Anton Motzfeldt er født paa St. Thomas i Vestindien, hvor hans
Fader paa den Tid var ansat som Artilleriofficer, 27 Januar 1807, blev
Student ved det norske Universitet i 1823 og juridisk Kandidat 1826.
Han var først bestemt paa at ofre sig for den videnskabelige Løbebane
og blev i 1829 — altsaa kun 22 Aar gammel — ansat som Lector juris.
Hans Prøveforelæsninger der tildels bleve trykte i „Juridiske
Samlinger," ansaaes for at være meget lovende. De omtales i Samtidens
Blade som et blandt flere Tegn paa Videnskabens Fremvæxt i Norge og
vakte megen Opsigt. Havde U. A. Motzfeldt paa denne Maade i en
usædvanlig tidlig Alder opnaaet Ansættelse ved

Universitetet, maatte han vente saa meget længere paa at rykke op til
Professor. Da hans Tur kom, erindrede Karl Johan, at den unge
Videnskabsmand ogsaa havde „skrevet i Bladene," og skjønt dette kun \ar
i Datidens konservative Organ, „Den Constitutionelle", i hvis
Grundlæggelse han havde taget Del, blev det nu resolveret af Kongen, at
Udnævnelsen til Professor kunde henstaa. Denne Tilsidesættelse gav
Anledning til, at den gamle Statsraad Motzfeldt tog sin Afsked fra
Statens Tjeneste. I 1839 blev U. A. Motzfeldt virkelig udnævnt til
Professor, men forlod allerede tre Aar efter Universitetet for at gaa
ind som Assessor i Højesteret, hvor han blev indtil sin Død, der
indtraf i 1865. I denne lange Tid havde han modtaget forskjellige
Udmærkelser. Han var saaledes i 1849 bleven Bidder og i 1857 Kommandør
af St. Olafs Orden, var i 1843 bleven Medlem af Videnskabsselskabet i
Throndhjem og i 1857 af det i Kristiania ved dettes Oprettelse. Tillige
var han jævnlig Medlem af kongelige Kommissioner, der have havt den
forberedende Behandling af flere vigtige Grene af vor Lovgivning, samt
af den i 1854 af Storthinget nedsatte Jurykommission. Af Storthinget
var Motzfeldt stadig Medlem fra 1851 af. I dette Aar var han en af
Repræsentanterne for Smaalehnenes Amt, senere for Hovedstaden. Fra 1857
af var han ligeledes stadig valgt til Præsident.

Som juridisk Forfatter erhvervede Motzfeldt sig navnlig en Plads i
Literaturen ved sin udførlige Fremstilling af „Den norske Kirkeret,"
der udkom i 1844, og fremdeles er den eneste Bearbejdelse af denne Del
af den norske Lovgivning. Det er et grundigt og indholdsrigt Arbejde,
der leverer en paa det da forhaandenværende Materiale udarbejdet
fuldstændig Fremstilling. Derhos har han leveret nogle mindre, særskilt
udkomne Arbejder, deriblandt en Fremstilling af Odels- og
Aasædesretten, som udkom i 1846. I den offentlige Diskussion i Pressen
deltog han jævnlig, fremfor alt i „Den Constitutionelle", hvis
Hovedredaktør han var i flere Aar. I dette Blad leverede han navnlig de
politiske Artikler, medens han i Ugeskriftet „Vidar", af hvis Bedaktion
han ligeledes var Medlem, fornemmelig har behandlet almindelig literære
eller specielt juridiske Opsatser.Peter Andreas Munch.

I en liden Gaard i Dronningens Gade i Kristiania, ligeoverfor det
senere „Hotel du Nord", fødtes 15de Decbr. 1810 den Mand, hvis Billede
disse Linier ledsage. Hans Fader Edvard Munch († 1847 som Stiftsprovst
i Kristiania) boede dengang der som Lærer ved Kadetakademiet; et Par
Aar efter sin ældste Søns Fødsel blev Faderen imidlertid forflyttet til
Gjerpens Sognekald og i Prestegaarden der tilbragte Sønnen nu,
undervist og veiledet af sin Fader, der var en fint dannet og
kundskabsrig Mand, Tiden indtil Høsten 1823, da han blev sat ind i
Skiens nyoprettede Latinskole. Blandt hans Kammerater fra Skoledagene
var Professor Schweigaard, og ligesom denne nød P. A. Munch i sin
Skoletid godt af den udmærkede Rektor Ørns Veiledning og vækkende
Undervisning. Begge to hørte til Skolens første Dimittender i 1828; det
havde været Rektors stolte Forhaabning at hans første Kuli Studenter
skulde gjøre Skolen Ære og de havde derfor faaet en langt videre
gaaende Undervisning i flere Fag, end Artiumsreglementet krævede; de
skuffede heller ikke Forventningerne; Schweigaard blev som bekjendt
Student med Udmærkelse og Munch vilde have erholdt den samme Karakter,
om han ikke havde faaet „Godt" forUdarbeidelse i Modersmaalet; i alle
øvrige Fag erholdt han Præceteris og med denne Karakter tog han ogsaa
Aaret efter anden Examen. Historie og Sprog havde været hans
Yndlingsfag fra de tidligste Undervisningstimer af og da han kom til
Universitetet, besad han grundigere og mere omfattende Kundskaber i
disse Fag end vistnok nogen anden Student. Ved Universitetet tilbød der
sig netop nu den bedste Leilighed til et frugtbringende videnskabeligt
Studium for en Elev med Munchs Forkundskaber og Forudsætninger. Hans
senere Medarbeider Rudolf Keyser aabnede just ved den Tid sine
Forelæsninger over Norges ældre Sprog og Historie, og da Munch ved
Selvstudium var kommen videre end de øvrige Tilhørere, tilbød Keyser
ham sin private Veiledning med Gjennemgaaelse af de den Gang endnu
utrykte Norges gamle Love samt Skalde-versene i „Heimskringla".
Samtidigt lagde Munch sig med Iver efter nyere Sprog og gjorde sine
første Bygyndelsesstudier i den sammenlignende Sprogvidenskab. Som man
ser, hørte imidlertid disse Fag, der lagde Beslag paa den unge Students
første Arbeide og Interesser, til alt andet end hvad man den Gang
forstod ved et solid Levebrødsstudium; Datidens smaa Forhold hos os
tillod ligesaalidt som Datidens Opfatning

endog geniale Naturer at gaa sin egen Vei udenom eller forbi de
øvriges; fra Artium til Embedsexamen og saa videre ad Embedsveien var
hin Tids mest praktiske Anvisning til at føre et lykkeligt Liv. Munch
fulgte ogsaa Anvisningen, forsaavidt han lagde sig efter det juridiske
Studium og i Mai 1834 underkastede sig juridisk Embedsexamen med bedste
Karakter; men heldigvis for ham og for Videnskaben blev han fritaget
fra, hvad han et Øieblik for Alvor tænkte paa, at gaa
Departements-veien, idet han nemlig blev overdraget en Stilling som
Professor Keysers Medhjælper ved Forberedelserne til en samletUdgave
afNorges gamle Love hvortil Storthinget i 1830 havde bevilget de første
Midler. I dette Hvervs Tjeneste begav Lærer og Elev sig i Mai 1835 til
Kjøbenhavn, hvor de forblev, indtil de om Vaaren 1837 over Lund begav
sig til Stockholm i samme Øiemed. Paa det sidste Sted blev imidlertid
Munchs Ophold kun kortvarigt, da han nemlig i Mai 1837 var bleven
udnævnt til Steenblochs Eftermand som Lektor i Historie ved vort
Universitet, hvor han i 1841 rykkede op til Professor. I denne Stilling
blev han staaende, indtil Døden pludselig rev ham bort under et Ophold
i Rom den 25de Mai 1863.

De Levnotsomstændigheder, som ovenfor i al Korthed ere nævnte, udgjør
den Ramme, som omsluttede Munchs Forskervirksomhed og Forfatterliv.
Videnskabens Historie hjemme og ude kan meddele Efterretninger om Mænd,
hvis Granskning har strakt sig over et længere Tidsrum, men ikke om
mange, som i saa kort Tid naaede saa store Resultater. To Egenskaber
udmærker særlig Munchs videnskabelige Arbeide: hans Forsknings rastløse
Uro, som aldrig slog sig tiltaals med hvad han engang havde udvundet
som Resultat af sine Studier og sin Kritik, og hans mægtige Produktions
Mangesidighed. Han var paa en Gang Historieforsker, Sproggransker,
Ethnograf, Arkæolog, Geograf og Publicist, og indenfor det vidtstrakte
Omraade, som betegnes ved disse Navne, bevægede han sig med lige Lethed
fra de strengeste og lærdeste videnskabelige Specialundersøgelser til
den jævneste og fordringsløseste populære Fremstilling. Hans
Arbeidskraft gik aldrig træt og hans Aands smidige Lethed til at gaa
fra det ene til det andet Arbeide blev kun overgaaet af hans
fabelagtige Hukommelse, om hvilken det blev sagt, at den intet kunde
glemme af det, som engang havde fengslet hans Opmærksomhed, i den Grad
endog at han selv beklagede sig over, at han ikke kundeblive kvit
Erindringen om Fortællingens Gang eller Navnene paa de handlende
Personer i de dummeste Romaner, han havde læst i sin Skoletid. Hvis man
slaar op den første den bedste Side i hans Hovedværk over Norges
Historie og ser den myldrende Mængde af Citater og Henvisninger til
trykte og utrykte Kildeskrifter, den minutiøse, skarpsindige Kritik,
hvormed han stiller den ene Beretning imod den anden for at udfinde den
historiske Sandhed, den Komnbiationskunst, hvormed han arbeider sig
frem gjennem Aktstykkernes Modsigelser og Vanskeligheder og
Traditionernes Tildigtninger og Forvanskninger til altid større og
sikrere Klarhed — da. faar man et Begreb om Styrken af hans Hukommelse
og Dybden af hans Lærdom. I disse Henseender er Munch som
Historieforsker naaet af faa, overgaaet af ingen. Hertil kom endnu
andre Egenskaber af uvurderlig Betydning for hans historiske Forskning:
hans grundige Sprogindsigter og hans — man har kaldt den —
divinatoriske Evne til at ane, hvor en Oplysning var at søge, som kunde
støtte en Mening eller begrunde en Dom just i det Øieblik, der var Brug
for Bevisstedet. Det var ved slige Gaver og Kundskaber at Munch blev
sat istand til at udfolde den overordentlige Produktion, som er
betegnende for lians Forfattervirksomhed. Han kunde arbeide overalt og
til enhver Tid; sit Bibliothek førte han med sig i sin Hukommelse, og
paa Hoteller og i Dampskibssaloner skrev han ligu saa godt og
uforstyrret som i Hjemmets Studerværelse eller paa et Redaktionsbureau;
han kunde gjenoptage et afbrudt Arbeide, naarsomhelst det krævedes, og
Nattens Søvn lagde ham ingen Hindringer iveien, thi ogsaa denne Magt
beherskede han i høiere Grad end de fleste Mennesker. Fuldkommen er
imidlertid ingen Mand og selv P. A. Munch havde sine Mangler. Hans
Produktions Rastløshed og Omfang tillod ham ikke altid at trænge dybt
nok ind i de historiske Begivenheders Sammenhæng og indre Udvikling
eller tilskrækkeligt at begrændse Stoffets Behandling; derfor savner
man ofte i hans Fremstilling det psychologiske Blik og det Syn for
Motivernes indbyrdesForhold, sommanfinderhos Historieskrivere af f. Ex.
Guizots Skole; derfor blev hans Text ofte gjennemvævet af selvstændige
Sideundersøgelser og brede Digressioner; hans Fremstilling tabte herved
i kunstnerisk Ro og omhyggelig Udarbeidelse, men Læserne vandt til
Gjengjæld altid nye Synspunkter og øget Kundskab.

Munchs ovenfor omtalte Hovedværk og tillige et monumentalt Værk i hele
Fædrelandets videnskabelige Literatur er „Det norske Folks Historie",
der udkom i 8 svære Bind i

Aarene 1852—63 og hvortil Forfatteren før og efter Værkets
Paabegyndelse havde samlet Materialier gjennem indtrængende
Undersøgelser dels i de nordiske Rigers Bibliotheker og Arkiver, dels i
Udlandets Samlinger, navnlig i det Vatikanske Arkiv i Rom, hvor han i
flere Aar opholdt sig i dette Øiemed, dertil sat istand ved
Storthingets liberale Bevilgninger til ham. Samtidigt med sit Arbeide
paa dette Værk og medens han udfyldte sin Stilling som
Universitetslærer, offentliggjorde han ligesom tidligere dels i
særskilte Skrifter, dels i Tidsskrifter, i inden-og udenlandske
Selskabers og Akademiers Journaler, i Ugeblade og i Dagspressen en
Mangfoldighed af Afhandlinger over Emner, hentede fra Omraadet for hans
udstrakte Viden, hvilke tilsammen vilde danne et helt lidet Bibliothek
og for mangen' anden Lærd, der ikke eiede Munchs overstrømmende
Produktivitet, vilde udgjort et Livs Gjerning. Et Udvalg af de
betydningsfuldeste af hans spredte Afhandlinger er eftér offentlig
Foranstaltning bleven besørget udgivet i de sidste Aar som et særskilt
Værk, der saaledes ved Siden af hans Historie staar som det varigste og
bedste Mindesmærke over den geniale Videnskabsmand, paa samme Tid som
det er et smukt Vidnesbyrd om den Sympathi og Deltagelse, som hans
Forskning altid fandt hos Nationalforsamlingen. Dette sidste var heller
ikke mer end venteligt; thi ganske bortseet fra hans Forsknings
videnskabelige Værd, havde alt hans Arbeide et nationalt Præg, det var
fra først til sidst baaret af hans stærke Fædrelandssind. Som en
tidligere Biograf har sagt: „Ved at skrive sit Folks Historie og bringe
dets ældre Sprogmonumenter frem for Dagen har han løftet, lutret og
styrket denne nationale Bevidsthed, som kan bære frem i Trængselens
Dage; og for sin Granskning og dens Resultater har han skaffet sig
Opmærksomhed ikke blot i Norden og inden de germaniske Folks Literatur,
men selv langt udover den Kreds af Europas Lærde, hvor et norsk Sprog
og en norsk Literatur tidligere var kjendt endog blot af Navn".

Munch havde, før han tiltraadte sin første videnskabelige
Udenlandsreise (i April 1835), giftet sig med Natalia Charlotte Linaae,
en med sjeldent musikalsk Talent begavet Dame, af hvem der fra
tidligere Aar foreligger enkelte Kompositioner offentliggjorte. I sit
Ægteskab med, hende, der overlever ham, havde han 5 Børn, Sønnen
Kaptein Edv. M., der har gjort sig bekjendt bl. A. som en dygtig
Militær-forfatter, og 4 Døtre, hvoraf den ældste er gift med Captain
Th. Møller, den anden med Bureauchef Mellbye, den tredie med C'onsul
Gram og den fjerde med Compagnichirurg Larsen.

J. B. Halvorsen.Kikard Nordraak.

Alle Lande har liaft- Begavelser, som fik Tid til gjennem et langt Liv
at udvikle alt hvad de ejede af Tanker og Skjønhedsdrømme, af skabende
og formende Evner, medens andre maatte gaa bort med ugjort eller
halvgjort Gjerning, efterladende i sin Samtids Erindring mere af rige
Løfter og Muligheder end af deres Virkeliggjørelse. Rikard Nordraak,
den norske Komponist, hvis Billede følger med dette Blad, hørte til
denne sidste Klasse af begavede Landsmænd. Han var endnu en ren
Yngling, da han for ti Aar siden bukkede under for en Brystsygdom; han
stod da i sine Studiers og sin Udviklings Begyndelse, men ligesaa
sikker som han helt fra Barneaarene var paa sig selv om sit Kald for
Musiken, ligesaa sikre var ogsaa andre i sin Dom om hans Evners Rigdom
og Originalitet. Meddelelserne om hans Liv og Virken vilde derfor have
faaet en anden Fylde, hvis det var bleven ham forundt at gaa videre paa
sin Bane; nu bliver de blot et Brudstykke, som hans eget Liv.

Rikard Nordraak var født i Kristiania 12 Juni 1842. Paa mødrene Side
var han i Slægt med den ti Aar ældre Bjørnstjerne Bjørnson, som altid
stod i et inderligt Forhold til ham og som i Nordraaks ejendommelige
musikalske Evner fandt, kan man sige, et Slags Supplement til sin egen
sterke og oprindelige, nationale Digternatur. De første
Begyndelsesgrunde af Musikundervisning fik Nordraak i en tidlig
Barnealder i Neuperts Musikskole, uden at enten han selv eller endnu
mindre Faderen, Malermester N., den Gang gjorde sig klart, hvilke
musikalske Evner der boede i ham. Hans afgjorte Tilbøjelighed for
Musiken slog først igjennem, efterat han i sit 14de Aar var bleven
sendt ned til Kjøbenhavn for paa Langkjærs Handelsinstitut at uddannes
til Handelsmand. Da han i Kjøbenhavn først var begyndt at modtage en
methodisk Musikundervisning hos Musiklærer Gerlach, viste det sig, at
det vilde været til ingen Nytte at modsætte sig Guttens stigende Ulyst
for Handelen, mens hans Kald for Musiken blev mere og mere
umiskjendeligt. Han blev derfor sendt til Berlin, hvor han i flere Aar
nød Undervisning hos Professorerne Kullach og Kiel. Efterhaanden som
hans Personlighed modnedes under Lærernes Vejledning og under
Indflydelsen af den tydske Storstads Musikliv, traadte hans Anlæg for
musikalsk Komposition frem med stedse større Klarhed; og hans tidligere
Tanke, at uddanne sig til exekverende

Kunstner, traadte mere og mere i Baggrunden for Trangen til at give
sine Følelser Udtryk i egne Kompositioner. Hans første større Arbejde
af musikalsk Værd var en Scherzo ca-priccioso, som han i Berlin fik
Lejlighed til at foredrage for Meyerbeer, der betegnede den som „et
Arbejde fuldt af pikant Originalitet og dyb elegisk Følelse, der
berettigede til den Forhaabning, at den unge Komponist vilde komme til
at gjøre sit Fædreland Ære". Dette Arbejde, der ligesom hans Musik til
Bjørnsons „Maria Stuart" og til enkelte Partier af samme Digters
„Sigurd Slembe" henlaa utrykt ved hans Død, er for nogen Tid siden
bleven udgivet af hans Ven og Aandsfrænde Edvard Grieg. Det var ved
disse større Kompositioner, som alle bar Præget af de af Meyerbeer
nævnte Egenskaber, at han gav Musikverdenen Haab om en Virksomhed som
norsk Komponist, betydningsfuldere end nogen Forgjængers paa Grund af
den originale Fantasirigdom, den dramatiske Bevægelse og den nationale
Kolorit, som prægede hans Tonedigtning paa samme Tid, som han i
musikalsk ludsigt og Herredømme over tekniske Midler viste sig som en
kundskabsrig Elev af dygtige Mestere. Hvis han havde stillet sig et
bestemt Program for sin Fremtid, saa var det vistnok ogsaa at søge
grundlagt en original nordisk eller norsk Musik, og til de alt nævnte
Betingelser for at kunne løse en slig Opgave føjede Nordraak endnu den
væsentlige: at eje en sjelden Fortrolighed med og Kjærlighed til vor
Folkemusik og vore Folkeviser. I hans større Arbejder er denne Egenskab
kanske overdækket af andre Ejendommeligheder; des mere udpræget
forekommer den i hans mindre Sangkompositioner („Sex Romancer og
Sange," „Fem norske Sange," „Aftenstemning" og „Norsk Fædrelandssang"),
som med Rette hører til hvad der kaldes Yndlingsrepertoiret for norske
Sangere og Sangerinder. Ved den ene af dem („Ja, vi elsker dette
Landet") vandt han endog i kort Tid den Ære, som nu er hans
Udødelighed, at blive Komponist af en Folkesang for alle
Samfundsklasser i Fædrelandet. Hvor hans Navn kanske aldrig har været
kjendt, der er hans Toner alligevel paa Læberne, fordi deres Magt har
erobret Hjerterne, saa at for hver Gang Folket bevæges i en fedrelandsk
Stemning, som kræver Udtryk i Toner, slynges der friske Krandse om hans
Minde. — Rikard Nordraak døde ugift i Berlin den 20 Marts 1866.J o o a
s

Rein.

Jonas Hein fødtes den 18de Februar 1770 i Sundalens Præstegjeld paa
Nordmør, hvor Faderen, Ole Rein, dengang var residerende Capelian, men
senere døde som Sognepræst til Jevnaker paa Hadeland. Moderen hed
Margretha Ross. Hans Fader, der var en kundskabsrig Mand, underviste
selv Sønnen i de akademiske Videnskaber, og dennes lyse Hoved gjorde
Undervisningen let og behagelig for den faderlige Lærer. Ofte fortalte
Rein med en Slags Stolthed, at han aldrig havde havt anden Lærer end
sin Fader, thi han var som Student ingen Ynder af at frekventere
Forelæsninger, men den grundige, udbredte Lærdom, han siden erhvervede
sig, sætter det udenfor al Tvivl, at han i Fædrenebjemmet havde lagt en
god Grundvold til Videnskabeligbed. Dimitteret 1787 af Faderen til
Universitetet, tog han Examen Artium med Berømmelse, og underkastede
sig senere baade theologisk Attestats og den saakaldte s'ore
Philoiogicum med lignend > Udfald. Philologien var hans
Ynd-bngsstud'um, og allerede til sidstnævnte Examen havde han
gjennemstuderet de vigtigste latinske «g græske Classikere. Han vedblev
at opholde sig ved Universitetet indtil 1791. Foruden den gamle
klassiske Litera'ur og det theologiske Studium, lagde han sig med Ileld
efter de levende Spro^; især opnaaede han megen Styrke i det Franske,
som han en Tid skrev og talede med Lethed, Allerede tidlig havde
Digtekunstens Muse rakt ham sin Harpe I Aaret 1786 udkom fra hans Haand
et Sørgespil i Alexandriner: Hagen og Axel, som dog ikke vandt
Opmærksomhed; hvorimod han ved de lyriske Arbeider, som han omtrent paa
samme Tid lod komme for Lyset (i Minerva f. 1786 og 87), vandt
efterhaanden baade Navn og Yndest, der endmere befæstedes ved de
Poesier, han i de føigende Aar lo.l trykke i forskjellige andre
Tidsskrifter (Samleren, Norske Selskabs Samlinger, For Sandhed, osv.)

Rein havde gjort sig fordelagtig bekjendt som Forfatter, havde aflagt
offentlige Prøver paa grundige Kundskaber, og med alt dette kunde han
dog ikke se sit beskedne Ønske opfyldt, det nemlig: sikret for
Næringssorger, at kunne indtræde i Ægteskab med en elsket

Pige, Anna Catharina Arboe, med hvem lian længe havde været forlovet.
Grunden til hans Tilsidesættelse paa Embedsbanen skal have været, at
han havde paadraget sig en mægtig Stormands Misgunst, og denne lagde
Hindringer i Veien for hans Befordring. Denne Stormand var, siges der,
Caneelli-Deputeret Chr. Brandt, der engang var bleven snærtet ved Reins
sarkastiske Lune. Omsider, efter 5 Aars frugtesløse Ansøgning om
Befordring, gav man ham, „træt af Ønsker og af Klager," under 7de
October 1791 det besværlige Kautokeino Sognekald i Vestfinmarken. Til
denne Afkrog blev Musernes Yndling forvist. Rein forlod Kjøbenhavn
1791, og reiste til Norge for at tiltræde sit Kald. Paa Reisen traf han
hændelsesvis i et Selskab den daværende Eier af Hafslund Herregaard i
Smaalenene, Justitsraad og Generalauditør i Norge Ole Christopher
Wessel. „De har vel ikke synderlig Lyst at bo blandt Finnerne," sagde
Wessel, „jeg har Kaldsret-tighed til Skjeberg; det residerende
Capellani der er ledigt — ønsker De det, saa er det Deres." Hvo der
blev glad, var Rein, der i Begyndelsen af det følgende Aar (23de Marts
1792) blev udnævnt til det nye Kald, og ægtede strax efter sin
Forlovede. Men deres lykkelige Ægteskab varede kun kort, thi allerede i
1794 berøvedes hun ham ved Døden. I 1796 indtraadte han i et nyt
Ægteskab, nemlig med Anna Frederikke Bergersen, som ved sin trofaste
Kjærlighed søgte at erstatte ham hans Tab. I dette Ægteskab blev Rein
Fader til 12 Børn, hvoraf 6 overlevede ham.

Den 28de Febr. 1800 erholdt Rein Eidanger Sognekald, og 1ste April 1808
udnævntes han til Sognepræst til Nykirken i Bergen. Som geistlig Taler
var han her paa sit rette Sted; et dannet Publikum var noget, han
maatte ønske sig, da han selv følte, at hin Popularitet og den simple
Jevnhed, som bør være Egenskaber hos Landsbypræsten, ikke vare faldne i
hans Lod. Høie og nye Ideer, grundigt og skjønt Foredrag, rolig og
værdig Action, behagelig og sonor Stemme, og, hvad der satte Kronen paa
det Hele, varm, ægte Religiøsitet, udmærkede ham som Taler.

I 1802 udgav han i Kjøbenhavn et Udvalgaf sine Digte i 2 Bind. Hans
„Nyeste Digte," med en Fortale af ham, skrevet 1806, udkom ligeledes i
Kjøbenhavn 1811. I 1817 paabegyndte lian, i Forening med C. M. Falsen
og H. Foss, et Ugeblad under Titel: „Den norske Tilskuer, hvoraf der
indtil 1821 udkom i Bergen 5 Bind.

I 1814 fremkaldtes Rein paa den politiske Skueplads, idet han blev
valgt til Medlem af Eidsvolds Rigsforsamling, som 4de Repræsentant for
Bergens By. Han modtog strax ved Forsamlingens Aabning Prøve paa dens
Tillid, ved at udnævnes til Medlem af Constitutions-Com-mitteen, der
havde det vigtige Hverv at ud-arbeide Udkast til Rigets Grundlov. Under
Forsamlingens paafølgende Forhandlinger hørte han til det Parti i
samme, i hvis Spidse Chr. M. Falsen stod, hvis Formaal var Norge som et
selvstændigt Rige med Prinds Christian Fredrik til Konge. Han ivrede,
lige til Exal-tation, mod Foreningen med Sverige. Han deltog ellers med
Vanne i Forhandlingerne, naar Debatterne gjaldt om Fædrelandets
politiske Stilling, Selvstændighedens Forsvar og Kongevalget; men
forresten var han taus, kun da Paragrafen om Adelens Rettigheder skulde
indføres i Grundloven, udtalte han sig med den samme Ringeagt, om disse
uvæsentlige Rettigheder, som han i sine Digte og sin selskabelige
Omgang altid havde lagt for Dagen. Forøvrigt var der intet Medlem paa
Thinget, hvis Taler gjorde større Indtryk paa Forsamlingen end Reins,
Ingen, hvis Veltalenhed var mere henrivende end hans, og stundom endog
foranledigede larmende Bifald, saaledes engang, da han havde holdt en
Tale til Forsvar for den

af Finants-Committeen foreslaaede Garanti for Udfærdigelsen af 14
Millioner Rigsbankdaler, reiste Forsamlingen sig og applauderede med
Klap og Bravoraab Talen, og da Repræsentanterne samme Dag samledes ved
Middagsbordet, blev efter Prof. Sverdrups Forslag først Norges Skaal
drukken, og strax efter „Norges kraftfulde Taler, Pastor Reins".

En af hans tidligere Biografer skildrer Reins Personlighed og sidste
Levedage i følgende Træk: „Reins Musa var alvorlig, stundom mørk, hans
Liv var det tildels ogsaa, især var hans Omgang i større, blandede
Cirkler tilbageholden og lidet meddelende. I det daglige Liv var han
jevn og behagelig i Omgang, i fortroligt Vennelag munter og
aabenhjertig, kun mod den Indbildske var han sarkastiskbidende.
Forstillelse var ham en Pest, han kunde aldrig rise sig anderledes, end
han var sindet. Faa Mennesker vare mindre omhyggelige for hvad man
kalder at gjøre Lykke. Ved Livets Aften drog han sig alt mere og mere
tilbage; meel sin Bibel og sin Homer (i Grundsproget) fandt man ham
ofte underholdende sig om Aftenen i sit stille Hjem. Et Dødens Budskab
rørte ham allerede længe førend hans Død, og Hytten sank alt mere og
mere, men dens Beboer, den lyse Aand, stræbede mægtigen opad og vilde
ikke engang oppebie den faldefærdige Hyttes Undergang. Rein var død
førend han døde — saa syntes det idetmindste hans Venner. Endelig sank
ogsaa den jordiske Hytte sagte og umærkeligt, og ukjendt med Dødens
Smerter, ukjendt med den Bitterhed, at løsrive sig fra gjenlevende
Elskede, kenslumrede han den 21de November 1821".C Ju
c—c^C^/V^Statsraad Hans Riddervold.

Faa af vore offentlige Mænd have tilbagelagt en længere og mere
helstøbt Løbebane end Statsraad Riddervold. I den tidligste Alder,
hvori det efter vor Grundlov er tilladt at vælges til Medlem af
Nationalforsamlingen, tog han for første Gang Sæde i Storthinget, og
siden indtog han uden Afbrydelse en fremragende Plads i Norges
offentlige Liv, som Medlem af Storthinget og af Kongens Raad. Den
almindelige Opmærksomhed var allerede lige fra hans Ungdom fæstet paa
ham og vedblev at være dette indtil hans Død. Allerede hans Ydre viste
med ubedragelige Kjendetegn, at man her stod lige over for en sjelden
fremragende Personlighed. De kloge Øjne, det fint-formede Ansigt
vidnede om, hvad der boede indenfor. En middelaldersk Prælat, en
katholsk Kirkefyrste kunde have misundt Riddervold hans Udseende, der
ligesom syntes at antyde den Stilling, han var bestemt til at indtage,
som den norske Kirkes Styrer. Den livlige Aand, der aldrig svigtede,
selv i hans høje Alderdom, lynede frem af Øjnene; den, som samtalte med
ham, kunde ikke undgaa at modtage et imponerende Indtryk af den gamle
Statsmands overlegne Begavelse. Riddervold var en af disse udprægede
Personligheder, som i vor nivellerende Tid stedse blive sjeldnere, og
saalænge den Slægt, der var Vidne til hans Virksomhed, endnu er i Live,
vil den ogsaa levende bevare Mindet om ham. Naar den er vandret bort,
maa Efterverdenen nøjes med de Billeder, der vise ham i hans Manddom og
i hans Alderdom, og med det Indtryk, han maa gjøre som historisk
Personlighed gjennem sin Deltagelse i de parliamentariske Debatter, sin
Ledelse af disse og sin Styrelse af den vigtige Administrationsgren,
der i en lang Aarrække var lagt i hans Hænder. En anden Tid vil maaske
hylde en anden Opfatning af Riddervolds Virksomhed, end den, der var
den fremherskende i hans Levetid; men der vil dog aldrig kunne reises
Tvivl om, at han var en af Norges mærkeligste Personligheder, og at han
altid handlede i Kraft af en Overbevisning, der var ligesaa udpræget
som hans Personlighed.

Hans Riddervold var født i Aasgaardstrand 7de November 1795. Da han
20de Juli 1876 afgik ved Døden, havde han altsaa naaet en Alder af over
otti Aar. Han Fader var Skibskaptejn, og den unge Hans var ogsaa først
bestemt for den samme Haandtering, hvilket

først blev opgivet, da han var fjorten Aar gammel. I det Sted kom han
da ind paa Kristiania Kathedralskole, hvorfra han i 1813 af Rektor
Rosted dimitteredes til Universitetet. Riddervold var saaledes en af
det første Kuld af norske Studenter. Som ung Student blev han Lærer ved
Krigsskolen, hvor han fungerede i 1814. Da de allierede Magters
Kommissærer i dette Aar kom til Norge, aflagde de ogsaa et Besøg paa
Krigsskolen, hvor Riddervold da netop examinerede sine Elever. Han var
saaledes sandsynligvis den længstlevende af alle dem, der personlig
havde talt med disse. Riddervold tog i 1819 sin theologiske
Embedsexamen og blev saa kort efter residerende Kapellan i Fredriksstad
og Bestyrer af Stedets Borgerskole. I denne Stilling erhvervede han sig
almindelig Tillid og Agtelse og blev i 1826, da han endnu ikke var mere
end 31 Aar valgt til Repræsentant paa det femte ordentlige Storthing.
Som Medlem af Nationalforsamlingen havde Riddervold en fortrinlig
Anledning til at lægge sin store Begavelse for Dagen. 11827 indtog han
en mere tilbagetrukken Holdning, men under det overordentlige Storthing
i 1828 traadte han saa meget mere frem og øvede trods sin unge Alder en
stor Indflydelse ialfald paa Afgjørelsen af en vigtig Sag. Fra nu af
var han gjennem en Række af Aar ligetil 1848 Medlem af alle Storthing
alene med Undtagelse af det i 1845, da han ikke vilde modtage Valg. Han
havde imidlertid i denne Tid flere Gange forandret Embedsstilling; i
1832 var han bleven Sogneprest paa Frederikshald; i 1841 paa Østre
Thoten og var saa i 1843 bleven Biskop i Throndhjem. I denne Stilling
var det, han forhindrede, at Dronning Josefine blev kronet, hvilket
ogsaa havde til Følge, at Kong Oskar opgav sin Plan om at lade sig
krone som Norges Konge.

Riddervolds Styrelse af Kirken faldt i en Gjæringens Tid, hvorunder der
stadig raabtes paa Reformer i alle Retninger. Han imødekom ikke disse
Fordringer. Han afviste dem ikke, var altid villig til at høre og at
gjøre de første Skridt til at afhjælpe Manglerne; men der blev
alligevel intet gjort. Selv betragtede han det som sin Opgave at vinde
Tid, indtil der var vundet Klarhed; saalænge dette ikke var skeet,
ansaa han enhver Forandring for ubetimelig. I Manges Øjne har han
derved indlagt sig store Fortjenester, medens han forAndre staar som
den, der maa bære Ansvaret for, at det belejlige Øjeblik for en Reform
er gaaet ubenyttet hen. Riddervold var selv ikke bange for dette
Ansvar; han handlede derhos med en urokkelig Overbevisning, der lod ham
staa imod ethvert Forsøg paa at lede ham over i andre Retninger, medens
han Smidighed altid lod ham finde Udveje til at standse Skrigets første
Heftighed. Hans Uafhængighed stod altid sin Prøve, og hans stærke
"Vilje blev altid den sejrende. Hvem der her rigtig har bedømt ham, maa
blive Fremtidens Sag at afgjøre. Endnu kan Ingen med fuld Upartiskhed
paapege de stærke og de svage Sider ved den gamle Statsmands Gjerning.
Mindet om hans udprægende Personlighed er fremdeles altfor levende, og
de Retninger, mod hvilke hans afventende Politik nærmest var rettet,
ere endnu til. Hvis de vinde Overhaand, ril den nærmest kommende Tids
Opfatning af deres fremragende Modstander dermed være given. Men heller
ikke dette er den endelige Dom. En Gang klare nok de stridende
kirkelige Meninger sig, og man vil da se Riddervolds Virksomhed i det
rette historiske Lys og give den den Plads, der tilkommer den, som et
betydningsfuldt Moment i den norske Kirkes Historie. I Tider, som ere
fulde af Gjæring, maa al Konservatisme være kraftig, og det var
Riddervolds. Han vilde, hvad han ansaa for at være det rette, og
gjennemførte det med kraftig Bestemthed; hans Konservatisme var dog
udelukkende rettet paa Nutiden. I denne Henseende staar han imidlertid
hos os ikke alene. Den Mangel paa Respekt for den historiske Tradition,
som kan bebrejdes den enkelte Statsmand, kommer kun paa altfor mange
Felter tilsyne i vort offentlige Liv.

Under Storthinget i 1848 modtog Riddervold Kongens Kaldelse til at
træde ind i hans Raad, og overtog derefter Styrelsen af
Kirkedepartementet, som tidligere havde været ført

af Statsraad Holst. I denne Stilling, hvori han forblev lige, indtil
han i 1872 tog sin Afsked, er det især, Efterverdenen maa søge
Frugterne af hans Virksomhed, da disse altid ville være vanskeligere at
paavise, hvor det gjælder hans Deltagelse i Storthingenes
Forhandlinger, skjønt han her stedse nød megen Anseelse som en af de
dygtigste Medlemmer og jævnlig valgtes til Præsident.

Et Træk, der ofte kom frem i Riddervolds Styrelse af den norske Kirke
og Skole, var hans Mangel paa Respekt for det Nedarvede og for den
historiske Tradition. Nyttigheds-hensyn og den praktiske Side vare for
ham altid det væsentlige, medens han let oversaa, at den historiske
Udvikling ogsaa maa opretholdes, og at dette ikke kan oversees uden
Skade for det Resultat, man vil opnaa. Den store Omdannelse, der i hans
Styrelsestid er foregaaet med vort højere Skolevæsen, har maaske sin
største Brist netop i denne Omstændighed, og allerede nu synes der at
vaagne en en stedse stærkere Erkjendelse af, at denne ikke har
bragtjheldige Resultater. Dette ligger ikke alene i den Omstændighed,
at de klassiske Studier ere viste altfor meget tilbage ved den nye
Skoleplan; derom kan der være meget delte Meninger. Men der gjøres
andre Indvendinger, at for meget af det Gamle er kastet overbord, uden
at det Nye, som er kommet i Stedet, er ubetinget Gode. Riddervold maa
dog, om det viser sig, at det, som blev gjort i hans Tid, snart maa
omgjøres, ikke være alene om at bære Ansvaret for den saaledes begaaede
Fejl. Ogsaa Almueskolevæsenet undergik i Riddervolds Tid en fnldstændig
Omdannelse, hvorved det ganske sikkert er bragt op paa et langt højere
Trin, end det tilforn indtog. Fortjenesten er her utvivlsom, og om
ogsaa siden enkelte altfor paagaaende Ivrere kunne hæve sin Røst mod
vort Almueskolevæsen, da vil dette ikke deri gjøre noget Skaar.Lyder
Christian Sagen,

Denne Mand, hvis udvortes Liv just ikke er meget rigt, fortjener dog
uomtvistelig sin Plads blandt Fædrelandets fortjente Mænd. Født 13de
Marts 1777 i Bergen, hvor hans Fader, Albert Sagen, var Kjøbmand, tog
han Examen Artium i 1797, og var derpaa i nogle Aar Lærer ved Hofpræst
Christianis berømte Institut i Kjøbenhavn; i 1805 blev han Adjunkt og i
1815 Overlærer ved Bergens lærde Skole — se, dette er saa godt som Alt,
hvad der er at anføre om lians. Livs ydre Forholde; ikke desto mindre
er han en af de Faa, der levede det rigeste Liv just indenfor de
Skranker, som udvortes Omstændigheder byggede om dem. Han blev gift i
1807 med Anna Maria Hansen, fik Sønner og Døtre, gjorde ingen
Udenlandsreise, boede i en afsides Del af sin Fødeby, tæt under
Fjeldets Haug, der idelig syntes at true ham med uvelkomne Hilsener;
men al denne Sædvanlighed havde dog hos ham noget ganske Særegent, saa
at man, ved at træde indenfor hans Kreds, snart anede en Mand, der
levede for mere end den besynderlige og naive Menneskerace, der mylrede
tæt udenfor ham, ja for langt mere end det, Yerden i Almindelighed
lever for. I hans aandrige Hustru, hvem han i 1839 mistede, erkjendte
man den sande og noble Kvinde; af Yildnisset ved Fjeldets Fod havde
hendes Sands for Naturens Skjønhed i Forening med en utrættelig
praktisk Dygtighed skabt med faa Omkostninger et af de skjønneste
Haveanlæg, man vil se; deroppefra, fra hint rige Læ under løvfulde
Træer, har den elskværdige Digter i de smukke Sommeraftener seet ud
over den By, han stedse har elsket saa oprigtigt, og som herfra viste
ham sin skjønneste Side, og her ere vistnok mange af hine Sange
digtede, hvis simple og rene Toner aldrig forfeilede at gjøre sit
Indtryk. Hans Børn vare hans Fryd, og han havde selv, i Forening med
sin kloge Ægtefælle, ledet deres aandelige Udvikling, men langtfra, maa
man tro, med Paapakning af Gloser og Navneregistre, eller ved Parlører
og Fremmedordbøger; han lod dem læse — Digterne, og ikke just Dusinet,
men hine Faa, som man umulig kan læse og forstaa uden at medbringe et
Udbytte for det hele Liv. Sagen havde opnaaet det Gode, i Kjøbenhavn at
henleve nogle af de Aar, der ved Adam Oehlenschläger dannede Overgangen
til en ny Æra i Literaturen; naturligvis blev den livlige, med den
reneste Skjønheds-sands rigt begavede Normand kraftig berørt

af det nye Fænomen, og de nærmeste Frugter deraf vare, foruden den i
„Polychorda" leverede Samling af sande Mesterbearbeidelser af latinske
og græske Lyrikere, en Mængde smagfulde Smaadigte i „Minerva", „danske
Tilskuer", „Charis", „Iduna" og flere Tidsskrifter, først i Kjøbenhavn
og siden uafbrudt i forskjellige i Fædrelandet udkommende Flyveskrifter
og Dagblade; nogen Samling af disse har han imidlertid aldrig udgivet.
Af hans mange øvrige literære Arbeider ville vi her blot nævne : Dansk
Læse- og Declamations-Øvelsesbog for Ungdommen, 1808; 2det forøgede
Oplag under Titel: Læsebog for Børn og Ungdommen, til Brug ved
Underviisningen i Modersmaalet, 1820, og 3die forøgede Opl. 1834; Dansk
Stilebog eller Stof til skriftlige Forstands- og Sprog-Øvelser, lste
Udgave 1811, 2det Opl. 1821 og 3die Oplag 1833; Bergens Beskrivelse af
L. Sagen og H. Foss, 1824; Fabler for Unge og Gamle, samlede, oversatte
og tildels bearbeidede, 1835; Fastingiana eller Udvalg af Claus
Fastings forhen trykte og utrykte Skrifter med Bidrag til hans
Biographie, 1837; Pomona, eller moralske Læsefrugter, samlede af mange
Bøger, 1839. — Sagen var med J. Rein, C. M. Falsen og II. Foss af og
til Medarbeider i Ugebladet „Den norske Tilskuer," hvoraf udkom 5
Aargange, Bergen 1817—1821, og hvortil han har leveret flere, mest
poetiske Bidrag, ligesom der i det antikvariske Tidsskrift „Urda"
findes af ham: Urda, Indledningsdigt til Skriftet, 1. Bd. S. 1—2;
Antegnelser Bergen og Bergens Stift vedkommende, ibd. S. 156—174, og
Historisk Vandring i Bergen og dens nærmeste Omegn, 2det Bd. S.
257—295. — Det vil heraf sees, at Sagens literære Virksomhed ikke har
indskrænket sig alene til det poetiske Gebet; men Charakteren Baavel i
hans poetiske som prosaiske Frembringelser er Klarhed i Tanke og en
Renhed i Stil og Sprog, som man kun finder hos faa af de norske
Forfattere, der maa kaldes hans Samtidige. Overalt maa det bemærkes om
denne Literator, at hans Sands for det Skjønne og hans brændende
Nidkjærhed for overalt at se dette fremdraget, er ganske
charak-teristisk; det kommer overalt tilsyne : i hans egne
Produktioner, i hans Interesse for de Indretninger, som i hans Fødeby
streife over paa det Skjønnes Felt (Theatret, Harmonien, Tegneskolen,
Kunstforeningen, Musæet etc.), i hans — man kunde kalde det Talent til
at opdage Talenter, og da ikke slippe dem, før han havd^faaet noget ret
Klækkeligt af dem (fremfor Alle Professor Dahl), og endelig i Skolen,
det Sted, hvor denne Mand dog fremfor Alt har reist sig de
uforgjængeligste Æresstøtter. — Der var noget meget Mærkeligt ved Sagen
som Skolemand; Modersmaalet, det Fag, hvori han fornemmelig underviste
ikke blot i Kathedralskolen, men ogsaa i den 1805 oprettede Realskole
lige fra dens Opkomst indtil Aaret 1834, fik ved ham en ganske
besynderlig Interesse. Han var ikke den Mand, som Aar ud og Aar ind
vilde seigpine sine Disciple med Grammatiken; Rahbeks lille Bog om den
danske Stil var IIo-vedledetraaden ved hans Undervisning; men den
benyttede han saa selvstændigt og saa indtrængende, at han aabnede sine
Disciples Øine og lod dem se ind i den uvurderlige Rigdom, Literaturen
har at tilbyde sine Dyrkere. Dertil kom hans utrættelige Iver i at lære
„de lærde Drenge" den Kunst — at læse. Hvor rigtigt han dømte og hvor
sandt han talte,

naar han idelig og altid indskjærpede dem denne Kunst, og hvorledes
forstod han ikke at tale over det, der læstes — ikke i lærde Foredrag
eller i trættende Forelæsninger, men med en Kvikhed, der gjorde hans
Undervisningstimer til en aandelig Forlystelse. — Hans livlige Aand og
Virkelyst forlod ham først i hans sidste Dage, og overvandt ofte den
legemlige Svaghed og Affældighed, som i Almindelighed hjemsøger
Oldingen. Han vedblev at røgte sit Embede indtil det Sidste, thi først
i 1850, altsaa i en Alder af over 73 Aar, ansøgte han om Afsked, og
denne erholdt han den 12te April 1S50 samtidig med St. Olafs-ordenens
Ridderkors (i 1834 havde han erholdt Vasaordenen) som et fornyet Tegn
paa sin Kon -ges Paaskjønnelse. — Talrige ældre og yngre Disciple
bevidnede ham ved hans Fratrædelse deres Taknemmelighed og Hengivenhed
for deres kjære gamle Lærer. Kun 2 Maaneder derefter, 16de Juni 1850,
afgik han ved Døden.Michael Sars.

Blandt de Mænd, som ved sine videnskabelige Forskninger og Arbeider i
væsentlig Grad have bidraget til at kaste Glands og Hæder over vort
Fædreneland, maa nævnes i første Bække Zoologen Michael Sars. Zoologien
var før Sars's Tid kun lidet dyrket her i Landet, og siden gamle
Gunnerus's Dage var det væsentlig kun udenlandske Forskere, som
leilighedsvis paa sine Reiser her i Nord gjorde vor rige Fauna til
Gjenstand for detaillerede Undersøgelser. Anderledes stiller Forholdet
sig nu. Norge kan nu opvise en meget respektabel, selvstændig zoologisk
Litteratur, og har hævdet sig en ærefuld Plads blandt de Nationer, som
deltage i det store internationale Arbeide, Studiet af Dyrelivets
mangfoldige Forteeiser. Dette skyldes for en væsentlig Del den Mand,
hvis Portræt her leveres.

M. Sars er født i Bergen den 30te August 1805. Af Forældrene,
Skibskapitain Michael Sars og Divert Henriche Heilmann blev han bestemt
til Handelen og ved ti Aars Alder sat i Bergens Realskole. Da en af
Skolens Lærere, Konrektor Winding, snart blev opmærksom paa Guttens
gode Hoved og Læselyst, bevægede han Faderen til at ændre hans Livs- og
Studieplan, og fik ham i hans trettende Aar ind i anden Klasse af
Latinskolen, hvor den unge Sars nød fri Undervisning ligetil han i 1823
blev dimitteret til Universitetet. Allerede meget tidligt under
Skolegangen var en uimodstaaelig Lyst til Naturens Studium begyndt at
røre sig hos ham. For at tilfredsstille denne blev enhver Fritime paa
det omhyggeligste benyttet dels til Læsiiing af de faa naturhistoriske
Skrifter, han kunde opdrive, dels til Udflugter i Bergens nærmeste
Omegn, hvor Fjelde og Dale hyppig bleve gjennemstreifede efter
In-secter, Mineralier etc., og Strandene flittig besøgte i Ebbetiden
for at samle de Konchylier og andre Dyr, som Havet havde opkastet;
noget der just ikke altid var hverken efter hans Forældres eller
Læreres Hoved. I Skolens gamle Rektor, Arentz, fandt imidlertid Sars en
Velynder og Raadgiver, der forstod at vurdere Guttens videnskabelige
Retning og derfor opmuntrede ham til at fare fort med sine Studier. I
det latinske Vidnesbyrd, Sars fik, da han forlod Skolen, udtaler den
gamle Rektor sig ogsaa prophetisk saaledes:--„engang

vil han udmærke sig saavel i de øvrige Viden-

skaber, som i dem, for hvilke han allerede nærer saa megen Kjærlighed."

Som Student fortsatte Sars sine naturvidenskabelige Studier i
Christiania. Her saa han første Gang et naturhistorisk Museum, lidet og
ufuldstændigt, men dog lærerigt for den, der intet saadant havde seet;
her havde han Adgang til Universitetsbibliotheket, som havde rige
Skatte at byde Begynderen, der ogsaa gjorde flittigt Brug af dem. Da
der imidlertid ikke var nogensomhelst Udsigt til Ansættelse i
Christiania, valgte Sars Theologien til Brødstudium og tog en
Huslærerpost i Smaalenene, hvor han tilbragte to Aar. I 1828
underkastede han sig theologisk Embedsexamen og kaldtes ikke længe
efter ved Faderens Død tilbage til Bergen, hvor han som Lærer ved flere
Skoler i et Par Aar ernærede sig ved Undervisning og med stor Iver
fortsatte sine naturhistoriske Studier. Han concentrerede væsentlig sin
Opmærksomhed paa Havets Dyr; her indsaa han der var uendelig meget at
gjøre, meget mørkt at opklare, overmaade meget nyt at opdage. Og saa
søgte han Kinn i Bergens Stift, et Kald, der laa nær ved Havet, bekvemt
for zoologiske Undersøgelser; i 1830 blev Sars Sognepræst hertil. I de
10 Aar, han opholdt sig her, arbeidede han med Iver og Flid i
Zoologiens Tjeneste, og trods de yderlig ufuldkomne Instrumenter, som
stod til hans Raadighed og Mangelen af et større Bibliothek, skriver
dog nogle af hans vigtigste og mest epokegjørende Undersøgelser over de
lavere Sødyrs Udvikling sig netop fra denne Tid. 11837 foretog Sars med
offentlig Understøttelse en større Udenlandsreise til Frankrig og
Tydskland og stiftede herunder Bekjendtskab med den Tids mest
fremragende Videnskabsmænd. Med enkelte af disse traadte han i nærmere
Forbindelser og meddelte efter deres Opfordring i forskjellige
udenlandske Tidsskrifter nogle af de vigtigste Resultater, hvortil han
var kommen angaaende Sødyrenes Udvikling. Disse Meddelelser vakte
overalt i den videnskabelige Verden den største Opmærksomhed og have
ikke blot ledet til Opdagelsen af nye og ukjendte Naturlove, der gjøre
sig gjældende høit op gjennem Dyrenes Rækker, ja i visse Maader endog
helt op i Menneskelivet, men danne ogsaa det Grundlag, hvorpaa nogle af
den nyere Tids mest betydningsfulde physiologisk-anatomiske
Undersøgelser have været baserede. I 1840 søgte Sars og erholdt Mangers
Præstekald, der ligeledes ligger ved Havet, 3 Mil Nord for Bergen. I
dette Kald var han Sognepræst lige til 1855, da han blev udnævnt til
extraordinær Professor i Zoologi ved Christiania Universitet.

Efterat have virket og grandsket som berømt Naturforsker i omkring
Fjerdedelen af et Aarhundrede, var da Sars endelig naaet frem til en
Stilling, hvor han helt og udelt kunde offre Tid og Flid paa sin
Videnskab. Hvorledes hsn gjorde dette, derom vidner hans altid stigende
Berømmelse, derom vidne endda bedre de store Resultater, som ere
udgaaede fra lians Forskninger. Den hele Bække af Sars's større og
mindre trykte Arbeider udgjøre ikke mindre end over 70 Artikler. Af
disse ere 11 særskilt udgivne Værker, de øvrige ere trykte i inden- og
udenlandske Tidsskrifter og Forhandlinger.

I den senere Tid af sit Liv havde Sars hovedsageligt sin Opmærksomhed
henvendt paa to Sider af den naturvidenskabelige Forskning, begge af
største Vigtighed og Betydning for vor zoologiske Kundskab, nemlig vor
Faunas tidligere Historie og de nulevende Sødyrs Ud-bredning i Havets
Dybder. Hovedresultaterne al de første Undersøgelser nedlagde Sars i et
særskilt Skrift, der udkom som Universitetsprogram under Titelen: „Om
de i Norge forekommende Dyrelevninger fra Qvartærperioden." Over de
sidste Undersøgelser, hvortil et særdeles betydeligt Materiale forelaa,
men som endnu ikke vare fuldt afsluttede, har han be-kjendtgjort et Par
foreløbige Meddelelser i Chr. vid. Selskabs Forhandlinger. Det sidste
af Sars udgivne Arbeide berører i sine Følger og Besultater paa en
Maade begge de omtalte vigtige Sider. Det indeholder en udførlig
Beskrivelse med talrige Afbildninger af et høist mærkværdigt Sødyr, en
saakaldt Stenlilie,

der tilhører en Dyregruppe, som i tidligere Jordperioder var talrigt
repræsenteret, men hvoraf man dengang kun kjendte nogle faa levende
Arter, alle fra de tropiske Have. Denne af Sars nøiere beskrevne
Stenlilie var af Sønnen nuværende Prof. G. O. Sars fundet i flere
levende Exemplarer paa de store Dybder ved Lofoten og viste sig at
tilhøre en Familie, hvoraf man ingen levende Repræsentanter kjendte,
men som man antog allerede var uddød i Kridttiden. De ved dette
interessante Fund uddragne vigtige Følgeslutninger i Forbindelse med de
øvrige af Sars over de ved vore Kyster anstillede Dybsøundersøgelser
meddelte uventede Besultater, gav for en væsentlig Del Stødet til de i
den nyere Tid foretagne omfattende og storartede Undersøgelser over
Havets physiske og biologiske Forhold lige ned til de største bekjendte
Dyb, Undersøgelser, der allerede have givet forbausende Resultater, og
hvori ogsaa som bekjendt vort Land for Tiden har den Ære at deltage.
Sars skulde imidlertid ikke opleve at se denne storartede Afslutning
paa de af ham med saa stor Interesse paabegyndte Undersøgelser. Efter i
længere Tid at have været sygelig, skjøndt arbeidsfør og aands-frisk
lige til det sidste, afgik han ved Døden den 22de October 1869 i sit
64de Aar.

Sars's Fortjenester forbleve ikke upaa-skjønnede af den videnskabelige
Verden. I 1846 modtog han fra Universitetet i Zürich Hædersdiplom som
Dr. philosophiæ og i 1860 fra Universitetet i Berlin Diplom som Dr. Med
& Chirurgiæ, og desuden var han Medlem af en Mængde lærde Selskaber og
Akademier. Nogle Dage før sin Død blev han foreslaaet til Æresmedlem af
det franske Videnskabs Akademi, en Hæder, der alene tildeles de
allermest fremragende Videnskabsmænd.

(Efter P. Chr. Asbjørnsens Skildring i Illustr. TiJende for
1870).Conrad Nicolai Schwach.

Den norske Digterskare har ikke faa Navne at opvise, og om end vor
Literatur endnu ikke har levet sytti Aar efter sin Udskillelse fra
Fællesliteraturen, saa har den dog allerede gjennemlevet forskjellige,
indbyrdes meget afvigende Udviklingsstadier. Den har sin Barndom, sin
Ungdom og sin Manddom. Gjennem en Række af forskjellige Trin har den
gradvis hævet sig op til en meget respektabel Høide. En Grund til, at
den nye norske Literaturs Udvikling er foregaaet med en saadan
Hurtighed, maa formodentlig søges deri, at den strax kunde begynde paa
Grundlaget af den ældre Fæli e slit er atur og fra denne spire ud som
en selvstændig Gren, jævnbyrdig med den danske-

Mellem de Forfattere, der fik det Kald at repræsentere den norske
Literatur paa dette første Trin, efter at den havde skilt sig fra
danske, indtog Conrad Nicolai Schwach ikke den ringeste Plads. Skjøndt
han neppe i vore Dage vilde være bleven betragtet som nogen særdeles
fremragende Digter, var han dog for sin Tid en meget respektabel, og
det er i Belysning af sin egen Tid, han maa betragtes. Han forsøgte
ikke at løse de sværeste Opgaver i Literaturen, men holdt sig kun til
dem, som han kunde magte. Derfor har han heller ikke brudt nye Baner
for vor Digtekunst, men kun holdt sig til de gamle. Saaledes blev han
en af dem, der vedligeholdt Traaden mellem det Gamle og Nye, som holdt
fast ved Fortiden, samtidig med at Andre søgte og fandt nye Former.

Schwach var født 28de Marts 1793 paa Ringsaker, hvor hans Fader,
Immanuel Schwach, der senere blev Sognepræst til Sotum og døde i 1833,
den Gang var residerende Kapellan. Hans Moder var Elisabeth Dorothea
Nielsen, († 1813), en Datter af den i 1786 afdøde Agent Niels Nielsen,
der boede i Brogaden i Kristiania og i sit fem og ottiaarige Liv skal
have havt ikke mindre end otte og tyve Børn, af hvilke dog de fleste
vare døde i en ung Alder. Han havde saaledes fire Børn, som kaldtes
Niels, den ene efter den anden, og fire, der paa samme Maade kaldtes
Jakob. Den gamle Agent var to Gange gift, og Schwachs Moder var et af
Barnene af andet Ægteskab, og saaledes Helsøster af Agent Jakob
Nielsen, der tog sig meget af Søstersønnen og i den Anledning

af en tidligere Biograf ogsaa er bleven nævnt som „Schwachs
uforglemmelige Velgjører". Hvori disse Velgjerninger have bestaaet,
vides imidlertid ikke. Moderens Familie var sandsynligvis norsk,
formodentlig indvandret til Kristiania fra Landet. Om Schwachs Mormoder
heder det desuden, at hun var „af den gamle norske Familie Friis", uden
at det dog opgives, hvilken Familie Friis dette har været. Derimod var
hans fædrene Slægt af tydsk Oprindelse. Farfaderen, Samuel Conrad
Schwach, der døde i 1781, var født i Stettin og kom som Bogtrykkersvend
til Kristiania, hvor han ægtede en Bogtrykker Bergs Enke og derpaa i
1767 begyndte Udgivelsen af den første norske Avis, der endnu bestaar
under sit gamle Navn, „In-telligentssedlerne". Schwach var her paa en
Gang Forlægger, Redaktør og Bogtrykker; den egentlige Redaktion af et
Blad, der væsentlig var indskrænket til Avertissementer og i Høiden til
indsendte Artikler, hvis Forfattere maatte betale for den Glæde, at se
sine Aandsfostre paa Tryk, krævede vistnok ikke stort Arbeide; — men
Avisens Udgivelse var dog i ethvert Fald et literært Arbeide, og naar
den tydske Bogtrykkers Sønnesøn senere hen blev norsk Forfatter, da kan
han godt have arvet sine Anlæg fra Farfaderen, om de end hos denne ikke
fik Anledning til at udvikle sig.

11812 blev Schwach Student ved det danske Universitet og vendte i 1813
tilbage til Fædrelandet, ved hvis nye Universitet han i 1817 tog
juridisk Embedsexamen og saa i 1818 blev Sagfører ved alle Rigets Over-
og Underretter. I denne Egenskab boede han først i 1818—1821 i
Kristiania, derpaa i 1821—1830 i Arendal.

Allerede som Student optraadte Schwach med digteriske Arbeider. I 1814
udgav han saaledes en Oversættelse af Tegners Digt „Nor" og derpaa i
1815 og 1816 to „Nytaarsgaver", der begge havde det samme Navn.. Ved
Siden deraf leverede han ikke faa politiske Bidrag til Tidens
„Nytaarsgaver" og Blade.

Schwach's Tid var adskillig optagen af hans Sysler som Embedsmand.
Egentlig var det kun sin Fritid, han kunde offre til Poesier. Dog var
denne for ham maaske mere rundelig tilskaaren, end for mangen anden.
Han var nemlig aldrig gift, og da han saaledes ikke havde nogen Familie
at sørge for, var hanheller ikke tvungen til at søge Bierhverv, for at
finde sit Udkomme. I 1830 forflyttedes han til Throndhjem som Assessor
i Stiftsoverretten, og levede saa i denne By, indtil han i 1848 blev
Sorenskriver i Nedre Thelemarken. Som saadan bosatte han sig i Skien og
levede i denne By indtil sin Død, der indtraf i 1860. Under sit Ophold
i Throndhjem blev han Sekretær i det derværende Yidenskabsselskab.
Uagtet Schwach ikke var og heller aldrig gav sig ud for at være
Videnskabsmand, synes han dog at have været meget virksom i denne
Stilling. Han syslede ogsaa som Dillettant med Myntvidenskaben og har
udgivet en liden Oversigt over denne. Ligeledes udkom der fra hans
Haand i 1838 en Beskrivelse af Domkirken i Throndhjem, det herligste
Minde, som Middelalderens Bygningskunst har frembragt i vort Land.
Skjøndt denne Beskrivelse ikke i videnskabeligt Værd — ligesaalidt som
i Udstyrets kunstneriske Værd — kan sammenlignes med, hvad Gerhard
Schøning's Verk var foldet attende Aarhundrede eller P. A. Munch's for
det nittende, saa har det dog for sit Øiemed, at tjene som Veiviser for
Reisende, været ganske brugbart. Fremdeles maa nævnes, at Schwach har
leveret en Oversigt over det Throndhjemske Videnskabsselskabs Historie.

Allerede i 1837 udgav Schwach et Bind, „Samlede Digte", der senere
efterfulgtes af et

andet og i 1846 afsluttedes med et tredie Bind. Derhos udgav han i 1856
et Udvalg af „Gamle og nye Digtninger". Af sine Samtidiges efterladte
Skrifter har han besørget flere udgivne, saaledes en Del af
Bjerregaards og Wergelands Digte. I 1855—1859 besørgede han den Udgave
af M. C. Hansens Skrifter, som da i otte Bind udkom paa Chr. Tønsberg's
Forlag. Ogsaa har Schwach beriget Literaturen med flere Oversættelser
af bekjendte Verker i fremmede Literaturer. I Forening med Bjerregaard
og Herman Foss har han saaledes oversat „Napoleons Liv og Levnet" af
Walter Scott, der i 1827—1829 udkom i ni Dele i Kristiania.

Dette er i faa Træk de ydre Omrids af Schwach's Liv paaEmbedsbanen og
som Digter. Som Menneske var han personlig elskværdig og derfor ogsaa
afholdt af Mange. Han Sange vare yndede Selskabsviser og holdt Glæden
vedlige ved mangt et Bord. De aande en munter og livsglad Stemning,
der, om den end ikke hæver sig synderlig høit, dog har noget Tiltalende
ved sig. Selv var han munter og livsglad, og deltog gjerne i
selskabelige Sammenkomster. Han savnede heller ikke Sans for det
Humoristiske. Herom vidner navnlig et af hans Digte, der giver en
munter og træffende Skildring af den gemytlige Digters ydre og indre
Jeg og tillige er et af de mest vellykkede Digte, der ere komne fra
hans Haand.Anton Martin Schweigaard.

Professor Anton Martin Schweigaard blev født den lite April 1808 i
Kragerø, hvor hans Fader var en agtet, men ubemidlet Kjøbmand, af hvis
fire Børn han var det næstyngste. I Tiaarsalderen blev han forældreløs,
hvorefter han kom i Huset hos sin Bedstemoder, der tilligemed en anden
Slægtning tog sig af Familien. Deres Formuesvilkaar vare ligesaa lidt
som den lille Provindsbys tarvelige Borgerskole istand til at
tilfredsstille den opvakte Guts tidligt vaagnende Trang til Viden. Men
deres Planer for ham gik paa den anden Side ikke videre, end at han
engang ude i Fremtiden kunde blive en agtet Skipper paa en af Fødebyens
Trælastdragere. I Trettenaars-alderen blev han derfor sendt tilsøs; men
da han havde gjort 3 Reiser, syntes hans Foresatte at komme paa det
Rene med, at han i Grunden var for god for Søen, og at han passede
bedre for Handelen. For sin merkantile Uddannelses Skyld, og navnlig
for at lære Tydsk, blev han saa i 1822 sat i Huset hos en Præst Køppen
i den lille Landsby Westerholt i Ostfrisland. Denne Mand opdagede snart
sin Elevs fortrinlige Evner og tog sig derfor med Glæde og Iver af hans
Undervisning, der snart kom til at gaa langt udover dens oprindeligt
afstukne snevre Grændser. Hos Køppen blev Schweigaard til sin
Konfirmation, og i 1824 sendtes han derpaa hjem til Norge med Præstens
indstændige Anmodning til hans Slægtninge om at holde ham til Bogen.
Hertil blev der da gjort Udvei, og i Begyndelsen af 1825 blev han sat
ind i Skiens lærde Skole, som den Gang styredes af den eiendommeligt
begavede og kundskabsrige Rektor Ørn. Mere glimrende Vidnesbyrd om Flid
og Evner har sjelden nogen Skolegut aftvunget sine Lærere, end
Schweigaard gjorde paa Skiens Latinskole. Han fløi forbi alle sine
Kammerater, læste langt mere, end Artiumsreglementet krævede, og blev i
1828 Student med Udmærkelse i alle Fag. Med samme Udmærkelse tog han
det følgende Aar Andenexamen og i 1831 juridisk Embedsexamen paa en
saadan Maade, at der blev gjort særlig Indberetning derom til Kongen.

Livet laa nu foran ham, og efter den Begyndelse, han havde gjort ved
Universitetet, kunde hverken hanselv eller hans Samtid være i Tvivl om
hans Kald. Medens han i kort Tid blev Universitetsstadens mest søgte
juridiske Manuduktør, anvendte han sin Fritid til vi-deregaaende
videnskabelige Studier og literære Arbeider. De sidste bleve
offentliggjorte i det nystiftede „Studenterforbunds" Tidsskrift,

„Vidar", blandt hvis Grundlæggere og første Redaktører Schweigaard var
en af de mest fremragende. I 1833 bevilgede Storthinget — efter
Regjeringens Forslag — for første Ganget større Beløb til et
videnskabeligt Reisestipendium, for at Schweigaard derved kunde sættes
istand til at fortsætte sin Uddannelse i Udlandet. Om Høsten samme Aar
begav han sig afsted og studerede nu i henved to Aar i Tydskland,
Schweitz og Frankrige. Under sit Ophold i Udlandet offentliggjorde lian
i fremmede Tidsskrifter forskjellige Afhandlinger 'over juridiske og
retsfilosofiske Emner, hvilke vakte saa stor Opsigt, at de aftvang selv
videnskabelige Veteraner i den europæiske Samtid Udtryk af den høieste
Beundring og af Glæde over, at Retsvidenskaben havde vundet en saadan
Dyrker. I 1835 kom han tilbage fra sin Udenlandsreise, og faa Dage
efter (13de Mai) blev han udnævnt til Lektor i Lovkyndighed ved vort
Universitet, hvor han lite August 1840 blev Professor, efter at han i
1837 ogsaa havde overtaget Lærerstillingen i Statistik og Statsøkonomi.

Som akademisk Docent og videnskabelig Forfatter har Schweigaard med sin
eminente Begavelse vundet et Navn, der aldrig kan dø i vort Land. Han
har skabt den norske Retsvidenskab og dens Methode. Fra Universitetets
yngste Student op til Rigets øverste Dommer søgte og vil endnu i lange
Slægtrækker enhver Jurist søge til hans Verker for at faa Klarhed over
vanskelige Retsspørgsmaal eller for at blive sikker paa de ledende
Principer i Lovgivningen og Retstilstanden. Hans Kommentar over
Straffeloven og hans (ufuldendte) Værk over den norske Proces er af
Fagmænd blevet kaldt de største Lærebøger, der ere skrevne i den
nordiske Lovkyndighed, og det er blevet sagt, at de for en stor Del ere
af den Art, at deres Værd maa blive uberørt af Lovgivningens
Vilkaarlighed. Hvor andre famle om i Mørke, der lyser hans Aand op;
hans skarpe og klare Tænkning gaar lige løs paa Sagen, trænger tilbunds
i den og afdækker Kjærnen i ethvert dunkelt eller tvivlsomt Spørgsmaal.
Til hans Tænknings Klarhed og hans Fremstillings Prægnants kommer saa
hans Indsigt i alle Dele af vor egen Lovkyndighed og i andre Landes
Retsforfatning, hans Dygtighed i beslægtede Videnskaber og hans greie
praktiske Forstand, — en ligesaa sjelden som lykkelig Forening af Evner
for en stor Lovkyndig.

Medens Universitetets og Videnskabens Historie i vort Land bevarer
Professor SchweigaardsNavn blandt sine lysende Erindringer, mindes det
norske Samfund med ikke ringere Stolthed og Taknemmelighed, hvad han
har udrettet som Hovedstadens Repræsentant i Nationalforsamlingen i
alle Møder fra 1843 indtil sin Dødsdag. En hel Generation igjennem stod
han i Norges Storthing som den frygtløseste og ædleste Kjæmpe for vort
Fædrelands Lykke; hvad han efter sin Overbevisning troede vilde tjene
til dets Udvikling og Fremskridt, havde ingen mere udholdende og
aarvaagen Talsmand, end ham; hvad han saa som dets Ære, ingen
nidkjærere Ridder, end ham. I et Tidsrum af næsten 30 Aar fandt der
ingen Debat af nogen Betydning Sted i Storthinget, hvori han ikke
deltog, der kom ingen betydeligere Lov frem, som ikke bar Mærker af
hans Haand, der til -veiebragtes ikke ved Storthingets Medvirkning
nogen større Reform i vore Institutioner eller vore sociale Tilstande,
hvori han ikke havde en stor og omfattende Andel. Det er en vanskelig
Sag uden dybtgaaende Studier i vore Storthings Forhandlinger og
Dokumenter at danne sig blot et nogenlunde udtømmende Begreb om
Udstrækningen af Schweigaards Virksomhed og Indflydelse som
Repræsentant i Nationalforsamlingen. Hans Arbeide strakte sig som hans
Interesser over alle Sider af det offentlige Liv; Undervisningsvæsen og
Kirkeanliggender, Handels- og Næringslovgivning, Kommunika-tionsvæsen
og Militærorganisation, almindelige politiske Opgaver og specielle
Grundlovs-spørgsmaal, det daglige praktiske Livs Behov og de høieste
ideale Samfundsinteresser — om alt skrev og talte han som den, der
havde Myndighed, originalt, vækkende, oplysende og befrugtende,
særdeles ofte seirrigtog erobrende. Der stod i hans Samtid mangen Gang
i Storthinget og det offentlige Liv Strid om hans

Meninger og hans Optræden, men der reistes aldrig Tvivl om hans rene,
selvfornægtende og fædrelandssindede Uegennytte, om hans Villie til kun
at søge Sandheden og hans sjeldne Evne til som oftest at finde den.

Det var ogsaa først og sidst dette Billede af den ædle Mand, som gjorde
et saa uudsletteligt Indtryk paa Schweigaards Samtid; hans udmærkede
Begavelse kunde ikke alle vurdere, saalidt som hans Lærdom og
videnskabelige Forskning; om hans statsborgerlige Virksomhed kunde
heller ikke alle have en begrundet Mening, og blandt dem, som kunde
have en saadan, lød Dommen ikke altid ens, som Følge af at begge Parter
stod midt oppe i Dagens offentlige Strid; men af hans noble og varme,
til sidste Stund ungdomsfriske og vennesæle Personlighed modtog og
kunde alle modtage et mægtigt Indtryk. Der var ogsaa Landesorg, da han
den 1ste Februar 1870 pludselig gik bort, idet han fulgte sin nogle
Dage i Forveien bortgangne Hustru i Graven. Ingen Borgers Død her i
Landet har været saaledes følt lig et personligt Tab for hver enkelt
Landsmand, som Schweigaards; men aldrig før havde det heller saaledes
vist sig, hvilken ophøiet Stilling han havde vundet i sine Landsmænds
Omdømme og Hengivenhed, som da han og Hustru jordfæstedes i Kristiania
den 5te Februar 1870 paa Kommunens Bekostning med en Pomp, som ikke
kunde været større ved en Fyrstes Jordefærd, under en Deltagelse, som
en Fyrstes Begravelse kun sjelden fremkalder. Kort efter hans Død blev
der udstedt Indbydelse til at reise ham et offentligt Mindesmærke i
Hovedstaden, og en af dennes offentlige Pladse kan ogsaa nu snart
ventes prydet med et Standbillede af vor høit fortjente Landsmand.

(J. B. Halvorsen).Edvard

Storm.

I den Gruppe af norskfødte Digtere, som i sidste Halvdel af forrige
Aarhundrede beherskede den literære Situation i Kjøbenhavn, indtager
Præstesønnen fra Taage i Gudbrandsdalen, Edvard Storm, en egen Stilling
for sig. Medens hans øvrige literært begavede og virksomme Landsmænd
sluttede sig sammen i „Norske Selskab" til Opposition mod den herskende
Smagsretning i Kunst og Literatur, stod Edvard Storm sit hele Liv
udenfor denne Kreds, om han end i sit private Liv kom i Berøring med
enkelte af dens Medlemmer; og medens „Norske Selskab" og dets Digteres
Virksomhed stod i bestemt Modsætningsforhold til Ewald, fandt denne
geniale Digternatur i sin Samtid ingen varmere Beundrer end Edvard
Storm, i hvis Digtnings Form og Farve der tildels er let efterviselige
Spor af Ewalds Indflydelse. Som Ewalds beundrende Discipel og
Oehlenschlägers Lærer, er Storm mere end nogen af sine samtidige
Landsmænd knyttet til den særligt danske Literaturudvikling, men det
som har holdt hans Navn oppe gjennem Tiderne og det som holdt hans
Personlighed frisk og freidig under et kummerligt og smertefuldt Liv,
var alligevel de norske Drag i hans Karakter og hans hjemlige
Erindringer. Han var aldrig saa meget Digter, virkede aldrig saa stærkt
og friskt og eiendommeligt, som gjennem sin Ungdoms første Arbeider, de
i lians Hjembygds Dialekt skrevne Folkeviser, („Os ha' gjort kva'
gjeras skulle", „Markje' grønas, Snjoga braana"), eller de
Selskabssange og Drikkeviser („Min Doktor er en ærlig Mand", „Hymne til
Spadille" o. fl. 1.), i hvilke han fandt Udtryk for den samme
Livsglæde, den sunde Humor og komiske Sands, som var den bevægende
Kraft i hans Landsmænds Liv og Optræden i „Norske Selskab", ligesom
han, „den indgroede Kjøbenliavner", aldrig vides at have udtalt sig med
en slig Varme, saa rørende Glæde og vindende Magt om Forholdene i sit
danske Hjem, som han hallagt for Dagen ved Omtalen af Fødelandet i de
Rækker af Breve, der er opbevaret fra ham til hans Venner i Norge, hans
første Ungdoms Kammerat, Klokker Jakob Danielssen i Vaage, og hans
Pleiesøn, Kjøbmand Lars Jørgensen paa Kongsberg. At han alligevel,
trods de stærke Baand, hvormed han altid følte sig knyttet til Hjemmet
og Hjemmets Forhold, ikke sluttede sig til sine Landsmænds Kreds i de
forenede Rigers Hovedstad, staar derfor som en uforklaret
Kjendsgjerning, hvortil Grunden maa være at søge i personlige Forhold,
der ligge udenfor enhver Berøring med hans Stilling som Digter og i
ethvert Fald ikke kan eller maa forklares saaledes, som i sin Tid
antaget, at han nemlig skulde være bleven negtet Adgang til hin Kreds.

Som nævnt fødtes Edvard Storm i Vaage den 21de August 1749; han var
Faderen Sognepræst Johan Storms ældste Barn i hans andet Ægteskab med
Ingeborg Birgitte Røring, en Datter af Sorenskriver Edvard Røring paa
Øvre Romerike, efter hvem Digteren blev opkaldt, og en Søster af de
berømte Jurister J. E. Colbjørnsens og Chr. Colbjørnsens Moder, af

Digteren Johan Storm Munchs Bedstemoder og af afdøde Statsraad
Møinichens Bedstefader; Edvard Storms yngre Søster Gidsken blev
Farmoder til vor navnkundige Landsmand Ole Bull. I Aaret 1765 blev
Storm Student ved Kjøbenhavns Universitet, hvor lian derpaa en kort Tid
studerede Theologi og forøvrigt levede af Informationer og af
Træskjærerarbeide, hvori han medbragte nogen Færdighed fra Hjemmet.
Hans svage Helbredstilstand tvang ham imidlertid snart til at søge
nogen Hvile fra sine Studier og sit Arbeide og i nogle Aar opholdt han
sig derefter hos sin Fader paa Præste-gaarden i Vaage. Det var under
dette hans sidste Ophold i Hjemmet, at han blev grebet af en dyb, for
lians senere Livsskjæbne betydningsfuld Kjærlighed til en fattig
Bondejente paa Gaarden Hammer der i Præstegjældet. Ragnhild, som hun
hed, var „en vakker og fyldig, blid og stilfærdig Pige med mørkt Haar
og blaa Øine"; men Faderen delte ikke Sønnens Beundring og den unge
Romantiker maatte resignere paa sin Kjærlighedslykke. Hans
Til-bøielighed gjorde imidlertid, som alt hvad der griber et Menneske
med Sandhed og Styrke, sin Virkning paa hans Sind, og det er mere end
en psykologisk Efterhaandsforklaring, at det var hans Kjærlighed, som
gjorde ham til Digter. Traditionen i hans Hjembygd, hvor Sagnet om
Edvard Storm og Ragnhild endnu lever med næsten samme Friskhed som hans
Folkeviser i Bygdemaalet, udpeger nemlig med Bestemthed det Sted, hvor
han sad og skrev disse Viser, og tilføier, at han tog sine Emner fra
Tildragelser og Personer i selve Bygden. De er i saa Fald skrevne
mindst 5 Aar, inden han officielt optraadte i Literaturen med noget
trykt Digterværk.

Dette sidste skete nemlig først efter at han i 1769 for anden Gang var
vendt tilbage til Kjøbenhavn, som han siden aldrig mere forlod. Paa det
store kgl. Bibliothek i Kjøbenhavn opbevares der i Haandskriftsamlingen
nogle Smaahefter — Husholdningsbøger kunde man snarest kalde dem — i
hvilke han med stor Nøiagtighed gjennem en Aarrække har optegnet sine
daglige Indtægter og Udgifter med Til-føielse af enkelte mindre
Meddelelser fra hans Liv og hans Omgangskreds, hvilke tilsammen sætte
os istand til at danne os et ret godt Billede af hans trange, men dog
ret lykkelige Liv og af hans hjertensgode, velvillige og hjælpsomme
Personlighed. Hans Afreise fra Vangs Præstegaard foregik den 31te Juli
1769; efter et kort og, som det synes, lystigt Ophold i Kristiania hvor
han boede hos en Farbroder af sig, kom han, efter en lang Overreise,
til Kjøbenhavn i Midten af September. I November Maaned fik han Plads
paa Regentsen, hvor han blev boende et Par Aar, indtil han i 1772 synes
for Alvor at have kastet det theologiske Studium overbord og bestemt
sig for en Literats friere Tilværelse. I 1774 debuterede han i
Literaturen, men ikke paa den heldigste Maade, med et komisk Heltedigt,
„Bræger", hvis Helt, en Klokker, der vandrer om i sit Sogn for at sanke
ind sine Paaskeæg, antages at være et Portræt ad na-turam efter den
nydelystne Klokker B. i Vaage, som døde kort efter at Digtet var
udkommet og hvis uværdige Vandel Storm oftere har fremhævet i sine
ovennævnte Breve til sin Ven, Jakab Danielssen. Skjønt Digtet hverken
med Hensyn til Stoffets Behandling eller Formevnen tilfredsstillede
Kritikens Fordringer, „viste Publikum sig", ytrede han selv, „ikke saa
barskt imod hans Muse, at han skulde være bange for at synge tiere".

Han tog ogsaa allerede det følgende Aar Mod til sig igjen og udgav
under det pseudo-nyme Forfatternavn Erland Siverssen et Bir.d nied
Titlen „Adskilligt paa Vers", nvori han havde samlet forskjellige
mindre Digte, originale Oder, Oversættelser efter Horats, Idyller og
aandelige Sange. I Fortalen til denne Digtsamling hævdede Storm sin
Muses ægte norske Fødsel, men naar undtages Valget af Emner og fn
enkelt „Ode til Jutulsbjerget". hvori han besang sin Ungdoms ulykkelige
Kjærlighed, er det vanskeligt nu at faa noget Indtryk af den genuine og
nationale Oprindelighed, som Forfatteren selv tillagde sin Digtning. I
1778 vandt han ved et i Alexandriner forfattet Digt i fire Sange den af
det danske Literaturselskab udsatte Pris for det bedste Digt over
„Indfødsretten"; og samme Aar udkom et Arbeide af ham, hvilket senere
gjennem Optagelse i Læse- og Lærebøger for Ungdommen tør blandt alle
hans Arbeider have naaet den største Udbredelse og vundet det
almindeligste Kjendskab hos den dansk-norske Læseverden, nemlig „Fabler
og Fortællinger i den_ Gellertske Smag". Disse sidste faldt, trods
eller maaske paa Grund af sin flade moraliserende Tendents og sin
Mangel paa frisk Sangerfylde, saa aldeles i Tidens Smag, at, de i Løbet
af 5 Aar oplevede to store Oplag. De to sidstnævnte Arbeider henledede
ogsaa nu de Stores Opmærksomhed paa den trængende Digter, der som
Anerkjendelse fik sendt Æreshonorarer derfor baade fra Kongen og
Kronprindsen. I 1785 udgav Storm „Samlede Digte", et Udvalg af de
poetiske Arbeider, han „for Efterslægten vilde vedkjendes". Til denne
Klasse henregnede han desforuden sine Fabler og Fortællinger samt
„Hellige Sange", der udkom samme Aar og som han „holdt for det bedste,
han nogensinde havde gjort". Efter at han paa denne Vis havde opgjort
sit poetiske Bo, udgav Storm i den øvrige Del af sit Liv kun enkelte
poetiske Arbeider, deriblandt et prisbelønnet Digt, „Skrivefrihed",
samt en Række (ialt 15) Gadesange, udgivne for „Efterslægts-selskabet"
i det Øiemed at søge fortrængt de i poetisk og moralsk Henseende slette
Gadeviser, hvorfra Menigmand for en stor Del hentede sin eneste
poetiske Næring. Forsøget lykkedes imidlertid ikke, Samtiden vurderede
lige saa lidt som Eftertiden disse Storms Arbeider, og paa en
Undtagelse nær blev de, skjønt i en anden Forstand end paatænkt,
Døgnprodukter, der nu ere glemte af alle andre «nd Literærhistorikere
og Bibliofiler. Den ene

Undtagelse har derimod til Gjengjæld opnaaet en saameget større
Navnkundighed og vilde alene for sig været tilstrækkelig ti! at bevare
Digterens Navn gjennem Tiderne; vi mene Sinklars-Visen, der, som
Welhaven bemærker, „med sin poetiske Grundstemning, raske Sangtone og
livfulde Skildring er i t af de flere Tegn fra den Tid, der bebudede en
forestaaende Nydannelse i den poetiäke Literatur".

Om Storms personlige Forhold i Kjøbenhavn i det første Tiaar af hans
Forfatterliv er de væsentligste Træk opbevaret i hans Breve og i de
nævnte Notitsbøger. Han levede ligesaalidt som Wessel eller andre
samtidige Digtere og Skjønaander i Overflødighed, snarere i Mangel, men
desuagtet fandt han med sit gode Hjerte og sin ædle Tænkemaade altid
Leilighed til at hjælpe der, hvor Nøden var endnu større end hos ham
selv; hans dybe og fine Gemyt hjalp ham ogsaa ud over alle ekonomiske
Gjenvor-digheder; i „Harmonien" og i „Drejers Klub" var han en stadig
Gjæst og i Kredsen af de livlige og glade Venner der følte han sig
lykkelig og tilfreds; af og til gik han paa Udflugter til Venner i
Sjælland, paa hvis Præstegaarde han da tilbragte sorgløse Dage,
hvorefter han vendte tilbage til Hovedstaden, hvor han delte sin Tid
mellem Læsning, Forfatterskab, Besøg i 1 heatret og i Selskabslivet.
Efter at han havde begyndt at vinde sit Navn som Digter, fik han en
liden aarlig Understøttelse af den kgl. Kasse, som vistnok for en kort
Tid igjen ophørte at udbetales ham, men til Gjengjæld blev overtaget af
en god Ven, som antoges at være den rige Mæcen P. F. Suhm. I 1786 fik
han en fastere Stilling, som han beholdt til sin Død og som han
omfattede med en uendelig trofast Pligtopfyldelse og Hengivenhed. Han
blev nemlig Lærer og senere Inspektør ved den af Selskabet for
Efterslægten oprettede Borgerskole. Denne Post gav ham meget Arbeide og
stort Bryderi; men „af alt hans Arbeide var dog dette alligevel det,
som betalte sig bedst", sagde han. „Det betaler sig med en sød
henrykkende uudsigelig Fornøielse i min Sjæl, med en glad Bevidsthed,
at jeg bidrager til at gjøre Mennesker lykkelige og gode og oplyste,
med den uskyldige Ungdoms Kjærlighed og Taknemlighed, mod hvilket alt
Penge kun er Gadeskarn". Han tog hellerikke Feil i denne Anskuelse af
sit Arbeide; han lønnedes virkelig med sine Disciples Høiagtelse og
Hengivenhed, hvorom især hans Elev, Adam Oehlenschläger, giver det
smukkeste Vidnesbyrd i sine „Erindringer". Da Skolen en Morgen Høsten
1794 (29de Septbr.) fik Efterretning om, at Storm, som aldrig havde
været stærk af Helse og nu længe havde skrantet, var død, „græd næsten
alle", siger Oehlenschläger; „de Kjærligste blandt os higede efter at
se hans afsjælede Legeme med det gode, venlige Ansigt og at sige ham
det sidste Farvel".

(J. B. Halvorsen).Kjeld

Stub.

Mindet om den gjæve Prestemand, der i Farens Dage greb Musketen og drog
i Kampen for at kjæmpe mod Fædrelandets Fiender, dør ikke saa let.
Kjeld Stub's Navn vil længe være kjendt mellem Norges Fjelde, hvor han
kjæm-pede som en Helt. Skjønt hans Bedrifter ikke kunne maale sig med
dem, som f. Ex. have indtegnet Peter Tordenskjolds Navn for evig i hans
Fødelands Historie, ere de dog mindeværdige, og saa meget mere, som
hans Stilling ikke var Krigerens. Kjeld Stub var en kraftig, energisk
Natur, der ikke helt ud tilfredsstilledes inden de snevre Grænser,
mellem hvilke Livets Tilfældigheder havde afstukket hans Virksomhed.
Han havde tidlig søgt ud i det Fjærne, for at søge Eventyr og
Afvexling; Erindringen derudefra maa siden have fulgt ham gjennem
Livet, og maa ofte have været en stærk Modsætning til den Ensformighed,
hvori Tiden henrandt paa en norsk Præstegaard i det syttende
Aarhundrede. Derfor er det saa naturligt, at han maatte føie sig
tiltalt af det Kald, som lød til ham, da Krigen med Sverige udbrød i
1644, om at drage Sværdet og værge om Fædrelandets Grændser. Han fulgte
dette, og i Stridens Larm erhvervede han sig Ret til stedse at nævnes
som en af dettes udmærkede Mænd.

Der er ikke bevaret saa ganske lidet af Papirer, der belyse Kjeld Stubs
Virksomhed i „Hannibalsfeiden", den Krig, der i 1644 og 1645 førtes paa
Grænsen mellem Norge og Sverige, og har faaet sit Navn efter den
daværende norske Statholder, Hanibal Sehested, Kristian den Fjerdes
Svigersøn, som den Gang førte Overbefalingen over den norske Hær,
Saaledes har man endnu en indbunden Samling af Brevskaber, der næsten
udelukkende handle om Kjeld Stub's Deltagelse i Krigen, — foruden
forskjellige andre. En Del af disse er i sin Tid trykt, og det Øvrige
vil formodentlig ogsaa med Tiden blive offentliggjort paa samme Maade.
I det store Verk, som Nils Slange skrev over Kristian den Fjerdes
Historie, omtales ogsaa den mandhaftige Prest, „Hr. Kolbjørn Stub's"
Virksomhed med megen Erkjendelse. Der fortælles ogsaa om, at Kongen
selv, „ved sin Nærværelse i Norge", var bleven personlig kjendt med
Kjeld Stub. Dette maa have været paa Reisen i 1635, da Kongen neppe

ved sine senere Besøg i Norge — før 1646 — kan have havt Leilighed til
at træffe og tale med Kjeld Stub, der sandsynligvis i Mellemtiden
stadig har opholdt sig paa Østkanten af Landet, hvor Kongen ikke var i
Mellemtiden. For en Mand, som Kristian den Fjerde, maatte en Mand, som
den gjæve Prest, have meget tiltalende ved sig, og derfor er det ganske
rimeligt, at han siden bevarede ham i Erind-rindringen og forstod, at
han kunde bruges, hvor der var Fare paa færde, og hvor Andre vilde vige
tilside.

Kjeld Stub var ikke af Fødsel en Nordmand, men var, som en tidligere
Biograf siger, „født i Varberg i Halland, da en dansk Provins, ved
Begyndelsen af det 17de Seculs, af velformuende, enten Magistrats-
eller Borgerfolk (o: i Oktober 1607)". Han studerede først i
Kjøbenhavn, hvor han navnlig skal have lagt sig efter Mathematiken, og
hvor han tog Magistergraden. Senere besøgte han forskjellige tyske og
nederlandske Universiteter og kom saa til Paris, hvor hans Indsigter i
de mathematiske Videnskaber skal have tildraget ham Richelieus
Opmærksomhed. Denne skaffede ham ind i Hæren, hvor Kjeld Stub i kort
Tid avancerede til Kaptein. Imidlertid blev han ikke længe i Frankrige,
men vendte hjemover. Formodentlig har han ogsaa ved denne Tid været i
Wismar, idet det heder sig, at en Skanse ved denne By, der gik under
Navn af Hvalfisken, er bygget af ham.

„Derefter", heder det hos den ovenfor paaberaabte Biograf, „har han
begyndt at fatte andre Tanker, forlod sine militære Griller, nedlagde
sin Kapteins Karakter, slog sig ganske til studium theologicum, og ved
idelig Øvelse i Prædikestolen blev agtet værdig at kaldes til
Stiftsprovst og Sognepræst i den nyopbygte Stad Kristiania". I denne
Stilling virkede han derpaa i nogle Aar. Det hændte sig i denne Tid, at
en af hans gamle Kammerater fra hans Krigstjeneste i Udlandet kom til
Kristiania, og der gik i Kirken, hvor han til sin store Forundring
gjenkjendte sin Ven i den Prest, der forrettede. I sin Forbauselse
raabte han da: „Chilian! Wer Teufel hat Dich auf denKantzel geführet?"
Chilian er en latiniseret Form for Kjeld.

Magister Kjeld var en stridbar Mand. I Kristiania kom han saaledes i
Strid med Magi-straten, fornemlig med Borgermester Lars Ruus, „som var
ham imod i de Anstalter, han vilde gjøre i Kirkesager". Denne endte dog
med, at Kjeld Stub fortrak, idet han i 1641 blev Sognepræst til
Ullensaker. I denne Stilling kom han ofte i Berøring med Hannibal
Sehested, der formodentlig paa sine Reiser efter Tidens Skik har pleiet
at tage ind paa Præstegaardene. „Den gode Herre", siger Kjeld Stubs
gamle Biograf, „beærede og denne sin Favorit og Mignon ofte med sit
Besøg paa Ullensaker, og det ofte uden noget Følge, som en Gang, da han
uforsigtig gik igjennem Gaardsporten, hvor to store Hunde stode, en paa
hver Side, hvilke nær havde forrasket, revet og bidt ham, hvis ikke
Folk i en Hast havde kommet at redde". Kjeld Stub stod sig i denne Tid
meget godt, idet han var en af Eierne i det nylig oprettede Jernverk
paa Eidsvold, som vistnok ikke var saa lidet fordelagtigt. Senere hen
gik det derimod tilbage med hans Formue, da han under Krigen havde
mange Udgifter, som han betalte af egne Midler, uden nogensinde at faa
Erstatning.

Yed Krigens Udbrud i 1643 var der i Norge Mangel paa dygtige Officerer
til den da netop opsatte Hær. Man maatte hente dem fra Udlandet og
tage, hvad der var, og saa fik da ogsaa Hannibal Sehested den Tanke, at
anvende den gjæve Prest paa Ullensaker. Under 19de September 1644 fik
Kjeld Stub isammen med Adelsmanden Gunde Lange Bestalling paa

at være „Land-Obrister i. Akershus Lehn", i hvilken Stilling de skulde
„have en fuldkommen Direktion og Inspektion med Landvagterne paa alle
Rigets Passer, saavidt Akershus Grænser mod Sverige vedkommer fra
Throndhjems Lehn til Baahus Lehn". Med andre Ord, de skulde være
Grænsevogtere paa hele den lange Strækning fra Røros til Svinesund.

Herr Kjeld udførte dette vanskelige Hverv paa en glimrende Maade; det
ansaaes for en stor Del for at skyldes ham, naar, det i Krigen lykkedes
at holde disse Dele af Norge frie for fiendtlige Indfald. Det
fortælles, at Svenskerne vare meget ivrige for at faa fat paa ham, og
at det, efter deres Trusler at dømme, neppe vilde være gaaet ham
synderlig godt, om han var falden i deres Hænder. Paa Vinger havde han
sin Hovedstation; men stadig færdedes han langs Grænsen, altid ledsaget
af tolv velbevæbnede Ryttere, som han underholdt paa sin egen
Bekostning.

Ved Fredsslutningen i 1645 traadte Kjeld Stub tilbage til Privatlivet.
Han døde 30te Marts 1662. I sine to Ægteskaber havde han flere Børn,
hvis Efterkommere fremdeles leve. En af Døtrene blev Moder til Hans og
Peder Colbjørnsen. Den ældste Søn, Nils Stub, døde i 1723 i en høi
Alder paa Fredrikshald; han var i sin Ungdom en fortrolig Ven af Peder
Griffenfeld. Den anden, Mathias, døde i Kristiania 1696, som
Justitssekretær ved Over-hofretten.Eilert Sundt*).

Eilert Sundt var kjendt af og med Folket, som kanske ingen anden
samtidig i Landet. Fra den usleste Husmands- eller Fiskerhytte til de
store Brugsgaarde strakte sig hans Undersøgelser gjennem en lang Række
afAar, og han var ligesaa godt kjendt med Fiskerne paa de yderste Skjær
og Holmer langs vor Vestkyst, som med Landsfolket inde i Fjord- og
Fjeldbygderne eller med Landstrygerne paa de store Hovedveje, med
Fattigdommens og Forbrydelsens Udskud i de store Byer eller med
Ejendomsbesidderne i de rige og brede Bygder. Det levende Folk var hans
Studiums Gjenstand, og ingen naturvidenskabelig Forsker har med større
Omhu, med kjærligere Interesse, med mere indtrængende Observationsevne
anstillet sine Iagttagelser og forfulgt sine Slutningsræk-ker, end
Ejlert Sundt, naar han paa sine Rejser i 20 Aar gjennem alle Landets
Bygder søgte at trænge tilbunds i Folkets Levesæt, Tænkemaade og
Forestillingskredse, i Almuens hele Stel og Vilkaar. Fra Begyndelsen af
vare som bekjendt hans Undersøgelser og Iagttagelser begrændsede til et
snevrere Omraade af de laveste Samfundsklassers Liv og Færden, til
Fante- eller Landstrygerfolket; men ligesom den Beretning, han var
forpligtet til at afgive til Justitsdepartementet om sin første i 1848
med offentlig Understøttelse foretagne Rejse, under hans Haand blev fra
en tør officiel Rapport til et med Varme og kunstnerisk Stil udformet
literært Arbejde, saaledes tog hans Iagttagelser i Aarenes Løb et altid
videre Omfang, og hans Arbejde omspændte tilslut Undersøgelser over
hele Almuens sociale Stilling i Samtid og Fortid.

Studiet af et Samfunds sociale Forhold er altid og overalt et meget
vanskeligt Arbejde, fordi tusinde vexlende Indflydelser kan gjøre sig
gjældende ligeoverfor Kjendsgjerningernes skarpe og sikre Iagttagelse
og de Slutninger, som deraf uddrages. Undersøgelsernes Materiale er
individuelt nuanceret paa de mangfoldigste Maader, og Undersøgelsen
selv kan let og forklarligt nok komme til at faa Farve eller i det
mindste et Farveskjær af den Personlighed, som anstiller
Iagttagelserne, sammenligner og kombinerer Kjendsgjerningerne, bedømmer

Forudsætningerne og Virkningerne og i Kraft af de Love, han derefter
udleder for Bevægelserne og Udviklingen i Folkets Liv, stiller Forslag
til praktiske Forholdsregler. Det var paa dette Punkt, at Kritiken
stillede sig med Tvivl eller Indvendinger overfor Eilert Sunds Arbejde.
Alle anerkjendte hans varme og nidkjære Fædrelandssind, hans dybe
Indsigter, hans Kombinationsevne og Skarpsindighed; men hans praktiske
Sans eller hans Evne til Begrænds-ning blev ikke altid vurderet lige
saa høit, hans subjektive Grebethed af, hvad han havde hørt, seet,
oplevet og undertiden forelsket sig i, spillede ofte paa en
forstyrrende Maade ind i hans Undersøgelsers Methode og kastede et
falskt Lys over Undersøgelsens Gjenstand.

Vi tro, at Kritiken i alt væsentligt har haft Ret i sine Bemærkninger
ved Sundts Forfatterskab og praktisk-literære Virksomhed; men ligesaa
vist er det, at Filanthroper, Statsmænd og Videnskabsdyrkere i
Fremtiden endnu mere end i hans Samtid ville vide at skatte det Store
og Blivende i hans utrættelige Arbeide; han naaede ikke — og det vilde
være et ubilligt Forlangende at vente det af en Enkeltmand,, som til og
med skulde bryde nye Veie paa et saa vidtstrakt og vanskeligt
Arbeidsfelt — at paavise med praktisk tilforladelig Sikkerhed alle
Pauperismens Forudsætninger, dens Forgreninger gjennem Samfundets Liv
og Midlerne derimod; men han har samlet et Materiale, der kaster Lys
til alle Sider af Folkets Kulturudvikling; ingen fremtidig Forsker vil
beklage sig over det brede og vidtløftige Schema, hvorefter
Oplysningerne ere indhentede, thi Savnet af det Slags Materiale til
Forstaaelse af mange tidligere Tilstande og den ofte spildte Møje, som
derfor Undersøgelser af denne Art kræver, naar det gjælder Belysning af
tidligere Tidsrum, vil netop i desto høiere Grad hos Videnskabens
Dyrkere eller Administrationens praktiske Mænd fremkalde
Erkjendtlighedens og Taknemmelighedens ærbødige Følelse for Eilert
Sundt og hans betydningsfulde Forarbeider

Og endnu en Fortjeneste til er Eilert Sundts uvisnelige Ære. Han ikke
blot samlede Kjendsgjerningerne, bearbeidede dem og søgte

*) Efter Aftenbladet Nr. 138 for 1875.at uddrage Resultater deraf, men
han har, som en Mand med Indsigt i disse Spørgsmaal ytrede paa
Storthinget i 1869, „med stor Iver forsøgt at vække Samfundets
Interesse for praktiske Forholdsregler. Han henvendte sig til Prester
og Fattigkommissioner, til private Folk, han bankede paa alle Døre og
søgte at vække Interesse for Sagen og at formaa Arbeidsklas-sen selv
som Arbeidsherren til at tage alvorlig fat paa det store Samfundsonde,
Pauperismen." Der gives intet europæisk Land, hvor man har noget
Sidestykke til en Virksomhed som Eilert Sundts; hans Verker om
Dødeligheden, om Giftermaal, om Ædrueligheden, om Brude-Skikkene, om
Renlighedsstellet, om Husfliden m. v. har nu i de sidste Aar i flere
Lande, som f. Ex. Danmark og Sverige, fundet Efterlignere; men disse
Forfattere ville vistnok selv være de første til at erkjende vor nu
bortgangne Landsmand som sit endnu uopnaaede Forbillede baade i
Methode, Indhold og Form. Særlig denne sidste Egenskab ved Sundts
literære Virksomhed fortjener at fremhæves i et Mindeord ved hans Grav.
Han maa regnes til en af vore bedste Folkeskribenter, og samtidigt kan
mange Afsnit af hans Skildringer af Almuens Liv og Kaar fremvises som
mønstergyldige Literaturprøver. Han havde sin egen Stil, den var varm,
bred, troskyldig, om man vil lidt barnslig og naivt affekteret, til
andre Tider kjærnefuld og stærkt realistisk. Man kunde kalde mange af
hans Natur- og Folkelivsbilleder Fotografier, hvis de ikke vare prægede
af et saa varmt Farveskjær af forelsket Beundring for Folkets Enfold,
dets historiske Traditioner og nedarvede Skikke eller af dyb Bekymring
for dets Udskejelser og Vanrøgt. Alt i alt har hans Virksomhed i Skrift
og Tale efterladt os Billedet af en Mand med Hoved og Hjerte, med
adskillige Feil, men med større Fortrin.

Eilert Lund Sundts ydre Livshistorie er snart fortalt. Han blev født i
Farsund den 8de August 1817, hvor hans Fader Lars Sundt da boede som
Skibsfører og senere blev ansat som Postexpeditør. Hans Moder hed Karen
Bing Dreyer. Han blev Student med bedste Karakter fra Stavanger lærde
Skole i 1835 og hørte til et Kuld Studenter, hvoraf mange senere har
taget en fremragende Plads i vort Samfundsliv, som Professorerne O. J.
Broch og Unger, Rector Hartvig Nissen, Statsraaderne Essen-drop og
Falsen, Digteren Sylvester Sivert-son m. fl. Efter anden Examen kastede
han sig over det theologiske Studium og tog i 1846 Embedsexamen med
Udmærkelse. Han var derpaa Lærer ved Nissens Skole fra dens Oprettelse
til Udgangen af 1850 og var derhos fra 1845 Hjælpelærer ved Kristiania
Tugthus I Aaret 1849—50 var han Universitetsstipendiat i Kirkehistorie,
men fratraadte denne Stilling, da han ved kongelig Resolution af 10de
December 1850 fik Understøttelse af Statskassen for at undersøge de
lavere Samfundsklassers Forhold, hvilken Bevilgning ved Beslutninger af
senere Storthing fortsattes og forøgedes, indtil Storthinget i 1868—69
negtede at gaa ind paa Regjeringens Forslag om at ansætte ham som
Kirkedepartementets Konsulent for Fattigvæsenets Anliggender og gav
Bevilgningen en Form og Præmisser, hvis Antydninger Sundt fulgte, idet
han kort efter søgte og erholdt Eidsvolds Sognekald. Som bekjendt var
han i en lang Række af Aar efter Ole Vigs Død dels Eneredaktør og
Medredaktør af Tidsskriftet „Folkevennen" samt Formand i
Folkeoplys-ningsselskabet. Hans efterladte Enke, en Datter af
Novelleforfatteren Mauritz Hansen, har ogsaa, men saavidt erindres
altid anonymt eller under Mærke, optraadt i Literaturen med mindre
novellistiske og lyriske Bidrag til Tidsskrifter og Kalendere.Adolf
Tidemand,

Man hører saa ofte, at Norge er et ungt Land. Det begynder dog nu at
komme lidt op i Aarene, som det kan mærkes deraf, at den ene efter den
anden af dets store Mand gaar bort. Den anden Generation af vore store
Malere begynder alt at tyndes, idet Tidemand har fulgt Dahl og Fearnley
i Graven. Medens disse, ligesom deres meget yngre Efterfølger, Hans
Gude, erhvervede sig sit Navn ved sine ypperlige Fremstillinger af vort
Fædrelands stolte Natur, var det Folkelivet og Historien, der havde
gjort Tidemand til en af det nittende Aarhundredes første Malere.

Ingen havde før forstaaet al den Poesi, der laa skjult i det norske
Folkeliv. Det var Tidemand forbeholdt at drage denne frem for at fæste
den paa Lærredet. Han havde Evnen til at forstaa Folket i dets daglige
Dont, i dets Højtidsstemning, i Kirken og ved Arbeidet, om Vinter og
Sommer, paa Bølgen og paa Fjeldet, — overalt greb han det Ejendommelige
og forstod at fremstille det i den reneste poetiske Belysning. For den
flygtige Betragtning kan dette vort Folks Liv ofte synes ensformigt og
tungt, og det er det tildels ogsaa; men der gaar dog overalt igjennem
det hele en højere Løftning, som ofte kun med Møje lader sig gribe, men
til andre Tider træder saa meget stærkere frem. For denne besad
Tidemand det aabne Blik, der var den nødvendige Betingelse for at kunne
fremstille Folkelivets inderste Dyb. Han havde Gaven til at oplade for
andre de Skatte, som havde ligget skjult fra Arilds Tid af og ventet
paa, at den skulde komme, der var udkaaret til at bringe dem frem for
Dagens Lys.

Han opsøgte Bonden i hans Hjem, og hvad han der saa, det ligger nu
aabent for den hele Verden. Vi kunne se de unge Børn legende paa
Sæteren i den varme Sommersols Skin, følge Familien gjennem dens Liv
fra Vuggen til Graven, dele deres Sorger og Glæder, se Fiskerne kjæmpe
mod det fraadende Hav, glide henover Hardangerfjordens spejlblanke
Flade med det muntre Bryllupsfølge, vugge os om Natten i Skinnet fra
Lystringen, ride ved Brudens Side gjennem Skoven frem mod den venlige
Stavekirke, sidde paa Staburet og lytte til Bedstemoderens Fortælling
om den Gang, da hun var ung og bar sin straalende Brudekrone, — kort
sagt, der er ingen Side af den norske Almues Liv, hvorfor ikke Tidemand
har havt

et aabent Øje, og som ikke i ham har fundet en aandfuld Fremstiller. I
intet af sine Malerier har han dog godtgjort denne sin Evne paa en mere
slaaende Maade end i det uovertræffelige, hvori han tolkede vort Folks
religiøse Følelser og Stemninger, —i „Haugianerne." Men naar han
saaledes har forstaaet det norske Folk, saa vil det ogsaa vise sig, at
dette har forstaaet ham. Efterretningen om hans pludselige Død var et
sandt Sorgens Budskab for Norge, som nu trofast gjemmer Mindet om sin
store Søn. Hans Støv hviler nu i Fædrelandets Jordbund, paa den venlige
Kirkegaard i det gamle Oslo, hvor Elven gaar lunt inde under de
skyggefulde Træer forbi det gamle Franciskanerkloster. Adolf Tidemand
har fundet sit sidste Hvilested paa en klassisk Jord; det varer vel
heller ikke længe, forinden dette betegnes af et værdigt Mindesmærke.

Adolf Tidemand var født i Mandal 14 August 1814, — samme Dag den
bekjendte Konvention afsluttedes paa Moss. I 1832 kom han til Akademiet
i Kjøbenhavn, hvorfra han efter fem Aars Ophold drog til Düsseldorf for
i det derværende højtanseede Akademi at fortsætte sin Uddannelse for
det Kald, der dæmrede inden i ham, og udvikle den Begavelse, der endnu
i nogen Tid havde vanskeligt for at komme til Gjennembrud. Først i 1841
lykkedes det ham at finde den rette Form, hvori han kunde lade denne
virke. Det var hans historiske Maleri „Gustav Vasa, talende til de i
Mora forsamlede Dalekarle", som først paa det mest Uimodsigelige
godtgjorde hans store Talent. Efterat dette var fuldført om Vaaren
1841, drog han med sin Broder, den som Kritiker bekjendte Emil Tidemand
(† 1865), til München og Rom og kom saa om Høsten 1842 til Norge.

Indtil denne Tid havde Tidemand blot seet meget lidet af sit Fødeland
og kjendte egentlig kun de alt andet end storartede Omgivelser af den
By, hvori han var født. Han havde imidlertid en brændende Lyst til at
lære Norge at kjende, og denne fik han tilfredsstillet paa en
Studierejse om Sommeren 1843. Der fandt han sin Opgave i Kunsten, som
han strax fattede og løste. Det var samtidig, at den norske Poesi og
Musik havde begyndt at slaa ind i sin nationale Retning, og medens
Asbjørnsen og Moe fandt vore Eventyr frem af deres Gjemmer, malede
Tidemand de første af de Billeder, som snart skulde vise Europa den
rige Poesi, somskjulte sig bag vore nøgne Fjelde. Hans første Besøg
fulgtes af flere, og fra hvert af disse bragte han stadig nye Indtryk
med sig, der blev til nye, herlige Billeder. I Vinteren 1848 —49, da de
politiske Forholde gjorde Livet i Tyskland alt andet end behageligt for
de norske Kunstnere, som havde slaaet sig ned der, kom Tidemand med
sine Studiebrødre hjem til Norge, og der udviklede sig da for en Tid et
rigt Kunstnerliv i Kristiania. I denne Vinter gaves der bl. en Bække af
Tableauer paa Theatret, hvori Tidemands og Gudes Billeder fremstilledes
under de store Kunstneres eget Tilsyn.

Tidemands Billeder ere spredte over det hele Europa, og flere af de
mest bekjendte endog i to eller tre Gjentagelser. Mange af de største
Gallerier regne hans Verker mellem sine Perler, der betales me.d de
højste Priser. Hans sidste Maleri var det, som han udførte i sammen med
Morten Müller, „Sinklars Landgang i Romsdalen"; da Døden bortrykkede
ham om Morgenen 25 August 1875, havde lian netop begyndt paa det store
Billede, der skulde fremstille Kristian IVs Anlæg af Kristiania og var
bestilt af Kong Oskar II for at pryde Hovedstadens nye
Festivitetslokale, naar dette en Gang kommer istand. Et Par Gange har
Tidemand ogsaa med sandt Mesterskab malet religiøse Emner;
Trefoldighedskirken i Kristiania og Bra-gemæs Kirke i Drammen have fra
hans Haand faaet sine smukke Altertavler. Men hans Hovedemner var og
blev dog altid det norske Folkeliv. Dette er gjengivet i Malerier, som
„Brudefærden i Hardanger" (malet i Forening med

Hans Gude), „Haugianerne", „Katechisationen", „Natten paa Fjorden", „En
Ligfærd tilvands", „Fiskere i Havsnød", den store Cyklus, „Bondeliv",
der smykker Spisesalen paa Oskarshal, „Eventyrfortællersken",
„Husandagt", „Denførste Undervisning", „Gudstjeneste i en Landskirke",
„Søndagskveld i en hardangersk Røgstue". „Sæterrejsen", „Liv paa
Sæteren", „Sildefiske paa Bergenskysten", Bjørnejægerens Hjemkomst",
„Slagsmaal i et Bondebryllup", „Et norsk Gravøl", „Den Forældreløse",
„Gutterne fra Mora", „Bedstemoders Brudekrone", „Brude-pyntning paa
Staburet", „Brudetog gjennem Skoven", „Fanatikerne" og mange flere.

Kun de færreste kunne eje eller stadig have Anledning til at se
saadanne Malerier — uden forsaavidt de findes i offentlige Gallerier.
Men de ere udbredte i mange lithografiske Gjengivelser og ere gjennem
disse forlængst blevne kjære for det hele Folk. De have lært os at
forstaa os selv, og derfor staa vi i en lige saa stor Taknemlighed til
Tidemand som til de andre fremragende Mænd, der til samme-Tid liave
tolket vort nationale Liv for os selv og for andre. Selv bortseet fra
Tidemands høje Rang som Kunstner har hans Virksomhed havt en national
Betydning, der var stor nok til at give ham Ret til at nævnes i første
Klasse mellem alle Tiders norske Mænd. Saa meget større bliver denne,
naar han tillige var en Mand, paa hvem hele Europas Øjne hvilede som en
af den nyere Tids mest originale og mest storslagne Kunstnere.Peder
Wessel Tordenskjold.

Med det her følgende Billede af Peder Tordenskjold, Norges, og man kan
vel ogsaa tilføie Danmarks berømteste og ypperste Søhelt, er det ei vor
Hensigt at levere nogen udførlig Levnetsbeskrivelse. Vi ville alene
anføre enkelte uundværlige biographiske Hoved-Data, og antyde de
Familieforhold og øvrige Omstændigheder, der kunne vindicere ham for
Norge som en af dets ægteste Sønner, og opfriske Erindringen om, at han
ei alene af Æt, men og i sin hele Fremtræden var og blev Nordmand til
Liv og Sjæl.

Ætten Wessel skal oprindelig være kom. men fra Holland, og finde vi
Familien allerede boende i Bergen i det 17de Aarhundredes første
Halvdel. Den første af Ætten, som nævnes, var Henrik Jansen Wessel
bosat i Bergen 1646, og gift med en Kone, ligesom han selv af hollandsk
Herkomst, Her-michen Jansdatter Stork. Han skal have havt tolv Sønner,
af hvilke i det mindste to, Abraham og Isak, vare Handelsmænd i Bergen;
en tredie, Jan Wessel, født i Bergen 1646, foer en Tidlang til Søs, men
nedsatte sig siden som Kjøbmand i Throndhjem, hvor han ved 1671 ægtede
Maren Schøller, eneste Datter af den anseede Handelsmand Christoffer
Eilersen Schøller, af dansk Herkomst. Jan Wessel var en formuende Mand,
der eiede flere Skibe og betydeligt Jordegods; han udnævntes i 1693 til
Raadmand, og døde om Sommeren 1716. Hans Hustru levede lige til 1742.
De havde ikke færre end 12 Sønner og 6 Døtre. Den 10de af Sønnerne var
Peder Wessel, født i Throndhjem den 28de Oktober 1691. Hvorledes han
som Dreng ved sine Uglspil-streger gjorde sine Forældre, hvis
gammeldags Ærbarhed ei var istand til derigjennem at øine Glimt af hvad
der siden netop grundlagde hans Storhed, mange Sorger; hvorledes han
blev sat i Skrædder-, siden i Barber-Lære, og endelig under Kong
Frederik den 4des Besøg i Throndhjem 1704 saa sit Snit til at komme med
det kongelige Følge til Kjøbenhavn, er bekjendt nok. I Kjøbenhavn tog
den kgl. Confessionarius, Slotspræst Peder Jespersen, selv en Thrønder,
sig af sit Byesbarn, og optog ham i sit Hus, dog kun som Tjener; men da
Wessel havde mest Lyst til Søen, fik han ham efter et Aars Tid antagen
som Navigations-Lærling paa Holmen. Da Wessel paa to lange Reiser, en
til Vestindien, og en anden til Ostindien, havde vist sig som en dygtig
og uforsagt Sømand, blev han i sit 18de Aar indskreven som virkelig
Søkadet, og

gjorde som saadan endnu en Reise til Ostindien. Paa Tilbageveien løb
Skibet ind til Bergen, da Krigen allerede var udbrudt med Sverige.
Dette var for Wessel en velkommen Anledning til at begynde sin
Kriger-Bane. Paa Ostindiefareren var intet mere at gjøre. Han reiste,
sandsynligvis med Understøttelse af sine formuende Slægtninge i Bergen,
over Land til Christiania, for at opsøge Baron Løwendahl, som dengang
var kommanderende General i Norge, og anholdt hos ham om at maatte faa
Kommandoen over en liden saakaldet Snav, Ormen, for at krydse paa de
svenske Kyster. Den tyveaarige Ynglings ædle Træk, raske,
sømandsmæssige Fremtræden og kjække, tillidsfulde Væsen maa have
behaget Løwendahl. der selv var en dygtig, tapper Kriger. Wessel fik
Ormen at kommandere, og aflagde saadanne Prøver paa sin Kjækhed og
Snarraa-dighed, at Løwendahl ret af Hjertet fik ham kjær, og siden den
Tid viste ham uindskrænket Tillid og Hengivenhed. To Aar efter (1712)
betroede han den 21-aarige imidlertid til Lieutenant udnævnte Wessel
Kommandoen over Fregatten (eller efter den nu brugelige Udtryksmaade
Corvetten) „Løwendahls Galei" paa 18 Kanoner, som han selv havde ladet
bygge i Langesund. Og nu var Wessels Bane brudt. Han behøvede ikke
længer nogen Protektion, men arbeidede sig frem ved egne Anstrængelser
og en ikke ringe Grad af Lykke.

Vi ville her ikke Skridt for Skridt følge Wessel paa hans raske
Hædersbane. Haus virksomme Deltagelse i Slaget paa Kolberger-heide
1715, hvor han tog den svenske General-Admiral, Wachtmeister, til
Fange, og vandt sig selv sin nye, smukke Fregat, ,,Hvide Ørnen"; hans
Heltekamp i Dynekilen, 8de Juli 1716, hvorved Karl den 12te nødsagedes
til at ophæve Beleiringen af Frederikssten, og forlade Norge, og
Erobringen af Marstrand og Fæstningen Karlssten, 26de Juli 1719, danne
de egentlige Glandspunkter i hans Liv, hvorved han ei alene lagde
Kjækhed, men ogsaa modent Overlæg og Klogskab for Dagen, Men foruden
disse Hovedbedrifter gik der neppe noget Aar hen under den hele Krig,
hvori han ikke ved en eller anden djerv og dristig Daad eller klogt
udført Plan dyngede Berømmelse paa Berømmelse, og gjorde sit Navn
anseet baade hos Landsmænd og Fiender. Den største Del af denne Tid
finde vi ham i de norske Farvande, værgende sit Fædreland, og
udbredende Forfærdelse paa de svenske Kyster, hvor Mødre og Ammer, som
bekjendt,endog brugte bans Navn til at skræmme uregjerlige Børn. Og
under al denne Krigsfærd er han tillige en galant Cavalier og gjæstfri
Vært. „I Christiania og deromkring", siger hans Biograf Rothe, „havde
man (1714) ingen anselige Lystigheder og da brugelige smukke Julestuer,
med mindre man jo saa Capitain-lieutenant Wessel buden til samme, og
var endda sligt blevet forglemt, turde han nok paa en artig Maade byde
sig selv, eller og komme ubuden". Men han var visselig en kjær Gjæst
overalt; thi ombord paa hans Skib var der alskens Gammen, og selv efter
hin fortvivlede Affære i Juli 1714 med en overlegen svensk Fregat, hvor
Kampen maatte ophøre, fordi man paa begge Sider manglede Krudt, skiltes
Skibene fra hinanden, idet Wessel og den svenske Capitain drak
hinandens Skaal under Hurraraab og Pokalernes Klang. Dette, som saa
mange andre Træk af Tordenskjolds Liv, vidner om den ofte indtil
Excentricitet gaaende Humor, der var ham egen, og som næsten paa samme
Maade aabenbarede sig hos hans yngre Frænde, Digteren Johan Herman
Wessel. Den forvoldte og, at han begik, hvad man strengt taget maatte
kalde mange Uregelmæssigheder i Tjenesten, og ofte tilsidesatte
Subordinationens strenge Bud, saa at han voldte sine nærmeste Foresatte
og det pedantiske Admiralitet lige saa mange Uleiligheder, som lian i
Drenge-Aarene havde voldt sine Forældre. Men de mere Klartseende
skjøn-nede haas sande Værd, og blandt dem var Kong Frederik den 4de
selv, hvis Yndling Tordenskjold, trods alle Klager og Bagvad-skelser,
stedse vedblev at være. Kong Frederiks Svar paa en saadan ellers
betænkelig Yttring, angaaende Tordenskjolds altfor store Dristighed, er
her betegnende nok: „Han er jo dog", sagde han, „den eneste, som
bestiller noget; thi hvad bestille vel alle I andre?" Misundelsens
Stemme maatte forstumme.

Tordenskjolds Bane var ligesaa kort, som glimrende. Allerede 14de
Oktober 1712 blev han Capitain-Lieutnant. I December 1714 blev han
Capitain, og 18de Juli 1716, strax efter Dynekile-Slaget, steg han lige
til Commandeur, efter at han 24de Februar samme Aar var bleven ophøiet
i Adelstanden under Navnet Tordenskjold. Efter Indtagelsen af
Karls-sten, blev han ophøiet til Viceadmiral den 17de August 1719, og
fik Kongens med Brillanter besatte Brystbillede at bære.

Tordenskjolds sørgelige Endeligt den 20de November 1720, ved en Duel
med Eventyreren,

den forhenværende svenske Oberst Stahl, indtraf forsaavidt heldigt for
ham og hans Hæder, som han bortrykkedes i sin fulde Glands, og han i
den lange Fredstid, der nu var indtraadt, neppe vilde have været paa
sin rette Hylde, men vorde tilsidesat og forglemt. Aarsagen til Duellen
var den Varme, hvormed han gjorde sine Venners Sag til sin egen, og den
djerve Aabenhjertighed, hvormed han talte Retfærdighedens og
Ærlighedens Sag, uden Hensyn til, om han derved stødte an mod det
høiere Selskabslivs Former. Han var her, ligesom overalt i sin
Fremtræden, den „norske Gut", som han selv kaldte sig. Hans Væsen var
altid raskt, aabenhjertigt, troskyldigt; han var heftig og ilsindet,
men snart god igjen; han var Undergivnes og Foresattes Yndling; lians
hele Fremtræden er bleven en traditionel Typus for den danske og norske
Søol'ficers-Stand. Hans smukke og ædle Træk sees bedre af vort Billede,
end nogen Beskrivelse formaaer at skildre dem. Af Vext var han lav,
bredskuldret og undersætsig; han havde store Legemskræfter og et
sikkert Øie, saa at han med sin Pistolkugle kunde pudse et brændende
Lys, uden ixt slukke det.

Tordenskjolds Lig hviler, som Adelers, i Holmens Kirke i Kjøbenhavn.

Tordenskjold var ikke gift; men hans Æt blomstrer endnu i Sidegrene her
i Landet. Digteren Johan Herman Wessel var hans Broder? Sønnesøn. En
Søstersøn af Digteren var igjen afdøde Sorenskriver Jonas Wessel, der
antog Moderens Familienavn, og har efterladt to Sønner og to Døtre,
tilligemed talrige Børnebørn. En anden Broders Søn var Major Joakim
Wessel, hvis Datter ægtede den lærde og fortjente Justitiarius J. Chr.
Berg, og en tredie Broders Søn, Johan Christoffer Wessel, født 1727,
blev Dragoncapitain. og 1761 optagen i Adelstanden under Farbroderens
Navn, Tordenskjold, og med det samme Vaaben. Han døde som
Krigskommissær i Christianssund 1793, og efterlod flere Sønner,
hvoriblandt den ældste. Johan Henrik, erhvervede en betydelig Formue i
Ostindien, og skjænkede før sin Død 1820 den største Del deraf til Byen
Holmestrand: det bekjendte tordenskjoldske Legat, ved hvilket den
„tordenskjoldske Borgerskole" i Holmestrand er oprettet. Den yngste af
Sønnerne døde i Christianssund 1828. Med ham uddøde Navnet
Tordenskjold; men det vil stedse leve i en beundrende Efterslægts
Minde.

(P. A. Munch).Christian Braunmann Tullin.

Under Foreningen med Danmark savnede Norge inden sine egne Enemærker
saavel et aandeligt, som et politisk Midtpunkt. Hvilken Betydning denne
Mangel maatte have i flere Henseender, er det overflødigt at udvikle.
Imidlertid stillede Forholdene sig i den anden Halvdel af det attende
Aarhundrede saaledes, at Kristiania paa en Maade udfyldte den Plads som
en Hovedstad bør have i et Lands Udvikling. Byen var ialfald
Midtpunktet for Landets sydøstlige Del, — og efterhaanden begyndte der
ogsaa at trænge sig ind en mere almindelig Bevidsthed om, at den
ialfald knnde blive noget lignende for det hele Land. Ligesom denne Tid
var en for det norske Folk i sin Almindelighed meget betydningsfuld,
var den det ogsaa i en ganske særlig Grad for Kristiania, som denpang
udviklede sig til at blive, livad det i 1814 blev, da Byen ophøiedes
til Hovedstad i et selvstændigt Kongerige Der trivedes et vist
aandeligt Liv i den lille By, og i de mere velstaaende Kredse udvikles
en vis Interesse for alt højere.

Den bedste literære Repræsentant for denne Periode af Kristiania
Historie, var utvivlsomt Christian Braunmann Tullin, der var født i
Kristiania Gte September 1728. Hans Fader var en af Byens mindre
Kjøbmænd der skrev sig fra en Gaard, Tullien i Ringebo og hed Gudbrand
Hansen; Moderen lied Ragnhild Olsdatter Deli og liar altsaa ligeledes
været af oplandsk Bondeæt. De boede i et Hus paa den østre Side af
Kongens Gade, paa Hjørnet mod den gamle Østre Gade, ligeoverfor Byens
gamle Yagt. Efter livad der berettes, skulle de have været jævne og
kristeligsindede Folk, der ikke vilde indtage nogen anden Stilling i
Livet end den der med Rette tilkom dem. Sønnen antog først efter at
være bleven Student sit senere brugte Navn Tullin, efter Faderens
Hjemsted. Han skal oprindelig ikke have været bestemt for
Studeringerne; men da For-ældrene, der levede under gode Vilkaar, vare
gjorte opmærksomme jiaa, at han besad ualmindelige Evner, blev der heri
foretaget en Forandring. I 1745 blev han med ni andre Elever dimitteret
fra Kristiania Skole og blev Student ved Kjøbenhavns Universitet, hvor
han allerede det følgende Aar kunde tage theologisk Embedsexamen med
bedste Karakter og vendte derpaa tilbage til Kristiania, hvor han for
stedse bosatte sig.

Paa den gejstlige Embedsbane kom Tallin ikke til at søge Befordring,
uagtet dette var hans oprindelige Hensigt, og uagtet han i dette Øjemed
endog i Begyndelsen af sit Ophold i Hjemstaden øvede sig i at prædike,
som det synes med stort Bifald. Hans Sygelighed — fornemlig
Brystsvaghed — tvang ham snart til at opgive alle Tanker paa at ofre
sig for den prestelige Virksomhed. I det Sted begyndte han at tage fat
paa det retsvidenskabelige Studium, hvori lian dog ikke tog nogen
Examen. Derimod ofrede han sig snart for det praktiske Liv. Efter sin
Fader, der allerede var død, forinden han blev Student, havde han arvet
en mindre Kapital, hvorhos han formodentlig har havt gode Forbindelser
inden sin Fødebys Handelsverden, der kunde lette ham denne nye
Stilling.

Tullin overtog i et af de følgende Aar de ved en Fos i Lysakerelven,
nær dennes Udløb i Kristianiafjorden beliggende Fabriker for
Forarbeidelse af Spiger, Stivelse og Pudder, af hvilke Stedet til den
sidste Tid har baaret Navn af Spigerverket. I 1759 blev han af det
akerliusiske Toldsocietet udvalgt til Toldinspektør, fik 1760
Udnævnelse til Viceraadmand og blev 1763 virkelig Raadmand. I det
følgende Aar forpagtede han med James Collett o. fl. Tolden og
Konsumtionen i Akershus Stift og blev 1765 Tolddirektør, men afgik
allerede samme Aar ved Døden, i en Alder af ikke mere end 37 Aar. Han
var da gift siden 1759 med en Prestedatter fra Langeland ved Navn Mette
Krukow, med hvem han havde nogle Børn. En af disse var den i 1830 som
titulær Hofintendant afdøde Claus Tullin.

Sine Fritimer ofrede Tullin til at sysle med literære og æsthetiske
Arbejder. Ilan betragtede sig maaske selv nærmest som Dilettant, og
lians Digte ere kun fremkaldte ved bestemte Anledninger inden lians
Omgangs-kredt i den By, hvor han levede. Men de trængte snart udover
denne og skabte i en kort Tid sin Digter et meget stort Navn og megen
Hyldest. Deres indre Værd vari Virkeligheden heller ikke lidet, uagtet
det paa den anden Side ikke tør nægtes, at Samtiden maaske satte dem
vel højt. Deri tør maaske ogsaa Grunden søges til, at hans Ry snart
trængtes tilside for andre Digtere inden Fælleslitera-turen, fremfor
alle for den danske Ewald.

Det Digt, som fremfor noget andet harskabt Tullins Navn som Digter, er
Majdagen", der er skrevet i Anledning af Morten Leuchs Bryllup med
Matliæa Collett. Inspirationer til dette Digt skal Tullin have modtaget
under en Vandring paa den Fjeldhøjde, der hæver sig bråt op i Nordost
for Bogstad, Brudgommens Fædrenegaard, og hvorpaa Frog-nersæteren og
Tryvandshøjden ligge, disse nu for alle Kristianiensere velbekjendte
Punkter. Da dette Digt blev almindelig bekjendt, vakte det en stor
Opsigt, ikke alene i Kristiania og Kjøbenhavn, men langt udover det
dansk-norske Monarkis Grænser. Det blev oversat paa Tydsk og Fransk, og
clen berømte Lessing erklærede, at Tysklands Literatur maaske aldrig
havde ejet et saa fortræffeligt Bryllupsdigt. Digtet blev ogsaa oversat
paa Islandsk. I 1764 besøgte Tullin Kjøbenhavn, hvor lian ikke havde
været siden sin Embedsexamen. Det var Forretninger, som førte ham did;
men dette forhindrede ikke, at den literære Verden i Danmarks Hovedstad
bragte den norske Digter sin Hyldest i rigt Maal. Jakob Baden siger
herom, at „der var mgen Mand af Stand eller Lærdom, som jo opvartede
ham i hans Herberge." Tullin var for et Øjeblik den mest fejrede Digter
i de to Riger.

Ligesom „Majdagen" var fremkaldt ved det personlige Forhold, hvori
Tullin stod til sin Omgangskreds i Kristiania, gjælder dette ogsaa
mange af hans øvrige mindre Digte Skjønt sygelig, deltog han nemlig
meget i det glade Selskabsliv i sin Fødeby, — rigtignok ofte mere mod
end med sin egen Vilje. Ilan var

endog et Middelpunkt i Kristianias dannede Kredse, der modtage en
Afglands af hans voxende Berømmelse. Maaske har dette Selskabsliv ikke
bidraget lidet til at svække hans allerede forud medtagne Helbred,
ligesom det neppe heller stemte med hans egen Lyst.

Hvad Tullin har skrovet, blev efter hans Død udgivet i hele tre Bind;
men der er dog af denne temmelig store Masse ikke Meget, som har
blivende Værd eller nu er kjendt af Andre end Literaturhistorikere. Det
andet og tredie af disse Bind indeholder hans „Afbrudte Tanker om
adskillige Materier i alfabetisk Orden," etjBrev „om de saakal-dede
underjordiske Væseners Mulighed" og et „om, hvorvidt Dans baade kan
være tjenlig og uskyldig", — en „Tale, holden paa det store Verdens
Auditorium for Mandkjønnet og tilskroven et par Brudefolk," samt en
Oversættelse, „E vander og Alcimna, et Hyrde-stykke." 1 første Bind
findes „Majdagen" og alle de forskjellige Leilighedsdigte, der bl. a.
levere mange gode Bidrag til Kiendskaben om Familieforhold o. s. v. i
Kristiania paa Digterens Tid, endvidere „Et Indlæg om Fornuftens Ret
fra Kvindekjønnet" m. m. Endvidere findes Tullins Prisskrifter „om
Skabningens Yp p er lign e d i Henseende til de skabte Tings Orden og
Sammenhæng" og „om Søfartens Oprindelse og Virksomhed", to Læredigte,
der en Gang bleve skattede, men nu ere halv forglemte.

MARTIN VA 11Martin Vahl.

Uagtet Botaniken i vort Fædreland ikke har fundet mange Dyrkere har den
dog mellem disse været saa heldig at tælle et Par Størrelser af høj
Rang. Den norske Botaniker, som i forrige Aarhundrede blev den mest
bekjendte, var Martin Yahl, født i Bergen 10de Oktober 1749 og død i
Kjøbenhavn 24de December 1804.

Efter at have gjennemgaaet Bergens Latinskole og være bleven Student
ved Kjøbenhavns Universitet 1766, var Martin Vahl i et Aar fraværende
fra Fædrelandet, men vendte i 1767 atter tilbage til Bergen, hvor hans
Fader, der var Kjøbmand, lod ham følge sin Tilbøjelighed, dog under
Forudsætning af, at han som Brødstudium skulde vælge Medicinen. I to
Aar kunde nu Vahl følge sin Lyst. Han opholdt sig i disse dels hos sin
Fader i Bergen, dels hos den lærde Naturforsker, Hans Strøm paa
Søndmøre, dels i Graven i Hardanger, hvor hans Ven, Topografen Markus
Schnabels Fader den Gang var Sogneprest. Under disse Besøg blev han
fortrolig med sit Fædrelands Flora, og navnlig kan det formodes, at han
hos Strøm har fundet baade Vejledning og Opmuntring til at fortsætte de
Studier, for hvilke hans Begavelse var særlig anlagt.

I 1769 rejste Vahl til Upsala for der under Vejledning af selve den
store Linné at studere sin Videnskab og blev i denne By i fem Aar. I
1774 kom han paa Ny til Kjøbenhavn, hvor han efter Faderens Bestemmelse
skulde studere Medicin. Men dermed gik det smaat, da Vahl udelukkende
kastede sig over sin kjære Botanik, og navnlig fandt et rigt Felt i den
botaniske Have, med hvis Vedligeholdelse han bistod den der ansatte
Gartner. Navnlig var han denne til stor Hjælp, da hele Haven skulde
anlægges paa nyt ved Slottet Charlottenberg. I 1779 fik han en fast
Stilling ved Haven, idet han da udnævntes til Lektor ved denne.

Vahl havde hidtil ikke været udenfor Skandinavien. I 1783 tiltraadte
han endelig en længere Udenlandsrejse, der gik til Holland, Frankrige,
Spanien, Nordafrika, Italien, Schweiz og England. Paa denne stiftede
han Bekjendtskab med Tidens første Botanikere i alle de nævnte Lande.
Ligesom han selv havde Fordel af disse for sine Studier, blev han ogsaa
fra deres Side Gjenstand for megen Opmærksomhed og blev overalt
særdeles afholdt.

Ved sin Tilbagekomst til Danmark i 1785 fik han Titel af Professor og
blev overdraget Udgivelsen af det store Verk, Flora Danica, der efter
Planen ogsaa skulde indbefatte de norske Planter. I det Øiemed begav
han sig strax til Fædrelandet, som han berejste lige til Finmarkens
Grænse mod Rusland. I 1789 blev han ansat som første Lærer ved det da
oprettede naturhistoriske Selskab.

Kort efter udgav han sit bekjendte Verk, Symbolæ botanicæ (3 Dele in
folio, 1790— 99), hvortil han navulig havde gjort rige Samlinger paa
sine Rejser i Syden. I 1799 og 1800 foretog han en ny Rejse til
Frankrige og Holland, hvor han i den lærde Verden overalt fandt en
udmærket Modtagelse. Af det franske Direktorium modtog han som Gave det
sjeldne Verk, Plantes du Roi, der allerede havde været ham tiltænkt i
Kongedømmets Tid. Ved sin Tilbagekomst til Kjøbenhavn blev han ansat
som Professor i Botanik ved den botaniske Ilave.

De følgende Aar indtil lians Død i 1804 vare væsentlig viede til
Ordningen ogBearbeidel-sen af hans store Samlinger for derpaa at støtte
og videre udvikle det Linnéske System. Frugterne deraf ere nedlagte i
hans Yerk, Enume-ratio plantarum, der tildels er trykt efter hans Død.
Foruden de her opregnede Verker har han ogsaa leveret en Mængde større
og mindre naturvidenskabelige Afhandlinger, samt 6 Hefter af den store
Flora, 3 Dele Eclogæ Americanæ og 3 Decades iconum. Vahl havde fra sine
vidtløftige Rejser hjembragt en Mængde Samlinger, der omfattede Planter
fra Nordafrika til Vardøhus og besad ved Siden deraf et rigt og komplet
botanisk Bibliothek. Hans Læsning var overordentlig, og hvad han en
Gang havde tilegnet sig, bevaredes for bestandig af hans mærkelige
Hukommelse. Med stor Velvilje stillede han ogsaa sit Bibliothek, sine
Samlinger og sin Viden til Raadighed for dem, der søgte hans Hjælp, og
det ikke alene i hans særlige Fag, men ogsaa udenfor dette, i de øvrige
Grene af Naturvidenskaberne, hvori Vahl var vel hjemme, og tildels
endog har leveret værdifulde Afhandlinger. Elskværdighed var et
fremtrædende Træk i hans Karakter; Blomsternes Ven var ogsaa
Menneskernes Ven, og derfor vakte hans for tidlige Død en almindelig
Sorg, der fandt et smukt Udtryk i Øhlenschlægers Mindedigt over Martin
Vahl.Vahl var utvivlsomt næst Linné den største Botaniker som det
skandinaviske Norden har frembragt, og selv imellem alle Landes
Botanikere i forrige Aarhundrede indtager han en af de første Pladse.
Allerede hans Samtid erkjendte dette, og i levende Live hædredes han
overalt uden Misundelse som en Pryd for den Videnskab, hvis Studium han
i en høj Grad havde fremmet. Man er i vor Tid ofte, selv paa

urette Sted, tilbøielig til at anvende Udtrykket europæisk Størrelse.
Ved Vahl er dette i Sandhed paa sin Plads. Thi han var det; hans Navn
var kjendt, agtet og æret overalt, hvor Botaniken fandt Dyrkere, og
derfor kan det Land, som havde frembragt ham, og hvis Flora ved ham fik
den første videnskabelige Bearbejdelse, med Rette pege hen paa ham, som
en af sine første Sønner.Grey Johan Caspar Herman Wedel Jarlsberg.

Slægten Wedel er i Nordtydskland meget udbredt og derhos af en
betydelig Ælde. I Trediveaarskrigen var en af dens Medlemmer, Georg
Ernst v. Wedel traadt i svensk Krigstjeneste, medens hans to Sønner
indvandrede til Danmark og Norge, hvor den ene af dem, Gustav Vilhelm
blev ophøiet til Lehnsgreve og fik Jarlsberg som Grevskab. Fra hans
ældste Søn, Georg Ernst, nedstammer igjen de norske Grever Wedel
Jarlsberg, medens den yngre, Erhard, vendte tilbage til Tydskland og
blev Stamfader for de østfrisiske Grever Wedel— Evenburg—Gødenz, der nu
ere arvelige Medlemmer af det preussiske Herrehus. En Sønnesøns
Sønnesøn af Grev Gustav Vilhelm var Grev Anton Frederik Wedel
Jarlsderg, der i en Række af Aar var dansk-norsk Gesandt i London,
Neapel, Haag og tilsidst i Wien. hvor han døde i 1811. Han havde i sine
to Ægteskaber (med Catharina von Storm, en Datter af Stiftamtmand v.
Storm i Christiania († 1802), og med Comtesse Minna v. Luckner (†
1873), en Sønnedatter af den under den franske Revolution henrettede
Marschal Luckner) mange Børn, af hvilke Johan Caspar Herman var den
anden Søn af første Ægteskab (f. i Montpellier 21de Septbr. 1779). Ved
sin ældre Broder, Kristians Død i Colmar 1792 blev han Arving til
Grevskabet Jarlsberg, som han ogsaa senere overtog efter Faderens Død.

Forholdet mellem Grev Anton Frederik Wedel og hans første Gemalinde var
længe overordentlig godt, og deres Børn, mellem hvilke Herman tidlig
udmærkede sig ved en udviklet Forstand, henlevede sin Ungdom i et
lykkeligt Hjem. Heri indtraf der imidlertid en pludselig Forandring, da
den franske Revolution udbrød, idet Grevinden med Varme sluttede sig
til de Ideer, som prædikedes af dennes første Bærere, medens hendes
Mands politiske Opfatning mest bragte ham til at fæste sig ved
Revolutionens Ud-skeielser og ubetinget fordømme den hele Bevægelse.
Denne Meningsforskjel blev senere stadig forøget og endte med et
voldsomt Brud mellem de tvende Ægtefæller, for hvilket man hidtil i de
vel detaljerede Beretninger, der have seet Lyset om disse private
Forhold, udelukkende har givet Greven Skylden og aldeles overseet, at
en Del af denne ogsaa maatte ligge paa den anden Side.

Børnene toge under denne Strid Moderens Parti, og navnlig skal Herman i
sin Ungdom have hyldet Anskuelser, som af Samtidige har skaffet ham
Navn af „Jakobiner". Disse bleve dog senere hen adskillig modificerede,
men aldrig aldeles opgivne, idet en stærkt udpræget Liberalisme altid
blev et Særkjende for hans politiske Optræden under alle Forhold. Ved
sin Opdragelse i England kunde han blot blive end mere bestyrket heri,
og dette Lands Forfatning stod ogsaa altid for ham som hans politiske
Ideal, skjønt han villig erkjendte Umuligheden af at overføre den til
det Land, som han altid betragtede som sit Hjemland. Udviklingen af
denne hans varme Følelse for Norge skyldes ogsaa hans norske Moder, der
formodentlig gjennem sine Skildringer af sit Fødeland ind-

gav ham en levende Interesse og Kjærlighed for dette, som han ikke en
Gang — uden paa forholdsvis kortere Besøg — havde seet, før han nærmede
sig mod de treti Aar og kom til Norge for at indtræde i en høi
Embedsstilling. Hans Familie havde tidligere kun med svage Baand været
knyttet til Norge, og derfor bliver det saa meget mere paafaldende at
se ham, der var født og opdragen langt fra Norge, altid at føie sig som
Nordmand.

Efter Brudet mellem Forældrene forlod Grev Herman i 1799 det fædrene
IIus i London og begav sig til Danmark, hvor han tog juridisk Examen og
derpaa blev ansat som Privatsekretær hos Grev Schimmelmann, der var
gift med en aandsbeslægtet Veninde af hans Moder. I denne Stilling
fandt han rig Anledning til at sætte sig ind i alt, som hørte til
Statsstyreisen, og var derhos betroet forskjellige offentlige
Undersøgelser; men det Bekjendtskab, han derigjennem paa nærmeste Hold
stiftede med den danske Absolutisme, bidrog ikke til at forsone ham med
en Regjeringsform, der var saa vidt forskjellig fra hans politiske
Ideal. Efter fra Grev Schimmelmanns Sekretær at være rykket op til
Medlem (Assessor) af Finantskassedirek-tionen, blev han under 31te
Oktober 1806 udnævnt til Amtmand i Buskeruds Amt og tiltraadte kort
efter dette Embede.

Men ved Siden af denne Stilling aabnede der sig snart for ham en endnu
større og endnu mere ansvarsfuld Virksomhed, da Krigen med England
udbrød i 1807, og Fædrelandet kort efter ogsaa kom i et fiendtligt
Forhold til Sverige. Norge havde Brug for alle sine Sønner, og blandt
dem, som her først stillede sig frem for at følge Pligtens Bud, var
ogsaa Grev Wedel, der i Forsorgen for at forsyne Landet med Kornvarer
fandt en ny Mark aaben for sin utrættelige Virkelyst. I denne Egenskab
foretog han mere end en Gang den farefulde Reise paa aabne Lodsbaade
over Skagerak, truet med at opsluges af Bølgerne og forfulgt af
fiendtlige Krydsere. I Matrosklæder gik han ved disse Leiligheder over
Havet, og det kunde hænde, naar han var sprunget iland paa den jydske
Kyst gjennem Brændingerne, at han savnede alle Midler til at godtgjøre,
hvem han var, indtil han traf personlige Bekjendte. Ogsaa paa andre
Maader viste Grev Wedel i denne Tid sig som den opofrende
Fædrelandsven, idet han paa sin egen Bekostning oprettede et Jægerkorps
af Frivillige. Da han paa den Tid ikke selv besad nogen Formue, har han
sandsynligvis til dette Foretagende faaet Hjælp af Peder Anker paa
Bogstad, hvis eneste Datter, Karen, han i 1807 havde ægtet. Fra 21de
December 1808 var Grev Wedel ogsaa Medlem af den norske
Regjeringskommission og stod i denne Stilling i næsten to Aar, indtil
Kommissionen opløstes under 1ste December 1810. Ogsaa ved denne
Virksomhed har han erhvervet sig et berettiget Krav paa Erkjendtlighed.

Som Medlem af Regjeringskommissionen kom Grev Wedel i nær Berøring med
Prins Kristian Augtist, og øvede dels personlig, dels gjennem denne en
væsentlig Indflydelse paa dei hine Aar forefaldne Begivenheder.
Fædrelandets Kød havde aabnet hans Øine for det i geografisk Henseende
Unaturlige i den politiske Forbindelse med Danmark, og bragte ham til
at nære det Ønske at se denne afløst af en Forbiudelse med Sverige og
selv at arbeide for en saadan. Fra 1809 blev saaledes Tilveiebringelsen
af en Forening mellem de to Riger paa den skandinaviske Halvø, med
Bibehold til en ris Grad af begges indre Selvstændighed, Maalet for
alle Grev "Wedels Bestræbelser. Dette kunde maaske have været naaet
allerede i 1809; men paa Grund af Forholdene trak det endnu ud i fem
Aar, inden han saa sit varmeste Ønske opfyldt, idet hans Fædreland
indtraadte i den Union, hvoraf han lovede sig de rigeste Frugter for
dets politiske og materielle Udvikling. Hans Stilling i Hjemmet var i
disse Aar langt fra behagelig, idet hans svenskvenlige Politik paa en
Gang berøvede ham hans Landsmænds Tillid og gjorde ham til en yderst
mistænkelig Person i den danske Regjerings Øine. Grev Wedel, der
gjennem sin Opdragelse i Udlandet havde undgaaet at hildes i den paa
den Tid i Norge, som i Danmark almindelige Uvilje mod Sverige,
betragtede Foreningen fra et Standpunkt, som afveg altfor stærkt fra
hans Landsmænds Opfatning og paadrog ham en almindelig Miskjendelse.
der ikke lod hans høi-sindede Betragtning af Unionen vederfares Ret. At
Regjeringen i Kjøbenhavn betragtede ham med en lignende Mistillid, var
ganske rimeligt, især da Grev Wedel ikke var den Mand, som pleiede at
skjule sine Meninger, men aabent udtalte, hvad han ansaa for at være
til Norges sande Gavn. I 1811 blev han endog midt om Vinteren ved et
Hbud kaldt til Kjøbenhavn, itden Tvivl, forat Regjeringen derigjennem
kunde faa Anledning til at undersøge hans Forhold og fjerne ham fra
Norge, da der netop paa den Tid i Kjøbenhavn gik Rygter om, at Sverige
paatænkte et Angreb paa dette Land. Grev Wedel fulgte ogsaa denne
Opfordring, der blandt hans svenske Venner fremkaldte ikke ringe Uro.
Kun et Par Dage, efter at hans anden Søn var født. forlod han sit Hjem
og var 1ste Marts i Kjøbenhavn, hvor han, tiltrods for Regjeringens
Mistillid til hans Politik, paa allerhøieste Sted blev behandlet med
stor Forekommenhed. Der skal endog ved denne Leilighed have været Tale
om at tilbyde liam en høi Post i Danmark, for derved at drage ham bort
fra Norge; men han skal med Bestemthed have afslaaet dette.

I 1814 befandt Grev Wedel sig ved Kielerfre-dens Afslutning atter i
Danmark, hvorfra han strax begav sig overland gjennem Sverige til
Norge. Han deltog i Rigsforsamlingen paa Eidsvold, hvor imidlertid de
af ham og hans Meningsfæller forfægtede Anskuelser ikke fandt megen
An-klang. Om Høsten var derimod Situationen en ganske anden, og da det
overordentlige Storthing havde besluttet Foreningen med Sverige, blev
Grev Wedel Formand i den Deputation, som overbragte Karl Johan den
officielle Meddelelse om denne Begivenhed.

Til at indtage en Plads i den nye Regjering, der dannedes efter
Foreningen, maatte Grev Wedel være selvskreven. Ved Valget af de
kongelige Raadgivere havde han ogsaa en afgjørende Stemme og viste her
sin fordomsfrie Statsklogskab fra en glimrende Side, idet han

anbefalede Kronprinsen at sammensætte Regjeringen kun efter
Dygtighedshensyn, uden at lægge Vægt paa det politiske Standpunkt, som
dens Medlemmer havde indtaget i Aarets Løb. Selv overtog Grev Wedel
Bestyrelsen af det ansvarsfuldeste Departement, Finantsdepartementet,
som netop da frembød særegne Vanskeligheder. Det lykkedes ham
imidlertid, med Bistand af sin Expeditionssekretær I. H. Vogt, at
overvinde disse og lægge Grundvolden til et, ordnet Pengevæsen, som
senere stadig forbedredes. Det haarde Tryk, hvorunder Landet led i hine
Selvstændighedens første Aar, paadrog ham imidlertid, tiltrods for alle
hans Anstrengelser for at lindre Folkets Byrder, en almindelig
Upopularitet, der tilsidst i 1821 endog førte til en Anklage for
Rigsretten, hvorfor han dog ved den endelige Dom blev aldeles
frifunden. Under denne almindelige Miskjendelse maatte Grev Wedel ogsaa
savne Bevidstheden om, at han ialfald havde sin Konges Tilfredshed og i
denne kunde finde sin Trøst. Karl Johan havde nemlig aldrig troet at
være aldeles sikker paa ham, og da nu dertil kom en stærkt fremtrædende
Meningsforskjel med Hensyn til Finantsstyrelsen, blev Forholdet snart i
den Grad forværret, at Grev Wedel i 1822 trak sig tilbage fra det
offentlige Liv.

Han tilbragte derefter en Række af Aar, væsentlig beskjæftiget med
Bestyrelsen af sin Svigerfaders store Eiendomme ved Christiania,
Bogstad Gaard med Nordmarken og Krokskoven samt Bærums, Moss og
Hakedalens Jernverker, hvilke han ved Peder Ankers Død i 1824 overtog
for sin egen Regning. Han riste sig ogsaa her paa et mindre
Virksomhedsfelt i Besiddelse af det samme Talent, som han havde lagt
for Dagen under sin Bestyrelse af Finantsdepartementet, og det lykkedes
ham inden sin Død at bringe de indviklede Affærer, som han først efter
store Betænkeligheder havde overtaget, i en forholdsvis meget gunstig
Stilling. Han var ogsaa i disse Aar Medlem af flere Storthing, hvis
Præsident han jævnlig var. Tillige forbedredes i den Tid, hvori han var
uden nog'et offentligt Embedshverv, Forholdet mellem ham og Kongen, som
nu fuldstændig erkjendte, hror meget han og Norge skyldte Greven,
hvorfor han ogsaa, da han under den politiske Krise i 1836 bestemte sig
til paa Ny at besætte Statholderposten, betroede denne til Grev Wedel.

Allerede i sine yngre Aar havde Grev Wedel ved den Uforsigtighed,
hvormed han behandlede sin egen Person paa Reiser, paa-draget- sig
Anfald af Podagra, en Sygdom, der for Øvrigt var arvelig i hans Slægt.
Denne blev stadig stærkere, og da ogsaa Stensmerter sloge sig til,
maatte han om Sommeren 1840 reise til Wiesbaden, for der at forsøge at
rinde sin Helbred tilbage. Her døde han imidlertid 27de August, som en
Følge af en mislykket Operation. Hans Lig blev samme Høst ført til
Antwerpen og derfra hjemhentet med Dampskibet „Nordkap", som bragte det
til Jarlsberg. Fædrelandet forstod ved hans Død, hvad det havde tabt i
denne sin Søn, og med Sorgen forstummede ogsaa al Miskjendelse.

Yngvar Nielsen.Johan Sebastian Cammermeyer Welhaven.

Johan Sebastian Cammermeyer Welhaven fødtes i Bergen den 22de December
1807 af Forældrene Johan Emst Welhaven og Else Margrete Cammermeyer,
hvilken sidste var Sødskendebam til den bekjendte danske Forfatter P.
A. Heiberg. I Hjemmet og tildels ogsaa i Skolen nød lian Fordelene af
den Indflydelse, som Berørelsen med flere netop dengang i Bergen
samlede fremragende Mænd kunde øve paa det unge lyse og opvakte Sind og
navnlig fremhæver man i denne Henseende, hvad en saa eiendommelig
anlagt Personlighed som Lyder Sagens maatte virke paa ham under
Skoleaarene. 1825 blev han Student fra Bergens Skole, studerede en Tid
Theologi efter Faderens Ønske, men opgav dette Studium ved Faderens Død
for udelukkende at følge sit egentlige Kald, der først og fremst ledede
ham ind paa Æsthetik og dermed beslægtede Studier. Under disse med hans
hele Aandsretning saa vel stemmende Sysler og under Betragtningen af
saa mange Overdrivelser, der ledsagede den unge opvoxende
Nationalfølelses gjærende og famlende Tiltag, var det han lededes ind i
den literære Kamp, som skulde blive af en gj ennemgrib ende B ety dning
ikke alene for vor Literatur, men for vor hele aandelige Udvikling i
det Store taget. Sit Digterkald var han sig først bevidst senere end
sin Fremtræden som Polemiker.

Denne korte Livsskizze kan ikke være Stedet til at give en udtømmende
Skildring af den Wergeland-Welliavenske Feide, saameget mere som denne
nu saa ofte harværet belyst, at de fleste vel har nogenlunde Rede paa
Stridens Kjærne. Der er nu gaaet saa lang Tid hen, at
Partilidenskabenpaa begge Sider har forstummet, og den hele Strid
tilhører allerede Historien, som samtidig vil bortse fra
Overdrivelserne paa begge Sider, og tillige give enhver sit, naar der
spørges om de ledende Bevæggrunde og inderste Impulser hos begge
Parter. Betragter man den Wergeland-Welhavenske Feide aldeles
lidenskabsløst, maa detvisselig erkjendes, at Welhaven i Hovedsagen og
det Væsentlige har talt og seet sandt, om end f. Ex. den 25aarige
Kritikers Bog „Henrik Wergelands Digtekunst og Polemik" (1832) lider af
ikke faa Overdrivelser: men selv i sidstnævnte Henseende bør vi, som
læser Skriftet under Indtrykket af den senere foregaaede Udvikling
baade inden det Wergelandske Digterliv og vor Literatur i det Hele
taget, erindre, at man ikke just skal staa midt oppe i en gjærende
Kamptid, naar det skal lykkes En i hvad Wergeland havde skrevet inden
1832, at erkjende

Spiren til den, trods alle Udvæxter, dog originale og ofte saa skjønne
Digteraand, som udfoldede sig senere.

Tiden og Udviklingen har klarere end alt Andet rist det gavnlige og
sunde i Welhavens Optræden, vist, at han ikke alene ved at gribe ind
var i sin fulde Ret, men at han opfyldte en Pligt, der paahviler den
Kaklede, naar han med et Mod og med en Kampfærdighed, som kræver baade
Anerkjendelse og Taknemmelighed, reiste sig mod Ensidighederne i
Modpartiets Tendenser. Vi siger, at det kræver Taknemmelighed, thi den,
som under Læsningen af f. Ex. „Norges Dæmring", der under denne Feide
udkom 1834, altsaa efter at Striden havde staaet paa nogle Aar, — og
som har Vilje og Evne til at sætte sig ind i den smertelige og ensomme
Stemning ligeoverfor sit eget Folk, der maa liave fyldt Digteren af
disse „geharnischte Sonette; den kan ogsaa fatte, at Welhaven da maa
liave gjennemlevet, hvad han selv skildrer i sin „Protesilaos."

Den hele Strid, begyndt paa literære Enemærker, men ført videre og
videre ud gjennem de nationale Spørgsmaal, var en Nødvendighed, som
sent eller tidligt maatte gjøre sig gjældende. Den berettigede Trang
til at fremelske det nationale, maatte, som enhver anden lignende
Bevægelse, let føre til Overdrivelser. Welhaven kastede sig ind i
Striden for at forebygge, at hin Stræben ensidig skulde afskjære os fra
den øvrige europæiske Kulturudvikling og blive til en tom Form uden
Livsindhold. Det kan ikke betvivles, at Tiden ogsaa uden Welhaven vilde
have ført en alsidigere Betragtning af disse Forhold med sig, men dels
bevirkede Welhavens resolute Optræden, at Spørgsmaalet kom til en
hurtigere Afgjørelse, dels bevirkede maaske netop hans Modstand mod de
nationale Overdrivelser og al den Strid, som denne Modstand kaldte
tillive, at det virkelig ægte og frugtbare i den nationale Stræben
desto før kom til sin Ret og fæstede Rødder. At Welhaven selv senere
kom til at bidrage mægtigt hertil, vil man bedst erfare ved at
gjennemgaa hele Bækken af hans Forfatterskab i de for nogle Aar siden
udkomne 8 Bind „Samlede Skrifter."

Den, der vil sætte sig nærmere ind i Enkelthederne af den store
literære Feide, maa ri henvise til en af de nu let tilgjængelige
Hjælpekilder til Studiet af denne Literaturperiode. Det maa lier være
nok at anføre, at hvad der først kun var en mindre Kreds, det blev lidt
efter lidt et paa Grund af sin Intelligens stærktog kompakt Parti inden
Nationen. I 1839 udkom saa Welhavens første „Digte", der fulgtes 1845
af „Nyere Digte", „Halvhundrede Digte (1848)", „Reisebilleder og Digte
(1851)" og ..En Digtsamling (1860)". Gjennem disse Digte, og gjennem
sin øvrige Indgriben i vore kunstneriske og aandelige Forhold har
Welhaven øvet en overordentlig Indflydelse paa Samtiden, og lagt
Grunden til adskilligt af det, der nu voxer op om os. Hans Plads som
national Digter tvistes der nu ikke længere om, den er klart og
kjernesandt anvist gjennem Digte, som ..EivindBolt".Aasgaardsreien",
„Raad for Uraad", ..Dyre Yaa" m. fl. Og hans fremragende Plads som
Digter, bortseet fra det rent nationale, er man ogsaa nu paa det Rene
med; ingen bestrider den længere. Det er vel saa, at han ikke overalt
kan tale umiddelbart til alle, og man har for en stor Del af hans
Digtnings Vedkommende Ret' til at kalde ham en Digter for ..the upper
ten thoiisand", men under vor Udvikling maatte en saadan usaarlig,
rustet, afsluttet Digtning til for at danne et støttende Samlingspunkt
under det nationale Arbeide, og det viser sig ogsaa nu mere end
nogensinde, at denne Digtning eier en af Tidsforholdene uafhængig
Livskraft, idet der for hvert Aar, som gaar, samler sig større og
større Skarer om dens Fane.

Alle erkj ender nu, hvilken overordentlig Indflydelse Professor
Welhaven har havt som Digter og som Kritiker, og der var en Tid, da man
næsten kan sige, at han, der under Dæmringsfeiden stempledes som saa
unorsk, var Gjennemgangs-leddet for den nationale Udvikling paa
Kunstens og Literaturens Gebet. Under det store nationale
Nybryderarbeide, som fandt Sted ovenpaa den første Norskhedsgjæring,
opsugede han i sin Personlighed alt det, der dukkede frem af Ægte og
Godt, for siden at tilbagestraale det i lutret og forædlet Form. Herved
har lian i Virkeligheden banet Veien for meget af det, som vi nu tager
som en given Sag, men som dengang uden ham kanske vilde have været
vraget.

Senere har alting udviklet sig saaledes, at Nogle er tilbøielige til at
se meget af det Welhavenske som tilhørende et tilbagelagt Stadium; det
turde dog vise sig, at der er mere sand Livskraft i en hel Del af den
Welhavenske Norskhed, end i meget af det, som har afløst den. Og
ialfald skal man ikke godt kunne negte, at det Gode, der er kommet frem
efter Welhaven, i mange Henseender har ham til Forudsætning og
Grundvold.

Som Kritiker har Welhaven, foruden paa det literære Omraade ogsaa inden
den bildende Kunst ledet vort Publikum under dets første Fainlen. Ved
Siden af hvad han i begge Henseender virkede gjennem Bladartikler in.
m., øvede han megen Indflydelse gjennem personlig Deltagelse i
Løsningen af de æsthetiske og kunstneriske Spørgsmaal, hans Tid tog sig
for at behandle, ligesom i det daglige Liv hans Stemme gjerne hørtes og
kanske oftest blev den afgjørende i saadanne Sager. lians Indflydelse
paa Smagens Udvikling var derfor ogsaa meget større end man skulde
kunne slutte alene af hans literære Virksomhed paa dette Omraade.

Welhavens Liv var ikke synderlig rigt paa ydre Omskiftelser udenfor de
oven paapegede. Han udnævntes 1842 til Lektor og 1845 til Professor i
Filosofi, fra hvilket Embede lian i 1867 paa Grund af svækket Helbred
maatte tage Afsked. Han døde stille den 21de Oktober 1873. Inden sin
Død havde han imidlertid den Glæde at være Gjenstand for en Hyldest fra
Studenterverdenen,indenhvilkenhan selv engang havde bragt saa megen
Splittelse og Strid, men som nu enig, samlet under sine Faner, togede
ud for i Sang og Tale at takke ham for hvad han i sit Liv havde
udrettet.

1 1845 indtraadte Welhaven i Ægteskab med Frøken Josephine Angelika
Bidoulac († 1866) med hvem han fik Børn, der overleve ham, nemlig 2
Sønner: Ernst W (Sømand) og Hjalmar W. (Arkitekt) og 2 Døttre (ugifte).

K. A. Winter-Hjelm.Henrik Wergeland.

I et Værk som nærværende kan der naturligvis ikke være Spörgsmaal om
nogen fuldstændigere Levnetsbeskrivelse af en Digter, hvis Liv og
Virksomhed ligger vor egen Tid saa nær. Anskuelserne om hans Betydning
og Karakter er endnu i mange Retninger saa delte, at en Fremstilling
deraf maatte bevæge sig inden ganske anderledes vide Grændser, end et
Værk, der væsenllig er en Portrætsamling, kan opstille. Men saameget
kan vel nu ansees som indrømmet af Alle, at Henr. Wergeland fortjener
en fremragende Plads blandt „berømte Nordmænd," og at hans Billede ikke
bör savnes i et Værk som dette. Istedetfor en egentligt biographisk
Fremstilling skal vi her indskrænke os til nogle korte Optegnelser om
hans Liv.

Henrik Arnold Wergeland fødtes den 17de Juni 1808 i Kristianssand, hvor
hans Fader, Nikolai Wergeland, var Adjunkt ved Latinskolen. Hans
poetiske Retning begyndte allerede tidligt at yttre sig; som lidet Barn
var han, hvad man ofte hører fortælle om geniale Mennesker „meget
alvorlig, ikke støiende og ikke hengiven til Leg"*) Som Skolegut skrev
han, satiriske Vers, en Novelle, endog smaa Komedier. 17 Aar gammel tog
han Artium, og 4 Aar derefter, i 1829, theologisk Embedsexamen. To Aar
iforveien skrev han under Navnet Siful Sifadda sit første større
Arbeide, „Farcen Ah!" og Aaret efter „Irreparabile tempus." I de Par
følgende Aar begyndte de første Tegn at vise sig til de politiske og
literære Brydninger, hvorunder han kom til at spille en saa fremragende
Rolle. Det var, i den førstnævnte Retning, Carl Johans bestemtere
Fremtrædende, mod Norges Selvstændighed lidet gunstige
Regjeringssystem, og i literær Henseende Splittelsen mellem
Anskuelserne inden Studenterstanden, som nu vakte en stedse stærkere
Gjæring i Gemytterne; og under denne fik lians hele Aandsretning det
Præg, som er mere eller mindre fremtrædende i hans hele følgende Liv.
Han blev den op-vaagnende Selvstændighedsfølelses Digter. Den Periode
af hans Liv, hvori hans Virken som Nationalitetens Forkjæmper er
stærkest iøinefal-dende, falder naturligt sammen med det Tidsrum, da
hine Kampe i Literaturen og Politiken førtes med størst Heftighed,
omtrent fra 1829— 1837. Vi minder om „Torveslaget,, 17de Mai 1829,
Welhavens Optræden, Studenterforbundets Stiftelse, „den
Constitutionelles" Optræden, Tvistighederne mellem Carl Johan og
Storthingene,

*) En Bemærkning af Digterens Fader fra W.s femte Aar. Se Monsen
Biografi.

der kom til sit voldsomste Frembrud ved Storthingets Opløsning i 1836,
og i det følgende Aar ved Flagets Emancipation erhvervede Nationen en
fornyet Anerkjendelse af dens Ret som selvstændigt Folk. Under disse
Bevægelser udfoldede Henr. Wergeland en rastløs Virksomhed, vistnok
spredt og lidet egnet til at nære den Betragtningens Ro, som man ellers
er vant til at anse uundværlig for Digteren ; men alligevel, ja man tør
vel sige netop paa Grund af denne Rastløshed af en uberegnelig vækkende
Indflydelse paa vor folkelige Udvikling, derved, at han altid holdt
Folket i Aande, altid var paafærde, altid med instinktmæssig Hurtighed
anede, fra hvilken Kant Faren truede. Hans Virken for Almuens
Oplysning, hvorved han blandt Andet lagde den første Grund til
Oprettelsen af Almuebogsamlinger rundt om i Landet, hans snart sagt
utallige Avisartikler (mindre interessante i blot literær Henseende,
men under Døgnets Bevægelser sikkert betydningsfulde), hans politiske
Virksomhed som Taler, Redaktør af Folkebladet og senere af
Statsborgeren og Flyvebladene „for Menigmand" — er maaske de mest
betegnende Træk af hans offentlige Liv i denne Periode. I mere strengt
digterisk Retning udviklede han ogsaa en forbausende Produktivitet. Vi
nævner som det mest Karakteristiske i denne Henseende det kaotiske
Ungdomsarbeide „Skabelsen, Mennesket og Messias", Sinclars Død, Digte,
1ste og 2den Ring, Spaniolen, Barnemordersken, og fornemmelig den store
Mængde i Aviserne om-spredte mindre Digte.

I de følgende Aar efter hin bevægede Periode indtraadte der en større
Ro i vort offentlige Liv, og for Henr. Wergelands Digterliv, der var
saa inderligt knyttet til Bevægelserne i Folket, blev dette Skifte
ogsaa af stor Betydning. I lians ydre Forhold foregik der ogsaa nu
Forandringer, som flk en stor Indflydelse paa hans literære Virksomhed.
Hans Forhold til Carl Johan, livis Politik han saa ofte havde angrebet
paa samme Tid som lian, ligefra sin første Optræden, hyldede lians
Personlighed i begeistrede Kvad, fremkaldte nu en betydningsfuld
Forandring i hans Stilling som offentlig Person, dengang han, som
Honorar for „fritvalgte Arbeider til Almuens Oplysning," i 1839, modtog
en aarlig Pension (200 Spdlr.) af Kongens private Kasse. Fordums
politiske Venner, som ikke kunde fatte, at Begeistring for denne Konges
Personlighed kunde forenes med frisindede Anskuelser, forenede signu
med hans gamle Modstandere, og brød Staven over „Hofpensionisten"; men
under den mageløs heftige Forfølgelse, som dette Skridt paadrog ham,
var det saa langt fra, at hans freidige Sind forkuedes, at man
tvertimod fra dette Tidspunkt kan sige hans Digtergenius først
udfoldede sig i al sin Herlighed. Han var ligesom bleven tvungen
tilbage fra Deltagelsen i det offentlige Livs Kampe (og paa dette Felt
havde han ogsaa nu gjort sin Dont) og kunde, mens Forfølgelserne rasede
som værst, søge Trøst og Ko i den friere Digtnings Verden, og i
Samlivet med en Hustru (Sofie Amalie Bekkevold) som han i 1840 ægtede,
og som han elskede med en Ynglings sværmeriske Kjærlighed. I hans Digte
fra denne Periode træder først Digteren ret klart frem; hans mindre
lyriske Digte, Svalen, Jøden, Jødinden, Jan van Huysums Blomsterstykke,
den første Afdeling af „Mennesket," den engelske Lods o. fl. er Værker
af en saadan lyrisk Friskhed og Sødme, af en saadan Originalitet og —
hvis man ved en skjøn Form forstaar noget Andet end flydende Vers — et
saadant Mesterskab i Formen, at de ikke kan glemmes saalænge det norske
Sprog er til.

Kun 37 Aar var tildelt dette daadrige Liv. I 1844 kastedes han af en
tærende Sygdom paa det Sygeleie, hvorfra han ikke reiste sig; men som
han lige til det Sidste omgav med Gland-

sen af sin Genius. Den Ilte Juli 1845 døde Henrik Wergeland, begrædt af
det Folk, hvis djerveste Talsmand han havde været i en skjebnesvanger
Tid, hvis første ungdommelige Stræben han har styrket og forklaret, som
i ham, saalænge der er et norsk Folk i Norge, vil se dette urolige
Ungdomsliv som i et samlet Billede, og af hvilket hans Eftermæle har et
dobbelt Krav paa Udødelighedens Løn: for Skjaldesang og Borgerdaad.

Det medfølgende Portræt af Wergeland er fra hans senere Leveaar. Han
var da bleven noget før; men hans smukke, mandige Ansigtstræk med de
klare, næsten skarpe Øine var dog endnu fremtrædende. Af Figur var han
stærktbygget, næsten firskaaren, og hans Fremtræden vakte ved første
Øiekast snarere Forestillingen om en dygtig praktisk Mand, end om en
Digter, ialfald ikke saaledes som man nutildags tænker sig Digtere at
se ud. Det opadvendte, ligesom speidende Blik var betegnende ved hans
Holdning, ligesom det noget tilbage-bøiede Hoved betegner hans djerve
Sind, eller, om man vil, en Skyggeside i hans Karakter, (den som maaske
har skaffet ham flest Uvenner) et Anlæg til Trodsighed, og et ofte
fremfusende Væsen. Blomsten i Knaphullet bør heller ikke være borte paa
et Portræt af Wergeland.Johan Herman Wessel.

Et lidet Oktavbind paa nogle hundrede Sider udgjør det hele literære
Efterladenskab, som i den norsk-danske Fællesliteratur fra forrige
Aarhundredes sidste Halvdel er inskrilieret med J. H. Wessels Navn; men
dette lille Bind Poesi har været og vil til alle Tider forblive
tilstrækkeligt til at sikre Forfatterens Navn og Yirke mod Glemsel. Der
er gaaet mere end et Hundredaar, siden den 30 Aar gamle norske Student
optraadte i Kjøbenhavn med sit komiske Mesterværk „Kjærlighed uden
Strømper", men hvor kolossal end efter alle Beretninger den Opsigt var,
som den unge og ubekjendte Forfatters første Fremtræden vakte i hans
Samtid, kan dennes Beundring og Anerkjendelse dog ikke have været
større end den, som Læsningen af hans Digtning endnu den Dag idag
aftvinger ethvert poetisk modtageligt Sind, saa original og kraftfuld,
saa frigjørende og lystvækkende, saa frisk og indtagende har hans
Digtning bevaret sig under Livets og Literaturens Omskiftelser.

I Yestby Præstegjæld nede paa Drøbakskan-ten levede omkring Midten af
forrige Aarhundrede Præsten Jonas Wessel, en Brodersøn af Søhelten
Tordenskjold, med sin Hustru Lena Schumacher i et lykkeligt Samliv, der
velsignedes med ikke mindre end 13 Børn. Det fjerde i Bækken af disse
var Johan Hermann, som fødtes paa Jonsrud Plads, hvor Kapellanboligen
dengang laa, den 6te Oktober 1742. Tilligemed to yngre Brødre bestemtes
han for Studeringerne og forberedtes ved privat Undervisning i Hjemmet
til at indtræde i Kristiania Latinskole. Om Yaaren 1758 kom han med den
ene af hine Brødre ind i Latinskolen, hvor han optoges i næstøverste
Klasse, den saakaldte femte Lektie, hvis „Hører" eller Klasselærer
dengang var A. P. Bartholin, en dygtig og veludrustet Mand med særlig
Forkjærlighed for de skjønne Videnskaber, og om hvis Undervisning det
ligger nær at formode, at den har haft en velgjørende Indflydelse paa
Disciplenes Skjønhedssans. Det følgende Aar blev Brødrene Wessel
flyttet op i Mesterlektien, hvor Undervisningen lededes af Rektoren,
den lærde J. P. Hersleb, og Konrektor Søren Monrad, en i sin Tid højt
anseet latinsk Versifikator. Blandt Wessels Kammerater i Mesterlektien
kan nævnes hans senere Ven og Medforbundne i „Det norske Selskab" Ove
Gjer-løv Meyer. Sommeren 1761 drog Wessel til Kjøbenhavn og tog Examen
artium samt det følgende Aar anden Examen med Karakteren Laudabilis.
Den tyveaarige Yngling, der havde aflagt saa hæderlige Prøver paa sin
Dygtighed, kastede sig nu med Iver paa Studiet af fremmede Sprog og
deres Literatur, navnlig Fransk og Engelsk, og begavet med et
fortrinligt Sprogtalent, erhvervede han sig snartved Selvstudium en
ikke almindelig Færdighed i at tale og skrive disse to Sprog og et
fortroligt Kjendskab til deres poetiske Literatur; ligesom han i en
sildigere Tid lagde sig efter Italiensk og i sine sidste Aar gjorde sig
bekjendt med Spansk. Han havde efter det første Aars Ophold i
Hovedstaden ikke videre Hjælp at vente sig fra Hjemmet, og han var
ganske henvist til sig selv og sit Arbejde med Hensyn til Udkommet.
Dette

erhvervede han sig, forøvrigt knapt og kummerligt nok, ved at give
Timer som „Sprogmester", medens han tilbragte den øvrige Tid af Dagen i
et sorgløst Samliv med Jevnaldrende, efter Datidens Skik mest paa
Kaffehusene; om Natten sad han paa sin Studenterhybel fordybet i
æsthetiske Studier, hvilke han efter Samtidiges Udsagn skal have drevet
baade grundigt og omfattende. Under den dobbelte Indflydelse af Læsning
og Selvstudium paa den ene Side og paa den anden Side Omgangen med en
Kreds af højtbegavede, literært interesserede og kunstnerisk
begejstrede unge Landsmænd modnedes Wessel i disse Aar stille og
ubemærket, indtil hans Genius brød frem i fuld Glans og Styrke, og den
30aarige Yngling udførte den literære Bedrift, som med en Gang stillede
ham paa en af de mest fremragende Pladse i hans Samtid og knyttede hans
Navn uforgjængeligt til den dansk-norske Poesis og Kulturs Historie.

Ved Fredrik den Femtes Thronbestigelse aabnedes atter den danske
Skueplads, men i Følge med det danske Skuespil kom ogsaa fransk Komedie
og italiensk Opera i Gang, yndet og understøttet som en Modesag af Hof
og Adel. Og til Oversættelserne af de franske og italienske
Originalværker kom fremdeles Efterdigtninger af danske og norske
Forfattere, hvori den forgudede fremmede Skoles Mangel paa virkelig
poetisk Indhold, dens Unatur, Svulst og Affektation traadte end
tydeligere for Dagen, ikke mindst ved de Virkninger, den sceniske
Opførelse frembragte paa det store Publikum, som hverken havde Klarsyn
eller Mod nok til at opponere mod de højere Stænders Henrykkelse. Det
var, som Welhaven har ytret, æsthetisk Majestætsforbrydeise at betvivle
den franske Tragedies Klassicitet og Mønstergyldighed. Men Wessel begik
Forbrydelsen, og ved at gjøre Latteren til sin Allierede overmandede
han for bestandigt den unationale og forskruede franske Skoles heroiske
Sørge- og Syngespil med deres Herredømme over Samtidens Digtning og
Smag. Det var hans Landsmand Nordahl Brun, som gav Foranledningen til
Wessels Optræden paa Kamppladsen, idet den i Februar 1772 under
Publikums stormende Bifald stedfundne Opførelse af B.'s originale
Sørgespil „Zarine" vakte Wessels Geni op af dets indolente
Tilbagetrukkenhed og inspirerede ham til i Løbet af 6 Uger at udarbejde
sit Sørgespil „Kjærlighed uden Strømper", denne træffende, ved sit Vid
og sin Klarhed, sin Sikkerhed og sin Sprogkunst for Skolen aldeles
tilintetgjørende, almengyldige og gjennemgribende Parodi. Stykket blev
ikke strax offentliggjort, og hans Venners indtrængende Forestillinger
om at faa det udgivet og opført vandt først Gehør hos den tause og
tilbageholdne Digter, da han deri troede at kunne øjne en Udsigt til at
bryde sig en Vej og at komme ud af sin trængende Forfatning. Hvilken
Opsigt „Kjærlighed uden Strømper" vakte ved Udgivelsen og den derpaa
følgende Opførelse, derom danner man sig nu vanskeligt den rette
Forestilling. Wessel havde levet fremmed og ukjendt udenfor en snever
Kreds i den danske Hovedstad i 12 Aar, og nu med en Gang vandt han i
nogle faa Maaneder en Navnkundighed, der er uden Exempel i
dendansk-norske Digtekunsts Historie. Stykket spilledes i Træk Aften
efter Aften, og dets Repliker trængte som populære Melodier i en Opera
nu for Tiden fra Theatret ud paa Gader og Stræder; Stykket lærtes
udenad, og Dialogen gjenlød i allehaande Anvendelser ved Spillebordet
og for Skranken, i lærde Diskussjoner og i spøgefulde Samtaler. „Men
„Kjærlighed uden Strømper" er ogsaa som Kunstværk, som en
Frembringelse, hvis Plan og Øjemed er fuldstændig realiseret, saa godt
som enestaaende i denne Literaturepoke og det eneste af dens større
Digte, der i alle Dele endnu staar for os i sin oprindelige Friskhed."
Og hertil kommer, at hvad Samtiden ikke strax enten kunde eller vilde
se, nemlig Stykkets almengjældende Parodi, det staar nu for enhver som
ganske tydeligt og forhøjer dets komiske Virkning og Betydning. Til
andet Oplag af Digtet, der udkom i 1774, føjede Forfatteren sin
fortræffelige „Epilog", og i det derpaa følgende Aar udgav han i første
Hefte af „Det norske Selskabs" Skrifter sine to alvorlige Digte, Oderne
til Nøjsomhed og til Søvnen. I 1776 udkom og opførtes hans Komedie
„Lykken bedre end Forstanden", der dog blev uden større Virkning. Han
faldt ved denne Tid i en langvarig og smertelig Sygdom, der bandt ham
til Lejet i et helt Aar, og hvis Virkninger paa hans allerede før svage
Helbred han aldrig siden forvandt. Et Slags Lethargi overkom ham nu, og
det blev ham endog en fysisk Trang at opsøge det Selskabsliv, hvor man
uden mange Omstændigheder kunde nyde en pirrende Drik. Først i 1778 fik
lian et Slags fast Ansættelse som Oversætter ved Theatret m ed 300
Rdlr. aarlig Gage. I denne Stilling har han oversat syv franske
Operetter. I 1780 indtraadte en Forandring i Wessels Forhold, der
overraskede hans Venner ligesaameget som hans literære Debut i 1772:
han giftede sig. Man antog ikke, at det skete af egentlig
Tilbøjelighed, men heller ikke for Penges Skyld, da hans Hustru, Anne
Kathrine Bukjer fra Kristiania, hverken havde Arv eller Eje. Vi kjende
kun lidet til hans ægteskabe-

lige Forhold, kun saameget synes sikkert, at det ikke var nogen
ligestemt Sjæl, han havde fundet i sin Hustru, og at deres Samliv ikke
var det lykkeligste. Det beredte ham dog i hans sidste Aar en Kilde til
rig Glæde, idet hans Hustru i Decbr. 1781 skjænkede ham en Søn, hvem
han opkaldte efter sin Fader Jonas og ved hvem den hjertevarme, men
forstemte og mismodige Digter hang med usigelig Ømhed.*) I 1784
begyndte Wessel Udgivelsen af et Ugeblad „Votre Serviteur Otiosis",
hvoraf der udkom 54 Numre, indeholdende komiske Fortællinger, af hvilke
Hvermand med selv den mest elementære Literaturkundskab kjender f. Ex.
„Smeden og Bageren", „Hundemordet", „Herremanden", „Gaffelen" o. fl. I
disse Digte benytter Wessel en fri, af lange og korte Linjer dannet
Versform, ypperlig skikket for det komiske Indtryk. Ved Siden af dette
Ugeblad krydsede hans mangehaande versificerede Indfald og Impromptuer
fra „Det norske Selskab" ud i Almenheden og bidrog sit til at give
Tonen saavel i den snevrere Kreds som udenfor et oplivende og som
saadant gavnligt Element. Nogle Maaneder før sin Død udgav han det
satiriske Skuespil i syv Akter „7603", der behandler det moderne Emne
Kvindens Emancipation, men paa en Maade, der hverken tilfredsstiller
Læsere nu eller skal have tilfredsstillet Forfatteren selv. I sine
sidste Levedage, medens han laa dødssyg, fik Wessel sin Oprømthed og
Munterhed tilbage, og uventet kom derfor hans Endeligt den 29de
December 1785. Hanä Jordefærd bekostedes af „Det norske Selskab", og
han blev begravet paa Trinitatis Kirkegaard i Kjøbenhavn, i Nærheden af
den 4 Aar tidligere bortgangne geniale Digter Ewald.

J. B. Halvorsen.

*) Sønnen, (ler i meget, ogsaa i sit Ydre, skal have lignet sin Fader,
blev senere hjnlpet frem til Studeringerne, vendte hjem til sin Faders
Fødeland og d»de ugift som Prokurator i Porsgrund i 1836.Vilhelm
Andreas Wexeis

er født i Kjøbenhavn 29 Marts 1797. Hans Fader Fredrik Nannestad W., en
norsk Præstesøn, var Forvalter ved Glasmagasinet i Kjøbenhavn, men blev
siden forflyttet til Norge som „Administrator" ved de norske Glasværker
og døde som saadan 1825. Moderen, Bolette Ka-tharine Balling var Datter
af den i sin Tid ikke ubekjendte Litterat Emanuel B., til hvem der
sigtes i Wessels Digt til Jens Baggesen. Wexeis skulde have været
Søkadet og gjorde en Prøvetur tilsøs i sit 11te Aar, men Søen smagte
ham ikke, og han blev da sat i Meti opolitan-skolen 1807. Tidlig røbede
han her den Til-bøielighed til et stille indadvendt Liv, der alle hans
Dage fulgte ham, og snart vaktes ogsaa hans Lærelyst, om den end en
Stund var ringe nok, — hvad der maa forundre enhver, der har kjendt
noget til hans Personlighed og Virksomhed uden at have et tilsvarende
Kjendskab til Skolevæsenet og Undervisningsmetho-den i hine Dage. Af
Skolens Lærere var det især S. B. Hersleb, der underviste i Religion og
Modersmaalet, til hvem han knyttede sig, og Baandet mellem dem skulde
holde længe. Uagtet hans Fader allerede 1809 var flyttet til Norge
forblev han dog i Skolen, til han blev Student i 1814, men begav sig
samme Aar til Norge, hvor han 1815 blev indskreven som akademisk Borger
ved Kristiania Universitet og i 1816 tog anden Examen. Ved begge
Examener flk han Karakteren Laudabilis. Det havde aldrig faldt ham ind,
at han skulde blive andet end Præst, og han gav sig med hele sin Sjæl
hen til det theologiske Studium, der dengang ved Universitetet lededes
med Ungdomskraft, Kjærlighed og Dygtig'ied af Hersleb og Stenersen. De
havde Glæde af denne Discipel, der ogsaa blandt sine Kammerater nød en
saadan Anseelse, at der kun var en, der vovede at gaa op til
Embedsexamen med ham, nemlig senere Professor C. A. Holmboe, med hvem
W. delte Æren af at være den første ved vort Universitet, der flk
Karakteren laudabilis et quidem egregie til Embedsexamen i Dcbr. 1818.
Kun 22 Aar gammel blev han saa 4de Mai 1819 udnævnt til ordineret
Kateket ved Vor Frelsers Kirke i Kristiania og tillige til
Personelkapellan hos den alderstegne Stiftsprovst Lumholtz og 28de Mai
ordineret af Biskop Bech. I dette Embede blev han staaende, til 13de
November 1846, da han blev residerende Kapellan ved Kirken og hermed
erholdt det eneste Embede, han havde ønsket, og som han ikke vilde
bytte med Throndhjems Bispestol, hvortil han valgtes 1848 eller med
noget Sognepræst-Embede i Kristiania, der naturlig-

vis stod ham aabent ved Vacancerne i 1853 og 1859.

Det var saaledes ikke gjennem fremtrædende Embedsstillinger og heraf
flydende Virksomhed at W.'s Navn skulde bæres til Efterslægten, om det
end af alle maa erkjendes, at ingen Mand i den første Halvdel af vort
Aarhundrede har indtaget en saa fremragende Stilling i vor Kirke som
han, eller øvet en mere betydningsfuld Virksomhed i vide Kredse Kun faa
Kirkens Mænd har med en saa gjennem beaandet pastoral Personlighed
forenet den dybeste Lærdom og den lykkeligste Evne til at gjøre den
frugtbar for mange. Med sin stille, indadvendte Natur forbandt han
derhos et sikkert Blik paa Forholdene og et praktisk Greb paa Tingene,
der gjorde ham brugbar til den mest forskjelligartede Gjerning, der kan
bydes en Præst, ligefra at examinere theologiske Kandidater til at
skrive Love og administrere Hovedstadens Almueskolevæsen. Er det end
ofte saa, at en Præsts Betydning mere ligger i hvad han er end i hvad
han gjør, saa hersker nok her den fuldeste Enighed om, at vi i W. havde
en Mand, hvis Værd for Fædrelandets Kirke i lige høi Grad er at søge i
hans kristelige og kirkelige Personlighed som i hans Gjerning, der
rækker langt ud over det halve Aarhundrede, der blev ham givet til
Arbeidstid. Det bliver saaledes en vanskelig Sag i korte Træk at give
et Billede af ham, og der kan her kun være Tale om at fremhæve lidt af
det meget, vi i ham eiede. — W. var ikke en Mand, hvis udmærkede Evner
traadte frem gjennem en tilsvarende ydre Begavelse, og man har i ham
det Særsyn af en Præst, der maaske har sin væsentligste Betydning som
Prædikant, medens han savnede omtrent alle ydre Betingelser for som
saadan at blive tiltrækkende. Derfor er det let at forstaa, hvorledes
han i en ukirkelig Tid i mere end 20 Aar kunde-prædike for ganske faa
Tilhørere, medens ban i den derpaa følgende Del af sin Virketid
uafbrudt søgtes af en Mangfoldighed, der maatte tiltrækkes ved det dybe
Sandhedsindhold i hans Forkyndelse. Og med dette vil man atter let
forstaa, hvorledes han gjennem sin hele Virketid kunde faa en stor
Betydning som den praktiske Lærer for Landets vordende Præster. Den
direkte personlige Paavirkning af Theolo-gerne, der har været til en
stor Velsignelse for mange af dem, der nu som ældre Mænd arbeider i
Kirken, falder nærmest sammen med Tiden, da hans Tilhørere var faa, men
som Theologernes Prædikant flk han alt større og større Betydning,
ogsaa da disse i de skiftendeTider fulgte en Retning, der ikke var
hans. Hvad han i disse Tider blev for Menigheden, derom vidner de
kraftige Livsrørelser, haL endnu i sine sidste 10 Leveaar fik se. Hvor
stor direkte Andel i disse der maatte kunne tilskrives andre af vor
Kirkes høist fortjente Mænd, — nægtes kan det aldrig, at den, der ved
sin stille, alvorsfulde, trofaste Virken mer end nogen anden har
bearbeidet Grunden, var gamle Wexels.

Som Theolog tilhørte W. — som bekjendt — den grundtvigske Retning, til
hvis betydeligste, men ingenlunde mest udprægede Repræsentanter han
hørte. At hans tungsindige Natur ved denne Retning løftedes til et
friere Blik paa Livet, er vel lige saa sikkert som, at han aldrig ved
den kunde ledes bort fra det alvorsfulde Blik paa Synden. Han stod
fuldkommen selvstændig, opfattede aldrig sin Stilling som en Partimand
og følte ikke noget særligt Kald til at optræde som Forsvarer for
grundtvigske Doktriner hver Gang dertil var Anledning. Det var neppe
nogensinde hans Stræben at bringe andre over paa denne Retnings
Eiendommeligheder, men kun at bringe dem ind i Kristendommens levende
Sandhed. Derfor kunde han være noget for alle, om han end altid med
fuld Sikkerhed holdt fast ved den vundne Overbevisning. Hans Retning
maatte selvfølgelig give sig Vidnesbyrd i hans talrige Skrifter, om
hvilke det ligesaa meget som om hans Prædiken gjælder, at det var
Sandheden, han vilde indprente, — ikke Parti-formaal, han vilde naa.
Mest gjælder vel dette oin hans betydningsfuldeste Verker,
Pastoral-theologien og Forklaringen over det nye Testamente, — men det
gjælder ikke mindre om

den under hans Medvirken omarbeidede „Forklaring", om den end skaffede
ham mange tunge Timer og det viste sig, at Bogen ikke kunde staa for
den kirkelige Kritik. Det er egentlig først fra 1833 at den
grundtvigske Retning giver sig tilkjende i W.'s Skrifter. Før denne Tid
ligger den Bog, der har baaret hans Navn videst, „Andagtsbog for
Menigmand", der ved hans Død var trykt i 71,000 Exemplarer og 11 Gange
oplagt. Opbyggelseslittera-turen eier faa Bøger, der som denne har vist
sig skikket til at trænge ind overalt. W. var i et og alt en praktisk
Natur, og i en sjelden Grad formaaede han at gjøre sine Kundskaber
gjældende for alle. Han var en populær Forfatter, saaledes som kun en
ægte Videnskabsmand kan være det. — Hvis nogen var en Fredens Mand, saa
var det gamle Wexels, men det var langtfra at han skyede Kampen, hvor
den stod for ham som Pligt, — ikke mindre naar det var Vantroen, der
stod op i den gamle Filosof Nils Treschow, end naar det var vrange
Opfatninger af det Kristelige, der førte den præstelige Iver for vidt
(C. N. Sundt og Afholdssagen), eller der var fremmed Ild paa Alteret,
der førte den paa Afveie, (J. Hesselberg og Politiken). De Kampe, han
maatte udstaa for den omarbeidede Forklaring, behøver kun at nævnes.

Wexels's Billede staar levende for hans Menighed, der med dyb Smerte
modtog Budskabet om hans Bortgang 14de Mai 1866. Langt ud over den gaar
Kredsen af dem, der vil gjemme det og med Tak dvæle ved Tanken om hans
Liv og hans Gjerning, erkjendende i ham en Personlighed af
kirkehistorisk Betydning.liss

